
Preliminarii la o înţelegere a demnităţii jocului în lumea culturii 


In 1560, Bruegel pictează jocuri de copii. Specialiştii au făcut inventarul scenelor: şaptezeci şi opt de experiențe 
ludice, aproape replica plastică a jocurilor enumerate de Rabelais în cartea 22 din Gargantua. Cum am putea 
spune, privind Jocurile lui Bruegel, că nu ştim ce este jocul? în colţul din stînga al tabloului, pe o prispă, două 
fete joacă arşice. Deschizi din nou cartea specialistului şi afli că jocul redat aici de Bruegel e vechi de cînd 
lumea, că la greci se numea pentelitha („cinci pietre"), la romani tali, că englezii îi spuneau ca şi grecii —five- 
stones —, iar germanii Fangsteine, că Rabelais îl înregistrează sub numele de aux martres sau aus pingres, cá il 
joacă deci copiii dintotdeauna şi de pretutindeni, din moment ce îl cunosc şi japonezii (Otadama), iar că miale, 
cum le zice la arşice pe munteneşte, sînt de găsit pînă şi în mormintele preistorice din Kiev. Tabloul lui Bruegel 
şi cartea care îl tálmáceste nu fac decît să ne confirme impresia că, tocmai fiindcă sîntem într-un spațiu familiar, 
ştim, si că, departe de a constitui o problemă, jocul nu poate însemna mai mult decît prilejul unei recunoaşteri 
sau regăsiri. Treci pe suprafața pînzei cu gîndul că în reprezentarea eternului-ludic este consfintitá nu doar o 
trăire trecută, ci si deținerea unei ştiinţe a lucrului. 

Ce poate fi atunci o carte despre joc dacă nu evocarea unei experienţe colective si a unei cunoasteri subintelese? 
Dar pînă şi pictura este poate mai mult decît atit; cînd în locul unei simple reprezentări ajungem să vedem o 
imagine cu tilc, deci un simbol, atunci putem înţelege că tabloul lui Bruegel este, în fond, o capcană: inventariind 
plastic jocuri, el ne poate lăsa la suprafaţa jocului; simplă traducere în reprezentare a bunului-simt, nu ne con- 
firmă el credinţa că spațiul experienţei este totuna cu cel al cunoaşterii? 

Să privim însă mai atent: sub chipurile acestea incerte, de copii bătrîniciosi, este antrenată parcă toată suflarea 
unei comunităţi, şi gîndul că toată lumea se joacă deschide deodată către un alt soi de luduş sau către un perpe- 
tuum ludic. De altminteri, totul este aici atit de nefiresc, încît eşti împins să treci de la simpla privire la o cum- 
pănire mai atentă a lucrurilor. Locul de desfăşurare a jocurilor sînt piaţa unui oraş, curţile şi casele care o îm- 
prejmuiesc, ba chiar străzile care se deschid din piaţă, creînd liniile de fugă ale tabloului. Cele şaptezeci şi opt de 
jocuri trăiesc însă într-o falsă vecinătate; coexistente, ele nu pot fi gîndite decît sub forma unor clișee ludice; 
prelungind în gînd mişcările protagonistilor, sîntem obligati să constatăm că ei îşi violează reciproc spatiile de 
Joc; vecinătatea jucătorilor eterogeni este astfel fictivă şi, deşi aduşi să existe laolaltă într-o topografie reală 
(piaţa), ei creează de fapt o sinteză spațială artificială, care capătă de îndată o valoare ideală şi demonstrativă. 
Este ca si cum toate curţile copiilor s-ar fi vărsat într-o piaţă abstractă a jocului. Din tablou, se degajă un soi de 
ostentatie ludică, şi această senzaţie de „prea mult joc" ne obligă să ne gindim că jocul nu este doar o experiență 
cu hotare ferme, că, deschizînd această expoziţie a jocului într-un spaţiu convenţional, Bruegel a avut mai 
degrabă în vedere o dimensiune a existenței, o realitate care debordează graniţele copilăriei, invadind, ca o figură 
a cărei existență ne scapă deocamdată, întreaga regiune a ființei umane. Tabloul lui Bruegel nu este un răspuns, 
dar este deschiderea unei probleme. 


Răspunsurile care s-au dat acestei probleme sînt extrem de variate, însă atitudinile posibile faţă de ea sint 
constante şi, după îndrăzneala cu care s-au desprins de realitatea empirică a jocului, trecînd la surprinderea unei 
semnificaţii mereu mai înalte, ele se definesc fie ca ştiinţifice, teoretic-culturale sau filozofice, în istoria 
explicării jocului, s-a întâmplat astfel ca determinarea esenței sale să suporte mersul urcátor al gîndirii care 
páseste spre cercuri tot mai largi de generalitate. S-a petrecut aşa cu orice realitate în care omul s-a simţit esenţial 
angajat (limba, sacrul, munca sau tragicul, de pildă), sau este vorba, în cazul jocului, de un fenomen privilegiat, 
care merită atenţia unor atitudini spirituale conjugate? Nu este vorba aici de o proprietate care impune jocul altfel 
şi mai presus conştiinţei noastre decît poate s-o facă oricare altă dimensiune aflată în lumea omului? Dacă jocul 
este o experienţă simulată a nedeterminárii, s-a spus, atunci înseamnă că el este unica modalitate a distanțării fată 
de tot ceea ce în viaţa curentă înseamnă loc fix, dependenţă, reglare. Căci, chiar reglementat, jocul termină prin a 
ne da conştiinţa gratuităţii ascunse în orice angajare şi, în măsura în care scoate la lumină procentul de arbitrar ce 
rezidă în orice întreprindere umană (sau cosmică), denun-tind gravitatea doar ca pe una dintre fețele posibile ale 
lucrurilor — jocul este garanţie palpabilă şi întreţinere constantă a reflexului libertăţii, nu doar libertate căutată, 
promisă, propusă sau visată. 

Toate atitudinile amintite au pornit de la această substanță ireductibilă a jocului şi au făcut din gratuitate şi re- 
flexul exersat al interdeterminării secretul unei forme superioare de metabolism, capabile să dea seama de specii 
comportamentale mergînd de la hîrjoneala ludică a mamiferelor superioare şi pînă la actul cultural întemeietor de 
condiţie umană. Substanţa ludică a fost atinsă de fiecare dată altfel de mîna exactă şi prozaicá a omului de ştiinţă, 
de cea cumpănită între fapte şi integrări totalizatoare a teoreticianului culturii sau de gestul speculativ care a şters 
de pe ea urmele contingentei şi, izgonind-o pînă şi din ograda omului, a scăldat-o in spuma cite unui gînd 
cosmic, transformind-o în pură Figură a Lumii. Dar punctul vizat de ipoteza ştiinţifică, de teoria culturală sau de 
cea filozofică a fost mereu acelaşi. Să-l urmărim, conjugat de cele trei deschideri ale spiritului. Unde se asază, în 
această polifonie a gîndului, cartea lui Huizinga? 


Jocul si atitudinea ştiinţifică 


Jocul la care se raportează biologia, psihologia sau sociologia nu este altul decît cel pe care îl purtăm fiecare în 
minte ca rememorare a unei experiențe ludice trecute, ca fapt de divertisment sau ca experiență ludică străină, 
trăită sub formă de spectacol. Ceea ce însă pentru bu-nul-simt este un fapt subinteles trebuie să devină pentru 
atitudinea ştiinţifică unul înţeles: aşadar, jocuri de animale, copii sau oameni mari, transformate în fapte de 
observaţie si supuse unor tradiționale tehnici de prelucrare în vederea obţinerii unor teorii care să stabilească 
funcţiile fenomenului ludic în economia vieții individului sau a civilizațiilor urbane. Deci, nu prin punctul ei de 
pornire contrazice atitudinea ştiinţifică bunul-simt, ci prin precizările obţinute ca rezultat al unor prelucrări spe- 
cializate. 

Il contrazice însă ea cu adevărat, făcîndu-l să admită că un sens nebánuit dirijează din ascuns şi dă o altă di- 
mensiune acelei realităţi pe care el o numea in mod conventional Joch? Oricit de spectaculoase ar fi, vorbirile 
tehnice despre joc se păstrează în limitele unui firesc al lucrurilor scos la suprafață şi exprimat concis; în cunoaş- 
terea propusă, mai este loc pentru recunoaştere, şi bunul-simt, confruntat cu ştiinţa, poate spune că, în fond, o 
teorie sau alta nu este decît concentrarea maximă a unei ştiinţe difuze. 

Jocul si temeiurile biopsihologice ale libertăţii. Dezvoltarea psihanalistului Geza Roheim are ca punct de pornire 
teoria antropologului danez Bolk (1926). Bolk a încercat să dea o explicaţie a faptului că nici un mamifer nu se 
dezvoltă atît de lent ca fiinţa umană, că la om, cu alte cuvinte, perioada de imaturitate sau de neputinţă este mai 
lungă decît la toate celelalte animale. Cheia acestei situații Bolk a găsit-o comparînd un foetus de primată mare 
cu unul de om. In timp ce foetusul uman acuză caracteristici care cu timpul se dovedesc a fi permanente, 
maimuţă aceleaşi caracteristici vor deveni tranzitorii. Pilozitatea, lungirea membrelor superioare, subtierea bu- 
zelor si tot'ceea ce caracterizează o primată ajunsă la maturitate sexuală apar ca abatere de la caracteristicile fazei 
embrionare, în schimb, proprietăţile care în cursul dezvoltării se pierd la celelalte primate devin la om parte 
integrantă a formei împlinite, într-un caz, evoluţia este propulsivă, în celălalt, conservatoare. Teza lui Bolk s-ar 
putea rezuma astfel: omul este un foetus de primată care a atins maturitatea sexuală. 

Dar, trădat, caracterul foetal înseamnă evoluţie rapidă; conservat, el devine factor inhibitor, care încetineşte pro- 
cesul normal de ontogeneză. Perioada de imaturitate prelungită se explică la om prin acest caracter foetal devenit 
progresiv permanent. 

Ce concluzii se pot trage de aici? Că perioada infantilă a vieții umane — atit de prelungită şi avînd valoare de 
fază preparatoare a dezvoltării, cînd structurile se pregătesc să existe mai înainte de a fi utilizate — îşi pune 
pecetea pe întreaga existenţă a individului. Şi, de vreme ce omul este o specie foetalizatá, a cărei fixare la situaţia 
infantilă a înregistrat pe scara biologică o pondere extraordinară, înseamnă că genele şi mutatiile vor fi din ce in 
ce mai puțin responsabile de ce va fi omul, iar experienţa infantilă, din ce în ce mai mult. 

Experienţa infantilă este însă esenţial Joc, iar jocul este opusul adaptării la modul de viaţă tot mai rigid pe care îl 
reclamă specializarea progresivă a structurii adulte. Triumf al variabilitátii împotriva rigiditátii, activitatea ludică 
elementară reprezintă premisa biologică a depăşirii biologiei. Neputinta prelungită a prelungit viaţa jocului, iar 


acesta a devenit termenul mediu într-un silogism care face trecerea de la infirmitatea biologică la superioritatea 
culturală. 

In explicarea jocului, biologismul are în general meritul de a indica temeiul biologic al transgresării biologicului 
însuşi; căci, din moment ce începe din locul unde activitatea de întreţinere a vieţii ia sfîrşit, înseamnă că jocul 
este expresia facultăților şi energiilor care s-au eliberat temporar de satisfacerea imperativelor biologice 
fundamentale. La sfîrşitul secolului trecut, Herbert Spencer a fost primul care a dezvoltat această idee, arătînd ce 
progres în linie biologică a putut aduce cu sine dez-implicarea psihicului din funcţiile de conservare a vieţii si 
concentrarea lui într-o suită de „mişcări fără obiect". Numai cá acest fenomen el nu l-a legat de o perioadă con- 
sacrat-ludică, coincidentá cu infantilitatea individului, ci de apariţia la speciile superioare a unui „timp liber", 
neabsorbit adică de cerințele imediate. De unde şi definiția jocului ca „exersare artificială a energiilor care, în 
absenţa exersării lor naturale, devin într-o asemenea măsură libere pentru a fi cheltuite, încît îşi găsesc de-buşeul 
sub forma unor acţiuni simulate în locul unora reale" (665). Spencer s-a grăbit apoi să postuleze existenta unui 
„impuls al jocului" şi să derive din el o analitică a sentimentelor estetice, bazată pe analogia simplă că activităţile 
Iudice şi cele estetice sînt deopotrivă independente de procesele utile vieţii şi pe faptul că proprietățile estetice 
ale unui sentiment sînt direct proporţionale cu distanţa care îl separă de funcțiile biologice. 

Extras pe calea unei analize ştiinţifice din realităţi biologice, jocul deschidea nemijlocit către formele privilegiate 
de exersare a libertăților spiritului. Făcînd din joc o afacere strict individuală, biopsihologismul lui Spencer 
arunca aparent o punte către idealismul de largă respiraţie al lui Schiller şi, în marginea unui discurs specializat, 
apăreau timid primele elemente de teorie a jocului ca introducere la o filozofie a libertăţii. 

Numai că „ființa jucăuşă" a lui Spencer era o entitate ludică falsă, un jucător solitar, rupt de rolurile si locurile 
care fac ca o simplă alcătuire psihosomatică să capete complexitatea eului şi o identitate socială. Cînd individul 
este în schimb judecat ca membru al unei colectivităţi, jocul se transformă şi el în fapt de civilizaţie şi, în locul 
unei structuri în care chipul libertăţii era descifrat elementar, sub masca zburdălniciei naturale neangajate, apare 
o strategie cu finalitáti mult mai prozaice: jucindu-se, individul se pregăteşte pentru maturitate si, exersînd ludic 
setul de roluri din care este compusă viaţa socială, el îşi construieşte seiful sub forma unui divertisment. 
Psihosociologici: jocul devine gratuitate în vederea unei an-vajări. Grădiniţa de copii este un laborator pentru 
colectivele de oameni mari — iată cum s-ar putea rezuma eîndul unui behaviorist american ca George Herbert 
Mead despre esenţa si funcţiile jocului. Copiii se joacă, dar libertatea jocului lor nu este decît propedeutică la o 
angajare viitoare, repetiţie infantilă în vederea însuşirii unui rol responsabil si, astfel, plăsmuire secretă a unui eu 
scăldat în conştiinţă socială. Jocul este mai întâi, la copiii mici şi la popoarele primitive, joacă (play), asumare a 
unui rol străin, în care este mimată personalitatea imaginilor şi forţelor care te domină şi determină, fie aceştia 
părinţi, profesori sau zei. Situaţia prin care copiii iau atitudinile pe care alti indivizi le au față de ei şi faţă de alții 
reprezintă forma rudimentară de naştere a eului (seif) prin raportare la altul. 

Dar joaca este un scenariu elementar, în care copilul, asumindu-si un rol, nu ajunge să-l şi transgreseze prin 
interiorizarea reacţiilor potenţiale ale celorlalți. Simpla joacă este o succesiune de roluri nelegate între ele şi care 
nu au ajuns să se organizeze într-un întreg. De aici şi farmecul si inadecvatia copilăriei. De aici şi faptul că nu 
poti conta pe un copil. Dacă prin joacă (play) eul se anunță doar, el îşi capătă expresia matură abia prin joc 
(game). Nu este de ajuns să-ţi asumi rolul persoanei care aruncă mingea, trebuie să-l porti în tine şi pe cel al 
prinzătoru-lui. Abia prin cooperarea la un set de sarcini comune poate lua naştere o personalitate organizată. 
Tocmai aceasta face jocul (game): el aduce atitudinile sociale ale grupului înlăuntrul cîmpului de experiență 
directă a individului şi le include ca elemente în constituţia eului. Comunitatea organizată sau grupul social care 
îi dă individului unitatea de eu (self) a fost numită de Mead „altul generalizat" (the generalized other). Orice 
echipă de joc reprezintă o paradigmă de „altul generalizat" în măsura în care — ca tel comun şi suită de atitudini 
si răspunsuri reciproc controlate — ea intră în experienţa fiecăruia dintre membrii ei. Abia cînd face trecerea de 
la „a juca joaca" (to play the play) la „a juca jocul" (to play the game), eul intră în faza sa de maturizare. 

Ce fusese jocul pînă acum? Dacă nu inventar al jocurilor şi luduş elementar indicat ca substitut al oricărei de- 
finitii, atunci libertate travestită sub forma unei dinamici fără obiect, răpită imperativelor biologice şi plasată 
între două acte responsabile. Nu a căpătat însă problema jocului mai multă demnitate de cînd am aflat că 
jucindu-ne învăţăm cu încetul să devenim mari? Dar sociologia spune chiar ceva mai mult despre joc: jucată mai 
întîi sub forma unui rol imitat, viaţa socială sfirşeşte prin a fi trăită matur sub forma unui statut ca rol asumat. 
Pedagogie doar, şi metodă de socializare, jocul se instalează în cele din urmă în sfera însăşi a societăţii civile: 
căci statutul social al persoanei mature, chiar dacă a devenit propriul tău rol şi nu doar asumare a unuia străin, 
ascunde în el distanţa care face ca individul să nu se confunde niciodată deplin cu rolul interiorizat. Ideea de rol 
o implică pe aceea de joc, deci de ordine suprapusă celei reale, în care intri şi din care poti eventual să si ieşi. în 
spărtura aceasta dintre a fi realmente ceva şi a reprezenta doar, jocul îşi face deodată loc într-o formă încă 
nebănuită. 

Rolul pe care, sociologic vorbind, îl joci nu trimite însă la pura gratuitate ludică şi, la acest nivel, a reprezenta 
este cea mai crasă formă de perpetuare a vieţii într-un mod organizat, între a fi realmente ceva si a reprezenta 
doar, distanţa este aici (i. e. în societate) infimă, şi libertatea ludică se reduce în acest caz la conştiinţa 
permutabilităţii rolurilor într-un scenariu Jude! fix, subordonat legilor supravieţuirii. Ideea de rol social o 


implică, desigur, pe aceea de joc, dar unul în care ești jucat, nu te joci. Este adevărat că nu te confunzi niciodată 
deplin cu rolul în care ai intrat, dar nici nu poţi spune ce eşti în afara lui sau în răstimpul schimbării a două roluri 
sociale. In societate, eşti de aceea în fond şi în fapt ceea ce reprezinti, şi fiinţa ta reală se confundă în cele din 
urmă cu propriul tău rol. A părăsi orice rol în care eşti sociologic jucat poate fi, desigur, o formă de libertate, dar 
ea este însoţită de un risc biologic, si societatea se apără prima de sabotarea scenariului pe care ea l-a creat şi il 
controlează. Libertatea ar însemna tare puțin dacă s-ar limita la gîndul că poti permuta roluri în cadrul unui 
mecanism reglat ferm. Dacă societatea umană s-ar fi rezumat la constatarea distanței care există între un rol si 
purtătorul lui, ea nu ar fi depăşit grupul termitic decît prin conştiinţa structurii de grup, iar jocul nu ar fi fost 
niciodată mai mult decît consumarea de tip strict biologic a energiei spenceriene aflate în exces. Dacă 
organizatoric societatea poate fi explicată ca o suită de roluri, atunci „jocul" acesta de proporţii este cel mai 
neliber dintre toate, şi „ludusul" sociologiei nu este altceva decît pura necesitate a naturii redimensionate la 
nivelul conştiinţei colective. De abia dacă această lume de roluri ajunge să secrete o alta, de roluri scăpate de 
sub imperativul conservării şi perpetuării grupului, devine cu putință transformarea sociologiei în teorie a 
culturii, adică naşterea jocului ca obiect cultural şi a culturii înțelese ca joc. Sociologic vorbind, omul fusese 
jucat; acum, cultural, el se joacă. 


Jocul şi teoria culturii 


Cînd rolul social devine a fi realmente ceva, iar a reprezenta doar este de astă dată o realitate suprapusă acestuia 
şi care-l contrazice de la înălțimea unei depline gratuitáti, jocul izbucneste în formă plenară si capătă o funcţie 
creatoare de cultură. Omul, ca ființă ludic-culturală, este subiectul unui spectacol care-si dă legea rolului propriu 
şi nu o primeşte ca lege a unui spectacol moştenit şi constrîngător. Dar să începem şi în cazul acesta de la lumea 
de joc a copilului. 

In sociologie, am văzut, jocul copilului era pregătire pentru existența propriu-zisă (rolul social), joc în vederea 
unui rol în care erai doar jucat, în teoria culturii, jocul 

nu este pregătire, ci paradigmă pentru „a reprezenta doar”, joc în vederea unui rol în care nu eşti jucat, ci te joci. 
Teoreticianul culturii descoperă în universul ludic al copilului cazul privilegiat cînd faptul de a fi alunecă deplin 
într-un rol gratuit. Fiind unica ființă care nu are încă rol social, copilul generează situaţia de excepție cînd jocul 
nu mai reprezintă dublul unei existente heteroludice. Copilul este singura fiinţă în care distincția dintre a fi si a 
reprezenta se pierde în lumea unică a jocului. Discursul sociologic este anulat în cazul său de faptul că, jucîndu- 
se, copilul se joacă de fapt pe sine, şi spectacolul ludic pe care el îl oferă este propria lui realitate 
unidimensionată ludic. Copilul este eminamente joc, şi ,,rolul" său social este de a lua roluri. Necesitatea lui este 
propria lui libertate, si felul în care el este jucat este acela că se joacă. 

Ceea ce copilul deţine dintr-o dată ca ordine superioară de existență datorată gratuităţii jocului omul matur tre- 
buie să redobindeascá prin efortul ridicării la gratuitatea culturii. Jocul copilului nu este decît o promisiune de li- 
bertate, si nu libertatea însăşi, de neconceput fără conştiinţa distanţei care desparte de o lume străină de ea. 
Adevăratul rol este unul pe care îl iei, cu conştiinţa necesităţii abandonate si a distanţei care acum, cînd te joci, te 
desparte de ea. Numai întrucît este gratuitate recuperată, jocul devine cu adevărat liber si creator de cultură. Şi 
tocmai fiindcă libertatea fl domină, copilul exersează în gol riturile creaţiei culturale; în schimb, pe temeiul unei 
libertăţi dobindite, omul culturii se joacă cu spor. Copilul nu cunoaşte lumea pe care, jucîndu-se, poate s-o 
contrazică. Omul o ştie, şi, jucîndu-se, o dezminte constant. Jocul nu devine creator de cultură decît atunci cînd 
în ființa omului rolul social (eşti jucat) şi cel cultural (te joci) s-au orânduit antagonic. Colecţia protestelor ludice 
ale fiinţei mature este cultura. 

Iata-ne ajunşi astfel în fata cărţii lui Huizinga. Ne-am putea opri aici, şi cititorul va înţelege, poate, cá mai greu a 
fost să strábati distanţa de la ceea ce pare că ştim pînă la punctul de unde dezmintirea începe. Cá în fata funcției 
rolui trebuie să ezităm mai mult decît ne îndeamnă doctrina sănătoasă a bunului-simt, am fost însă avertizaţi de 
indată ce am făcut primul pas dincolo de hotarele cu care ne-a obişnuit experienţa ludică a copilăriei, în ce 
constă atunci această dezmintire şi conştiinţa mai înaltă a jocului cu care vor să ne familiarizeze paginile 
istoricului olandez al culturii? Dar dacă la această întrebare poti în cele din urmă răspunde şi singur, citind pur si 
simplu cartea, citind-o cu prietenie şi cu voluptatea unei rătăciri pe care numai ghidajul pedant al cîte unui 
„cuvînt înainte" ti-o poate fura, pentru închiderile şi deschiderile ei este într-adevăr nevoie de o rostire în plus. 
Conceptul lui „homo ludens". în cartea sa, Huizinga nu speculează. El extrage mai întîi, după o metodă analitică 
si fenomenologică, proprietăţile formale ale oricărui joc: o acţiune dezinteresată, închisă în timp şi în spaţiu, 
bazată pe o ordine proprie şi pe asumarea liberă a unor reguli, abolind, într-un cuvînt, realitatea vieţii obişnuite şi 
evadind în alta, a reprezentării şi aparentei, unde spiritul se manifestă ca agon spectacular sau ca spectacol com- 
petitional. Pasul următor este o constatare, venită din experienţa istoricului culturii care a frecventat cu predi- 
lecţie civilizațiile primitive: toate aceste caracteristici formale ale jocului, ale jocului aşa cum îl ştim şi îl întîlnim 
în experiența noastră curentă, sînt de găsit la nivelul marilor întrupări ale spiritului obiectiv — în riturile 
justitiare, războinice, oraculare, în ştiinţă, poezie, filozofie si arte in general. De unde, concluzia surprinzătoare 
că, avînd toate proprietăţile formale ale jocului, cultura apare dintru început nu din joc, ci ca joc, ca structură 


ludică, ca formă jucată: cultura este joc. Huizinga nu a făcut decît să „arate cu degetul" elementul ludic in 
faptele de cultură, căci teza cărții, intuiţia ei originară nu îi aparțin. In Kulturgeschichte Afrikas, Leo Frobenius 
spunea textual: „De fapt, în jocul intensiv al copilului avem de-a face cu izvorul — pornit din apele subterane 
cele mai sfinte — ale întregii culturi şi ale oricărei mari forte creatoare. Căci în jocul acesta se vádeste 
capacitatea de a te dărui sufleteşte şi în «realitatea» ta cea mai deplină unei lumi secunde de aparente (sich einer 
zweiten Erscheinungswelt hinzugeben); omuletul sau omul matur sînt cuprinşi acum de această aparență 
existentă dincolo de raporturile naturale şi de cauzele lor subintelese. Aşa se face că omul dobîndeşte două 
chipuri de viață: unul al «existenţei», celălalt al jocului. In faptul-de-a-juca-«propriul-táu-rol» rezidă sursa în- 
tregii culturi" 

Printr-o documentaţie şi demonstrație impresionante, Huizinga dă viaţă acestei idei si face să pătrundă în con- 
ştiinţa culturală a epocii o afirmaţie care s-ar fi pierdut altminteri în cartea lui Frobenius, preocupat aici de mor- 
fologia regională a culturii, şi nu de teoria culturală a jocului. 

Deci jocul este unul, spune Huizinga; el are aceleaşi caracteristici fie că e vorba de animale, copii sau oameni 
mari. Prin el, ceva aparte, de ordin strict imaterial, îşi face apariţia în lume. Toate jocurile sînt însoţite de o 
concentrare de spirit şi, jucîndu-se, orice ființă dă o raită prin lumea libertăţii, fie aceasta si libertatea exersată în 
gol a destinderii, amuzamentului, neangajării sau uitării. Este limpede că animalele nu l-au aşteptat pe om ca să 
înveţe să se joace şi că oamenii au putut continua să se joace „animalic" si „infantil", modificînd schema ludică 
doar la nivelul complexităţii si inventivitátii. Maimuta ludică şi jucătorul de bridge fac încă parte din aceeaşi 
familie, şi acesta din urmă nu este încă un homo ludens. Dar, dacă animalele nu l-au aşteptat pe om pentru a 
învăţa jocul, în schimb omul abia a creat o specie a jocului care a sporit cantitatea de spiritualitate ludică pînă la 
gradul unde aceasta a precipitat cultural. Jocul lui Huizinga, cel cu funcţie creatoare de cultură, nu gravitează în 
jurul bridge-ului, ci al activităţilor care, păstrînd caracteristica formală a jocului — ieşirea din cadrul obişnuit al 
vieții —, se mişcă într-o lume mai frumoasă şi trăiesc în vecinătatea bună a sacrului. Nimeni, jucîndu-se, nu este 
egal cu propria lui ființă, ci doar tranzitoriu egal cu orice rol şi-ar asuma. Dar homo ludens este singura ființă 
care a dat o biografie acestor evadări, şi, în timp ce restul ființelor jucăuşe (fie chiar omul jocului de rînd) 
consumă în joc întreaga cantitate de spirit care „intră în Joc", homo ludens o sporeşte, transformînd-o în fapt de 
cultură. Doar această istorie a evadărilor ludice este cultura: atestarea documentară a incursiunii pe care fiecare 
generaţie şi societate o fac într-o ordine superioară de existență. Consemnarea ieşirilor tranzitorii din lumea 
rolurilor reale, înregistrarea formală — „lingvistică — a acestor migrații devin cu timpul biografia spirituală a 
omenirii. 

Inadecvată față de elevația innoitoare a unui înaintaş oricum de altă talie, cartea francezului Roger Caillois, în- 
chinată şi ea temei jocului, vine să ne ajute printr-un exemplu negativ, în precizarea demersului lui Huizinga. Les 
jeux et les hommes, obsedată să nu omitá nici o formă a jocului, pierde în schimb altitudinea discursului cultural 
şi face loc în sfera ludicului fenomenelor de gratuitate joasă pe care sociologia de astăzi le înregistrează la rubri- 
ca loisir. Obtinind o tipologie completă a jocului, Caillois a sacrificat în schimb substanţa ireductibilă a jocului 
cultural, şi, în tipologia sa formală, el a perturbat ierarhia ludicului, inoculînd esentelor sacre ludicul profan, ster- 
gînd iarăşi graniţele care despart mahalaua veselă şi amuzamentul gol de sacralitatea jocului cultual, întemeietor 
de valoare şi ordine superioară a lucrurilor. Or, tocmai asta nu este jocul lui Huizinga: claustrare accidentală de 
factură privată, petrecere ezoterică ce nu lasă urme demne de a fi imitate sau reluate de întreaga comunitate şi de 
istoria ei ulterioară. Este clar că, privind spre formele de civilizație unde caracteristicile formale ale jocului s-au 
manifestat primar şi colectiv, ca spectacol sacru şi competiție festivă, Huizinga a plasat istoria jocului pe linia 
marilor evenimente ezoterice ale omenirii, pe care generaţiile următoare le-au înregistrat ca artă, literatură, 
înţelepciune — cultură spirituală în general; agon spectacular, aşezat deasupra lumii obişnuite si generînd plus- 
produs spiritual. 

Inchiderile si deschiderile lui ,, homo ludens". Făcînd istoria civilizaţiei din punctul de vedere al celor care se 
joacă, Huizinga a uitat s-o facă şi din al celor jucaţi; altfel spus, teoreticianul culturii l-a nedreptăţit pe 
sociolog. Huizinga a exagerat de dragul propriei sale idei şi a văzut prea puţin că istoria societăților 
alienante se dezvoltă în sensul unei ponderi crescînde acordate rolului social. Homo l-dens, fiinţa care poate 
deveni tranzitoriu egală cu orice rol si-ar asuma, este produsul unor „mecanisme" sociale care permit 
„pieselor" alcătuitoare un „joc" maxim. Civilizaţiile primitive, în care „mecanismul" social este rudimentar, 
funcționau, faţă de cele mature, ca roata unui car etrusc pe lîngă aceea a maşinii moderne. Societăţile pro- 
meteice, care dau conţinutul istoriei civilizate, au redus acest „joc" pînă la angrenarea perfectă a piesei în 
mecanism si la anularea totală a distanţei dintre rolul în care eşti jucat si cel în care te joci. în societățile 
tehnologice, homo ludens nu mai este omul generic, ci el însuşi produsul unei specializări, în timp ce 
membrul obişnuit al colectivități moderne recade la nivelul jocului de divertisment; cultural, jocul nu mai 
emană din formele culturale proprii societăților arhaice, ci din roluri pe care societatea însăşi le-a distribuit 
ca fiind culturale; cultura nu mai este emanatia si duhul unei colectivități care se joacă, ci ale unor indivizi 
care „sînt jucaţi" ca oameni de cultură. Intelectualitatea îşi asumă astfel în mod necesar libertatea jocului 
cultural; homo ludens reprezintă în societăţile tehnocratice cristalizarea unei forme de /abor, si, mai înainte 


ca munca întregii colectivităţi să apuce să fie traversată de spiritul ludic, jocul devine, paradoxal, munca 
unei infime părți a ei. Membrul societății industriale îşi împarte viața între muncă şi loisir, iar homo ludens, 
care întruchipa dreptul universal de alunecare a unui rol social într-unul cultural, este rezultatul contopirii 
rolului cultural cu unul social. Filozofia romantică a secolului al XIX-lea văzuse deja prăpastia care se 
cască între virstele culturilor scáldate în propria lor mitologie şi pseudomi-tologia culturilor sterp- 
alexandrine. Fiinţa lui homo ludens se subtiazá de-a lungul unei istorii care anulează fără încetare schema 
societăţii arhaice, singurul loc unde cultura ca joc şi spiritul ludic al culturii apăreau în forma lor genuină. 
Ar fi nedrept să trecem cu vederea spiritul polemic în care Huizinga şi-a abordat epoca din perspectiva 
degra-d"rii la care ea a supus elementul ludic al culturii. Capitolul final avansează ipoteza cá decadenta 
civilizației interbelice este decadenta însăşi a funcției ludice a culturii, manifestare a elementelor de 
puerilism, irationali-tate şi agresivitate, în locul celor tradiționale de agon, DarsieUung si gratuitate. 
Totuşi, lui Huizinga i-a lipsit sensibilitatea acelui tip de hermeneutică culturală cu care pe noi ne-a obişnuit 
între timp şcoala filozofică frankfurteză şi pe care, lui încă, i-ar fi putut-o da o lectură mai adecvată a 
esteticii lui Schiller. Nu s-ar fi putut resemna atunci cu ideea că viata socială se consumă ca ruptură între a 
fi realmente ceva şi a reprezenta ceva doar. A trăi deci într-o lume mai bună si într-o ordine superioară doar 
ca rol tranzitoriu, ficțiune şi aparență — într-un cuvînt, a-ți plasa esenţa superioară de ființă culturală într-o 
lume care este sistematic construită în vederea destrămării ei — înseamnă a subintelege că istoria este lunga 
poveste a unei schizofrenii universale. Deşi homo ludens este depozitarul esenței umane, el nu a fost 
niciodată esență generalizată, ci doar chipul de sărbătoare trăind în vecinătate dezavantajoasá cu proza 
majoritară a vieţii profane. Interesant este că omenirea ajunge să se recunoască cu timpul în această lume a 
înălțării sale, şi ceea ce pare să fie la început doar corelatia unor fragmente de irealitate devine cu timpul 
realitatea mai adîncă a omului; egalitatea tranzitorie cu un rol superior devine permanenta unei lumi ideale 
către care omenirea începe să tindă constant. Regiunile demar-cate mai întîi ludic se transformă în obiecte 
ale revendicării, şi, deoarece se recunoaşte mai degrabă în lumea sa de om /udens, omul realității se 
contestă în numele lumii pe care a creat-o ca temporară ieşire din sine. în nevinovăția ei, lumea jocului 
cultural este în fond subversivá; la început, se părea că omul îşi anulează fiinţa în joc; acum, 1 se pare cá 
este anulat în realitatea sa nelu-dică. Pentru că este rol ales şi nu impus, omul începe să se simtă mai 
aproape de esenţa sa umană în lumea în care nu este egal cu sine: metaexistenta lumii rolului îi dă măsura 
adevăratei sale existente. 

Huizinga nu a ajuns la aceste reflectii. Homo ludens stá prinsá in cumpána dintre o nostalgie si un ideal. Ade- 
vărul ei istoric nu este de găsit decît scormonind la rădăcinile civilizaţiei noastre; conceptul ei desávirgit nu poate 
fi decît rodul unei prospectii, al locului pe care istoria nu l-a atins încă şi unde spiritul ludic se va altoi direct pe 
trunchiul activităților fără de care nici o societate nu poate fi gîndită. Formula trecerii din regnul necesităţii în cel 
al libertăţii are în fond un iz ludic. 

Iată acum şi ultima întrebare: se poate păşi dincolo de locul unde Huizinga a ridicat vorbirea despre joc sau, din- 
colo de acesta, unde ar fi putut-o încă ridica? Intrăm astfel în sfera filozofiei, care, sfidînd orice sistem de 
referință, execută o uriaşă transpozitie şi face din orice formă de existență elementul infinit-permutabil într-un 
scenariu ludic universal. Regnurile toate devin acum „roluri", şi piatra, planta, animalul, în sfîrşit, omul însuşi 
pot fi „jucați". Jucati de cîte un principiu metafizic, al cărui nume este indiferent față de calitatea unică de a fi — 
din străfundurile celor aşezate între Fiinţă şi Neant — cel ce se joacă. Lui Heradit i-a venit primul în minte să 
privească lumea cu un ochi aşezat în afara oricărui element ce ar compune-o. „Timpul este un copil care se 
joacă" este metafora cu deschidere ludică maximă, generatoarea unei considerabile literaturi filozofice în care, 
sub masca Jucătorului divin, s-au perindat pe rînd Natura, Ideea, Voința, Unul primordial sau, la limită, Nimeni, 
în care caz lumea a putut fi înțeleasă si ca un joc fără de cel care se joacă. 

E justificat un atare demers? Dar este nevoie, pînă la urmă, să justifici neodihna urcării? A ajunge — străbătînd 
cîte trepte? — de la jocul de arşice la esența omului sau a lumii nu poate fi o simplă piruetă, nu este doar vir- 
tuozitatea spiritului, ci proprietatea lui. 

Gabriel Liiceanu 

NOTA 

Traducerea cărții Homo ludens din limba olandeză în limba română a ridicat în calea traducătorului o serie de 
dificultăți, care au constituit tot atitea probleme, unele dintre ele foarte greu de rezolvat. Două dificultăți au un 
caracter major. 

Prima dificultate majoră este creată de faptul că un studiu care abordează numeroase discipline științifice si fi- 
lozofice (istorie, lingvistică, etnografie, estetică, etică etc.) s-a tradus dintr-o limbă germanică într-o limbă 

crea ori-cînd, la nevoie, prin derivare si prin compunere, cuvinte noi, apte să exprime orice idee sau nuanță 
semantică, oricît de abstractă sau de complexă. Dificultatea enunțată aici este prea bine cunoscută si nu mai are 
nevoie de comentarii. 

Cealaltă dificultate majoră întîmpinată la traducerea cărții de față se datorează, oricît ar părea de curios în primul 
moment, fenomenului invers: în unele cazuri particulare, limba română este mai bogată decît celelalte limbi 
romanice şi decît limbile germanice. Un exemplu este perechea de adjective vechi şi btttrin. în alte limbi, nu 
găsim pentru aceste două noțiuni decît cîte un singur termen: germ. alt; engl. old; ol. ouă; fr. vieux etc. Cînd, 
într-un text scris într-o limbă străină, întîlnim acest adjectiv, îl traducem în româneşte prin unul dintre cele două 
adjective româneşti, după sens, dar foarte des distincţia nu se poate face, deoarece în original adjectivul respectiv 
cuprinde ambele sensuri. Alt exemplu, întâlnit si în cartea de față, este perechea de substantive nebunie şi 
prostie, care exprimă două noţiuni absolut distincte. Pentru a le exprima, limbile germanice dispun de 
substantive cu ambele înţelesuri: germ. Torheit şi Narrheit; ol. dwaasheid şi zotheid; engl. folly. Tot aşa si 
limba latină: stultitia — dar, lucru curios, limbile romanice, fiicele limbii latine, dispun de termeni distincti. 
Erasm, a cărui limbă maternă a fost olandeza şi care şi-a scris toate operele în limba latină, a folosit această 
ambiguitate (noi credem că în mod voit, pentru că avea o minte prea ascuţită) în Laus Stultitiae, operă 
cunoscută la noi sub titlul de Elogiul Nebuniei (influenţat de cel francez: L'Eloge de la Folie). Traducătorul 
román al operei a rezolvat problema folosind nebunia in titlu si prostia in subtitlu: Elogiul Nebuniei sau 
Cuvíntare spre lauda prostiei. Şi iată, în sfîrşit, alt exemplu, cel mai peremptoriu si în acelaşi timp cel care 
a determinat prezenţa acestei note: substantivele româneşti joc şi joacă si verbele româneşti 
(corespunzătoare acelor substantive) a juca şi a se juca. Nu este vorba aici de două nuanţe semantice ale 
aceleiaşi noțiuni, ci de două sensuri diferite. Totuşi, în unele limbi romanice şi germanice, cele două sensuri 
se exprimă prin unul şi acelaşi cuvînt: ol. spel, spe-len; germ. Spiel, spielen; h.jeu, jouer etc. (Sejouer in 
limba franceză înseamnă altceva.) Cînd traducem în româneşte, sîntem puşi în situaţia de a opta pentru unul 
dintre cei doi termeni. Dar opțiunea este uneori extrem de dificilă, deoarece sferele celor două noţiuni nici 
nu se confundă total, dar nici nu se exclud total, ci au o zonă, destul de importantă, de suprapunere. 

Un grup de copii de 6-10 ani, înarmaţi cu o minge de cauciuc de mărimea unei mingi de fotbal, ies pe un 
maidan din cartier şi încep să bată mingea cu piciorul. După cîtva timp, grupul se defalcă în două echipe, 
care îşi trimit mingea reciproc. Apoi, copiii improvizeazá, cu ajutorul unor bolovani, două porti, 
delimitează în mod convenţional terenul (pînă la bordura trotuarului, pînă la gardul verde etc.) şi continuă 
să bată mingea, imitînd în mic fotbalul adevărat, văzut de ei la televizor. Copiii respectă şi cîteva reguli 
imaginate şi convenite de ei. Ce putem spune despre aceşti copii? Că joacă fotbal! sau că se joacă de-a 
fotbalul? Iar activitatea lor este joci sau joacă? Pentru Huizinga, problema nu se pune: el spune în orice caz 
că aceşti copii spelen (germ. spielen, fr.jouent) şi că activitatea lor este spel (germ. Spiel, fr. jeu). 

Problema se mai complică si datorită sensurilor subsidiare. Astfel, în limba română şi in alte limbi, a juca 
înseamnă şi a interpreta un rol sau a prezenta un spectacol, iar în unele limbi străine a juca înseamnă şi a 

cînta la un instrument. 

Este cazul să adăugăm că, datorită omonimiei, în limba olandeză, a celor doi termeni, Huizinga lunecă ades 
spre calambur, dedîndu-se şi el, în mod involuntar — nu îndrăznim să spunem: în mod inconştient —, unui 
Joc": unui joc de cuvinte. Acest joc de cuvinte, chiar dacă în original este voit şi conştient, se pierde în 
româneşte. 

Am încercat să rezolvăm problema folosind cu hotárire un termen sau celălalt atunci cînd opțiunea s-a putut 
face fără nici un fel de dubiu. Pentru cazurile îndoielnice, ne-am lăsat cáláuziti de context şi de sonoritatea 
frazei, iar în cazurile cu vădit caracter general sau generalizator am preferat forma joc (respectiv a juca). 
Menţionăm că uneori, cînd sensul impunea fără echivoc forma joacă, am fost nevoiţi să sacrificăm totuşi 
acest termen, din cauza infirmitátii lui congenitale: nu se poate declina şi nu are plural. 

Procedind astfel, nu sîntem siguri cá problema (care se iveşte în cuprinsul cărţii de sute de ori) a fost rezol- 
vată totdeauna corect si judicios. Pe alocuri, cititorul va găsi, poate, în mod obiectiv, că am greşit, sau poate 
că, acolo unde era posibil oricare dintre cei doi termeni, cititorul ar fi preferat, în mod subiectiv, unul din ei, 
cînd noi l-am folosit pe celălalt. Pentru toate aceste cazuri — a-vînd în vedere dificultatea şi gingăşia 
problemei —, solicităm înţelegerea şi ingáduinta cititorului. 

H. R. R. 


uxori carissimae 
PREFAŢĂ — INTRODUCERE 


Atunci cînd noi, oamenii, n-am mai părut a fi atit de deştepţi pe cit se crezuse într-o epocă mai fericită, care 
profesa cultul Raţiunii, speciei noastre i s-a dat, pe lîngă denumirea de homo sapiens, si aceea de homofaber, 
omul faur. Acest din urmă termen era însă mai puțin nimerit, deoarece calificativul defaber poate fi dat şi multor 
animale. Ceea ce este valabil pentru „a fáuri" este valabil şi pentru „a se juca": numeroase animale se joacă. 
Totuşi, am impresia că homo ludens, omul care se joacă, indică o funcţie la fel de esenţială ca şi cea de faur şi că 
merită un loc lîngă termenul de homofaber. 

Este veche ideea că, dacă pătrundem cu analiza pînă la capătul posibilităților noastre de cunoaştere, orice acţiune 
omenească se reduce la o joacă. Cine se declară mulţumit cu această concluzie metafizică să nu citească volumul 
de față. Mie nu mi se pare că ea ne-ar indreptáti să renuntám la scoaterea în evidenţă a jocului ca factor 
caracteristic a tot ceea ce există pe lume. Personal, eu am ajuns de mult şi din ce în ce mai categoric la convin- 
gerea că civilizația umană se naşte şi se dezvoltă în joc şi ca joc. în scrierile mele se pot găsi, încă din anul 1903, 
semne ale acestui punct de vedere, în 1933 i-am dedicat discursul pe care l-am rostit cu prilejul instalării mele ca 
rector al Universităţii din Leida şi i-am dat titlul: Over de grenzen van spel en ernst in de cultuur (Despre 
limitele jocului şi ale seriozitátii în cultură)!. Ulterior, cînd am refă- 


' Haarlem, Tjeenk Willink, 1933. Verzamelde werken (Opere complete), voi. V, pp. 3 s.urm. — (Toate notele de subsol fără 
altă indicație a provenientei aparţin autorului.) 


cut discursul, în două rînduri, prima dată pentru a ţine cîte o conferinţă la Ziirich şi la Viena (1934), apoi una le 
Londra (1937), am indicat titlul: Das Spielelement der Kultur şi, respectiv, The Play Element ofCulture. în 
ambele rînduri, gazdele mele au corectat: ...in der Kultur si respectiv ... in Culture — si, în ambele rînduri, am 
şters prepozitia si am reintrodus genitivul. Căci în mintea mea nu se punea problema: ce loc ocupă jocul printre 
celelalte fenomene de cultură, ci: în ce măsură are cultura însăşi caracter de joc. Eu încercam — şi încerc şi în 
acest studiu, mai adîncit — să integrez, ca să spun aşa, noţiunea de joc în aceea de cultură. 

Jocul este considerat aici ca fenomen de cultură, si nu — sau nu în primul rînd — ca o funcţie biologică, şi este 
tratat cu mijloacele unei gîndiri proprii ştiinţei culturii. Se va observa că mă feresc, cît mai mult cu putință, de 
interpretarea psihologică a jocului, oricît de importantă ar fi ea, si că nu recurg, decît într-o măsură foarte limi- 
tată, la noţiunile si explicațiile din domeniul etnologic, chiar acolo unde am de expus realităţi etnologice. Ter- 
menul ,,magic", de pildă, nu va fi întâlnit decît o singură dată, iar termenul mana si altele asemenea lui, absolut 
deloc. Dacă ar fi să-mi concentrez argumentatia într-o serie de teze, una dintre ele ar fi aceea cá etnologia şi 
ştiinţele înrudite cu ea nu participă decît în prea mică măsură la noţiunea de Joc. Mie, cel puțin, terminologia 
îndeobşte uzuală referitoare la joc nu mi s-a părut suficientă. Am simţit tot timpul nevoia să dispun de un 
adjectiv corespunzător substantivului „joc" si care să însemne pur şi simplu „ceea ce tine de joc sau de joacă”. 
Jucăuş nu poate servi în acest scop, pentru că are o valoare semantică prea specială. De aceea, fie-mi îngăduit să 
introduc cuvîntul /udic. Cu toate că în latină presupusa formă primitivă este necunoscută, în franceză cuvîntul 
ludique se întâlneşte în scrierile de psihologie. 

In timp ce dau publicităţii lucrarea, mă cuprinde teama că, în pofida muncii pe care a necesitat-o, multi o vor 
socoti o improvizație insuficient documentată. Dar orice autor care vrea să trateze probleme referitoare la cultură 

are aceasta soartă: este nevoit să se încumete a aborda domenii multiple, pe care nu le stapaneste destul de bine. 
Sa fi completat in prealabil toate lipsurile in ceea ce priveste informarea era exclus, asa incat am rezolvat 
problema justificand fiecare amanunt printr-o trimitere. Din acea clipa, mi s-a pus chestiunea: să scriu sau să nu 
nu scriu. Despre ceva ce-mi stătea foarte aproape de inimă. Aşa încît am scris. 


Leida, 15 iunie 1938 
NATURA SI IMPORTANȚA JOCULUI CA FENOMEN DE CULTURĂ 


Jocul este mai vechi decît cultura, pentru că noţiunea de cultură, oricât de incomplet ar fi ea definită, 
presupune în orice caz o societate omenească, iar animalele nu l-au aşteptat pe om ca să le înveţe să se 
Joace. Ba chiar se poate afirma, fără risc, că civilizaţia omenească nu a adăugat nici o caracteristică 
esențială noţiunii generale. Animalele se joacă întocmai ca şi oamenii. Toate trăsăturile fundamentale ale 
jocului sînt prezente şi în cel al animalelor. Nu avem decît să urmărim joaca unor cátelugi, pentru ca să 
identificám în vesela lor zbenguială toate aceste trăsături. Căţeluşii se invită unii pe alții la joacă printr-un 
soi de atitudini şi gesturi ceremoniale. Respectă regula că nu trebuie să-i muşte de urechi pe camarazii lor 
de joacă. Se comportă ca şi cum ar fi înspăimîntător de răi. Şi mai ales: se vede cît de colo că toate acestea 
îi bucură şi îi amuză enorm. O asemenea joacă a unor căţei care zburdă nu este decît una dintre cele mai 
simple forme ale jocului animalelor. Există altele, cu un conținut mult mai elevat, mult mai dezvoltat: 
veritabile competiţii, fermecătoare reprezentații date în fata unor spectatori. 

Aici, este cazul să notăm de îndată un punct foarte important. Chiar şi în cele mai simple forme ale sale, şi 
chiar în viaţa animalelor, jocul este mai mult decît un fenomen pur fiziologic sau decît o reacție psihică 
determinată pur fiziologic. El depăşeşte ca atare limitele unei activităţi pur biologice sau cel puţin pur 
fizice. Jocul este o funcţie plină de tilc. în joc „intră în joc" ceva care trece dincolo de instinctul de 
conservare nemijlocit, ceva care pune în acțiune un tîlc. Fiecare joc înseamnă ceva. 

Dacă acest principiu activ, care îi conferă jocului esenţa îl numim intelect, spunem prea mult, iar dacă îl numir^ 
instinct, nu spunem nimic. Oricum l-am privi, o dată cu această „intenţie" a jocului se vádeste, în orice caz, in în- 
săşi esenţa lui, un element imaterial. 

Psihologia si fiziologia se ocupă de observarea, descrierea si explicarea jocului animalelor, al copiilor şi al oame- 
nilor adulți. Ele caută să stabilească natura si semnificaţia jocului şi să indice locul lui în planul vieţii. Faptul că 
jocul ocupă acolo un loc important, că îndeplineşte acolo o funcţie necesară, sau cel putin utilă, este acceptat 
îndeobşte şi fără tăgadă ca punct de pornire al oricărei cercetări si consideraţii ştiinţifice. Numeroasele încercări 
de a determina această funcţie biologică a jocului sînt foarte divergente. Unii au crezut că pot defini originea şi 
fundamentarea jocului ca o descărcare a unui surplus de forță vitală. Alţii sînt de părere că orice ființă vie, cînd 
se joacă, se supune unui spirit de imitație congenital. Sau că jocul satisface o nevoie de destindere. Sau că este un 
exercițiu pregátitor în vederea activității serioase, pe care i-o va cere viaţa. Sau că serveşte drept exerciţiu de stă- 
pînire de sine. Alţii caută principiul în nevoia înnăscută de a putea face ceva, sau de a pricinui ceva, sau în ten- 
dinta de a domina, sau în aceea de a-i întrece pe concurenți. Alţii consideră jocul ca pe o drenare nevinovată a 
unor porniri dăunătoare, sau ca pe o umplutură necesară unei activităţi orientate prea unilateral, sau ca satis- 
facerea, într-o ficțiune, a dorințelor cu neputinţă de satisfăcut în realitate şi, în consecinţă, ca autoconservare a 
simțului personalității". 


! A se vedea sinteza acestor teorii la H. Zondervan, Hei Spel bij Dieren, Kinderen en Volwassen Menschen (Jocul la 
animale, la copii şi la oamenii adulti). Amsterdam, 1928, si la F. J. J. Buy-tendijk, Het Spel van Mensch en Dier als 
openbaring van levens-driften (Jocul la om si la animal ca manifestare a unor instincte), Amsterdam, 1932. 


Aceste explicatii au un factor comun: toate pornesc de la presupunerea cá jocul are loc de dragul unei finalitati, 
cá serveste unei anumite finalitáti biologice. Imi pun intrebarea: din ce cauzá si cu ce scop se practicá jocul? 
Răspunsurile care se dau la această întrebare nu exclud cîtuşi de putin unul pe altul. Am putea accepta 

în acelaşi timp toate explicaţiile enumerate mai sus, Putem să ajungem la o supărătoare confuzie de noţiuni. De 
aici reiese că toate acele explicaţii sînt doar parțiale. Dacă una' dintre ele ar fi concludentă, ar trebui fie să le 
excludă pe celelalte, fie să le cuprindă sau să le preia într-o unitate de rang superior. Cele mai multe dintre aceste 
strădanii de a da o explicaţie nu se preocupă decît în a doua instanţă de întrebarea: ce şi cum este jocul în sine, ce 
înseamnă el pentru jucătorii înşişi? Ele abordează nemijlocit jocul cu unitățile de măsură ale ştiinţei 
experimentale, fără să acorde în primul rînd atenţia necesară calității lui estetice profunde. De fapt, calitatea 
primară „joc" rămîne de regulă necircumscrisá. Faţă de fiecare dintre explicaţiile date, rămîne în picioare 
întrebarea: bine, dar ce este de fapt „hazul" jocului? De ce tipa sugarul de plăcere? De ce se pierde jucătorul cînd 
se dedă patimii lui, de ce competiția excită mulțimea cu o mie de capete, împin-gînd-o pînă la delir? Intensitatea 
jocului nu poate fi explicată prin nici o analiză biologică. Şi totuşi, în această intensitate, în această capacitate de 

a scoate din minți rezidă esenţa lui, calitatea lui intrinsecă. Natura — pare să spună mintea logică — ar fi putut 
să le dea progeniturilor sale toate acele funcţii folositoare — descărcarea energiei de prisos, destinderea după 
încordare, pregătirea pentru cerințele vieţii si compensarea pentru ceea ce nu s-a realizat — şi sub forma unor 
practici şi reacții pur mecanice. Dar nu: ea ne-a dat Jocul, cu incordarea lui, cu bucuria lui, cu „hazul" lui. 

Acest din urmă element, „hazul" jocului, se împotriveşte oricărei analize, oricărei interpretări logice. Termenul 
olandez aardigheid („haz") ni se pare foarte semnificativ în această privinţă: este derivat din cuvin-tul aard (care 
înseamnă „fel", „gen", dar şi ,,naturá", ,,esentá"); apoi, procesul etimologic nu mai poate fi continuat. Pentru 
simţul nostru lingvistic modern, acest caracter de radical nu apare nicăieri în mod atit de izbitor ca in 
cuvîntul englez fun, care, în înţelesul lui curent, este relativ tînăr. Cuvintelor olandeze grap şi aardigheid, 
care înseamnă ambele „haz", le corespund aproximativ, dar pe linii diferite, cuvintele germane Spass si 
Witz. Lucru curios: limba franceză nu are nici un echivalent pentru această noțiune. Şi tocmai acest element 
este cel care determină esenţa jocului, în joc avem de-a face cu o categorie absolut primară a vieţii şi care 
poate fi recunoscută pe loc de către oricine, deci cu o totalitate, dacă există pe lume ceva care să merite 
acest nume. în totalitatea ei trebuie să încercăm s-o înțelegem şi s-o pretuim. 

Oricine poate observa că realitatea Joc acoperă deopotrivă atît categoria animalelor, cît şi pe cea a 
oamenilor. Ea nu poate fi fundamentată pe nici un context rațional, deoarece fundamentarea ei pe rațiune ar 
limita-o la categoria oamenilor. Existenţa jocului nu este legată de nici o treaptă a civilizației, de nici o 
formă a concepției despre lume. Orice fiinţă care gîndeste îşi poate aduce imediat în fata ochilor această 
realitate: joacă, joc, ca pe ceva independent, distinct, chiar dacă limba lui nu posedă nici o entitate lexicală 
generală corespunzătoare. Jocul nu poate fi contestat. Aproape tot ceea ce este abstract poate fi contestat: 
dreptatea, frumuseţea, adevărul, bunătatea, spiritul, Dumnezeu. Seriozitatea poate fi contestată. Jocul nu. 
Dar o dată cu jocul recunoaştem, cu sau fără voie, spiritul. Pentru că jocul, oricare i-ar fi esența, nu este 
materie. El sparge, începînd chiar cu categoria animalelor, limitele existenţei fizice, în raport cu o lume de 
idei determinată, care are efecte pur mecanice, jocul este, în cel mai deplin sens al cuvîntului, o 
superabundans. Abia prin afluxul spiritului, care suspendă determinativitatea absolută, prezenţa jocului 
devine posibilă, imaginabilă, inteligibilă. Existenţa jocului confirmă fără încetare, şi în sensul cel mai înalt, 
caracterul supralogic al situației noastre în cosmos. Animalele se pot juca, deci chiar şi ele sînt ceva mai 
mult decît nişte mecanisme. Noi [ne] jucăm, şi ştim că [ne] jucăm, deci sîntem ceva mai mult decît nişte 
simple făpturi raţionale, pentru că jocul este irațional. 

Cel care îşi îndreaptă privirea asupra funcției jocului, nu în viaţa animalelor şi nici în aceea a copiilor, ci în 
cultură, este îndreptățit să preia noţiunea de „joc" de acolo de unde biologia şi psihologia au părăsit-o. 
Acela găseşte jocul în cultură ca pe o mărime dată, existentă înaintea culturii înseşi, insotind-o şi 
străbătînd-o de la începutul începutului şi pînă în faza de cultură pe care o trăieşte el însuşi. Acela găseşte 
Jocul prezent pretutindeni, ca pe o calitate determinată a acţiunii si care se deosebeşte de viaţa „obişnuită”. 
Acela poate să se dezintereseze de problema: în ce măsură reuşeşte analiza ştiinţifică să reducă această 
calitate, aşa cum o constată el ca fiind proprie formei de viaţă pe care el o numeşte „joc". Jocul ca formă de 
activitate, ca formă cu tilc şi ca funcție socială — acesta este obiectul lui. Nu mai caută să descopere in- 
stinctele fireşti care determină jocul în general, ci consideră jocul, în înseşi multiplele lui forme concrete, ca 
structură socială. Caută să înţeleagă jocul aşa cum îl vede însuşi jucătorul, în semnificația lui primară. Dacă 
îşi dă seama că jocul se bazează pe manipularea anumitor imagini, pe o anumită deformare a realității, 
atunci încearcă să înţeleagă în primul rînd valoarea şi semnificaţia acelor imagini sau a acelei deformări. 
Vrea să observe efectul lor chiar în joc şi, astfel, să încerce jocul ca factor al vieţii culturale. 

Marile activităţi primare ale societății omeneşti sînt întrepătrunse, toate, din capul locului, de către joc. Să 
luăm limba, această primă şi supremă unealtă pe care şi-o făureşte omul pentru a putea comunica, învăţa, 
porunci. Limba, cu ajutorul căreia el face distincție, defineşte, constată, pe scurt numeşte, cu alte cuvinte: 
cu ajutorul căreia înalță lucrurile în domeniul spiritului. Tot jucîndu-se, spiritul formator de limbă sare de 
fiecare dată de pe planul material la idee. în spatele fiecărei exprimări a abstractului se află o metaforă, şi în 
fiecare metaforă se ascunde un joc de cuvinte. Astfel, omenirea îşi creează de fiecare dată forma de 
exprimare a ceea ce există, adică o a doua lume, poetică, pe lîngă cea a naturii. Sau să luăm mitul care este, si el, 
tot o deformare a existentului, dar mai prelucrată decît cuvîntul izolat. Prin mit, omul prirniti, încearcă să explice 
pámintescul şi fundamentează lucrurile omeneşti pe un teren de domeniul divinului, în fiecare dintre deformările 
fantastice cu ajutorul cărora mitul îmbracă existentul, un spirit ingenios se joacă la hotarul dintre glumă si 
seriozitate. Sau să luăm, în sfîrşit, cultul. Comuna primitivă îşi execută acţiunile sacre, care îi ser- j vesc drept 
garanţie a fericirii lumii — şi anume: consacrările, sacrificiile, misterele —, exclusiv jucîndu-se, în sensul cel 
mai direct al cuvîntului. 

Din mit şi din cult însă izvorăsc marile activităţi ale vieții culturale: dreptul şi ordinea, comunicațiile şi meseriile, 
meşteşugurile şi artele, poezia, înţelepciunea si ştiinţa. Aşadar, si acestea îşi au rădăcinile în acelaşi sol al acţiunii 
ludice. 

Scopul studiului de față este să demonstreze cá facem mult mai mult decît o comparaţie retorică atunci cînd sus- 
ținem că întreaga cultură poate fi considerată sub specie ludi. Ideea nu este deloc nouă. A mai fost odată in mare 
vogă. Anume la începutul secolului al XVII-lea. Marea scenă a lumii se înfiripase, în şirul ilustru care duce de la 
Shakespeare, prin Calderon, pînă la Racine, teatrul a dominat poezia epocii. Fiecare poet, la rîndul lui, a corn- | 
parat lumea cu o scenă, pe care fiecare om îşi joacă rolul. In această comparaţie, caracterul ludic al vieţii 
culturale pare să fie recunoscut fără rezerve. Totuşi, dacă analizăm , atent compararea curentă a vieţii cu o piesă 
de teatru, constatăm că, aşezată pe baze platonice, tendinţa ei se află aproape în întregime în morală. Era o 
variantă a vechii teme a deşertăciunii, o tînguire cu privire la deşertăciunea a tot ce este pámintesc, şi atîta tot. 
Inextricabilitatea faptică dintre joc şi cultură nu era nici recunoscută în ea, nici exprimată. Acum însă, urmărim 
să scoatem în evidenţă jocul însuşi, cel autentic şi pur, ca temei şi factor ; al culturii. 

1 onstiinta noastră, jocul este opus seriozitátii. Opo-" -mîne deocamdată la fel de ireductibilá ca si notiu-"oc 
însăşi. La o mai îndeaproape cercetare, opoziţia riozitate nu ne mai apare însă nici concludentă, nici Putem 
spune: jocul este ne-seriozitate. Dar, în afară faptul că această sentință nu spune nimic cu privire 1 însuşirile 
pozitive ale jocului, ea este şi extrem de labilă De îndată ce în loc de „jocul este ne-seriozitate" spunem „jocul nu 
este serios", opoziția ne-a şi trădat, pentru că jocul poate foarte bine să fie serios. In plus, intil-nim numaidecát 
diferite categorii fundamentale ale vient, care intră şi ele în sfera ne-seriozitátii, dar care nu mai corespund 
jocului. Rîsul se află într-o anumită antinomie cu seriozitatea, dar nu este cîtuşi de puţin legat de joc. Copiii, 
fotbaliştii, şahiştii joacă serios, cum nu se poate mai serios, fără nici o înclinare spre rîs. Lucru curios: tocmai 
operaţia pur fiziologică a rîsului este proprie exclusiv omului, în timp ce funcția plină de tilc a jocului omul o are 
comună cu animalele. Aristotelicul animal ridens îl caracterizează pe om în opoziție cu animalele în mod 
aproape mai categoric decît homo sapiens. 

Ceea ce este valabil despre ris este valabil şi despre comic. Comicul intră şi el în sfera ne-seriozitátii, se află într- 
o anumită legătură cu rîsul, stirneste rîsul, dar relaţia lui cu jocul este accesorie. Jocul in sine nu este comic, nici 
pentru jucători, nici pentru privitori. Puii animalelor şi copiii mici sînt din cînd în cînd comici cînd se joacă, dar 
o pereche de cîini adulti care se urmăresc unul pe altul nu mai sînt comici deloc sau doar neînsemnat de puțin. 
Dacă spunem că farsa şi comedia sînt genuri comice, nu le numim astfel datorită acţiunii lor scenice în sine, ci 
datorită conţinutului lor de idei. Mimica unui clovn, cu toate că este comică si stîrneşte rîsul, nu poate fi numită 
joc, decît in sens subsidiar. 

Comicul este strîns legat de nebunie. Jocul însă nu are caracter de nebunie. El se află în afara antinomiei intelep- 
ciune-nebunie. Totuşi, şi noţiunea de „nebunie" trebuie să fi slujit cîndva pentru a exprima marea deosebire din- 
tre cele două modalități de viaţă, în limbajul care era uzual în Evul Mediu tîrziu, perechea de cuvinte folie s: sens 
acoperea întrucîtva distincția făcută de noi între Jo. şi seriozitate. 

Toti termenii din acest grup de noţiuni cu raporturi vagi între ele, grup din care fac parte jocul, rîsul, umorul, giu, 
mă, comicul şi nebunia, împărtăşesc ireductibilitatea conceptului lor, pe care am fost nevoiţi să i-o recunoaştem 
jocului. Ratio, în cazul lor, îşi are sediul într-un strat extrem de profund al fiinţei noastre spirituale. 

Cu cît încercăm mai mult să delimitám forma „joc" de alte forme ale vieții, aparent înrudite, cu atit mai mult iese 
în evidență extrema ei autonomie. Şi putem merge încă si mai departe cu această excludere a jocului din sfera 
marilor antinomii categoriale. Dacă jocul se află în afara distinctiei intelepciune-nebunie, el se află în aceeaşi 
măsură şi în afara distinctiei adevár-neadevár. Se află si în afara celei dintre bine şi rău. în jocul în sine, cu toate 
că este o activitate a spiritului, nu există nici o funcție morală, nici virtute, nici păcat. 

Jocul, dacă nu poate fi pus în legătură directă nici cu adevărul, nici cu binele, nu cumva se află situat inláun-trul 
domeniului estetic? Aici judecata noastră sováie, însuşirea de a fi frumos nu este inerentă jocului ca atare, dar 
jocul are înclinarea de a se asocia cu tot felul de elemente de frumuseţe. De formele mai primitive ale jocului se 
leagă de la bun început veselia si farmecul. Frumuseţea trupului omenesc în mişcare îşi găseşte cea mai elevată 
expresie în joc. în formele lui mai dezvoltate, jocul este strîns împletit cu ritmul şi cu armonia, cele mai nobile 
manifestări ale capacităţii de percepţie estetică din cîte i-au fost dăruite omului. Legăturile dintre joc şi frumuseţe 
sînt solide şi multiple. 

Rezultă aşadar că în joc avem de-a face cu o funcţie a fiinţei vii, care nu poate fi determinată complet nici pe 
plan biologic, nici pe plan logic sau etic: noţiunea de „joc" rămîne, în mod ciudat, izolată de toate celelalte forme 
de gîndire, în care putem exprima structura vieţii spirituale. 

Trebuie să ne mărginim deocamdată la scrierea caracteristicilor principale ale jocului, sa admitem că subiectul 
nostru, relaţia joc si cultură, ne îngăduie să nu includem în studiu toate formele de joc existente. Ne putem limita 
în principal la jocurile cu caracter social. Le putem numi formele de joc superioare. Acestea sînt mai uşor de 
descris decît jocurile primare ale sugarilor şi ale puilor e animale, deoarece aspectul lor este mai amplu şi mai 
articulat, iar caracteristicile lor sînt multiple si mai vizibile, în timp ce la determinarea naturii jocului primitiv ne 
lovim aproape imediat de acea calitate ireductibilă a udicului, pe care noi o socotim inaccesibilă pentru analiză. 
Vom avea de vorbit despre întrecere şi cursă, despre reprezentații şi spectacole, despre dansuri şi muzică, despre 
mascaradă şi turnir. Dintre caracteristicile pe care găsim cu cale să le enumerăm, unele se referă la joc în general, 
altele îndeosebi la jocul social. 

Orice Joc este în primul rînd şi mai presus de toate o acțiune liberă. Jocul din ordin nu mai este joc. Cel mult 

poate fi redarea obligatorie a unui joc. Chiar numai prin acest caracter de libertate, jocul se şi situează în afara 
procesului natural. I se alătură, i se suprapune ca o podoabă. Libertatea trebuie înțeleasă aici, fireşte, în acel sens 
larg, care lasă neatinsă problema determinismului. S-ar putea spune: această libertate nu există pentru puiul de 
animal şi pentru copil. Puiul de animal şi copilul trebuie să se joace, şi pentru că joaca slujeşte la desfăşurarea 
capacităţilor lor trupesti şi selective. Dar dacă introducem termenul „instinct" ne ascundem după un x, iar dacă 
punem în prim-plan presupusa utilitate a jocului, săvîrşim o petitio principii. Copilul şi animalul se joacă pentru 
că le face plăcere, şi în asta rezidă libertatea lor. 

In orice caz, pentru omul adult şi responsabil, jocul este o funcţie la care ar putea să şi renunţe. Jocul este de pri- 
sos. Nevoia de joc nu devine stringentă decît în măsura m care este generată de plăcerea de a juca. Jocul poate fi 
oricind amînat sau suprimat. El nu este impus de o nevoie fizică, si mai puţin de o îndatorire morală. Nu este 

o sarcină. Se efectuează în „timpul liber". Abia în mod secundar, prin faptul că devine o funcţie de cultură, 
noțiunile de obligativitate, sarcină, îndatorire ajung să se asocieze cu el. 

Iată aşadar o primă caracteristică a jocului: este liber, este libertatea. Legată nemijlocit de ea, iată şi o a 
doua caracteristică. 

Jocul nu este viaţa „obişnuită” sau ,,propriu-zisá", ci o ieşire din ea, într-o sferă temporară de activitate cu 
tendință proprie. Chiar şi copilul mic ştie perfect de bine că ceea ce face el „nu e de-adevárat", că e „numai 
în glumă". Cazul de mai jos, care mi-a fost relatat cîndva de către un tată, ilustrează într-un mod, după 
părerea mea, deosebit de izbitor, cit de adînc înrădăcinată este în sufletul copilului această idee de „numai 
în joacă". Tatăl îşi găseşte báietasul în vîrstă de patru ani pe un scaun, primul dintr-un rînd de mai multe 
scaune: copilul se juca „de-a trenul", îl giugiuleste pe copil, dar acesta îi spune: „Tăticule, nu mai săruta 
locomotiva, altminteri vagoanele au să creadă cá nu e de-adevárat." în acest ,,numai" al jocului este inclusă 
o conştiinţă de inferioritate, de „glumă", în opoziție cu ,seriozitatea", şi care pare să fie primară. Am atras 
însă atenţia mai sus asupra unui lucru: conştiinţa că totul este „numai în joacă" nu exclude cîtuşi de puţin 
posibilitatea ca acest „numai în joacă" să aibă loc cu cea mai mare seriozitate, ba chiar cu o dăruire care se 
preface în extaz şi care suspendă complet, vremelnic, calificarea de „numai". Orice joc poate să-l absoarbă 
ori-cînd pe jucător întru totul. Opoziția joc-seriozitate rămîne tot timpul în suspensie. Inferioritatea jocului 
îşi are limita în superioritatea seriozitátii. Jocul se preschimbá în seriozitate, iar seriozitatea în joc. Jocul se 
poate înălța pe culmi de frumuseţe si sfințenie, unde lasă în urmă seriozitatea. Aceste probleme dificile vor 
deveni actuale de îndată ce vom avea de cercetat mai îndeaproape relaţia dintre joc si acţiunea sacră. 
Deocamdată, este cazul să definim caracteristicile formale, proprii activităţii pe care o numim joc. Toţi 
cercetătorii pun accentul pe caracterul dezinteresat al jocului. 

Intrucit nu este un crimpei din „viaţa obişnuită”, jocul situează în afara procesului de satisfacere nemijlocită 
a nevoilor si poftelor. El întrerupe acest proces si se strecoara în punctul de întrerupere, ca o acțiune 
emporará, care se desfăşoară în ea însăşi si care se efectuează de dragul satisfactiei conţinute în însăşi 
această efectuare. Asa, cel puțin, ni se înfăţişează jocul, privit în sine şi în primă instanţă: ca un intermezzo 
al vieții cotidiene, ca un răgaz. Dar chiar în această calitate, de variaţie care revine in mod regulat, jocul 
devine un acompaniament, un complement, o parte a vieții în general. El infrumuseteazá viaţa si o 
completează, şi ca atare este indispensabil. Este indispensabil pentru individ, ca funcție biologică, si este 
indispensabil pentru obşte, datorită fi/cului pe care îl contine, semnificației lui, valorii lui ca mijloc de 
exprimare, legăturilor spirituale şi sociale pe care le creează, pe scurt: ca funcție de cultură. Jocul satisface 
idealuri de exprimare şi idealuri sociale, îşi are locul într-o sferă superioară celei strict biologice a 
procesului hrană-împe-rechere-apărare. Făcînd această afirmaţie, venim aparent în contradicție cu faptul că 
în viaţa animalelor jocurile din epoca de împerechere ocupă un loc important. Dar ar fi oare absurd să 
atribuim cîntecului, dansului, exhibitionismului păsărilor, în aceeaşi măsură ca şi jocului oamenilor, un loc 
în afara domeniului strict biologic? In orice caz, jocul oamenilor, în toate aspectele sale superioare, adică 
acolo unde înseamnă ceva sau unde sărbătoreşte ceva, îşi are locul în sfera sărbătorii şi în cea a cultului, 
adică în sfera sacră. 

Dar faptul că jocul este indispensabil, că se subordonează culturii, ba chiar că devine el însuşi cultură, îi ră- 
peşte oare caracteristica de a fi dezinteresat? Nu, pentru că telurile pe care le slujeşte se află ele însele în 
afara sferei interesului material direct sau a satisfacerii individuale a nevoilor imediate. Ca acţiune sacră, 
jocul poate contribui la fericirea grupului, dar atunci în alt fel şi cu alte mijloace decît pentru dobindirea 
nemijlocită a celor necesare vieții. 

Jocul se izolează de viaţa obişnuită în spaţiu şi în timp. El are deci si o a treia trăsătură: caracterul lui în- 
chis, limitat. Jocul se desfăşoară înlăuntrul unor anumite limite de timp şi de spațiu. Desfăşurarea şi tilcul 
lui se află în el însuşi. 

Iată deci o caracteristică nouă si pozitivă a jocului. Jocul începe şi, la un moment dat, s-a „încheiat". A fost 
,]ucat". Atita timp cît este în curs de desfăşurare, vedem mişcare, un neîncetat du-te-vino, variaţie, 
alternare, încîl-ceală şi limpezire. De limitarea lui temporală se leagă însă o altă calitate remarcabilă. Jocul 

se fixează imediat ca formă de cultură. O dată jucat, rămîne în memorie ca o creaţie spirituală sau ca un 
tezaur spiritual, este transmis si poate fi repetat oricînd, fie numaidecât, ca o joacă de copii, o partidă de 
table, o cursă, fie după un interval lung. Această repetabilitate este una dintre cele mai importante însuşiri 
ale jocului. Ea se constată nu numai la jocul luat ca întreg, dar şi la alcătuirea lui interioară, în aproape toate 
formele de joc mai evoluate, elementele de repetare, refrenul, alternanța apar ca inlántuire sau ca tramă. 
Mai izbitoare încă decît limitarea jocului în timp este limitarea lui în spațiu. Fiecare joc se mişcă înlăuntrul 
spațiului său de joc, care este delimitat în prealabil, în mod material sau în închipuire, în mod expres sau ca 
de la sine înţeles. După cum formal nu există nici o deosebire între un joc şi o acțiune sacră, ceea ce 
înseamnă că acţiunea sacră se desfăşoară în aceleaşi forme ca un joc, tot aşa nici locul consacrat nu poate fi 
deosebit formal de un spațiu de joc. Arena, masa de joc, cercul magic, templul, scena, ecranul 
cinematografului, tribunalul, toate acestea sînt, ca formă si funcție, spatii de joc, cu alte cuvinte un domeniu 
exorcizat, terenuri separate, împrejmuite, sfintite, înlăuntrul cărora sînt în vigoare reguli proprii speciale. 
Sînt lumi vremelnice în cadrul celei obişnuite, slujind pentru executarea unei acțiuni închise. 

înlăuntrul spaţiului de joc domneşte o ordine proprie şi absolută. lată deci o trăsătură nouă, încă şi mai 
pozitivă, a jocului: jocul creează ordine, este ordine, în lumea imperfectá si în viaţa haotică, jocul reprezintă 
o desfăşurare temporară, limitată. Ordinea pe care o impune iocul este absolută. Cea mai mică abatere de la 
acea ordine strică jocul, îi denaturează caracterul şi îi suprimă valoarea, în această relaţie intimă cu noțiunea 
de ordine rezidă fără îndoială motivul pentru care, aşa cum am semnalat mai sus în treacăt, jocul pare situat, 
într-o măsură atît de mare, înlăuntrul domeniului esteticului. Jocul, spuneam, are o înclinare: să fie frumos. 
Factorul estetic este poate identic cu silinta de a crea o formă ordonată, care intrepátrunde jocul în toate 
aspectele lui. Termenii cu care putem desemna elementele jocului se află în mare parte în sfera esteticului. 
Sînt termenii cu care încercăm să exprimăm si efectele frumuseţii: încordare, echilibru, oscilație, alternanță, 
contrast, variaţie, legare si detaşare, rezolvare. Jocul leagă şi dezleagă. Captivează. Farmecă, adică vrăjeşte. 
Conţine cele două însuşiri, cele mai notabile, pe care omul le poate percepe în lucruri şi pe care le poate el 
însuşi exprima: ritmul şi armonia. 

Printre calificările care se pot aplica jocului, am numit şi încordarea. Acest element, încordarea, ocupă chiar 
un loc cu totul deosebit şi important, încordare înseamnă nesiguranță, hazard. Se face simțită o tendință 
spre destindere. Trebuie să „reuşească" ceva, cu un anumit efort. Acest element este prezent chiar şi în 
încercarea unui sugar de a prinde ceva cu minutele, sau la pisicuta care se joacă cu un ghem, sau la fetița 
care aruncă şi prinde mingea. El domină jocurile solitare de indeminare, sau de rezolvat, cum sînt jocurile 
enigmistice, mozaicurile, pasientele, tragerea la ţintă, si creşte în importanță pe măsură ce Jocul are mai 
mult sau mai puţin un caracter de întrecere. La jocul cu zarurile şi la competiția sportivă, încordarea ajunge 
la maximum. Activităţi numite »joc" — activitate care prin ea însăşi se află în afara domeniului binelui sau 
al răului — elementul de încordare este cel care îi conferă totuşi un anumit conținut etic. Căci prin 
încordare se pune la încercare forţa jucătorului: forța lui fizică, perseverenta, dibăcia, curajul, răbdarea, şi 
totodată si forţa lui psihică, avînd în vedere că, în ciuda dorinţei lui fierbinţi de a cîştiga, jucătorul trebuie să 
se mențină înlăuntrul limitelor permise, pe care le prescrie jocul. Ordinea şi încordarea, calități specifice ale 
jocului, ne duc la studierea regulii jocului. Orice joc îşi are regulile lui. Ele determină ce va fi valabil în cadrul 
lumii vremelnice pe care el a conturat-o. Regulile unui joc sînt absolut obligatorii şi incontestabile. Paul Valery a 
spus cîndva în treacăt, şi este o cugetare cu o rază de acţiune neobişnuit de vastă: „Cu privire la regulile unui joc 
nu este posibil nici un fel de scepticism." Pentru că baza pe care ele o determină este imuabilă. De îndată ce 
regulile sînt încălcate, lumea jocului se prăbuşeşte. Nu mai e joc. Fluierul arbitrului suspendă vraja şi repune în 
vigoare, pentru o clipă, „lumea obişnuită”. 

Jucătorul care se răzvrăteşte împotriva regulilor sau li se sustrage strică jocul. De atitudinea față de joc se leagă 
în modul cel mai strîns noţiunea de fair: trebuie să joci „cinstit”. A strica jocul este cu totul altceva decît a juca 
necinstit. Jucătorul necinstit se preface că joacă jocul, în aparenţă, el continuă să recunoască cercul magic al 
jocului. Lui, comunitatea jucătorilor îi iartă păcatul mai lesne decît celui care strică jocul, căci acesta strică însăşi 
lumea lor. Prin faptul că se sustrage jocului, el dezvăluie relativitatea şi fragilitatea acelei lumi a jocului, în care 
s-a închis temporar împreună cu ceilalți. El răpeşte jocului iluzia, in/usio (literal: „înjucare"), cuvînt încărcat de 
semnificaţie. De aceea, jucătorul respectiv trebuie nimicit, pentru că ameninţă existența comunităţii jucătorilor. 
Figura jucătorului care strică jocul apare mai limpede ca oriunde în joaca băieţilor. Mica obşte nu se întreabă 
dacă cel ce strică jocul nu respectă regula pentru că nu are curajul necesar sau pentru că nu poate. Sau, mai bine 
zis: ea nu recunoaşte neputinta şi o numeşte lipsă de curaj. Problema disciplinei şi cea a conştiinţei nu merge de 
obicei mai departe de teama de pedeapsă. Cel ce strică jocul strică lumea lor magică, de aceea e considerat las şi 
e exclus. Dar şi în lumea celei mai depline seriozitáti, jucătorii necinstiti, ipocritii şi impostorii au avut 
întotdeauna mai puţin de suferit decît cei care au stricat jocul: apostatii ereticii, reformatorii, obiectorii de 
conştiinţă. 

Afară numai dacă, aşa cum se întîmplă de multe ori, cestia din urmă nu înființează numaidecit, la rîndul lor o 

nouă comunitate, cu o regulă nouă, proprie. Tocmai proscrisul, revolutionarul, membrul clubului secret, ereticul 
dispun de o forță extraordinară în a forma grupuri si au totodată, aproape întotdeauna, un puternic caracter ludic. 
Comunitatea de joc are o tendinţă generală de a se permanentiza, chiar şi după ce jocul s-a terminat. Nu orice joc 
cu bile sau orice partidă de bridge duce la formarea unui club. Totuşi, sentimentul jucătorilor de a se afla 
împreună într-o situaţie de excepţie, de a împărtăşi în comun o problemă importantă, de a se deosebi în comun de 
ceilalți oameni şi de a se sustrage în comun normelor obişnuite îşi extinde vraja dincolo de durata fiecărui joc în 
parte. Clubul tine de joc, aşa cum locul pălăriei este pe cap. Ar fi însă o soluţie prea ieftină să declarám drept 
comunităţi de joc tot ceea ce se numeşte în etnologie frátii, sau clase de vîrstă, sau asociaţii de bărbaţi. Cu toate 
acestea, trebuie să avem grijă în permanenţă, oricât de dificil ar fi, să excludem pur şi simplu din sfera jocului 
legăturile sociale permanente, mai cu seamă ale culturilor arhaice, cu obiectivele lor extrem de importante, 
solemne şi chiar sacre. 

Caracterul jocului, de a crea o stare de excepție şi de a diferenţia, îmbracă forma sa cea mai izbitoare în secretul 
cu care îi place jocului să se înconjoare. Pînă şi copiii mici îşi sporesc încîntarea produsă de joaca lor, făcînd din 
ea un „mic secret". Jocul e al nostru, nu al altora. Ceea ce fac acei alții, din afară, nu ne priveşte pentru moment, 
înlăuntrul sferei unui joc, legile si uzantele vieții obişnuite nu sînt valabile. Noi sîntem şi procedăm „altfel". 
Această suspendare temporară a „vieţii obişnuite" e complet formată încă din copilărie. Dar la fel de clar o 
vedem la jocurile de amploare, ancorate în cult, ale popoarelor primitive. In timpul marii ceremonii de inițiere, 
cînd tinerii sînt primiţi în comunitatea bărbaţilor, nu numai candidaţii sînt scutiți de legea şi regula obişnuite, 
în întregul trib, duşmăniile se suspendă. Toate răzbunările se amînă. Numeroase urme ale suspendării 
temporare a vieții sociale obişnuite a comunității de dragul unei perioade de joc solemne şi sacre pot fi 
regăsite şi în unele civilizaţii înaintate. Tot ceea ce se referă la saturnalii si la datinile de carnaval intră în 
această categorie. Un trecut naţional olandez cu moravuri private mai rigide, dar cu privilegii de clasă mai 
mari şi cu o poliție mai îngăduitoare, a mai cunoscut licenţele saturnalice ale tinerilor tribului, sub forma 
„farselor studenţeşti”, în universităţile britanice, acele licenţe continuă să existe în ragging, cuvînt explicat 
de dicționar ca fiind an extensive display of noisy disorderly conduct, carried on in defiance ofauthority 
and discipline. 

Alteritatea şi secretul jocului sînt exprimate amîn-două, in mod vădit, în deghizare. Aici, „caracterul 
neobişnuit" al jocului ajunge la perfecțiune. Deghizatul sau mascatul „joacă" rolul altei fiinţe. El „este" o 
altă ființă! Spaima copilului, petrecerea turbulentă, ritul sacru şi imaginația mistică se amestecă in mod 
inextricabil în tot ceea ce este mască şi deghizare. 

Aşadar, în rezumat, jocul, considerat din punctul de vedere al formei, poate fi numit o acțiune liberă, 
conştientă că este ,,neintentionatá" si situată în afara vieţii obişnuite, o acțiune care totuşi îl poate absorbi cu 
totul pe jucător, o acţiune de care nu este legat nici un interes material direct si care nu urmăreşte nici un 
folos, o acțiune care se desfăşoară în limitele unui timp determinat anume si ale unui spațiu determinat 
anume, o acțiune care se petrece în ordine, după anumite reguli şi care dă naştere la relaţii comunitare 
dornice să se înconjoare de secret sau să se accentueze, prin deghizare, ca fiind altfel decît lumea obişnuită. 


? O manifestare de proporţii a unei comportári zgomotoase care tulbură ordinea, desfăşurată în disprețul autorităţii şi al 
disciplinei (engl.) (n. t.). 


Functia jocului, in formele lui superioare, despre care este vorba aici, se poate reduce imediat, in cea mai 
mare parte, la două aspecte esenţiale, sub care se prezintă. Jocul este o luptă pentru ceva, sau o exhibare a 
ceva. Aceste două funcții se pot şi reuni, in aşa fel încît jocul să „înfăţişeze" o luptă pentru ceva, sau să fie o 
întrecere, cine poate reda mai bine ceva. 

A infátisa înseamnă, din punct de vedere etimologic, a aduce în fata ochilor. Aceasta poate fi o simplă pre- 
zentare, în fata unor spectatori, a unor elemente naturale. Páunul sau curcanul îşi exhibă splendoarea 
penajului în fata femelelor, dar în această exhibare rezidă din oficiu prezentarea unor elemente neobişnuite, 
cu totul deosebite, spre a fi admirate. Dacă pasărea mai adaugă şi cîți-va paşi de dans, totul devine o 
reprezentaţie, o ieşire din realitatea obişnuită, o transpunere a acelei realităţi într-o ordine superioară. Nu 
ştim ce se petrece cu acest prilej în animal, în viața copilului, o asemenea exhibare începe să fie încă de 
foarte devreme plină de imaginație. Copilul întruchipează altceva, înfăţişează ceva mai frumos, sau mai 
elevat, sau mai primejdios, decît este el în mod obişnuit. Este print, sau tată, sau zgriptoroaicá, sau tigru. 
Copilul cunoaşte cu acest prilej acel grad de exaltare care îl duce foarte aproape de convingerea-că-este- 
într-adevăr, fără ca ea să-l facă să piardă cu totul conştiinţa „realității obişnuite". La el, a prezenta ceva 
înseamnă a intruchipa o aparenţă, a imagina, adică a infátiga sau a exprima într-o imagine. 

Dacă trecem acum de la jocul copilului la reprezentațiile sacre din cultul civilizaţiilor arhaice, găsim că 
acolo, în comparaţie cu jocul copilului, se află „în joc", în plus, un element spiritual, care e foarte greu de 
determinat în mod amănunțit. Reprezentatia sacră este mai mult decît o întruchipare a unei aparente, mai 

mult chiar decît o întruchipare simbolică: este o întruchipare mistică, în spectacol, ceva invizibil si 
neexprimat ia o formă frumoasă, reală, sacră. Participanţii la cult sînt convinşi că acțiunea realizează o 
mântuire sigură şi că activează o ordine a lucrurilor superioară celei în care trăiesc ei în mod obişnuit. 
Totuşi, această realizare prin spectacol continuă să aibă, în toate privintele, caracteristicile formale ale unui 
Joc. Spectacolul este jucat, reprezentat în cadrul unui spaţiu de joc delimitat în mod efectiv, ca festivitate, 
adică în veselie şi libertate. De dragul lui a fost împrejmuită o lume proprie, valabilă vremelnic. Dar, o dată 
cu sfîrşitul jocului, efectul lui nu a încetat, ci radiază asupra lumii obişnuite din afară şi produce siguranţă, 
ordine, bunăstare, pentru grupul care a sărbătorit festivitatea, pînă ce zilele sfinte revin. 

Exemplele pot fi găsite pretutindeni pe glob. Potrivit vechii doctrine chineze, muzica şi dansul au drept 
scop să menţină lumea pe făgaşul ei şi să supună natura spre binele oamenilor. De întrecerile organizate la 
sărbătorile anotimpurilor depinde prosperitatea întregului an. Dacă reuniunile nu ar avea loc, bucatele nu s- 
ar coace. 

Acţiunea sacră este 8pd>ufvov dromenon, adică ceva ce se face. Ceea ce se reprezintă este Spâjxa drama, 
adică o acţiune, indiferent dacă acea acţiune se desfăşoară sub forma unui spectacol sau a unei competiţii. 
Acţiunea înfăţişează un eveniment cosmic, dar nu numai ca reprezentare, ci ca identificare. Ea repetă acel 
eveniment. Cultul produce efectul care este întruchipat în acţiune. Funcţia lui nu este numai să imite, ci să 
confere sau să aibă o participare". Este un helping the action out. 

Pentru ştiinţa culturii nu se pune problema cum concepe psihologia procesul spiritual care îşi găseşte expre- 


? M. Granet, Fetes et chansons anciennes de la Chine (Sărbători şi cîntece antice din China), Paris, 1914, pp. 150,292; 
id., Danses et legendes de la Chine ancienne (Dansuri şi legende din China antică), Paris, 1926, pp. 351 s.urm.; id., La 
civilisation chinoise (Civilizaţia chineză), Paris, 1929, p. 231. 

* As the Greeks would say, rather methectic than mimetic (Cum ar spune grecii mai degrabă metecticá decît mimetică), 
in J. E. Harrison, Themis, A Study of the Social Origins of Greek Religion (Themis, Studiu asupra originilor sociale ale 
religiei grecesti), Cambridge, 1912, p. 125. 

? Ajutor pentru ca acţiunea să iasă la iveală (engl.) (n.t.) — R. R. Marett, The Threshold of Religion (Pragul religiei), 
Londra, 1912, p. 48 (n.a.). 


sie in aceste fenomene. Psihologia va lichida, poate, nevoia care duce la asemenea reprezentatii ca o 
identifica-tion compensatrice^ sau ca „acţiune reprezentativă, datorată imposibilitátii executării unei acţiuni 
reale, orientată spre finalitate". Pentru ştiinţa culturii contează să înţelegem ce înseamnă aceste 
reprezentări în spiritul popoarelor care le formează si le menţin. 

Atingem aici temeiurile ştiinţei religiilor, problema esenței cultului, ritului şi misterului, întreaga slujbă 
sacri-ficatorie indiană antică a Vedelor se bazează pe ideea că acţiunea cultuală, fie ea sacrificiu, competiție 
sau spectacol, îi sileşte pe zei să facă să se petreacă un anumit eveniment cosmic dorit, prin reprezentarea, 
redarea, întruchiparea lui în ritual. Pentru lumea veche, aceste corelaţii sînt prelucrate în mod impresionant 
de Miss J. E. Harrison, în cartea ei Themis, A Study of the Social Origins of Greek Religion, pornind de la 
dansul cu arme al kuretilor din insula Creta. Fárá sá vrem a adinci toate problemele de istorie a religiilor pe 
care le ridicá aceastá temá, incercám sá cercetám aici ceva mai indeaproape caracterul ludic al actiunii 
culturale arhaice. 

Cultul este aşadar o prezentare, o reprezentație dramatică, o închipuire, o intruchipare substiruantă. La 
festivitățile sacre, care revin periodic o dată cu anotimpurile, comunitatea sărbătoreşte în spectacole sacre 
marile evenimente din viața naturii. Ele înfăţişează succesiunea anotimpurilor, în reprezentări ale rásáritului 
si apusului aştrilor, ale creşterii şi coacerii cerealelor, ale naşterii, vieţii şi morţii oamenilor şi animalelor. 
Omenirea joacă, după cum se exprimă Leo Frobenius, ordinea naturii”, aşa cum i-a intrat ei în conştiinţă, în 
vremurile străvechi, după părerea lui Frobenius, omenirea a preluat în conştiinţă 


5 Identificare compensatoare (fi) (n. t.). 

" Buytendijk, loc. cit., pp. 70-71. 

* Leo Frobenius, Kulturgeschichte Afrikas, Prolegomena zu einer historischen Gestaltlehre (Istoria culturii africane, 
Prolegomene la o morfologie istoricá), Phaidon Verlag, 1933; id., Schicksalskunde im Sinne des Kulturwerdens (Teoria 
destinului în sensul devenirii culturii), Leipzig, 1932. 


mai întîi fenomenele din regnul vegetal şi din cel animal şi după aceea a dobindit si înţelegere pentru 
ordinea timpului şi a spațiului, pentru luni şi anotimpuri, pentru mersul Soarelui. Iar acum joacă întreaga 
ordine a existenței într-un joc sacru. Şi întruchipează din nou, în si prin acest joc, evenimentele 
reprezentate, si ajută la menţinerea ordinii lumii. Ba chiar, din acest joc reiese si mai mult. Căci în formele 
jocului cultual au luat naştere înseşi ordinea comunităţii si începuturile formei de stat primitive. Regele este 
Soarele, regalitatea este o intruchipare a mersului Soarelui; toată viaţa, regele joacă rolul ,,Soarelui", pentru 

ca în cele din urmă să aibă şi soarta Soarelui: propriul lui popor îl ucide, în forme rituale. 

Problema în ce măsură această explicaţie a regicidului ritual şi întreaga concepție care se ascunde în spatele 
ei poate conta ca dovedită o las pe seama altora. Pe noi ne interesează aici problema: cum trebuie să ne 
inchipuim o asemenea transformare în imagine a unei idei naturale primitive? Cum se desfăşoară procesul 
care începe cu o trăire neexprimată a unor fapte cosmice şi ajunge la o concretizare jucabilă a acelor fapte? 
Frobenius respinge pe drept cuvînt explicaţia mult prea ieftină care crede că, dacă a introdus în circuit noti- 
unea Spieltrieb”, ca instinct congenital, nu mai trebuie nimic". Die Instinkte — zice el — sind eine 
Erfindung der Hilfslosigkeit gegeniiber dem Sinn der Wirklichkeit". La fel de categoric şi cu încă si mai 
intemeiate motive se opune el unei perioade trecute, care, pentru fiecare achizitie culturalá, cáuta explicatia 
într-un „cu ce scop?", „pentru ce?", „din ce cauzá?", pus întotdeauna în spinarea comunităţii creatoare de 
cultură. Schlimmste Kausalitátsty-rannei", o reprezentare învechită a utilității, aşa numeşte el un asemenea 
punct de vedere. 


? Instinctul de a juca (germ.) (n. t.). 

? Loc. cit., pp. 23,122. 

" [nstinctele sînt o invenţie a neajutorárii faţă de simţul realităţii (germ.) (n. t.). 

12 Cea mai cumplită tiranie a cauzalitátii (germ.) (n. t.). — Kulturgeschichte, p. 21 (n. a.). 


Propria reprezentare a lui Frobenius, cu privire la procesul spiritual care trebuie sá se fi petrecut aici, ar fi 
următoarea. Tráirea, încă neexprimată, a naturii si a vieții, s manifestă în omul arhaic ca o Ergriffenheit". 
Das Gestalten steigt im Volke wie im Kinde wie in jedem schop-ferischen Menschen aus der Ergriffenheit 
auf' *. Omenirea este ergriffen von der Offenbarung des Schicksals ...' Die Wirklichkeit des naturlichen 
Rhythmus in Werden und Vergehen [hat] ihren inneren Sinn gepackt und dies [hat] zur zwangslá'ufigen und 
reflexmássigen Handlung gefiihrt’. După părerea lui, aici este vorba aşadar de un proces spiritual necesar 
de transpunere. Din Ergriffenheit — care de fapt spune ceva mai mult decît cuvintele olandeze cele mai 
apropiate bewogenheid, getroffenheid, ontroering” — un concept natural se condensează, prin reflectare, 
într-o concepţie poetică, într-o formă artistică. Este, poate, cea mai bună aproximare în cuvinte pe care o 
putem da cuiva cu privire la procesul imaginației creatoare, dar nu prea o putem numi explicaţie. Calea care 
duce de la percepția estetică sau mistică, în orice caz a-logică, a unei ordini cosmice, la jocul cultual sacru 
rămîne la fel de întunecată ca şi mai înainte. 

Din consideratiile marelui şi regretatului cercetător lipseşte o mai amănunțită definire a ceea ce înțelege el 
prin a juca un asemenea material sacru. Frobenius foloseşte în repetate rînduri termenul a juca atunci cînd 
este vorba despre spectacole cultuale, dar nu adînceşte proble- 


P? [Stare de] emoție (germ.) (n. t.). 

" Configurarea ia naştere in popor, ca şi la copil, ca si în orice om creator, din emoție (germ.) (n. t.) — Mă., p. 122. 
Ergriffenheit ca moment al jocului copiilor, p. 147; cf. termenul lui Buyten-dijk, imprumutat de la Erwin Strauss; 
„atitudine paticá", situaţia de „a fi impresionat", ca temei al jocului copiilor, Joc. cit, p. 20 (n. ol 

” Impresionată de revelaţia destinului (germ.) (n. t.). 

"7 Realitatea ritmului natural în devenire si în ofilire i-a impresionat simţul lăuntric, ceea ce a dus la acţiunea 
imperioasă Si reflexá (germ.) (n. t.) — Schikcksalskunde, p. 142 (n. a.). 

[Stare de] emoție, zguduire, tulburare (ol.) (n. t.). 


ma: ce înseamnă aici a juca. Ba chiar ne întrebăm dacă în reprezentarea lui nu s-a strecurat tot o 
reprezentare a scopului, lucru pe care îl detesta atit de mult şi care nu se acordă întru totul cu calitatea joc. 
Totuşi, aşa cum expune Frobenius problema, jocul serveşte pentru a reprezenta, a înfățişa, a acompania, a 
întruchipa evenimentele cosmice. Un moment cvasirational vrea să se impună în mod irezistibil. Jocul, 
întruchiparea, continuă să-şi aibă, pentru el, raţiunea de existenţă în exprimarea a altceva, anume a unei 
anumite stări de emoție cosmice. Faptul că această întruchipare este jucată rămîne pentru el, după cit se 
pare, de importanţă secundară. Teoretic, ea ar putea fi comunicată şi în alt mod. După părerea noastră, dim- 
potrivă, contează tocmai faptul joc. Acest joc nu este în esenţă altceva decît o formă superioară a jocului 
absolut echivalent al copiilor sau chiar al animalelor. Originile acestor două din urmă forme de joc sînt însă 
greu de căutat într-o stare de emoție cosmică, într-o percepere a ordinii cosmice, care îşi caută expresie. Cel 
puţin, o asemenea explicație nu prea ar avea sens din punct de vedere raţional. Jocul copiilor posedă 
calitatea „Joc" qua talis şi în înfăţişarea ei cea mai pură. 

Avem impresia că procesul care duce de la „a fi emoționat de viață şi de natură” la o reprezentare a acestui 
concept într-un joc sacru poate fi descris în termeni oarecum diferiți de cei ai lui Frobenius, dar cîtuşi de 
puţin pentru a oferi astfel o explicație a ceva într-adevăr insesizabil, ci numai pentru a face ca o situație de 
fapt să devină acceptabilă. Comunitatea arhaică se joacă, aşa cum se joacă şi copiii şi aşa cum se joacă şi 

animalele. Această joacă este din capul locului plină de elementele proprii jocului: ordine, încordare, 
mişcare, solemnitate, încîntare. Abia într-o fază mai târzie a societăţii, acest joc ajunge să fie legat de ideea 
că în el este exprimat ceva: o reprezentare a vieţii. Ceea ce cîndva a fost joc mut îmbracă acum formă 
poetică. Sentimentul că omul face parte din cosmos îşi găseşte prima sa expresie, cea mai înaltă, cu 
adevărat sacră, în forma şi în funcția jocului, care este o calitate autonomă, în joc se adaugă treptat 
semnificația de act sacru. Cultul se altoieşte pe joc. Jocul în sine a fost însă faptul primar. 

Ne invirtim aici în sfere în care cu greu se poate nátrunde cu mijloacele de cunoaştere ale psihologiei sau cu 
teoria capacităţii noastre de cunoaştere. Problemele care se ridică aici ating străfundul conştiinţei noastre. 
Cultul este cea mai înaltă şi mai sfîntă seriozitate. Poate oare totuşi să fie în acelaşi timp şi Joc? S-a stabilit 
din capul locuiui: orice joc, cel al copilului ca si cel al adultului, poate fi executat cu cea mai deplină 
seriozitate. Această situație poate merge însă atît de departe, încît de emoția sfihtă „ unei acțiuni 
sacramentale să trebuiască să rămînă legată si calitatea ,,joc"? Puterea de deducție ne este aici mai mult sau 
mai puțin paralizată de rigiditatea noţiunilor noastre preformulate. Sîntem obişnuiţi să considerăm 
antinomia joc-seriozitate drept absolută. Dar, după toate aparențele, ea nu este valabilă pînă la temelia 
extremă a lucrurilor. 

Să considerăm o clipă următoarea gradatie. Copilul se joacă în cea mai desávirsitá — putem spune cu drept 
cuvînt: sfintá — seriozitate. Dar se joacă şi ştie că se joacă. Sportivul joacă şi el cu o seriozitate plină de 
dăruire şi cu curajul omului exaltat. Joacă şi ştie că joacă. Actorul apare pe scenă în rolul pe care îl joacă. 
Dar joacă şi este conştient că joacă. Violonistul resimte cea mai sacră emoție; el trăieşte într-o lume situată 
în afară si mai presus de cea obişnuită; totuşi, acțiunea lui rămîne un joc. Caracterul de joc poate rămîne 
specific celor mai elevate acțiuni. Putem oare să prelungim această linie pînă la acţiunea cultuală şi să 
afirmăm că si preotul sacrificator, cînd îşi îndeplineşte ritualul, joacă şi el un joc? Cine admite acest lucru 
cu privire la o religie îl admite cu privire la toate. Noţiunile „rit, magie, liturghie, sacrament, mister” ar intra 
atunci, toate, în cadrul de valabilitate al noţiunii „joc". Trebuie să bágám bine de seamă aici să nu exagerám 
contextul noțiunii de „joc". Am ajunge să facem un joc de cuvinte dacă am extinde prea mult această 
noțiune. Am totuşi impresia că, dînd acțiunii sacre calificarea de „joc", nu cádem într-o asemenea greseala. 
Din punctul de vedere al formei , actiunea sacra este, in orice caz, un joc, iar din punctul de vedere al esenței 
este joc în măsura în care îi deplasează pe participanţi într-o altă lume decît cea obişnuită. Pentru Platon, această 
identitate dintre joc si acțiunea sacră era dată fără rezerve El nu sovăia să includă lucrurile consacrate în 
categoria jocului. „Trebuie să procedám serios cu ceea ce este serios”, spune el'$; „singur Dumnezeu este vrednic 
de o binecuvintatá seriozitate, în timp ce omul a fost făcut sa fie o jucărie a lui Dumnezeu, si asta este cel mai 
bun lucru la el. De aceea, orice bărbat si orice femeie trebuie să-şi petreacă viaţa jucind în felul acesta cele mai 
frumoase jocuri, iar starea lor de spirit să fie tocmai opusă celei de acum' „Totuşi", spune Platon în continuare, 
„ei socotesc că războiul este un lucru serios, ... dar în război nu se află nici joc, nici educaţie”!, ceea ce noi 
socotim cá este lucrul cel mai serios. Fiecare trebuie să-si petreacă viaţa în pace cit mai bine cu putință. Care este 
atunci modul cel just? Trebuie să trăim jucînd anumite jocuri, jertfind, cîntînd şi dansind, pentru a cîstiga 
bunăvoința zeilor şi pentru a ne putea feri de duşmani şi a izbîndi în luptă”. în această identificare platonică a 
sfinteniei cu jocul, sfintenia nu este coboritá prin faptul că este numită Joc, ci jocul este înălțat prin faptul cá 
această noţiune devine operanta in cele mai elevate regiuni ale spiritului. Am spus la inceput ca jocul este prezent 
inainte de orice cultura. Intr-un anumit sens, el continua sa pluteasca si deasupra oricarei culturi, sau cel putin 
independent de ea. Omul se joaca in copilarie pentru a se amuza si a se relaxa , mai prejos de nivelul vietii 
serioase. El se poate juca si deasupra acestui nivel, poate juca jocuri ale frumusetii si ale sfinteniei. 


55 Legile VIL 803. 

P? otSr' ow TtcaSux... crirt' au rcaiSeia (ut un paidia. ..ut au paideia). 

? Cf. Legile VIL, 796, unde Platon vorbeste despre dansurile sacre ale kuretilor drept KoDpivteov ivonkia naiyvao 
(Kureton eno-plia paignia). Corelatiile intime dintre misterul sacru si joc sint tratate in treacát, dar in mod 
impresionant, de Romano Guardini în capitolul „Die Liturgic als Spiel" (Liturgia ca joc) din lucrarea sa Vom Geist der 
Liturgie (Despre spiritul liturghiei), pp. 56-70 (Ecclesia orans, ed. de dr. Ildefons Herwegen, I, Freiburg i. B., 1922). 
Fără a-l numi pe Platon, Guardini se apropie la maximum de sentința acestuia, menţionată mai sus. El îi recunoaşte 
liturghiei o serie de semnalmente, pe care noi le-am menţionat ca fiind caracteristici ale jocului. Liturghia este şi ea, în 
ultimă instanță, zwecklos, aber doch sinnvoll (lipsită de finalitate, dar plină de tâlc). 


Din acest punct de vedere, corelatia intimă dintre cultura si joc se poate determina acum ceva mai îndeaproape. 
Identitatea totală dintre forma rituală şi cea ludică ajunge astfel într-o lumină mai vie, iar întrebarea în ce măsură 
orice acțiune sacrală intră în sfera jocului rămîne actuală. Printre semnalmentele formale ale jocului, faptul că 
acțiunea se sustrage, spatial, vieţii obişnuite a ocupat primul loc. Un spațiu închis este separat, delimitat de me- 
diul cotidian fie în mod material, fie mental, înlăuntrul lui are loc jocul, înlăuntrul lui sînt valabile regulile jocu- 
lui. Delimitarea unui loc consacrat este şi caracteristica primordială a oricărei acţiuni sacre. Această cerinţă a se- 

parării este în cult, inclusiv în magie şi în justiţie, mult mai mult decît ceva pur spaţial sau temporal. Aproape 
toate practicile de consacrare şi de iniţiere urmăresc crearea de situaţii artificiale de separare si de exceptare 
pentru executanti şi pentru candidații la iniţiere. Pretutindeni unde este vorba de un legământ, de primirea într-un 
ordin sau într-o confrerie, de un jurământ, de o asociaţie secretă, este în joc întotdeauna, într-un fel sau altul, o 
asemenea delimitare, înlăuntrul căreia este valabil actul. Vrăjitorul, ghicitorul, sacrifica torul încep prin a-si 
circumscrie spaţiul consacrat. Sacramentul si misterul religios presupun un loc sacru. 

Formal, funcția acestei delimitări în vederea unui scop consacrat sau unui simplu joc este absolut aceeaşi. Hipo- 
dromul, terenul de tenis, şotronul, tabla de şah nu diferă, din punct de vedere funcțional, de templu sau de cercul 
magic. Identitatea izbitoare a practicilor de consacrare pe mrregul glob dovedeşte că asemenea uzante sînt 
înrădăcinate într-o trăsătură foarte originară şi fundamentală a spiritului uman. De cele mai multe ori, 
identitatea generală a formelor de cultură este redusă la un motiv logic, explicînd nevoia de delimitare şi 
separare ca pe o grijă de a evita influenţele dăunătoare din afară asupra celui consacrat, care, în starea sa 
sfințită, este deosebit de primejduit şi de primejdios. Astfel se pun aşadar la începutul procesului cultural în 
chestiune un considerent intelectual şi o finalitate utilitară, anume explicația utilității, împotriva căreia a 
atras atenţia Frobenius. Ce-i drept, prin aceasta nu regresăm în reprezentarea unor preoţi vicleni, care au 
inventat religia, dar în concepția menționată rămîne totuşi ceva din atribuirea de motive rationaliste, în 
schimb, dacă acceptăm identitatea esențială şi originară dintre joc şi rit, şi prin urmare dacă recunoaştem că 
locul consacrat este în fond un spaţiu de joc, atunci întrebarea înşelătoare „cu ce scop?" sau „din ce cauză?" 
nici nu se mai pune. 

Dacă formal acţiunea consacrată nu pare să se deosebească aproape deloc de joc, se ridică problema dacă 
între cult şi joc analogia este mai mult decît pur formală. Este de mirare că ştiinţa religiilor şi etnografia nu 
pun mai categoric întrebarea în ce măsură acțiunile sacrale, care se desfăşoară în formele jocului, au loc în 
acelaşi timp cu atitudinea şi cu starea de spirit ludică. După cum văd, nici Frobenius nu şi-a pus întrebarea. 
Ceea ce pot spune eu în această chestiune se mărgineşte la cîteva observaţii izolate, sintetizate din 
constatări incidentale. 

Se înţelege de la sine că starea de spirit în care o comunitate îşi trăieşte şi îşi priveşte riturile sacre este în 
primă instanţă cea de înaltă si sfintá seriozitate. Dar, încă o dată: chiar şi atitudinea autentică si spontană 
față de joc poate fi aceea a deplinei seriozitáti. Jucătorul se poate dărui cu toată fiinţa lui jocului. Ideea de 
„numai în joacă" poate fi împinsă cu totul pe ultimul plan. Bucuria legată în mod indisolubil de joc nu se 
transformă numai în încordare, ci şi în exaltare. Cei doi poli ai stării de spirit în timpul jocului sînt 
exuberanta şi extazul. Nu este întîmplător că ambele cuvinte redau o stare de „ex". 

Poate că s-ar putea spune că starea de spirit în timpul jocului are întotdeauna o tonalitate majoră. Asta ne-ar 
duce jnsă la aspectele psihologice pe care vrem să le ocolim. 

Starea de spirit la joc este de felul ei labilă, în fiece clipă, „viata obişnuită" poate reintra în drepturile ei, fie 
printr-un şoc din afară, care strică jocul, fie printr-o încălcare a regulilor, fie din interior, printr-o 
discontinuitate a conştiinţei ludice, printr-o deziluzie, printr-o trezire la realitate. 

Cum stăm însă cu atitudinea şi cu starea de spirit a sărbătorilor religioase? Termenul a serba (respectiv: a 
sărbători) aproape cá ne răspunde: actul sfint este serbat (respectiv: sărbătorit), ceea ce înseamnă că intră în 
cadrul sărbătorii. Poporul care se îndreaptă spre sanctuarele sale se pregăteşte să-şi manifeste bucuria în 
comun. Consacrare, sacrificiu, dansuri sacre, întreceri sacrale, reprezentații, mistere religioase, toate sînt 
cuprinse în cadrul sărbătorii. Chiar dacă riturile sînt sîngeroase, dacă încercările impuse candidaților la 
inițiere sînt crude, dacă măştile sînt înfricoşătoare, întregul se desfăşoară ca sărbătoare. „Viaţa obişnuită" 
este suspendată. Mese, chefuri si fel de fel de extravagante însoțesc tot timpul sărbătoarea. Fie că ne gindim 
la exemple greceşti, fie la africane, este aproape imposibil de trasat un hotar precis între starea de spirit 
sărbătorească în general şi emoția sacră produsă de misterul central. 

Cu privire la natura sărbătorii, savantul maghiar Karl Kerenyi a dat la lumină, aproape concomitent cu 
apariţia cărţii de faţă, un eseu care are o strînsă contingentá cu subiectul nostru”. Kerenyi îi recunoaşte şi 
sărbătorii un caracter de autonomie primară asemănător cu cel pe care noi am presupus că-l are noțiunea de 
Joc". Unter den seelischen Realitaten - spune e — ist die Festlichkeit ein Ding fur sich, das mit nichts 
anderem in der Welt zu verwechseln ist”. 


?! Vom Wesen des Festes (Despre natura sárbátorii), Paideuma, Mitteilungen zur Kulturkunde (Paideuma, Comunicári 
servind drept contribuţii la ştiinţa culturii), I, Caietul 2, dec. 1938, Pp. 59-74; cf. acum de acelaşi La Religione antica 
nelle sue linee fondamentali (Religia antică in liniile ei fundamentale), Bologna, "40, cap. II: „II senso di festività" 
(Simţul sărbătorescului). 


meni am fost de părere că jocul a fost negi-jat de ştiinţa culturii; Kerenyi este de aceeaşi părere o privire la 
fenomenul numit sărbătoare. Das Phanomen des Festlichen scheint den Ethnologen vollig entgangen zu 

sein”. Peste realitatea caracterului festiv gleitet mân.. j, der Wissenschaft so hinweg, als ob sie gar nicht 
existierte* întocmai ca si peste joc — sîntem înclinați să adăugăm între sărbătoare şi joc există, prin natura 
lucrurilor, cele mai strînse corelaţii. Eliminarea vieții obişnuite, tonalitatea precumpănitor, dar nu necesar, 
veselă a acţiunii (sărbătoarea poate fi şi ea serioasă), limitarea temporală si spaţială, concomitenta 
determinativitătii stricte şi a libertăţii autentice, acestea sînt principalele trăsături comune ale jocului şi 
sărbătorii, în dans, cele două concepte par să prezinte cea mai intimă legătură. Indienii Cora de pe coasta de 
sud a Mexicului îşi numesc sărbătorile sacre închinate culesului şi prájitului porumbului „un joc al zeului 
suprem"%. 

Ideile lui Kerenyi despre sărbătoare ca noțiune de cultură reprezintă o întărire si o lărgire a temeliei pe care 
a fost clădită cartea de faţă. Totuşi, nici prin stabilirea unei contingente strînse între starea de spirit a 
sărbătorii sacre şi cea a jocului nu s-a spus încă totul. De jocul autentic, în afară de semnalmentele lui 
formale şi de starea lui de spirit veselă, mai este legată indisolubil încă o trăsătură esențială: conştiinţa, fie 
şi împinsă pe ultimul plan, că „se face numai aga". Rámine în picioare întrebarea în ce masura o atare 
constiinta poate fi legata, macar in parte, de actiunea sacra indeplinita cu daruire. 


Printre realităţile sufleteşti, sărbătorescul este un lucru în sine, care nu poate fi confundat cu nimic altceva pe lume (germ.) 
(n. t.) — loc. cit. p. 63 (n.«.). 

? Fenomenul sárbátorescului pare a fi scăpat cu totul etnologului (germ.) (n.t.) — loc. cit., p. 65. («.«.). 

Se lunecă... în ştiinţă în aşa măsură, ca şi cum nici n-ar exista (germ.) (n.t.) — loc. cit., p. 63 («.«.). 

?5 Loc. cit., p. 60, după K. Tn. Preuss, Die Nayarit-Expedition (Expediția Nayarit), I, 1912, pp. 106 ş.urm. 


Daca ne márginim la riturile sacre ale culturilor arhaice, nu sunt imposibil de trasat cîteva linii cu privire de 
seriozitate cu care sînt ele îndeplinite. Etnologii sunt de acord, cred, că starea de spirit cu care sînt atorite şi 
considerate marile sărbători religioase ale libaricilor nu este aceea de deplină exaltare şi iluzionare. 
conştiinţă absconsă că „nu este adevărat" nu lipseşte. ) imagine vie a acestei stări de spirit este dată de Ad. 
E. Jensen, în cartea sa Beschneidung una Reifezeremonien bei Naturvolkern^*. Bărbaţii par să nu se teamă 
de duhurile care, în timpul sărbătorii, dau tîrcoale pretutindeni şi se arată tuturor în momentele ei 
culminante. Şi nu e de mirare: aceiaşi bărbaţi au si regia întregului ansamblu de ceremonii, tot ei au 
confecționat măştile, ei le poartă, ei le ascund de femei după întrebuințare. Ei fac zgomotul care vesteşte 
apariția duhului, ei desenează pe nisip traiectoria lui, ei suflă în fluierele care reprezintă glasurile 
strămoşilor, ei agită zbirniitoarele. Pe scurt: situaţia lor, spune Jensen, seamănă leit cu cea a părinţilor care 
îl joacă pe Moş Crăciun”. Bărbaţii debitează femeilor mici minciuni despre ceea ce se petrece în porţiunea 
consacrată a pădurii’. Chiar şi atitudinea candidaţilor la iniţiere şovăie între emoția extatică, nebunia 
simulată, tremurul înfricoşat şi trufia şi afectarea băieţeşti”. Femeile, în sfirsit, nu se lasă nici ele chiar cu 
totul păcălite. Ele ştiu foarte bine cine se ascunde după cutare sau cutare mască. Totuşi, cînd masca se 
apropie de ele într-o atitudine amenințătoare, sînt cuprinse de spaimă şi o iau la goană, tipind. Aceste 
manifestări ale spaimei, spune Jensen, sînt în parte absolut spontane şi autentice şi în parte o simplă 
îndatorire tradițională. Aşa se cuvine. Femeile sînt, 

| 
% Circumciziunea şi ceremoniile de maturitate la popoarele primitive (germ.) (n. t.) — Stuttgart, 1933 (n.a.). 
7 Loc. cit., p. 151. 

% Loc. cit., p. 156. 

? Loc. cit., p. 158. 

cum s-ar spune, figurante în piesă si ştiu cá nu au voie să strice jocul“. 

Limita inferioară, la care seriozitatea sacră slăbeşte devenind fim, este cu neputinţă de trasat aici. Un tată ceva 
mai copilăros de la noi poate să se supere serios dacă odrasele lui îl surprind cînd face pregătiri în legătură cu 
Moş Crăciun. Un tată din tribul Kwakiutl, din Columbia Britanică, si-a ucis fiica, pentru că îl surprinsese cînd 
cioplea ceva în vederea unei ceremonii”!. Caracterul instabil al ideii religioase a negrilor Loango este exprimat 
de Pechuel-Loesche în termeni identici cu cei ai lui Jensen. Credinţa lor în reprezentări şi datini sacre este un fel 
de semicredintá, asociată cu ironie şi indiferenţă. Principalul este starea de spirit, trage el concluzia”, în capitolul 
„Primitive Credulity"* din lucrarea sa The Threshold of Religion, R. R. Marett arată că, în credinţa primitivă, un 
anumit element de make-believe^ intră în joc întotdeauna. Omul, fie vrăjitor, fie vrăjit, este el însuşi în acelaşi 
timp ştiutor si păcălit. Dar vrea să fie pácálit.? „Așa cum sălbaticul este un bun actor, care, ca un copil, se pierde 
cu totul în personajul infátisat de el, tot aşa el este si un bun spectator, care, iarăşi asemenea copilului, se poate 
speria de moarte de răgetul a ceea ce ştie că «nu este leu adevărat».* Indigenul, zice Malinowski, îşi simte 
credinţa şi se teme de ea mai mult decît şi-o formulează in mod clar pentru el însuşi“. Comportarea persoanelor 
cărora comunitatea sălbaticilor le atribuie însuşiri supranaturale poate fi exprimata adesea cum nu se poate mai 
bine ca o „playing up to the role’. 

? Loc. cit., p. 150. 

7 Boas, The Social Organization and the Secret Societies of the Kwakiutl Indians (Organizarea socială şi societăţile secrete 
ale indienilor Kwakiutl), Washington, 1897, p. 435. 

? Volkskunde von Loango (Etnologia tribului Loango), Stuttgart, 1887, p. 345. 

3 Credulitate primitivă (engl.) (n.t.). 

? Autoamăgire (engl.) (n.t.). 

% Loc. cit., pp. 41-44. 

% Loc. cit., p. 45. 

* Argonauts of the Western Pacific (Argonautii din Pacificul occidental), Londra, 1922, p. 239. 


In ciuda acestei conştiinţe parţiale că situațiile magi-supranaturale „nu sint autentice", aceiaşi cercetători pun 
accentul pe faptul că nu trebuie să ducă la concluzia cum că întregul sistem de credinţe si practici nu este decît o 
înşelătorie născocită de un grup necredincos pentru a domina alt grup, credincios. O asemenea "prezentare este 
sugerată de altfel nu numai de multi Datori, dar chiar, ici si colo, de însăşi tradiţia indigenilor. Totuşi, ea nu poate 
fi cea justă. „Originea unei acţiuni sacrale nu se poate afla decît în cucernicia tuturor, iar o menţinere înşelătoare 
a ei, cu scopul de a promova puterea unui grup, nu poate fi decît un produs finit al unei evoluţii istorice". 

Din cele de mai sus, reiese, după părerea mea, în modul cel mai clar cu putinţă, că, dacă vorbim despre acţiunile 
sacre ale popoarelor primitive, nu putem pierde de fapt din vedere nici o clipă noțiunea de „joc". Nu numai cá 
pentru a descrie fenomenele sîntem nevoiţi tot timpul să recurgem la termenul „a juca", dar în însăşi noţiunea de 
„Joc" se sesizează cel mai bine unitatea şi inseparabilitateâ dintre credinţă şi necredintá, legătura seriozității 
sfinte cu afectarea şi ,,gluma". Ce-i drept, Jensen, cu toate cá admite o asemănare între lumea copilului şi lumea 
sălbaticului, vrea să facă totuşi aici o distincție principială între atitudinea copilului si cea a sălbaticului. In Moş 
Crăciun, copilul are de-a face cu ofertig vorgefuhrte Erscheinung”, în care zurechtfindet“ in mod nemijlocit, 
datorită predispoziţiei lui înnăscute. Ganz anders liegen die Dinge bei dem produktiven Verhalten jener 
Menschen, die 


38 Intrare în rol (engl.) (n.t.) — Mă., p. 240 («.«.). 

? Jensen, loc. cit., p. 152 — în acest mod de a explica fenomenul ca o înşelătorie intenţionată, reapare, după cum am 
impresia, explicaţia psihanaliticá a ceremoniilor de maturitate şi de circumcizie, pe care Jensen o respinge, pp. 153 şi 173-177. 
^ Apariție preconfectionată (germ.) (n.t.). 

^! Orientează, descurcă (germ.) (n.t.). 


für die Entstehung der hier zu behandelnden Zeremonien in Frage kommen: nicht zu fertigen 
Erscheinungen, sondern zu der sie umgebenden Natur haben sie sich verhalten und sich mit ihr 
auseinandergesetzt; sie haben ihre unheimliche Dămonie erfasst und darzustellen versucht". 

Recunoastem aici vederile maestrului lui Jensen, Frobenius, mentionate mai sus. Se pot face insá douá 
obiecţii, în primul rînd, acest ganz anders" al lui Jensen face distincţie numai între procesul spiritual din 
sufletul copilului şi cel din sufletul creatorilor originari ai unui ritual. Dar pe aceia nu-i cunoaştem. Avem 
de-a face cu o comunitate de cult, care, întocmai ca şi copilul de la noi, îşi primeşte reprezentările de cult 
fertig vorgeftihrt^, ca material traditional, şi reacționează la ele întocmai ca şi copilul. Făcînd însă abstracție 
de asta, procesul acestei Auseinandersetzung& faţă de trăirea naturii, care a dus la Erfassung si la Dar- 
stellung?" într-o reprezentare cultuală, scapă întru totul observaţiei noastre. Frobenius şi Jensen îl sesizează 
numai cu ajutorul unui limbaj metaforic fantastic. Despre funcția care acţionează în acest proces de 
transformare în imagini nu se prea poate spune altceva decît cá este o funcție poetică, ba chiar se defineşte 
cel mai bine numind-o funcție ludică. 

Consideraţii ca acestea ne duc pînă in adîncul problemei esenței reprezentărilor religioase originare. După 
cum se ştie, una dintre cele mai importante noțiuni pe care oricare cercetător al ştiinţei religiilor trebuie să 
şi-o însuşească este următoarea: cînd o formă religioasă admite o identitate sfîntă între două lucruri de 
categorii diferite, de pildă un om şi un animal, atunci corelatia nu este exprimată în mod pur şi adecvat prin 
reprezentarea noastră 


“ Cu totul altfel stau lucrurile în comportarea productivă a acelor oameni care ne interesează în legătură cu geneza 
ceremoniilor ce urmează a fi tratate aici: nu față de apariţii pre-confectionate, ci faţă de natura lor înconjurătoare s-au 
comportat şi au luat atitudine; au sesizat cumplitul ei demonism şi au încercat să-l infátiseze (germ.) (n.t.) — loc. cit., 
pp. 149-150 (n.a.). 

8 Cu totul altfel (germ.) (n.t.). 

^ Preconfectionate (germ.) (n.t.). 

^ Luare de atitudine (germ.) (n.t.). 

^5 Sesizare (germ.) (n.t.). 

?' Prezentare (germ.) (n.t.). 

privitoare la o legătură simbolică. Identitatea intre cele două fiinţe este mult mai importantă decît 

legătura dintre o substanţă şi imaginea ei simbolică. Este identitate mistică. Una a devenit cealaltă. 
Sălbaticul, în dansul lui magic, este cangur. Trebuie să ne ferim de carentele şi inegalitátile capacităţii de 
exprimare a omului. Ca să ne închipuim starea de spirit a sălbaticului, trebuie s-o redăm în terminologia 
noastră. Transpunem, cu sau fără voie, reprezentările lui religioase în determinativi-tatea strict logică a 
conceptelor noastre. Procedînd astfel, exprimăm relația dintre el şi animalul lui ca şi cum ar însemna pentru 
el un „a fi", în timp ce pentru noi ea rárnine un „a juca". Omul a preluat fiinţa cangurului, îl joacă pe 
cangur, spunem noi. Dar sálbaticul nu ştie să facă distincție între conceptele „a fi" şi „a juca", el nu stie de 
nici o identitate, de nici o imagine, de nici un simbol. Şi de aceea rămîne în picioare întrebarea dacă starea 
de spirit a sálbaticului în timpul acțiunii sale sacrale nu o definim cel mai bine păstrînd acest termen 
primar: a juca. în noțiunea noastră „jJoc", distincția dintre ceea ce este crezut şi ceea ce este simulat dispare. 
Această noțiune „joc" se leagă fără constringere de noţiunea de consacrare si de cea de sfințenie. Fiecare 
preludiu de Bach, fiecare vers al tragediei dovedesc acest lucru. Continuînd să considerăm întreaga sferă a 
aşa-numitei culturi primitive ca o sferă ludică, ne creăm posibilitatea unei înțelegeri mult mai directe şi mai 
generale a naturii ei decît prin-tr-o migăloasă analiză psihologică sau sociologică. 

Un joc sacru, indispensabil pentru binele comunității, încărcat cu tilc cosmic şi cu dezvoltare socială, totuşi 
un joc, o acţiune care, aşa cum a văzut lucrurile Platon, se desfăşoară în afara şi deasupra sferei vieții 
prozaice, cea a nevoilor si a seriozitátii. 

Această sferă a jocului sacru este cea în care se simt la largul lor copilul si poetul, dimpreună cu sălbaticul. 
Sensibilitatea estetică l-a dus pe omul modern ceva mai aproape de această sferă. Ne gîndim aici la voga de 
care se bucură în zilele noastre masca, în calitate de obiect de artă. Exotismul zilelor noastre, chiar dacă ascunde 
uneori în el oarecare afectare, pătrunde cu mult mai adînc decît cel din secolul al XVIII-lea, cînd ajunseseră să 
fie la modă turcii, indienii si chinezii. Omul modern dispune fără îndoială de o puternică sensibilitate pentru inte- 
legerea a ceea ce este depărtat şi străin. Nimic nu-i vine în această privință mai în ajutor decît sensibilitatea lui 
pentru tot ceea ce este mască si deghizare, în timp ce etnologia acordă acestui factor o importanţă socială enor- 
mă, profanul cultivat resimte emoția estetică nemijlocită respectivă, care este un amestec de frumuseţe, oroare si 
mister. Masca păstrează, chiar şi pentru adultul cultivat, un element de mister. Vederea mascatului ne duce, chiar 
si ca simplă percepţie estetică, de care nu sînt legate reprezentări religioase determinate, nemijlocit în afara „vie-, 
ţii obişnuite", într-o altă lume decît cea de la lumina zilei, în sfera sălbaticului, a copilului şi a poetului, în sfera 
jocului. 

Dacă ne este îngăduit să facem ca ideile noastre privitoare la semnificaţia şi natura acțiunilor cultuale primitive 
să conveargă asupra noțiunii ireductibile (och, rămîne în picioare o problemă extrem de gingaşă. Ce se întîmplă 
cînd ne ridicăm de la forme religioase inferioare la altele, superioare? De la riturile sacre aprige şi extravagante 
ale popoarelor primitive din Africa, Australia sau America, privirea se deplasează spre cultul sacrificial vedic, 
încărcat de înțelepciunea Upanişadelor, sau spre profundele omologii mistice ale religiei egiptene, sau spre 
misterele orfice sau eleusine. Forma şi practica lor rămîn, pînă în amănuntele lor bizare şi sîngeroase, strîns 
înrudite cu cele aşa-numite primitive. Dar noi j recunoaştem si bánuim în ele un conţinut de intelepciu- j ne şi 
adevăr, care ne interzice să le privim cu superioritate, atitudine reprobabilă, în fond, chiar şi față de culturile aşa- 
numite primitive. Problema este acum dacă, datorită identităţii formale, avem voie să legăm si de 

ideea sacră, de religia care a umplut aceste forme superioare, calificarea de ,,joc". O dată ce am acceptat con- 
ceptia platonică asupra jocului, spre care ne-au condus cele spuse mai sus, nu mai există nici cea mai mică 
obiectie în această privinţă. Joc închinat divinității, cel mai elevat lucru căruia omul are a-i dărui în viaţă zelul 
său ` aşa a înțeles Platon problema. Pretuirea misterului sacru ca supremă expresie accesibilă a ceea ce este 
logic inaccesibil nu este sacrificată cîtuşi de puţin în felul acesta. Acţiunea sacră rămîne oricînd cuprinsă, cu mai 
multe din laturile sale, în categoria ,,joc", dar recunoaşterea sfinteniei ei nu se pierde prin această subordonare. 


II. CONCEPEREA ŞI EXPRIMAREA NOȚIUNII DE JOC LA NIVEL LINGVISTIC 


Vorbim despre joc ca despre ceva cunoscut si încercăm să analizăm sau cel puţin să sesizăm noţiunea expri- 
mată prin acest cuvînt, dar rămînem conştienţi de faptul că noţiunea respectivă este determinată pentru noi 
de cuvîntul care ne este familiar. Nu o ştiinţă bazată pe cercetare, ci limba creatoare a dat naştere, 
concomitent, atît cuvîntului, cît şi noţiunii. Limba, adică nenumăratele limbi. Nimeni nu se aşteaptă ca toate 
limbile să fi numit o noțiune absolut identică, jocul, în mod absolut identic, după cum fiecare limbă are cîte 
un cuvînt pentru mînă sau pentru picior. Problema nu e chiar atît de simplă. 

Trebuie să pornim aici de la noţiunea de „joc", aşa cum ne este ea familiară nouă, adică aşa cum este 
acoperită de cuvintele care, cu oarecare variaţii, îi corespund în cele mai multe limbi europene moderne. 
Noi am socotit că putem circumscrie noţiunea după cum urmează: jocul este o acţiune sau o activitate 

efectuată de bunăvoie în-lăuntrul anumitor limite stabilite, de timp şi de spaţiu, şi după reguli acceptate de 
bunăvoie, dar absolut obligatorii, avînd scopul în sine însăşi şi fiind însoțită de un sentiment de încordare si 
de bucurie, şi de ideea că „este altfel" decît „viata obişnuită". Astfel determinată, noţiunea pare adecvată 
pentru a cuprinde tot ceea ce numim joc: joaca animalelor, a copiilor şi a adulţilor, jocurile de indeminare, 
de putere, de inteligenţă şi de noroc, reprezentațiile şi spectacolele. Această categorie, jocul, ni s-a părut 
aptă de a fi considerată drept una dintre elementele spirituale fundamentale ale vieţii. 

Se observă însă numaidecit că limba nu a făcut distictie si nu a cuprins într-un singur cuvînt, cu aceeaşi 
hotárire absolut pretutindeni şi de la bun început, o asemenea categorie generală. Toate popoarele [se] 
joacă, si [se] joacă în mod uimitor de asemănător, dar noţiunea de joc" nu este nici pe departe cuprinsă în 
toate limbile într-un singur cuvînt in mod atit de categoric şi în acelaşi timp atat de larg ca in limbile 
europene moderne. Aici putem să aruncăm din nou asupra fundamentării noţiunii generale îndoiala 
nominalistă si să spunem: pentru fiecare grup uman, noțiunea de „joc" nu contine mai mult decît exprimă 
cuvîntul de care grupul respectiv dispune în acest scop. Cuvîntul, dar se prea poate să fie: cuvintele. Căci 
nu este exclus ca o anumită limbă să fi cuprins într-un singur cuvînt în mod mai fericit decît celelalte limbi 
diferite forme de manifestare ale noțiunii, într-adevăr, aşa par să stea lucrurile. Abstractizarea unei noțiuni 
generale „joc" a avut loc într-o anumită cultură mai devreme şi mai complet decît în celelalte, consecința fi- 
ind că există limbi foarte dezvoltate care au continuat să folosească pentru diferite forme de joc cuvinte 
întru totul diferite, iar această multitudine de termeni a împiedicat cuprinderea tuturor formelor de joc într- 
un singur termen, într-o oarecare măsură, cazul acesta poate fi comparat cu faptul cunoscut că unele limbi 
aşa-numite primitive dispun uneori de cuvinte pentru diferitele specii ale unei categorii, dar nu dispun de 
nici un cuvînt pentru acea categorie în general: au cîte un cuvînt pentru ştiucă şi pentru tipar, dar nu au 
pentru peşte. 

Există diferite indicaţii care dovedesc că, dacă funcţia ,,joc" trebuie considerată primară, în aceeaşi măsură 
abstractizarea acestui fenomen, în diferitele culturi, a avut loc secundar. Foarte important în această privință 
mi se pare faptul că în nici una dintre mitologiile cunoscute de mine jocul nu este întruchipat într-un 
personaj divin sau demonic!, în timp ce, totuşi, pe de altă parte, cîte o divi- 


! Lusus, fiul sau camaradul lui Bachus şi strábunul lusitanilor, este, fireşte, o náscocire târzie. 


nitate este înfăţişată adeseori ca jucînd sau jucîndu-se. Absența concepţiei unei noţiuni generale „joc" este sub- 
liniată şi de faptul că nu există nici un cuvînt comun indo-european pentru joc. Chiar şi grupul limbilor 
germanice se diferenţiază, în ceea ce priveşte denumirea jocului, în trei cuvinte diferite. 

Nu este întîmplător, poate, că tocmai cîteva popoare cărora jocul, în tot felul de forme, le-a stat întotdeauna, într- 
o măsură însemnată, în sînge îşi împart exprimarea acestei activităţi într-o serie întreagă de cuvinte diferite. Pot 
sustine acest lucru, in mod mai mult sau mai puţin categoric, cu privire la limbile elină, sanscrită, chineză si 
engleză. 

Limba elină dispune pentru joacă de o soluţie excelentă: sufixul -inda, care nu înseamnă nimic altceva decît 
tocmai „a [se] juca”. Este un sufix nedeclinabil si, din punct de vedere lingvistic, nederivabil.? Copiii greci se 
jucau sphairinda (= cu mingea), helkustinda (= trăgînd funia), streptinda (= cu arşicele), basilinda (= de-a 
regele), în autonomia desávirsitá a acestui sufix rezidă, putem spune, nederivabilitatea noțiunii „joc”, exprimată 
simbolic, în opoziţie cu această calificare absolut specifică a jocului copiilor, limba elină foloseşte pentru a 
denumi sfera jocului în general nu mai puțin de trei cuvinte diferite, în primul rînd, iraiSid (paidia), cuvihtul cel 
mai la îndemînă pentru „joc". Etimologia lui este cît se poate de transparentă: ea înseamnă „ceea ce tine de 
copil", dar se diferenţiază de la bun început, prin accent, de TtottSice (paidia), puerilitate, în practică însă, 
TtaiSid nu este limitat cîtuşi de puţin la sfera jocului copiilor, împreună cu derivatele sale raxi^eiv (paizein =a 
[se] juca), Ttaîyjja si 


? Cel mult se poate bănui o oarecare legătură cu -ivOot şi pe această bază putem include terminația -tvSa în 
patrimoniul lingvistic pre-indogermanic, egeean. Ca sufix verbal, terminația se întflneste in <xXiv8a> (alindo), 
Kt)A.1v5«B (kylindo), amindouá cu sensul de „a se suci", alături de akw (alis) si icoXtoo (kylio). Noţiunea „a [se] 
juca" pare a fi prezentă aici într-o formă atenuată. 


Ttaiyviov (paigma si paignion = jucărie), poate însemna tot felul de forme de joc, pînă la cele mai elevate şi mai 
sfinte, după cum am văzut mai sus. De întregul grup de cuvinte pare să se lege tonalitatea semantică „voios, 
vesel, lipsit de griji". Cuvîntul âSaJpw, á&optia (athyro, athyrtna) rămîne, lîngă naiBm, pe ultimul plan. El 
exprimă nuanţa semantică a ceea ce este futil, neimportant. 


Mai rămîne însă un domeniu foarte întins, care în terminologia noastră intră în sfera jocului, dar care la grecii 
vechi nu este acoperit sau cuprins nici de TtaiSid, nici de âeupua, si anume acela al jocurilor cu caracter de luptă 

sau de competiţie. Acest domeniu, atît de important în viaţa grecilor vechi, este dominat în întregime de cuvîn-tul 
&ycbv (agori). in raza lui de valabilitate, se ascunde, am putea spune, o parte esențială a noțiunii „joc”. Noţiunea 
de „ne-seriozitate", de „ludic" nu-si găseşte de obicei expresia în mod clar în el. Datorită lui, şi din cauza locului 
extraordinar de mare pe care dtyrav-ul îl ocupă în cultura elină şi în viața cotidiană a fiecărui elen, Bolkenstein 
mi-a reproşat că n-am avut dreptate cînd, în discursul meu Despre limitele jocului si ale seriozității în cultură, 
am inclus în noţiunea Joch competiţiile greceşti, de la cele mari, cu rădăcini în cult, pînă la cele mai futile? Cînd 
vorbim despre „Jocurile" Olimpice, zice Bolkenstein, preluăm „în mod mecanic un termen latin, în care se 
exprimă judecata si aprecierea romane cu privire la competiţiile respective, dar care este întru totul diferit de cel 
grecesc". După o enumerare a multiplelor forme de agonistică, forme care dovedesc că întreaga viață a grecilor 
vechi era obsedată de tendinţa spre competiţii, Bolkenstein încheie: „Toate acestea nu au nimic de-a face cu 
jocul, afară numai dacă am vrea să susţinem că pentru grecii vechi întreaga viaţă era un joc!" 

Intr-un anume sens, cartea de fata urmareste intr-adevar acest lucru. 


? H. Bolkenstein, De Cultuurhistoricus en zijn stof (Specialistul în istoria culturii şi materialul lui), Handelingen van 
het Zeventiende Nederlandsche Philologen-congres (Documentele celui de-al şapte-sprezecelea congres al filologilor 
olandezi), 1937, p. 26. 


In ciuda admiratiei pe care o am pentru modul în care eminentul istoric din Utrecht aduce lumină în felul 
nostru de a vedea civilizația elină şi în pofida faptului că limba elină nu este singura care face distincție 
lexicală între agon şi joc, iau poziţie în chipul cel mai categoric cu putinţă împotriva asertiunii domniei 
sale. Combaterea concepţiei lui Bolkenstein se găseşte cuprinsă de fapt în tot ceea ce va urma aici. De 
aceea, mă mărginesc deocamdată la acest argument unic: agonul, fie în viaţa elenilor, fie oriunde în lume, 
poartă în el semnalmentele formale ale jocului şi intră, în ceea ce priveşte funcția lui, în mod 
precumpănitor, în cadrul sărbătorii, adică în sfera jocului. Competiţia, ca funcţie culturală, este absolut 
imposibil de desprins din contextul joc-sárbátoare-ritual. Explicaţia faptului că în limba elină noțiunile 
Joc" şi ,,competitie" sînt separate din punct de vedere terminologic trebuie căutată, după părerea mea, mai 
degrabă în direcția următoare: concepția unei noțiuni „joc" generală, atotcuprinzátoare si logic omogenă a 
apărut, aşa cum am presupus din capul locului, destul de tîrziu. în societatea elină, agonistica a ocupat încă 
de timpuriu un loc atît de amplu si a dobindit o apreciere atit de serioasă, încît spiritul nu a mai fost 
conştient de caracterul ei ludic. Competiţia, în totul şi în toate împrejurările, devenise la greci o funcție atit 
de intensivă a culturii, încît conta drept ,,obisnuitá" si deplin valabilă şi nu mai era socotită drept joc. 
Cazul grecilor, după cum vom vedea numaidecit, nu este deloc izolat. El apare, într-o înfăţişare intrucitva 
diferită, la vechii indieni. Exprimarea noțiunii de „joc" se împarte şi acolo în diferiți termeni. Sanscrita are 
în uz în acest scop nu mai puţin de patru rădăcini diferite. Termenul cel mai general pentru „a [se] juca" 
este kridati. Cuvîntul indică joaca animalelor, a copiilor şi a adulților. El serveşte, exact ca şi cuvîntul Joch 
din limbile germanice, şi pentru mişcarea vintului sau a valurilor. Poate însemna o topáialá sau un dans în 
general, fără o noţiune ,,joc" categorică. Prin această din urmă semnificaţie, se apropie mult de rădăcina 
nrt, care acoperă întregul domeniu al dansului si al spectacolului dramatic. Divyati exprimă în primul rînd 
jocul cu zarurile, dar înseamnă şi „a [se] juca" in general, „a glumi, tiindeln*, a „păcăli”. Semnificaţia 
originară pare să fie „a arunca", căreia îi corespunde si cea de „a radia"?. In rădăcina /as-, din care derivă 
vilăsa sîht reunite semnificaţiile „a radia, a apărea brusc, a răsuna, a mişca încoace şi încolo, a [sej juca" si 
„a face o treabă” în general, germanul etwas treiben. In substantivul lila (cu denominativul ///ayati), poate 
cu semnificaţia de bază „a hitina încoace si încolo, a legána", este exprimat mai ales factorul zglobiu, uşor, 
voios, futil al jocului, in plus, /i/a îl redă pe „ca si cum", adică redă aparenta, imitarea. Astfel, de pildă, 
gajulilayă înseamnă textual: jocul cu elefantul, de-a elefantul, iar găjendrallla înseamnă textual: cineva al 
cărui joc este elefantul, cineva care înfăţişează, joacă, un elefant, în toate aceste denumiri ale jocului, 
punctul de plecare semantic pare să fie cel al unei mişcări rapide, corelaţie care se regăseşte în multe alte 
limbi. Aceasta nu înseamnă, fireşte, că la început cuvintele au indicat în mod exclusiv o asemenea mişcare 
şi că abia mai rîrziu au fost adaptate la joc. Cuvintele cu înţelesul de „joc" în sanscrită nu sîht folosite 
pentru a exprima noţiunea de ,,competitie", care, cu toate că societatea indiană veche cunoştea competiții de 
tot felul, nu este reprezentată aproape deloc de o denumire specifică. 

Amabilei lămuriri primite de la profesorul Duyvendak îi datorez cîteva date cu privire la exprimarea 
chineză a funcţiei „joc”. Cuprinderea într-o singură denumire a tuturor activităţilor pe care am socotit cá le 
putem clasifica în noţiunea joc" lipseşte si aici. în prim-plan, se află cuvîntul wan, în care predomină 
noțiunile legate de jocul copiilor. El cuprinde în principal următoarele semnificaţii speciale: „a se ocupa cu 
ceva, a găsi desfătare în ceva, a se amuza cu fleacuri (engl: to trifle), a zburda, a se zben- 


^ A sta de glume (germ.) (n.t.). 

$ Facem abstracţie aia de raportul cu dyu „cer senin". 


gui, a glumi". Serveşte şi pentru „a pipăi, a cerceta, a adulmeca, a umbla cu bibelouri", şi în sfîrşit şi pentru 
„a gusta lumina lunii". Punctul de plecare semantic pare să fie aşadar: a întreprinde ceva cu atenție ludică, a 
fi adincit în ceva în mod facil. Cuvîntul nu serveşte pentru jocul de indeminare, pentru competiție, pentru 
jocul de noroc sau pentru reprezentaţie. 

Pentru aceasta din urmă, adică pentru jocul dramatic în toată regula, pentru spectacol, limba chineză 
foloseşte cuvinte care tin de reprezentarea ideii de poziţie, situație, aşezare. Pentru tot ceea ce este 
competiție, există un cuvînt distinct, cheng, care poate fi deci comparat perfect de bine cu grecescul agon, 
precum si săi, în mod expres pentru o competiţie organizată în vederea unui premiu. 

Ca exemplu de exprimare a noţiunii de „joc" într-o limbă din domeniul aşa-numitei civilizații primitive sau 
a popoarelor primitive, sînt în măsură să descriu aici, gratie bunávointei profesorului Uhlenbeck, situația 
intil-nitá în una dintre limbile algonkine, şi anume în limba b/ackfoot. Pentru tot ceea ce este joacă de copii, 
serveşte rădăcina verbală koăni-. Ea nu poate fi legată de numele unui anumit joc, ci înseamnă joacă de 
copii în general, fie o joacă spontană, fie o joacă organizată. De îndată ce este vorba de o activitate a unor 
adolescenti sau a unor adulti, joaca nu se mai numeşte koăni-, chiar dacă aceştia joacă acelaşi joc ca şi 
copiii, în schimb, koăni- se foloseşte în înţelesul erotic, îndeosebi cînd este vorba de relații nepermise. La 
exprimarea practicării unui anumit joc legat de reguli serveşte termenul general kachtsi-. Cuvîntul acesta 
este valabil atit pentru jocurile de noroc, cit si pentru jocurile de indeminare şi de putere. Aici, momentul 
semantic este cîştigul si întrecerea. Relaţia dintre kodni- şi kachtsi-, transpusă din domeniul substantival in 
cel verbal, seamănă aşadar, într-o oarecare măsură, cu cea dintre paidia şi agon, dar cu rezerva că jocurile 
de noroc, care pentru grec tin de raxitco, in blackfoot intră în noțiunea agonală. Pentru tot ceea ce se află în 
sfera magico-religioasá, dansuri şi solemnitáti, nu serveşte nici koăni-, nici kachtsi-. Limba blackfoot mai 
are apoi şi două cuvinte distincte pentru „a cîştiga”, dintre care unul, amots-, se foloseşte atît pentru 
cîştigarea victoriei într-o cursă, într-o întrecere sau la un joc, cît şi în luptă, şi anume, în acest din urmă caz, 
cu sensul de „a face un măcel", în timp ce celălalt, skits- (skets-) este valabil numai la jocuri si la sport. 
Aşadar, după toate aparențele, aici sfera pur ludică şi cea agonală se amestecă total. Apoi, mai există un 
cuvînt anume pentru „a pune rămăşag", apska-. Merită a fi subliniată posibilitatea de a se da unui verb 
semnificația accesorie de „nu în serios, ci în glumă", printr-un prefix, kip-, care înseamnă textual „un pic, 
numai un pic", de pildă: âniu = el spune, kipaniu = el spune în glumă, fără să creadă serios ceea ce spune. 
Privită în ansamblu, concepția asupra noțiunii de „joc" în limba blackfoot, în ceea ce priveşte abstractizarea 
şi posibilitatea de exprimare, nu pare să fie prea departe de cea din limba elină, deşi nu este identică. 
Aşadar, faptul că în limbile elină, indiană veche si chineză exprimarea noţiunii de competiţie în general este 
distinctă de noţiunea de „joc", în timp ce limba blackfoot trasează limita într-un mod întrucâtva diferit, ne- 
ar putea face să înclinăm spre părerea că Bolkenstein are totuşi dreptate si că această distincție lingvistică ar 
corespunde unei deosebiri sociologice şi psihobiologice mai profunde între natura jocului si cea a 
competiţiei, împotriva acestei concluzii se ridică însă nu numai întregul material al culturii, care va fi 
prelucrat în cele ce urmează, dar şi faptul că, în această privinţă, limbilor citate mai sus le pot fi opuse o 
serie de alte limbi, destul de depărtate între ele, in care noțiunea de ,,joc" prezintă o concepție mai largă, in 
afară de cele mai multe limbi europene moderne, cele spuse sînt valabile pentru limbile latină, japoneză şi 
cel puţin una dintre limbile semitice. 

Ajutorul amabil al profesorului Rahder mi-a dat posibilitatea să fac cîteva observaţii referitoare la limba 
japoneză. Spre deosebire de limba chineză şi asemenea limbilor occidentale moderne, limba japoneză 
dispune de un singur cuvînt, foarte precis, pentru funcţia de joc în general, si de respectivul antonim, care 
indică seriozitatea. Substantivul asobi şi verbul asobu înseamnă: „joc în general, destindere, recreare, 
distracție, excursie, amuzament, extravagantă, joc de noroc, farniente, a zăcea nefolosit, a fi fără lucru". 
Serveste şi pentru: „a juca ceva, a infátisa ceva, a imita". Vrednicá de atenţie este semnificaţia speling 
play”, adică mobilitatea restrânsă a unei roti sau a altui organ de maşină, întocmai ca în olandeză sau în 
engleză”. Interesant este si asobu în contextul „a studia sub conducerea cuiva, a studia undeva", ceea ce 
aminteşte de cuvîntul latinesc /udus, în înţelesul de şcoală. Asobu poate indica o luptă simulată, adică o 
luptă aparentă, dar nu o competiţie ca atare, prin urmare iarăşi o altă linie de demarcaţie între agon şi joc. în 
sfirşit, asobu, comparabil aici cu cuvîntul chinezesc wan, se aplică si reuniunilor japoneze de ceai cu 
preocupări artistice, reuniuni în cursul cărora se admiră şi se apreciază obiecte de ceramică, în timp ce 
acestea trec din mînă în mînă. Relaţiile cu „a mişca repede, a străluci, a zburda" par să lipsească. 

O determinare amănunțită a concepției japoneze a jocului ar trebui să ne ducă la o cercetare mai 
aprofundată a culturii japoneze decît este locul aici sau decît îmi este mie posibil să fac. Aici sînt de ajuns 
următoarele. Seriozitatea extraordinară a idealului de viață japonez se ascunde în spatele unei ficțiuni, 

anume: că toate acestea nu sînt decît un Joc. Aşa cum s-a întîmplat cu /a chevalerie în Evul Mediu creştin, 
buşido-ul japonez s-a desfăşurat în întregime în sfera jocului, îmbrăcînd forme ludice. Limba păstrează 
această concepţie în asobase-kotaba, 


«Joc (ol.) (n.t.). ?Joc(engl.)(n.t.). 

* Este vorba de lărgimea golului dintre două piese care lucrează în contact (n.t.). 

? Nu pot verifica dacă nu cumva este vorba aici de o influenţă a tehnicii engleze asupra limbii japoneze. 
? Cavalerismul (/r.) (n.t.). 


adică în limba curtenitoare (literal: limba de joc), care este folosită în relațiile cu superiorii. Se presupune 
că membrii claselor sus-puse, în tot ceea ce fac, acționează în mod exclusiv într-o manieră ludică. Forma 
curtenitoare pentru „el soseşte la Tokio", tradusă literal, sună: „el joacă sosirea la Tokio". Tot astfel, în loc 
de „am aflat că tatăl dumneavoastră a murit", se spune „am aflat că dumnealui tatăl dumneavoastră a jucat 
că moare". Acest mod de exprimare, dacă văd bine, este foarte apropiat de expresia olandeză, u gelieve”, 
sau de expresia germană Seine Majestat haben geruht”. Persoana sus-pusă este văzută într-o situaţie 
elevată, în care numai bunul ei plac o poate determina să acționeze. 

în opoziţie cu această învăluire a vieţii nobile în sfera jocului, limba japoneză cunoaşte o noțiune foarte 
pronunţată a seriozitátii, a ne-jocului. Pentru cuvîntul majime, găsim următoarele semnificaţii: „seriozitate, 
sobrietate, gravitate, solemnitate", dar şi: „calm, cinste, cuviință". Merge împreună cu cuvîntul pe care il 
traducem „obraz", în cunoscuta expresie chinezească „a-si pierde obrazul"". Folosit adjectival, poate 
însemna şi ,,prozaic", matter of fact". Mai serveşte şi în expresii ca „e ceva serios", „fără glumă", „a luat în 
serios ceea ce în intenţie fusese glumă", în limbile semitice, după cum mi-a explicat regretatul profesor 
Wensinck, sfera semantică a jocului este dominată de rădăcina /a'ab, alături de rădăcina, evident înrudită cu 
ea îndeaproape, /a'at. Totuşi, aici, pe lîngă 


1 Fie-vă pe plac (01.), în înţelesul de: binevoiti (n.t.). — în stilul epistolar din zilele noastre, expresia este de cele mai 
multe ori înţeleasă greşit: ca şi cum persoana care binevoieşte să facă ceva ar fi subiectul locutiunii verbale a fi pe plac 
(n.a.). 

? Majestatea sa a binevoit (germ.) (n.t.) — Ce-i drept, ideea de ruhen (a se odihni) intervine aici pe al doilea plan, 
deoarece geruhen (a binevoi) nu are la origine nici o legătură cu ruhen, ci corespunde cuvîntului olandez medieval 
roecken (a fi îngrijorat); cf. ol. roekeloos (temerar) (n.a.). 

'5 Un amănunt interesant: ,, obraz" în înţelesul de „onoare, demnitate" se regăseşte şi în limba română (n.t.). 

" faptic, în fapt, de fapt (engl.) (n.t.). 

semnificaţia ,,joc" în sensul propriu, este cuprinsă si cea de „rîs" şi de „ironie”. Cuvîntul arab /a'iba cuprinde în 
general ideea de „a juca, a păcăli, a tachina". Cuvîntul ebraico-arameean Jo ob înseamnă „a ride" şi „a-şi bate 
Joc", în limbile arabă şi siriană, se adaugă acestei rădăcini si sensul de „a se imbáia" (un sugar), care trebuie inte- 
les poate ca „a sufla balonaşe din salivă", aşa cum face copilul foarte mic, ceea ce se poate considera foarte bine 
ca fiind un joc. Sensurile „a ride" şi „a [se] juca" merg împreună şi în cuvîntul ebraic sahaq. Apoi, mai este de 
remarcat sensul de „a cînta la un instrument muzical", pe care cuvîntul arab /a'iba îl are comun cu cîteva limbi 
europene moderne. Punctul de pornire al exprimării noțiunii de „joc" nu pare să se afle, în grupul limbilor 
semitice, pe acelaşi teren ca în limbile studiate anterior. Vom reveni asupra unor date din limba ebraică, foarte 
importante pentru identitatea agonalului cu ludicul. 

Intr-un ciudat contrast cu limba elină, cu exprimarea ei variată şi eterogená a funcției „joc", limba latină nu are 
de fapt decît un singur cuvînt, care exprimă întregul domeniu „joc" şi „a juca": ludus, ludere, iar lusus nu este 
decît un derivat al lui. Mai există şi iocus, iocari, dar cu înţelesul specific de „glumă, sotie". De fapt, în latina 
clasică, cuvîntul acesta nu înseamnă „joc". Fundamentul etimologic al lui /udere, cu toate că termenul poate fi 
folosit şi pentru zbenguiala peştilor, pentru zborul jucăuş al păsărilor, pentru clipoceala apei, nu pare să fie situat 
în domeniul mişcării rapide, aşa cum este cazul cu multe cuvinte care înseamnă ,,joc", ci mai degrabă în cel al 
neseriozitátii, al aparentei, al ironiei. Ludus, ludere cuprinde jocul copiilor, destinderea, competiţia, reprezentatia 
liturgică şi in general pe cea scenică, jocul de noroc; în expresia /ares ludentes, înseamnă „a dansa". Noţiunea „a 
lua înfăţişarea de" pare să se afle în prim-plan. Compusele alludo, colludo, illudo merg si ele, toate, în direcţia 
irealului, amágitorului. De această bază semantică se depărtează ludi, în înţelesul de „jocuri publice", care au 
ocupat un loc atât de important în viaţa romană, şi /udus, în înţelesul de „şcoală", cel dintîi pornind de la sensul 
de „competiţie", iar al doilea de la cel de „exerciţiu. 

Este ciudat că ludus, ludere, ca termen general pentru „joc, a juca", nu numai că n-a trecut în limbile romanice, 
dar, după cum văd, nici n-a lăsat urme în ele. în toate limbile romanice, si se pare că încă dintr-o perioadă tim- 
purie, termenul specific iocus, iocari şi-a extins semnificația la cea de „joc, a juca" şi l-a înlocuit cu totul pe 
ludus, ludere. Formele sînt: în franceză jeu, jouer; în italiană giuoco, giocare; în portugheză jogo, jogar; în 
română joc, a juca”; în spaniolă juego, jugar'^. Nu interesează aici dacă dispariţia lui luduş s-a datorat unor 

cauze fonetice sau unora semantice. 

Amploarea posibilităţilor de exprimare a cuvîntului ,,joc" în limbile europene moderne este în general neobişnuit 
de mare. Atât în limbile romanice, cit si în cele germanice, vedem cuvîntul „joc" extins la fel de fel de noţiuni de 
mişcare sau acțiune, care nu au nimic de-a face cu jocul, în sensul formal mai strict. Astfel de pildă, aplicarea 
termenului „joc, joacă" la mobilitatea restrînsă a pieselor unui mecanism este comună limbilor franceză, italiană, 
spaniolă”, engleză, germană, olandeză şi — aşa cum am menţionat mai sus — japoneză. Face impresia cá 
noţiunea „joc" acoperă treptat o sferă tot mai mare, mult mai mare decît cea a lui rococo (paizo) şi chiar a lui 
ludere şi în care semnificaţia ei specifică se dizolvă, ca să spunem aşa, în general în cea de acțiune sau de 
mişcare uşoară. Fenomenul se poate observa în mod deosebit de limpede în limbile germanice. 

Grupul de limbi germanice nu are, cum s-a arătat mai sus, nici un cuvînt comun pentru ,„joc" si „a [se] juca". 
Aşadar, ca noţiune generală se pare că nu era conceput încă în presupusa perioadă paleogermanică. Dar de îndată 


'5 Autorul face abstracţie (credem că din cauza unei informări incomplete) de distincţia existentă în limba română între cuplul 
joc şi a juca şi cuplul joacă şi a se juca («.(.). 

'* Tot aşa si cuvintele corespunzătoare din limbile catalană, provensală şi retoromană. 

" Şi limbii române (n.t.). 


ce fiecare ramură lingvistică germanică foloseşte un cuvînt pentru „joc, a [se] juca", aceste cuvinte evoluează 
semantic după linii absolut identice, sau, poate mai exact, atunci acelaşi grup de noţiuni, extins si uneori în 
aparenţă eterogen, apare ca fiind cuprins în acel termen. 

In foarte putinul ce ni s-a transmis din limba gotică, adică nu mult mai mult decît un crimpei din Noul Testament, 
nu se întîlneşte nici un cuvînt pentru ,,joc", dar din traducerea Evangheliei după Marcu, cap. 10, vs. 34: mi 
ejiTtai^otK Tiv ama» (kai empaixousin auto) „şi-L vor batjocori" prin jah bilaikand ina, rezultă foarte categoric 
că limba gotică exprima ideea de „a juca" prin acelaşi laikan care a furnizat în limbile scandinave termenul 
general pentru „a juca" si care este reprezentat cu acelaşi înțeles şi în engleza veche, si în grupul german. Chiar 
în limba gotică, laikan se întîlneşte numai în înţelesul de „a sări”. Am spus anterior că semnificația fundamentală 
concretă a unor cuvinte folosite pentru „joc" este cea de mişcare rapidă!5. Poate că e mai corect să spunem: de 
mişcare vie, ritmică. Aşa este dată în dicţionarul lui Grimm semnificaţia de bază a substantivului german Leich, 
ale cărui semnificații secundare sînt situate în sfera jocului, în timp ce semnificaţiile concrete ale cuvântului 
anglo-saxon lâcan sînt to swing, wave about"? ca o corabie pe valuri, cuvîn-tul putînd fi folosit şi pentru a 
desemna zborul jucăuş al păsărilor şi pilpiiala flăcărilor. Apoi, lac si lácan, ca şi cuvintele din limba norvegiană 
veche leikr si leika, servesc pentru tot felul de jocuri, de dansuri şi de exercitii corporale, în limbile scandinavice 


mai tinere, lege, leka păstrează aproape exclusiv înţelesul de „joc, a [se] juca"”. 


18 Sá ne amintim de ipoteza lui Platon că jocul şi-ar avea originea în nevoia puilor de animale de a sări, Legile II, 653. 
19 A oscila, a se legăna (engl.) (n.t.). 
? Cuvîntul norvegian vechi leika are, ca şi cuvîntul olandez spelen (a [se] juca), o arie semantică extraordinar de largă. 


Se foloseşte şi pentru: a se mişca liber, a apuca, a efectua, a trata, a se ocupa cu ceva sau a-şi trece vremea cu ceva, a se 
exercita în ceva. 

Proliferarea rădăcinii spel în limbile grupului german devine foarte clară datorită articolelor foarte amănunțite 
Spiel si spielen din Deutsches Worterbuch, voi. X, 1, 1905, de M. Heyne c.s. Cu privire la contextul semantic al 
cuvîntului „joc", frapeazá în primul rînd următoarele, în limba olandeză se poate een spelletje doen”*, în limba 
germană se poate ein Spiel treiben”, dar verbul corect corespunzător este chiar a juca. Jucăm un joc. Cu alte 
cuvinte: pentru a exprima natura activităţii, noţiunea conținută în substantiv trebuie repetată, pentru a putea servi 
ca verb de acţiune. Aceasta înseamnă, după toate aparențele, că natura acţiunii este atit de deosebită si de 
autonomă, încît — ca să spunem aşa — se sustrage genurilor de activitate obişnuite; a juca nu înseamnă a face, 
în sensul obişnuit. Un alt punct important este următorul. Reprezentarea „a [se] juca" are neîncetat, în mintea 
noastră (toate acestea sînt valabile la fel de bine pentru jouer şi to play, ca şi pentru spelen si spielen), tendința 
evidentă de a slăbi, pînă la a deveni o noțiune exprimind în general o anumită activitate, care nu pare să mai aibă 
din joc, în sensul mai strict, decît una singură dintre diferitele lui însuşiri, si anume fie nuanţa unei anumite 
facilităţi, fie cea a unei anumite încordări şi periculozitáti, sau cea a unei alternări, ori a unei anumite opțiuni 
libere. Am mai vorbit despre faptul că termenul „a juca" serveşte tot timpul pentru a desemna o libertate de 
mişcare cu caracter restrîns. Cu prilejul devalorizării florinului, preşedintele Băncii Olandeze a spus, bineînţeles 
fără intenţia de a fi poetic sau spiritual: „Pe un teren atît de limitat ca acela care a mai rămas pentru etalonul-aur, 
etalonul-aur nu mai poate juca"%. Expresii ca „a avea joc liber", „a juca pînă la capăt", „este ceva în joc" 
dovedesc, toate, această deplasare a noţiunii de „joc" înspre impreciziune. Aici nu este atîta vorba de un transfer 
conştient al noţiunii în alte 


?! Face un mic joc (ol.s) (n.t). 
? Face un joc (germ) (n.t). 

? în sensul: nu mai poate avea joc, nu mai poate prezenta fluctuații (n.t). 


reprezentări decît cele propriu-zise ale unei acțiuni ludice, cit de o autodizolvare, ca să spunem aşa, a noţiunii 
într-o ironie inconştientă. Nu este, probabil, o întîmplare că în germana medievală spil şi compusele lui au fost 
folosite cu atîta tragere de inimă în limba misticilor. Merită atenţie şi faptul cá Immanuel Kant utilizează atît de 
des termeni ca Spielen der Einbildung, Spiel aer Ideen, das ganze dialektische Spiel der kosmologischen 
Ideen'*. 

înainte de a trece la a treia rădăcină care exprimă în limbile germanice noţiunea de ,,joc", este cazul să precizám 
că si limba engleză veche (sau anglo-saxonă) a cunoscut, pe lîngă /ac si plega, cuvîntul spelian, dar exclusiv în 
sensul specific de „a infátisa pe altul, a reprezenta”, vicem gerere”. Cuvîntul acesta este folosit, de pildă, cu 
privire la tapul care a luat locul lui Isaac. Este o semnificație pe care o regăsim în termenul olandez spelen, dar 
aici nu în prim-plan. Relaţia pur gramaticală dintre cuvih-tul englez vechi spelian si termenul general „a [se] 
juca" din grupul german poate fi neglijată aici”. 

Cuplul englez play, to play” merită, din punct de vedere semantic, o atenţie deosebită. Provine din anglo-saxo- 
nul plega, plegan, care înseamnă în principal „joc, a juca", iar în subsidiar şi „mişcare rapidă, gest rapid, 
stringere de mînă, bătaie din palme, a cînta la un instrument muzical", deci numai acţiuni concrete. Engleza mai 
recentă mai păstrează o bună parte din această semnificaţie mai largă; cf. de pildă la Shakespeare, Richard al lll- 
lea, actul IV, scena 2: 


Jocurile închipuirii, jocul ideilor, întregul joc dialectic al ideilor cosmologice (germ.) (n.t.). 

3 A tine locul (lat.) (n.t.). 

?* Forma spel în cuvintele olandeze kerspel (= parohie) şi dingspel (= pomelnic) este privită de obicei ca tinind de o rădăcină 
speli-, în olandeză spellen (= a silabisi), care a dat si în germană cuvîntul Beispiel (= exemplu) şi în engleză cuvintele speli 
(= silabisire) şi gospel (= evanghelie) şi care este considerată ca diferită de spel (= joc). 

7 Joc, a juca (engl.) (n.t.). 


Ah! Buckingham, now do 1 play the touch 

To try if thou be current gold indeed" *. 

Formal, acestui cuvînt englez vechi plegan îi corespunde întocmai cuvîntul saxon vechi plegan, cuvîntul german 
vechi pflegan, cuvîntul frizon vechi plega. Toate aceste cuvinte, din care se trag direct cuvîntul olandez plegen si 
cuvîntul german actual pflegen, sînt situate, în ceea ce priveşte semnificaţia lor, în sfera abstractă. Ca 
semnificaţie primitivă, vine în prim-plan: „a răspunde de, a se expune primejdiei sau riscului pentru ceva sau 
pentru cineva". Pe aceeaşi linie urmează: „a se obliga, a veghea, a se îngriji de, a îngriji”. Plegen indică 
„executarea de acţiuni sacre, slavă, mulţumire, doliu, muncă, dragoste, vrăjitorie, drept... şi joc”. Se situează, 
aşadar, în bună parte, în sfera sacrală, juridică si etică. Pînă acum, din pricina deosebirii de sens, s-a admis de 
cele mai multe ori cá to play (= a juca) si cuvîntul olandez plegen provin dintr-o formă fundamentală diferită, 
deşi omo-nimă. Dacă cercetăm problema mai îndeaproape, constatăm că ambele cuvinte par să evolueze, unul pe 
linia concretă, celălalt pe cea abstractă, dar dintr-o sferă semantică aflată foarte aproape de cea a jocului. Am 
putea-o numi sfera ceremonială. Printre cele mai vechi semnificaţii ale cuvîntului plegen, se numără şi „a 
sărbători" 


% Ah, Buckingham, acum trebuie să joc atingerea, /Ca să încerc dacă esti curat (engl.) (n.t.). 

? Cf. Franck-Van Wijk, Etymologisch Woordenboek der Neder-landsche oof. (Dicţionarul etimologic al limbii olandeze’), 
Haga, 1912, s.v. plegen; G. J. Boekenoogen si J. H. van Lessen, Woordenboek der Nederlandsche taal (Dictionarul limbii 
olandeze), XH, I, idem. 

? Hadewych, XL, 7, ed. Johan Snellen, Amsterdam, 1907, pp. 49, urm.: Der minnen ghebruken dat es een spel / Dat niemant 
wd ghetonen en mach, / Ende al mocht dies pleghet iet toenen wel, /Hine const verstaen dies noeit en plach 

(Obiceiurile dragostei sînt un joc / Pe care nimeni nu vrea şi nu poate să-l infátiseze, / Şi chiar dacă s-ar incumeta să arate din 
acest joc ceva, / Să-i înţelegi mestesugul nu este niciodată o joacă). Aici, plegen poate n privit fără nici un risc ca absolut 
sinonim cu „a [se] juca”. 


sărbătorile şi „a etala" lux. Tot aici intră si cuvîntul olandez plechtig (= solemn). Cuvintului olandez plicht (= 
datorie, îndatorire) îi corespunde formal cuvîntul anglo-saxon plihP', din care se trage cuvîntul englez plight, dar 
acesta înseamnă în primă instanţă „primejdie" şi în subsidiar „eroare (confuzie), vină, blam", apoi pledge, 
engagement". Verbul plihtan înseamnă „a expune la primejdii, a compromite, a indatora". Din cuvîntul germanic 
plegan, latina medievală timpurie îl preia pe plegium, care trece şi el în franceza veche ca pleige si în engleză ca 
pledge. Cea mai veche semnificaţie a acestuia din urmă este „ză/og, ostatic, garantie", apoi mai înseamnă gage 
ofbattle?, adică „rămăşag, miză”, şi în cele din urmă „ceremonia cu care se pecetluieşte îndatorirea: consumarea 
în comun a băuturii”, de unde „toast, făgăduială, legámint' ^^. 

Cine ar putea tăgădui că prin reprezentarea ideii de competiţie, provocare, primejdie etc. se ajunge foarte aproape 
de noţiunea de „joc"? Jocul şi primejdia, hazardul periculos, isprava, toate se află alături unele de altele. Am fi 
inclinati să tragem concluzia: cuvîntul plegen, cu toate derivatele sale, atit cele referitoare la joc, cit şi cele 

referitoare la datorie etc., tin de sfera în care „se află ceva în joc". 

Cele spuse aici ne duc înapoi la raportul jocului cu competiţia şi cu lupta în general, în toate limbile germanice, 
şi nu numai în acestea, cuvîntul ,,joc" serveşte în mod regulat si pentru lupta serioasă cu armele. Poezia anglo- 
saxonă, ca să ne mulțumim cu un singur exemplu, este plină de întorsături de frază care exprimă acest lucru. 
Lupta se numeşte headb-lâc, beadu-lác, jocul luptei, âsc-plega, jocul cu lancea etc. în aceşti compuşi, avem de-a 
face fără îndoială cu comparații poetice, cu un transfer 


?! Precum şi pleoh, în frizona veche ple (= primejdie). 

? Zălog, obligaţie (engl) (n.t.). 

3 Gajul bătăliei (engl) (n.t.). 

* Cf. pledge, în aceste din urmă semnificaţii, anglo-saxonul baedeweg, beadoweg = poculum certaminis, certamen „pocalul 
întrecerii, întrecere". 


conştient al noțiunii de „joc" în noţiunea de „luptă". Acelaşi lucru mai poate fi valabil, desi mai puțin limpede, cu 
privire la Spilodun ther Vrankon „Aici au jucat francii", din Cíntarea lui Ludovic, vechea epopee germană, care 
cîn-tă izbînda repurtată asupra normanzilor la Saucourt, în anul 881, de regele vest-franc Ludovic al III-lea. 
Totuşi, ar însemna să ne pripim dacă ne-am închipui că folosirea cuvîntului „joc" pentru lupta serioasă nu este 
decît o simplă metaforă poetică. Aici, trebuie să ne deplasám într-o sferă de idei primitivă, unde lupta serioasă cu 
armele, ca şi competiția, sau agonul, care se poate întinde de la cele mai futile jocuri mărunte pînă la lupta 
sîngeroasă şi mortală, sînt cuprinse, dimpreună cu jocul propriu-zis, toate laolaltă, într-o reprezentare primară a 
unei încercări reciproce a norocului, legată de anumite reguli. Astfel privită, aplicarea cuvîntului „joc" unei lupte 
pierde aproape cu totul caracterul de metaforă conştientă. Jocul este luptă, iar lupta este joc. Această concepţie a 
corelatiei semantice cunoaşte o ciudată ilustrare într-un citat din Vechiul Testament, la care am mai făcut aluzie 
cînd am vorbit despre noţiunea de „joc" în limbile semitice, în Cartea a Il-a a Regilor, cap. 2, vs. 14, Abner îi 
spune lui loab: „Să se scoale tinerii şi să joace înaintea noastră!" (Surgant pueri et ludant coram nobis). Vin cite 
doisprezece de fiecare parte; se ucid toti unii pe alţii, iar locului unde au căzut i se dá un nume cu sonoritate 
eroică. Nu ne interesează dacă povestea este o legendă etimologică, menită să explice un nume topografic, sau 
dacă are un sîmbure istoric. Ceea ce ne interesează este că această acţiune se numeşte „joc" şi că nu se spune 
defel: dar de fapt n-a fost un joc. Traducerea /udant, „să joace", e absolut impecabilă: limba ebraică foloseşte aici 
o formă a rădăcinii sahaq, care înseamnă în primul rînd „a ride", apoi „a face ceva în glumă", dar şi „a dansa"*. 
Aici, nu este vorba de 


* Septuaginta spune: 'AvacmiTcoaav 6r) r«x 7tai5dtpta KOti 'toitá-Koaav evránov flfiâ>v (Anastetosan de ta paidaria kai 
paizatosan enopion hemon). 


un transfer poetic: o astfel de luptă era un joc. A fortiori, prin urmare, nu avem motive să facem distincţie între 
competiţie, aşa cum o întîlnim pretutindeni ca sferă no-tionalá (cultura elină nu este cîtuşi de puţin singură in 
această privinţă)“ si joc. Si mai decurge de aici încă o concluzie. Dacă cele două categorii, lupta şi jocul, sînt 
neseparate în cultura arhaică, atunci asimilarea vînătorii cu jocul, aşa cum apare ea pretutindeni în limbă si în 
literatură, nu mai are nevoie de altă explicaţie. 

Cuvîntul plegan ne-a dovedit că termenul folosit pentru joc poate să treacă în sfera ceremonialului, în această 
privinţă, ne stau mărturie, într-un mod foarte ciudat, cuvintele olandeze medievale huweleec, huweleic, azi 
huwelijk (= căsătorie), feestelic (= serbare, sărbătoare) si vechtelic (= luptă) şi cuvîntul frizon vechi fyuchtleek, 
formate, toate, din rădăcina /eik, comentatá mai sus şi care a furnizat în limbile scandinavice termenul general 
pentru „joc", în forma ei anglo-saxonă, lac, lâcan înseamnă „a juca, a sări, a mişca ritmic", dar şi „sacrificiu, 
ofrandă, danie în general, favoare", chiar si „generozitate". Punctul de pornire se află aici probabil în noţiunea de 
„dans sa-crificial solemn", aşa cum a presupus şi Grimm”. Ipoteza este confirmată in mod deosebit de ecgalác si 
sveorda-lác, dansul săbiilor. 

Inainte de a încheia cercetarea lingvistică a noțiunii de „joc", este cazul să mai discutăm despre cîteva aplicaţii 
speciale ale termenului „joc" în limbă în general, în primul rînd, despre folosirea cuvîntului „a juca" pentru „a 
cînta dintr-un instrument". Am mai arătat că această semnificaţie este comună termenului arab /a'iba si cîtor- 


% Fie spus în treacăt că întrecerile ciudate dintre Thor şi Loki, la Utgardaloki, Gylfaginning, 95, se numesc Leika. 

? Deutsche Mythologie (Mitologia germană), ed. E. H. Meyer, I, Gottingen, 1875, p. 32; cf. Jan de Vries, 
Altgermanische Reli-gionsgeschichte (Istoria religiei germanice vechi), I, Berlin, 1934, p. 256, si Robert Stumpfl, 
Kultspiele Aer Germanen als Ursprung des mittelalterlichen Dramas (Jocurile cultuale ale vechilor germani ca origine 
a teatrului medieval), Bonn, 1936, pp. 122-123. 


va limbi europene, anume celor germanice, care, incá din-tr-o perioadá mai veche, desemnau máiestria instru- 
mentală in general cu ajutorul unui termen folosit pentru „a juca". Dintre limbile romanice, se pare cá numai 
franceza cunoaşte jouer şi jeu cu acest înțeles", ceea ce ar putea fi o indicație că aici „este în joc" o influentă 

germanică. Limbile elină şi latină nu cunosc termenul cu acest înţeles, dar cîteva limbi slave da, acestea din urmă 
probabil prin preluarea lui din germană. Faptul că în olandeză cuvîntul speelman” a ajuns să însemne îndeosebi 
„muzicant" nu trebuie să aibă neapărat legătură cu cele spuse anterior; speelman corespunde direct cuvintelor 
ioculator (at. şi jongleur (fr.), care si-au apropiat semnificaţia pe de o parte de cea de „poet-cîntăreţ", iar pe de 
alta de cea de „muzicant", şi în cele din urmă de cea de „saltimbanc care face acrobatii cu cuțite sau cu mingi". 
Este cît se poate de evident că mintea omului înclină să includă muzica în sfera jocului. Activitatea muzicală 
poartă în ea însăşi aproape toate semnalmentele formale ale jocului: activitatea se desfăşoară înlăuntrul unui 
teren delimitat, este susceptibilá de repetare, se caracterizează prin ordine, ritm, alternanță şi îi sustrage pe 
auditori şi pe executanti din sfera „obişnuită", cu un sentiment de voioşie, care îşi păstrează tonul desfátátor si 
ináltátor chiar si în cazul unei muzici sumbre. Ar fi întru totul de la sine înţeles să cuprindem în joc orice fel de 
muzică. Dacă observăm însă că a juca = a face muzică nu se aplică niciodată la cînt (această aplicare pare să fie 
uzuală numai în cîteva limbi), atunci devine mai probabilă ipoteza 


* Limba frizonă modernă face distincţie între boartsje cînd se vorbeşte despre joaca de copii si spylje cînd se vorbeşte 
despre instrumente, acest din urmă termen fiind probabil preluat din olandeză. 

? Limba italiană foloseşte termenul sonare, iar limba spaniolă tocar. 

^ Tradus literal, termenul înseamnă „om de joc", înţelesul lui actual este „muzicant, lăutar" (n.t.). 


că aici momentul de legătură dintre „joc" şi „iscusinţă instrumentală" trebuie căutat în noţiunea de „mişcare ra- 
pidă, abilă, regulată, a miinilor". 

Apoi, mai trebuie pusă în discuţie încă o aplicare a cuvîntului ,,joc", şi anume o aplicare care se bucură de 
aceeaşi răspîndire generală şi care este la fel de evidentă ca şi identificarea jocului cu lupta, anume cea a jocului 
în sensul erotic. Aproape că nu mai este nevoie să ilustrăm cu prea multe exemple cît de uşor poate fi folosit în 
limbile germanice cuvîntul „a [se] juca" în înţeles erotic. Cuvintele olandeze speelkind*, aanspelen* la cîini, 
minnespel& nu sînt decît cîteva exemple din multe. Cuvintele germane Laich, laichen (= icre, a depune icre), cu- 
vîntul suedez hka, la păsări, reprezintă acelaşi /aikan, a [se] juca, despre care am mai vorbit. Cuvîntul sanscrit 
kridati, a [se] juca, serveşte ades în înţeles erotic: krlda-ratnam, giuvaerul jocurilor, este un termen pentru „coit". 
De aceea şi Buytendijk numeşte jocul dragostei „cel mai pur exemplu dintre toate jocurile, care prezintă în 
modul cel mai limpede toate semnalmentele lui" ^^. Aici, trebuie să facem însă o distincţie precisă. După toate 
aparențele, de fapt nu actul pur biologic al împerecherii în sine este desemnat de mintea creatoare de limbă drept 
Joc. Acestuia nu i se pot aplica nici semnalmentele formale, nici cele funcţionale, ale jocului, în schimb, 
pregătirea şi preambulul lui, calea către el sînt de cele mai multe ori pline cu tot felul de momente ludice. 
Anume, cele spuse sînt valabile cu privire la cazurile în care unul dintre sexe trebuie să-l cîştige pe celălalt în 
vederea împerecherii. 

Elementele dinamice ale jocului, despre care vorbeşte Buytendijk: crearea de obstacole, surpriza, poza, elemen- 


4 Traducere literală: „copil [rezultat] din joc", înseamnă: „copil nelegitim" (n.t.). 
? Traducere literală: „a injuca". înseamnă: „a se imperechea" 


(n.t.). 
? Jocul dragostei (01.) (n.t.). 
^ Loc. cit, p. 95; cf. pp. 27-28. 


tul de tensiune, toate fac parte din flirt şi wooing*”. Totuşi, nici aceste funcţii nu pot fi încă privite ca un joc 
închis, în sensul cel mai strict al cuvîntului. Abia în paşii de dans si in ostentatia păsărilor îşi găseşte expresie un 
element ludic clar. Dezmierdările în sine mai au în foarte mică măsură acest caracter, si am ajunge pe un făgaş 
greşit dacă am include coabitarea însăşi, ca joc al dragostei, în categoria jocului. Semnalmentele formale ale 
jocului, aşa cum am socotit că trebuie să le formulăm, nu sînt împlinite de faptul biologic al împerecherii. Limba 
face chiar, de regulă, o distincție categorică între „împerechere" si „jocul dragostei”. Cuvîntul a [se] juca se 
aplică îndeosebi relațiilor amoroase care ies din cadrul normei sociale. Limba blackfoot foloseşte, cum am văzut, 
acelaşi cuvînt koăni pentru joacă (a copiilor) în general şi pentru acţiunile amoroase nepermise. Dacă privim bine 
lucrurile, se pare că tocmai cu privire la semnificaţia erotică a cuvîntului a /se/ juca, în ciuda răspîndirii lui 
generale şi cu toate că este atit de curentă, trebuie să vorbim despre o metaforă tipică si conştientă. 

Valoarea notionalá a unui cuvînt în limbă este determinată în acelaşi timp şi de cuvîntul care exprimă noțiunea 
antonimă. Antonimul jocului este pentru noi seriozitatea, dar si, într-un sens mai special, munca, în timp ce 
antonimul seriozității poate fi şi gluma sau toana. Antonimia complementară joc-seriozitate nu este exprimată în 
toate limbile in mod atit de complet prin două cuvinte de bază ca în limbile germanice, unde ernst în grupul 
german, olandez şi englez corespunde întocmai, ca folosire şi ca sens, cu scandinavicul a/vara. La fel de 
categoric este exprimată antonimia în elină: cmouSTi-TOxtSux. Alte limbi au pentru antonimul jocului o 
denumire adjectivală, dar le lipseşte cu totul sau aproape cu totul un substantiv. 


^ Flirt, curtare (engl.) (n.t.) — Pentru wooing, limba olandeză nu are un termen echivalent; vrijen nu-i mai corespunde, cel 

puţin în olandeza actuală (na). 


Aceasta înseamnă că abstractizarea noţiunii nu a fost dusă complet pînă la capăt. Limba latină dispune de 
adjectivul serius, dar nu dispune de un substantiv corespunzător. Gravis, gravitas pot însemna „serios" si 
„seriozitate", dar nu sînt specifice pentru această noțiune. Limbile romanice continuă să se descurce cu 
ajutorul unui derivat al adjectivului: în italiană serietd, în spaniolă seriedad. Franceza substantiveazá de 
nevoie noţiunea: seriosite nu are, ca termen, decît o viaţă palidă. 

La ojtoxiSfi, punctul de pornire semantic se află în semnificația „zel“, „iuțeală", la serius poate in ,,greu", 
cuvînt cu care este socotit a fi înrudit. Cuvîntul germanic creează mai multe dificultăți. Ca semnificație de 
bază a lui ernest, ernust, eornost, contează de obicei „luptă". Intr-adevár, în unele cazuri, ernest poate 
însemna pur şi simplu „luptă”. Este însă îndoielnic dacă termenul norvegian vechi orrus-ta (proelium = 
bătălie) si termenii englezi vechi ornest (duel, luptă singulară) şi pledge (zălog, provocare la duel), care in 
engleza de mai tîrziu s-au suprapus formal pe earnest, oricît de perfect ar intra toate aceste semnificaţii în 
acelaşi context, se bazează pe aceeaşi tulpină etimologică pe care se bazează şi eornost. 

în general, sîntem poate indreptátiti să tragem concluzia că termenii pentru seriozitate, fie în greceste, în 
germanică sau aiurea, reprezintă un efort secundar al limbii de a exprima, în opoziţie cu noțiunea generală 
de ,,joc", pe cea de „ne-joc”. Această exprimare a fost găsită apoi în sfera „zel, tensiune, osteneală", cu toate 
că acestea, în sine, puteau fi, toate, legate şi de joc. Apariţia unui termen seriozitate înseamnă că noțiunea 
„Joc, ca o categorie generală autonomă, a devenit pe de-a-ntregul conştientă. De aceea, tocmai limbile 
germanice, care au conceput noţiunea de ,,joc" în mod atit de deosebit de larg si de categoric, au numit şi 
opusul ei în mod la fel de energic. 

Dacă, făcînd abstracţie de problema lingvistică, considerăm cuplul de noţiuni joc-seriozitate ceva mai 
îndeaproape, constatăm că în el cei doi termeni nu sînt de egală valoare. Joc este aici termenul pozitiv, iar 
seriozitate cel negativ. Conţinutul semantic al termenului seriozitate este determinat şi epuizat prin negarea 
jocului: seriozitatea este ne-joc, şi altceva nimic. Conţinutul semantic al cuvîntului joc, în schimb, nu este 
cîtuşi de puţin definit sau epuizat prin ne-seriozitate. Jocul este ceva specific. Noţiunea de joc ca atare este 
de un ordin superior celei de seriozitate. Pentru că seriozitatea încearcă să excludă jocul, dar jocul poate 
foarte bine să includă în el seriozitatea. 

Cu această reînnoită rememorare a caracterului foarte autonom şi primar al jocului, putem trece la 
considerarea elementului ludic al culturii ca fenomen istoric. 


III. JOCUL S1 COMPETITIA CA FUNCTII CREATOARE DE CULTURÁ 


Prin „elementul ludic al culturii” nu vrem să înțelegem aici cá printre diferitele activităţi ale vieţii culturale 
jocurile ocupă un loc important şi nici că printr-un proces evolutiv cultura ar proveni din joc, în aşa fel încît ceva 
care la origine a fost joc s-a prefăcut mai tîrziu în ceva care n-a mai fost joc şi poate să ia numele de cultură. 
Reprezentarea care se desfăşoară în cele ce urmează este aceasta: cultura apare în formă de joc, cultura la început 
este jucată. Chiar si activităţile care sînt orientate direct spre satisfacerea unor nevoi ale vieţii, ca de pildă vînă- 
toarea, caută bucuros, în societatea arhaică, forma ludică. Viaţa socială îşi capătă veşmântul cu forme 
superbiologice, care îi conferă o valoare superioară, în chip de jocuri, în acele jocuri, comunitatea îşi exprimă 
interpretarea ei privitoare la viață şi la lume. Această asertiune nu trebuie înţeleasă aşadar în sensul că jocul se 
permută sau se preface în cultură, ci mai degrabă în sensul că, în fazele ei originare, cultura are caracterul unui 
Joc, că este înfăţişată în formele şi în starea de spirit ale jocului, în dubla unitate a culturii şi a jocului, jocul este 
faptul primar, perceptibil în mod obiectiv, determinat în mod concret, în timp ce cultura nu este decît calificarea 
care face ca judecata noastră istorică să adere la cazul dat. Această concepţie se află foarte aproape de cea a lui 
Frobenius, care, în lucrarea sa Kulturgeschichte Afrikas’, vorbeşte despre devenirea culturii als eines aus dem 
natttr-lichen ,, Sein" aufgestiegenen „Spieles. Totuşi, după páre- 


! P, 23. 


? Ca despre un „joc" ivit din „existența" firească (germ.) (n.t.). 


rea mea, această raportare a culturii la joc este concepută de Frobenius în mod prea mistic si este definită prea 
vag. El omite să arate cu degetul elementul ludic în faptele de cultură. 

în procesul evolutiv al unei culturi, relația dintre joc şi ne-joc, presupusă a fi originară, nu rămîne neschimbată. 
In general, cînd cultura înaintează, elementul ludic trece pe ultimul plan. De cele mai multe ori, îl găsim trans- 
ferat în bună parte în sfera sacrală sau cristalizat în înțelepciune şi în poezie, în viața juridică, în formele vieții de 
stat. Arunci, calitatea ,,joc" dispare, de obicei, cu totul în fenomenele de cultură. Totuşi, în orice moment 
instinctul de a juca se poate repune în vigoare cu toată forța, chiar si în formele unei culturi foarte evoluate, 

antrenind atit individul, cît şi masele, în iureşul unui joc uriaş. 

Se înţelege de la sine că relația dintre cultură şi joc trebuie căutată mai cu seamă în formele superioare ale jo- 
cului social, acolo unde îşi duce el existenţa în acţiunea ordonată a unui grup sau a unei comunităţi, sau a două 
grupuri unul față de celălalt. Jocul de unul singur nu devine rodnic pentru cultură decît într-o măsură restrîn-să. 
Am arătat mai sus că toți factorii de bază ai jocului, chiar si cei ai jocului în colectiv, sînt reprezentaţi chiar si în 
viaţa animalelor. Ei sînt: lupta, spectacolul, provocarea, ostentatia exhibitionistá, simularea, regula restrictivă. 
Extrem de ciudat este faptul că tocmai păsările, atit de depărtate de om din punct de vedere filogenetic, au atîtea 
elemente comune cu omul: găinile sălbatice execută dansuri, ciorile organizează zboruri competitionale, păsările 
paradisului şi altele îşi împodobesc cuibul, păsările cîntătoare creează melodii. Aşadar, competiția şi 
reprezentatia, ca divertismente, nu provin din cultură, ci o precedă. 

Jocul în colectiv are, în majoritate, caracter antitetic, îl se joacă de cele mai multe ori „între" două partide. Dar nu 
neapărat. Un dans, un cortegiu, un spectacol pot fi foarte bine lipsite cu totul de acest caracter antitetic. Antitetic, 
în sine, nu înseamnă încă antagonic, sau agonai, sau agonistic. Un cuplet dialogat, cele două jumătăţi ale unui 
cor, un menuet, partidele sau stimele unui ansamblu muzical, jocurile cu caracter de ștafetă, atît de importante în 
etnografie, sînt exemple de jocuri antitetice, care nu trebuie să fie neapărat agonale, cu toate că elementul 
competițional este adeseori prezent în ele. Se întîmplă destul de des ca o activitate, care în sine înseamnă un joc 
închis, de pildă prezentarea unui spectacol de teatru sau de operă, să devină în a doua instanţă obiectul unei 
întreceri, datorită faptului cá atît compunerea, cit si executarea au loc în cadrul unui concurs cu premii, aşa cum a 
fost cazul cu teatrul elin. 

Printre semnalmentele generale ale jocului, am considerat mai sus că se numără încordarea şi nesiguranța. Tot 
timpul se pune problema: va reuşi jocul? Chiar şi în cazul jocurilor solitare, de indeminare, de inteligenţă sau de 
noroc (pasientá, joc enigmistic, cuvinte încrucişate, dia-bolo) este îndeplinită această condiţie, în jocul antitetic 
de tip agonal, acest element de tensiune, de hazard, de nesiguranţă se intensifică în ultimul grad. Dorinţa de a 
cîştiga devine o patimă, care ameninţă să anuleze cu totul caracterul agreabil al jocului. Aici, apare însă încă o 
deosebire importantă. La jocul care este pur de noroc, tensiunea nu se transmite de la jucători la spectatori decît 
într-o măsură redusă. Jocurile de noroc în sine sînt remarcabile obiecte de cultură, dar, cu toate acestea, trebuie 
să le calificăm drept sterile pentru cultura însăşi. Ele nu dau naştere la beneficii noi pentru minte sau pentru 
viață. Altfel stau lucrurile de îndată ce jocul competițional cere indeminare, pricepere, sprinteneală, curaj sau 
putere, incordarea spectatorilor este cu atît mai mare, cu cît jocul este mai „greu". Chiar şi jocul de şah îi 
captivează pe cei din jur, cu toate că această preocupare rămîne stearpă pentru cultură şi nici nu conţine vreo 
frumuseţe vizibilă. Dacă jocul generează frumuseţe, valoarea lui pentru cultură iese pe dată la iveală. O 
asemenea valoare estetică nu este însă indispensabilă pentru devenirea culturii. Valorile care înalță jocul la rang 
de cultură pot fi foarte bine fizice, intelectuale, morale sau spirituale. Cu cît este jocul mai apt de a spori tonusul 
vital al individului sau al grupului, cu atît mai intim trece în cultură. Spectacolul sacru si competiţia festivă sînt 
cele două forme care revin pretutindeni şi în care cultura se dezvoltă ca joc şi în joc. 

Aici, reapare pe dată întrebarea pe care am enuntat-o în capitolul precedent’: avem oare dreptul să includem 
orice competiție, fără rezervă, în noţiunea de „joc"? Am văzut că grecii nu au inclus în bloc ocywv-ul în raxráwx, 
ceea ce s-a putut însă explica nemijlocit prin etimologia celor două cuvinte. Totuşi, TtavSidt exprima în mod atit 
de direct şi de clar puerilitatea, încît nu a putut fi aplicat luptelor sportive serioase decît în sens figurat. Termenul 
agon, dimpotrivă, denumea competita văzută de pe altă latură; semnificația cea mai originară a cuvîntului àywv 
pare să fie „reuniune" (cf. deyopdc). Totuşi, Platon a folosit, după cum am văzut, îiodyviov (paignion) pentru 
dansurile sacre, roc rwv Kopriicov evoT&ux jtedyvia (te ton koreton enoplia paig-nia) şi Ttaiyvta (paignia) 
pentru ritualurile sacre in general. Dar faptul cá cele mai multe competitii ale vechilor greci erau disputate, dupá 
cît se pare, cu cea mai deplină seriozitate, nu este cîtuşi de puţin un motiv suficient pentru a separa agonul de joc. 
Seriozitatea cu care se practică o competiţie nu înseamnă cîtuşi de puţin negarea caracterului ei ludic. Deoarece 
competiţia prezintă toate semnalmentele formale şi aproape toate semnalmentele funcționale ale jocului. Acestea 
sînt exprimate, am putea spune, în mod sintetic, în cuvîntul olandez wedkamp (= competiţie): spaţiul de joc = 
campus, şi wedden (= a paria), adică stabilirea simbolică a ceea ce este „în joc", a punctului purtător de tensiune 
şi deci a „riscului". Reamintim aici curioasa mărturie din Biblie (II Regi, cap. 2, vs. 14), unde un duel colectiv 
mortal este totuşi desemnat cu un cuvînt care înseamnă a juca şi care ţine de sfera lui a ride. Pe un vas grecesc, 
se poate vedea o luptă armată, caracteriza- 


! Pp. 75, 76, i 


ta drept agon de către flautistul care o acompaniază”. Jocurile olimpice au cunoscut si lupte singulare mor- 
tale”. Formidabilele tururi de forță cu care se iau la întrecere Thor şi oamenii săi la Utgard-Loki cu slujitorii 
acestuia sînt denumite Leika, termen situat in mod precumpánitor în sfera jocului. Nu mi s-a părut cá 
sîntem prea indrázneti cînd am considerat că separarea denumirilor folosite de limba elină pentru joc şi 
pentru competiţie este o carentá, mai mult sau mai putin intimplátoare, în ceea ce priveşte abstractizarea 
noțiunii generale. Pe scurt: la întrebarea dacă avem dreptul să clasificăm competiţia ca atare în categoria 

Joc", putem răspunde, cu toată hotărîrea, afirmativ. 

Ca şi despre orice alt joc, se poate spune şi despre competiţie că, pînă la un anumit grad, este lipsită de 
scop. Cu alte cuvinte: competiția se desfăşoară în ea însăşi, iar rezultatul ei nu face parte din procesul de 
viaţă necesar al grupului, înțelepciunea populară exprimă limpede acest lucru în cuvintele: „nu-mi pasă de 
bile, îmi pasă de joc" — adică: elementul final al acţiunii se situează în primă instanţă în desfăşurarea ei ca 
atare, fără nici un raport direct cu ceea ce urmează. Rezultatul jocului, ca fapt obiectiv, este în sine 
nesemnificativ şi indiferent. Sahul Persiei, care, aflat în vizită în Anglia, a refuzat invitaţia de a asista la o 
cursă de cai, motivînd „că ştie foarte bine cum că un cal aleargă mai repede decît celălalt", avea, din 
punctul lui de vedere, perfectă dreptate. Sahul a refuzat să intre într-o sferă de joc străină lui, a vrut să 
rămînă un profan. Rezultatul unui joc sau al unei competiţii devine important numai pentru cei care intră în 
sfera jocului ca jucători sau ca spectatori (la faţa locului, prin radio sau indiferent cum) şi care au acceptat 
regulile lui. Au devenit părtaşi la joc şi vor să fie părtaşi. 


^ Pauly-Wissowa, XII, c. 1860. 
* Cf. Harrison, Tliemis, pp. 2215, 323, care îi dă dreptate lui Plutarh (după părerea mea: pe nedrept), acolo unde acesta con- 
sideră că forma respectivă este opusă agonului. 


Pentru ei, nu este nesemnificativ sau indiferent dacă va cîştiga Njord sau Triton. 

Este „ceva în joc"; în acest termen este inclusă în modul cel mai precis esența jocului. Acest ceva nu este 
însă rezultatul material al acțiunii ludice, de pildă că mingea de golf se află în gaură, ci faptul ideal că jocul 
a reuşit sau nu. Acest „a reuşi" creează pentru jucător o satisfacție care durează mai mult sau mai puţin. 
Acelaşi lucru se poate spune şi despre jocul solitar. Sentimentul de satisfacţie creste datorită prezenței unor 
spectatori, dar aceştia nu sînt indispensabili. Cel care face o pasientá resimte o dublă plăcere dacă îl 
priveşte cineva, dar poate să se şi lipsească de privitor. Esenţial la orice joc este faptul că propria reuşită 
poate constitui o mîndrie față de alţii. Pescarul sportiv este tipul curent al cazului enunțat. Vom mai reveni 
asupra acestei mîndri. 

Noţiunea aflată în cea mai strînsă legătură cu jocul este cea de „cîstig”. în cazul jocului solitar, a atinge 
scopul jocului nu înseamnă a cîştiga. Noţiunea de ,,cistig" apare abia atunci cînd se joacă împotriva altora. 
Ce înseamnă „a cîştiga"? Ce se cîstigă? „A cîştiga" înseamnă „a părea superior" la sfîrşitul jocului. Dar 
valabilitatea acestei superioritáti aparente are tendinţa de a se extinde la superioritatea aparentă în general. 
Jucătorul a cîştigat astfel ceva mai mult decît prin jocul în sine. A câstigat consideraţie, a dobindit cinstire. 
Iar această cinstire şi această considerație se rásfring întotdeauna direct asupra întregului grup al 
cîştigătorului. Iată deci o nouă calitate importantă a jocului: succesul repurtat prin el poate trece în mare 
măsură de la individ la grup. De şi mai mare importanţă este însă trăsătura următoare, în instinctul agonal, 
nu avem de-a face în primul rînd cu o dorinţă de putere sau cu o voinţă de a domina. Primară este názuinta 
de a-i întrece pe alţii, de a fi primul şi ca atare de a fi onorat. Problema dacă drept urmare persoana sau 
grupul îşi extinde puterea materială este abia a doua la rînd. Principalul este „să fi cîştigat". Cel mai pur 
exemplu de triumf care nu se manifestă în nimic vizibil sau consumabil decît doar în însăşi cîştigarea 
partidei este şahul. 

Omul luptă pentru ceva sau joacă pe ceva. în primă şi ultimă instanță, izbînda însăşi este cea pentru care luptă 
sau joacă omul, dar cu această izbînda se asociază tot felul de moduri în care poate fi gustată, în primul rînd ca 
victorie, ca triumf, sărbătorit de grup prin aclamații şi ovatii. Ca urmare remanentă, decurg din izbinda onoare, 
consideraţie, prestigiu. De regulă însă, încă de la abordarea jocului se leagă de cîstig ceva mai mult decît numai 
onoarea. Jocul are o miză. Miza poate fi simbolică sau poate să aibă valoare materială şi poate avea şi valoare 
pur ideală. Miza este o cupă de aur, o bijuterie, o prinţesă sau un gologan, viața jucătorului sau fericirea tribului. 
Poate fi un gaj sau un premiu. Gajul, rămăşagul, vadium, gage reprezintă obiectul pur simbolic, care se pune sau 
se aruncă înlăuntrul spaţiului de joc. Premiul poate fi o cunună de laur sau o sumă de bani, sau orice altă valoare 
materială. Cuvîntul pretium apare, din punct de vedere etimologic, în sfera schimbului de valori, si conţine o 
noţiune de „contra", dar se deplasează spre cea a jocului. Pretium pret! înseamnă pe de o parte pretium ius-tum, 
echivalentul medieval al noţiunii moderne de valoare comercială, iar pe de altă parte înseamnă elogiu şi onoare. 
Este aproape imposibil de făcut o separare semantică precisă între sferele premiu, cistig şi /răsjplată. [Răsjplata 
se situează întru totul în afara sferei jocului: ea înseamnă compensarea justă a unui serviciu prestat sau a unei 
munci prestate. Omul nu joacă pentru [rás]-platá, ci munceşte pentru [răsjplată. Totuşi, limba engleză îşi ia 
cuvîntul pentru [răsjplată, wages, tocmai din sfera jocului. Cistigul se află în aceeaşi măsură înlăuntrul sferei 
schimbului economic ca şi în cea a jocului împotriva unui adversar: negutátorul realizează un cîstig, jucătorul 
cîştigă partida. Premiul (prețul) tine de jocul competiţional, de loterii şi de marfa din magazin, între a marca 
preţul si a prefui se întinde antinomia dintre seriozitate şi joc€. Elementul de pasiune, de hazard, de cutezantá este 
propriu atît activităţii economice, cît şi jocului. Cupiditatea pură nu face comerț şi nu joacă, îndrăzneala, 
hazardul, nesiguranța rezultatului, încordarea alcătuiesc esenţa si valoarea jocului şi, cînd această valoare creste 

mult, îl fac pe jucător să nu mai fie conştient că joacă. 

Cuvîntul grecesc pentru premiul oferit luptătorilor, deXov (athlon), este derivat de unii din aceeaşi rădăcină care 
a dat în olandeză wedde, wedden (- pariu, a paria) şi în latină vadimonium. Printre cuvintele provenite din acea 
rădăcină, se numără şi <x9XT|Tr|<; (athletes). „Lupta, sfortarea, exercițiul”, si ca urmare şi „a îndura, a suferi, a 
rezista, fatalitatea", sînt noţiuni reunite aici. Efortul, zelul mai sînt încă exprimate şi în germanicul wedden, dar 
observăm cá acest cuvînt lunecă înspre sfera vieţii juridice", despre care vom vorbi curînd mai pe larg. 

De orice competiţie se leagă nu numai un „pentru ceva", ci şi un „în ceva" şi un „cu ceva". Omul luptă pentru a 
fi primul în putere sau în îndemînare, în cunoştinţe sau în iscusintá, în lux sau în bogăţie, în generozitate sau în 
fericire, în descendență sau în numărul de copii. Omul luptă cu forţa sa trupească, cu armele, cu mintea sau cu 
mîna, cu ostentatia, cu vorbele mari (lăudîndu-se, dîn-du-si aere, injurind), cu zarul, sau în sfirsit cu şiretenia si 
cu înşelăciunea. Despre acestea din urmă vom adăuga aici numai un cuvînt. Avem sentimentul că, prin folosirea 
sireteniei şi a înşelăciunii, caracterul ludic al competiţiei este, după toate aparențele, întrerupt şi suspendat. Căci 
esența jocului este faptul cá se tine seama de reguli. Totuşi, cultura arhaică nu ne dă dreptate în această judecată 
morală a noastră, şi nici spiritul popular, în fabula cu iepurele şi ariciul, care cîştigă cursa prin înşelăciune, 
trişorului i se atribuie rolul de erou. Dintre eroii mitologici, multi cîştigă datorită înşelăciunii sau ajutorului din 
afară. Pelops îl corupe pe conducătorul carului lui Oinomaos, care introduce pene de ceară în osii. 


é în limba olandeză, prijs înseamnă şi premiu, şi pref, dar verbul prijzen are participii distincte pentru cele două 
sensuri («.f.). 

7 Cf. corelatia dintre âyobv (agon) şi âywvia, care înseamnă mai întîi luptă competițională, iar mai tîrziu şi luptă sufletească. 
* In limba olandeză: wet = lege (n.t.). 


lason şi Tezeu cîştigă în încercările la care au fost supuşi, datorită Medeii şi Ariadnei, iar Gunther datorită 
lui Siegfried. în Mahăbhărata, Kauravii cîştigă la zaruri prin înşelăciune. Printr-o dublă înşelăciune, Freya 
obține ca Wotan să le dăruiască longobarzilor izbînda. Asii încalcă jurámintele făcute Gigantilor. 

In toate acestea, şiretenia a devenit ea însăşi, la rîn-dul ei, ca să spunem aşa, o temă competițională şi o 
figură de joc. Trişorul, după cum am spus mai sus, nu este un om care strică jocul. El se preface că respectă 
regulile jocului şi continuă să joace cu ceilalţi pînă ce este prins”. 

Imprecizia limitelor dintre joc şi seriozitate nu reiese nicăieri cu atîta pregnantá ca în cele ce urmează. 
Jucăm la ruletă şi „jucăm la bursă", în primul caz, jucătorul va admite că acţiunea lui este un joc, în al 
doilea nu. Cumpărarea si vînzarea în speranţa unor şanse nesigure ca preţurile să urce sau să coboare 
contează ca un element component al „vieţii de afaceri", al funcției economice a comunității, în ambele 
cazuri arătate, názuinta este cea de a obține un cîştig. în primul caz, se admite în general caracterul pur 
aleatoriu al şansei, dar nu în întregime, pentru că există „sisteme" de a cîştigă. în celălalt caz, jucătorul se 
îmbată cu o anumită iluzie: că poate prevedea tendinţa viitoare a pieţei. Deosebirea dintre cele două ati- 
tudini mentale este extrem de redusă. 

In acest context, merită atenţie faptul că două forme de aranjamente comerciale bazate pe şansa unei înde- 
pliniri viitoare au provenit direct din pariuri, aşa încît 


? Nu pot descoperi o legătură directă între eroul legendar, care îşi atinge scopul prin şiretenie si înşelăciune, şi figura 
zeului, care este în acelaşi timp binefăcătorul şi înşelătorul oamenilor. Vezi W. B. Kristensen, De goddelijke bedrieger 
(înşelătorul divin), Mededeelingen der K. Akad. v. Wetensch, afd. Letterk (Comunicările Academiei Regale de Ştiinţe, 
secția Literatură), 66 b, nr. 3,1928, şi J. P. B. de Josselin de Jong, De oorsprong van den goddelijken bedrieger 
(Originea înşelătorului divin), ibid., 68 b, nr. 1, 1927. 


putem sta la indoialá dacá elementul primar a fost aici jocul sau preocuparea serioasá. Atit la Genova, si la 
Anvers, negutátoria pe termen si asigurarea pe viață apar, la sfîrşitul Evului Mediu, sub formă de pariuri 
referitoare la eventualitáti de tip ne-economic, ca „viaţa şi moartea unor persoane, călătorii sau pelerinaje, 
sau naşterea de băieți sau fetiţe, sau cucerirea unor țări, cetăţi ori orase" ^. Asemenea aranjamente, chiar 
acolo unde luaseră un caracter întru totul mercantil, au fost interzise in mod repetat, printre alții si de Carol 
Quintul, ca fiind un ne-permis joc de noroc". Cu prilejul alegerii unui nou papá, se făceau pariuri ca la o 
cursă de cai din zilele noastre”, în secolul al XVII-lea, unele tranzacţii comerciale pe termen mai erau 
cunoscute încă tot ca „prinsori”. 

Etnologia a arătat cu tot mai multă claritate că în perioadele culturilor arhaice viaţa socială se bazează de 
obicei pe o alcătuire antitetică şi antagonică a comunităţii înseşi şi că întreaga lume de idei a unei asemenea 
comunități se rinduieste în conformitate cu antagonismul conţinut în acea structură dualistă. Pretutindeni se 
găsesc urme ale acestui dualism primitiv, care împarte tribul în două jumătăți, opuse şi exogame, sau frății. 
Cele două grupuri se deosebesc prin totemul lor. Un om este al corbului sau al broastei țestoase, avînd, 

datorită acestei 


25,26,77, 86, cf. 91 s.urm. 

!! Verachter, Inventam des Chartes d'Anvers (Inventarul hrisoa-velor din Anvers), nr. 742, p. 215; Coutumes de la viile 
d'Anvers (Obiceiurile oraşului Anvers), II, p. 400, IV, p. 8; cf. E. Bensa, Histoire du contrat d'assurance au moyen áge 
(Istoria contractului de asigurare in Evul Mediu), 1897, pp. 84 s.urm.: la Barcelona in 1435, la Genova in 1467: 
decretum ne assecuratio fieri possit super vita(m) principum et locorum mutationes „hotărîrea să nu poată să devină 
asigurare privind viaţa principilor şi schimbările de locuri”. 

2? R, Ehrenberg, Dos Zeitalter der Fugger (Epoca Fugger-ilor), Jena, 1912, II, pp. 19 s.urm. 


apartenente, un întreg sistem de obligaţii, interdicții, datini şi obiecte venerate, care tin de corb sau de 
broasca ţestoasă. Relaţiile dintre cele două jumătăţi de trib sînt relații de luptă şi de concurenţă reciprocă, 
dar în acelaşi timp de asistenţă mutuală şi de schimb de bune oficii, îşi trăiesc viaţa publică a tribului 
împreună, s-ar putea spune, într-un sir nesfirgit de solemnitáti, formalizate pînă în cel mai mic amănunt. 
Sistemul dualist care separă cele două jumătăţi ale tribului se extinde asupra întregii lor lumi de 
reprezentări. Orice ființă, orice obiect aparține uneia sau celeilalte dintre părți, aşa încît întregul cosmos 
este cuprins în această clasificare. 

Pe lîngă împărţirea după jumátátile de trib, mai funcționează si gruparea după sexe, care poate fi exprimată 
de asemenea într-un dualism în întregime cosmic, ca de pildă antinomia chineză dintre yin şi yang, 
principiul feminin şi cel masculin, care mențin, în alternare şi în colaborare, ritmul vieții. Dar, şi în această 
grupare după sex, la obîrşia sistemului de idei în care ea se exprimă se află tot separarea concretă, în cete de 
tineri şi de fete, care la serbările anotimpurilor se provoacă unele pe altele, în forme rituale, prin cîntece 
dialogate şi prin jocuri. 

La serbările anului nou, intră în acțiune concurenţa, fie între cele două grupuri opuse ale tribului, fie între 
sexe. Efectul creator de cultură al competițiilor festive de tot felul, care se organizează la schimbarea 
anotimpurilor, nu a fost pus în lumină pentru nici una dintre marile culturi în mod atât de clar pe cît l-a pus 
Marcel Granet pe cel al Chinei vechi. Imaginea pe care o desenează el, o fi ea o construcţie ridicată pe 
temelia interpretării cinte-celor vechi, dar este atit de strîns argumentată şi se leagă atit de perfect cu tot 
ceea ce ne-a furnizat etnologia cu privire la societatea arhaică, încît o folosim fără nici o şovăire ca dată 
certă a istoriei culturii”. 


B M. Granet, Fetes et chansons antiennes de la Chine, Paris, 1919; Danses et legendes de la Chine andenne, Paris, 1926; „La 
civilisa-tion chinoise, la vie publique et la vie privee", în L'evolution de l'humanite (Evoluţia omenirii), nr. 25, Paris, 1929. 


Granet mai descrie drept faza originará a civilizatiei chineze o situatie in care clanurile rurale celebreazá 
serbările anotimpurilor prin tot felul de întreceri, menite să promoveze începerea incoltirii şi a creşterii 
plantelor. Faptul că în general acestea sînt efectele urmărite prin asa-numitele acțiuni culturale primitive 
este destul de cunoscut. De fiecare solemnitate bine îndeplinită sau de fiecare Joc sau concurs cîştigat, 
îndeosebi de jocurile sacre, se leagă, pentru comunitatea arhaică, convingerea profundă a unei izbáviri 
obţinute pentru grup. Sacrificiile sau dansurile sacre au reuşit: acum totul e bine, forțele superioare sînt cu 
noi, ordinea lumii a fost păstrată, bunăstarea cosmică şi socială a noastră şi alor noştri a fost asigurată. 
Fireşte, nu trebuie să ne închipuim că această concepţie este concluzia unui şir de premise raționale. Ea este 
mai degrabă un sentiment de viaţă, o stare de satisfacție, care s-a închegat într-o credință mai mult sau mai 
puţin formulată, ale cărei manifestări le vom mai intil-ni, tratate mai îndeaproape. Pentru a reveni la 
preistoria chineză, descrisă de Granet: sărbătoarea iernii, serbată de bărbaţi în casa bărbaților, avea un 
puternic caracter dramatic, într-o stare de surescitare extatică şi de beţie se executau dansuri închipuind 
animale, se făceau orgii, se încheiau rămăşaguri, se prezentau tururi de forță. Femeile erau excluse, dar cu 
toate acestea caracterul antitetic al festivitátii se păstra. Alcătuirea ceremoniilor e legată tocmai de întrecere 
si de alternare. Unul dintre grupuri este cel al gazdelor, iar celălalt al invitaţilor. Dacă unul dintre ele 
reprezintă principiul yang, care personifică soarele, căldura, vara, atunci celălalt reprezintă principiul yin, 
care semnifică luna, frigul, iarna. 

Concluziile lui Granet merg însă mult mai departe decît această imagine a unei vieţi ţărăneşti agrare, cvasi- 
idilice, orientate după natură, a clanurilor şi a triburilor. O dată cu dezvoltarea dominatiilor politice şi a 
monarhiilor regionale în cadrul marelui teritoriu al poporului chinez, peste bipartitia presupus originară s-a 
suprapus o articulare într-o serie întreagă de grupuri concurente. Pe baza unei asemenea întreceri sezoniere 
între diviziunile triburilor a avut loc o ordonare ierarhică a societăţii. Procesul de feudalizare porneşte de la 
prestigiul pe care îl dobindesc războinicii în competiţie. Uesprit de rivalite qui animait les confreries masculines 
et qui, pendant la saison d'hiver. Ies opposait en des joutes dansantes est ă l'origine du progres institutionnel". 

Chiar dacă nu dorim să mergem atît de departe ca Gra-net, care deduce din aceste obiceiuri primitive întreaga 
ierarhie a statului chinez de mai tîrziu, trebuie totuşi să admitem că el a arătat în mod magistral că în edificarea 
civilizației chineze principiul agonal a ocupat un loc care întrece cu mult semnificaţia agonului din cultura 
elenică si în care caracterul în esență ludic se manifestă şi mai puternic decît acolo. 

în scurt timp, aproape orice acţiune rituală a luat forma unei competiţii ceremoniale, precum: trecerea unui rîu, 
escaladarea unui munte, doborírea unui copac, culegerea de flori". Tipul invariabil al instituirii legendare a unei 
puteri statale este acesta: domnitorul cu însuşiri eroice îşi dovedeşte, printr-o minunată încercare a puterii sale 
fizice sau printr-un uluitor tur de forță, superioritatea faţă de adversari. De regulă, un asemenea turnir aduce după 
sine moartea celui învins. 

Ceea ce ne interesează acum este faptul că toate aceste competiţii, chiar şi în cazurile în care imaginaţia le con- 
feră aspectul unor lupte titanice şi mortale, tin, dimpreună cu toate particularitátile lor, de domeniul jocului. 
Adevărul acesta sare în ochi, de îndată ce comparăm competiţiile, pe care tradiţia chineză le povesteşte într-o 
formă mitică şi eroică, cu luptele sezoniere, rămase la modă pînă în zilele noastre, aşa cum le mai înti Tnim într-o 
serie întreagă de regiuni ale lumii. Este vorba mai cu seamă de turni- 


" Spiritul de rivalitate care insufletea frátiile masculine şi care, în cursul anotimpului de iarnă, le punea faţă în faţă în 
întreceri dansante, se află la obîrşia progresului institutional (/r.) (n.t.) — Granet, Civilisation, p. 241. Aceeaşi temă a 
mai fost dezvoltată, foarte pe scurt, şi de Jose Ortega y Gasset într-un articol: „EI origen deportivo del Estado" 
(Originea sportivă a Statului), 1924, în periodicul EI Espectador (Spectatorul), voi. VII, Madrid, 1930, pp. 103-141 
(n.a.). 


5 Granet, Fetes et chansons, p. 203. 


rurile de cîntece si de jocuri ale flăcăilor si fetelor dintr-un grup, la sărbătoarea primăverii sau la cea a toamnei. 
Granet, cînd a prelucrat această temă din perspectiva Chinei antice, a menţionat, bazîndu-se pe cîntecele de 
dragoste din Che King, existenţa unor asemenea serbări în Tonkin, în Tibet şi in Anam!€. în ce priveşte Anamul, 
unde aceste datini mai erau pînă nu demult în mare înflorire, totul este descris admirabil într-o disertaţie uni- 
versitară prezentată la Paris". Aici sîntem chiar în centrul sferei jocurilor autentice. Cîntecul alternat, jocul cu 
mingea, curtenirea, Jes jeux de l'esprit(18) , ghicitorile, toate se leagă aici, în mod intim, în forma unei competiţii 
vii între sexe. Chiar şi cîntecele sînt produse ludice tipice, cu reguli fixe, cu repetare variată, cu întrebări şi 
răspunsuri. Recomand lectura cărţii lui Nguyen tuturor celor care caută o ilustrare frapantá a relaţiei dintre joc si 
cultură. 

Dar toate aceste forme de competiţie trădează la rîn-dul lor, în orice moment, corelatia lor cu cultul; datorită 
faptului că persistă în permanenţă convingerea că sînt utile şi indispensabile pentru bunul mers al anotimpurilor, 
pentru coacerea recoltei, pentru prosperitatea din acel an. 

Dacă rezultatul unei competiţii ca atare, ca performanţă, intervine în mersul naturii, este uşor de înțeles cá nu 
prea contează cu ce fel de luptă se obţine rezultatul. Cîstigarea unei lupte, în sine, pune în mişcare mersul 
lucrurilor. Orice izbîndă reprezintă (adică realizează) pentru cîştigători triumful forțelor binelui asupra celor ale 
răului, fericirea grupului care a făcut isprava. De aici rezultă că, în aceeaşi măsură ca şi jocurile de putere, de 
indeminare sau de inteligență, jocul pur de noroc poate avea o semnificaţie sacrală, deci cá şi el semnifică şi 
determină efecte divine. Ba chiar se poate merge şi mai departe. Noţiunile de hazard şi de soartă se află, pentru 
mintea 


16 Fetes et chansons, pp. 11-154. 

" Nguyen van Huyen, Les Chants alternes des garcons et des filles en Annam (Cântecele alternate ale flăcăilor si 
fetelor in Anam), disertatie, Paris, 1933. 

'5 Jocurile de inteligenţă (/r.) (n.t.). 


omenească, foarte aproape de sfera sfinteniei. Omul modern, care vrea să-şi dea seama de această corelație spi- 
rituală, să se gîndească la măruntele preziceri din viaţa cotidiană, pe care ni le amintim din copilărie şi pe care 
chiar şi omul perfect echilibrat, deloc înclinat spre superstiții, le surprinde uneori în propria sa comportare, fără 
să le creadă adevărate. Ca exemplu din literatură amintesc de învierea lui Tolstoi, unde unul dintre judecători, 
cînd intră în sala de judecată, îşi spune în gînd: „Dacă pînă la scaunul meu fac un număr par de paşi, n-am să am 
azi dureri de stomac." Jocurile de noroc fac parte din practicile religioase ale multor popoare”. Există puncte de 
contact între structura bipartită a unei comunități împărțite în frátii si deosebirea de culoare a tablei şi pieselor de 
sah. în cuvîntul indian vechi dyutan, semnificaţiile „luptă" şi „joc de noroc" se suprapun. Reprezentările „joc de 
noroc" si ,ságeatá" sînt legate între ele prin relaţii ciudate”, însăşi lumea este gîndită ca un joc de noroc, pe care 
îl joacă Siva cu soția lui. Anotimpurile anului, rtw-urile, sînt înfăţişate ca sase bărbaţi care joacă barbut cu zaruri 
de aur si argint”. Mitologia germană cunoaşte si ea un joc al zeilor, pe o tablă de joc. Cînd lumea a fost rînduită, 
zeii s-au adunat să joace în zaruri, şi cînd, după pieire, va renaşte, Asii reintineriti îşi vor regăsi tablele de joc 
făcute din aur, pe care le posedaserá pe vremuri”. In studiul citat cu cîteva rînduri mai sus, Held şi-a tras 
concluziile etnologice din faptul că acțiunea principală a Mahăbhărata se invirteste în jurul jocului de noroc pe 

care îl joacă regele Yudhisthira cu Kauravii. Pentru noi, 


Stewart Culin, Chess and Playing-cards (Şahul şi cărţile de joc). Arm. Report Smithsonian Inst. (Darea de seamă 
anuală a Institutului Smithsonian), 1896, Cf. G. J. Held, The Malwbharata an Ethnological Study (Mahăbhărata, studiu 
etnologic), Leidsche dissertatie (Disertatie prezentată la Universitatea din Leida), 1935. Lucrarea aceasta este şi ea 
foarte importantă pentru înțelegerea corelatiei dintre joc şi cultură. 

2 Held, loc. cit., p. 273. 

? Mahábhárata, 13, 2368, 2381. 

? J, de Vries, Altgermanische Religionsgeschichte, H, Berlin, 1937, pp. 154-155. 


este îndeosebi important locul in care se joacă. Poate fi un simplu cerc, dyutamandalam, care însă, chiar ca atare, 
are o semnificaţie magică. Este trasat cu grijă şi se iau măsuri de precauție împotriva înşelătoriei. Jucătorii nu au 
voie să iasă din cerc, pînă nu şi-au îndeplinit îndatoririle”. Adeseori însă se ridică temporar înainte de joc o sală 
anume, care este în întregime teren sfințit. Un întreg capitol din Mahăbhărata este închinat construirii sălii de joc 
— sabhă — pentru jocul dintre fiii lui Pandu si adversarii lor. 

Jocul de noroc are deci o latură serioasă: este inclus în cult, iar Tacit s-a mirat pe nedrept că germanii aruncau cu 
sînge rece zarurile, socotind că fac o treabă serioasă. Cînd însă Held, din semnificaţia sacrală a jocului de noroc 
trage concluzia că asemenea jocuri primitive nu sînt jocuri în deplinul înţeles al cuvîntului”, aş inclina să-l 
contrazic în modul cel mai categoric. Mai degrabă, există motive să considerăm că locul lor, avînd în vedere 
veritabilul lor caracter ludic, este tocmai în cult. 

Baza agonală a vieţii culturale în comunităţile arhaice nu a fost pusă în lumină niciodată cu mai multă claritate 
decît este pusă prin descrierea datinii triburilor de indieni din Columbia Britanică, datiná care poartă în etnologie 
numele de potlatch?. în forma ei cea mai tipică, aşa cum apare ea îndeosebi la tribul Kwakiutl, datina potlatch 
este o solemnitate mare, festivă, în timpul căreia unul 


? H. Luders, Dos Wurfelspiel im alten Indien (Jocul în zaruri în India veche), Abh. K. Gesellsch. d. Wissenschaften 
(Documentele Societăţii Imperiale de Ştiinţe), Gotringen, 1907, Ph. H. KI. (Clasa de filosofic si istorie), IX, 2, p. 9. 

? Loc. cit., p. 255. 

"7 Cu privire la semnificaţia cuvîntului, care a fost ales, pentru desemnarea fenomenului în chestiune, dintre multi 
termeni diferiţi din limbile indienilor, v. G. Davy, La foi juree (Legá-mintul), teză, Paris, 1923; ia.., „Des Clans aux 
Empires" (De la clanuri la imperii), in L'Evolution de l'humanite (Evoluţia omenirii), nr. 6, 1923; M. Mauss, „Essai sur 
le don, Forme archai'que de l'echange" (Eseu asupra daniei, Forma arhaicá a schimbului), in L'annee sociologique 
(Anul sociologic), seria nouá, I, 1923/1924. 


din cele douá grupuri face celuilalt, cu multá ostentatie si cu tot felul de ceremonialuri, daruri la scará mare, fárá 
alt scop decît acela de a-şi dovedi astfel superioritatea față de celălalt. Unicul, dar atunci şi obligatoriul 
contraser-viciu este îndatorirea, pentru celălalt grup, de a se revanşa pînă la un anumit termen, încercînd cu acest 
prilej să-l întreacă pe cel dinţii cît mai mult cu putință. Această formă de sărbătoare a cadourilor domină întreaga 
viaţa socială a triburilor care o practică: cultul lor, uzantele lor juridice, arta lor. Naşterea, căsătoria, inițierea 
tânărului, moartea, tatuarea, instalarea unui semn funerar, totul este prilej pentru un potlatch. Un şef de trib dă un 
potlatch cînd îşi clădeşte o casă sau cînd înfige în pămînt un stîlp totemic. La potlatch, sexele şi clanurile îşi 
recită cînturile sacre, îşi etaleazá măştile, îi pun pe vraci să izgoneascá din sînul clanului duhurile care îl posedă. 
Dar acţiunea principală rămîne împărţirea de daruri. Cel care dă serbarea iroseşte cu acest prilej bunurile 
întregului său clan. Totuşi, prin faptul că a acceptat serbarea, celălalt clan a rămas dator cu un potlatch la scară şi 
mai mare. Dacă datornicul nu se tine de obligaţie, atunci îşi pierde numele, blazonul, totemurile, onoarea şi toate 
drepturile civile şi religioase. Astfel, bunurile se plimbă, în mod aventuros, în cadrul tribului, între familiile 
respectabile. Se presupune că la origine potlatch-ul se practica întotdeauna între cele două frátii ale unui trib. 

în potlatch iti dovedeşti superioritatea nu numai dăruind bunuri, dar şi, ba încă în mod şi mai izbitor, distru- 
gindu-ti propriile tale bunuri, pentru a arăta, în mod ostentativ, că te poti lipsi de ele. Aceste distrugeri sint şi ele 
asociate cu un ritual dramatic, cu provocări trufaşe. Forma acţiunii este întotdeauna cea a unei competiţii: dacă 
un şef de trib sparge o oală de aramă, sau arde un maldăr de pături, sau fărîmă o canoe, atunci adversarul este 
obligat să distrugă obiecte avînd cel puţin aceeaşi valoare, sau preferabil o valoare mai mare. Ca provocare, 1 se 
trimit competitorului cioburile, sau i se arată, ca semn onorific. Despre tribul Tlinkit, înrudit îndeaproape cu 
Kwakiutl, se povesteşte că, atunci cînd un şef de trib voia să-i facă altuia un afront, îşi ucidea un număr de 
sclavi, iar celălalt, ca să se răzbune, era obligat să-şi ucidă un număr si mai mare de sclavi”. 

Urme mai mult sau mai puţin certe ale unor asemenea întreceri de manifestare a unei nestăvilite generozitáti, 
avînd drept superlativ distrugerea cu curaj a propriilor bunuri, se regăsesc pe tot globul. Marcel Mauss a fost în 
măsură să semnaleze la melanezieni obiceiuri care corespund întru totul potlatch-ului. în lucrarea sa Essai sur le 
don, a indicat urmele unor astfel de obiceiuri în civilizațiile greacă, romană, germanică veche. Granet regăseşte 
în tradiţia chineză veche atit întreceri de oferire, cit şi întreceri de distrugere de daruri”, în lumea păgînă arabă 
preislamică, aceste întreceri poartă un nume deosebit, care dovedeşte caracterul lor formalizat: mo'agara, un 

nomen actionis al unei forme verbale, a cărui semnificație, chiar şi în dicționarele vechi, care nu aveau habar de 
fondul etnologic al problemei, este dată astfel: a se lua la întrecere în faimă, retezînd picioarele cămilelor*. La 
tema prelucrată de Held făcuse mai mult sau mai puțin aluzie si Mauss, cu cuvintele: Le Mahábharata est 
l'histoire d'un gigantesque potlatch?. 

în legătură cu subiectul nostru, ne interesează îndeosebi următoarele. Punctul în jurul căruia se învîrteşte tot ce se 
numeşte potlach sau se înrudeşte cu el este: dorința de a cîştiga, de a fi şef, faima, prestigiul şi, nu în ultimul 
rînd, revanşa. Chiar dacă serbarea o dă o singură persoană, întotdeauna stau față în faţă două grupuri, legate între 
ele de un sentiment situat între duşmănie şi solidaritate. La o căsătorie a unui şef al tribului Mama-lekala, 
descrisă de către Boas” grupul invitaţilor se 


% Davy, La Foi juree, p. 177. 

” Danses et legendes, Y, p. 57; Civilisation chinoise, pp. 196,200. 

?** G. Freytag, Lexicon arabico-latinum (Dicţionar arab-latin), Halle, 1830, s. v. 'aqara: de gloria certavit in incidendis 
camelorum pedibus „s-au întrecut în faimă prin tăierea picioarelor cámilelor". 

? Mahăbharata este povestea unui gigantic potlatch (fr) (n.t.). — Essai sur le don, p. 143 (na.). 

? Citatá de Davy, pp. 119-120. 


declară „gata să înceapă lupta", adică ceremonia, la sfir-situl căreia viitorul socru va preda mireasa. 
Performanţele au caracter de încercări si de jertfe. Solemnitatea decurge în forma unei acțiuni sacre, sau în cea a 
unui joc. In acest scop, a fost delimitat cu frînghii un pătrat vast. Acţiunea este acompaniată de cîntece alternate 
şi de dansuri cu măşti. Ritualul este strict: cea mai mică greşeală face ca întreaga acțiune să fie lipsită de efect. 
Tuşea sau rîsul se sancţionează cu cele mai aspre pedepse. 

Sfera spirituală în care are loc solemnitatea este cea a onoarei, a ostentatiei, a láudároseniei, a provocării. Este 
lumea mîndriei cavalerești şi trufiei eroice, lumea în care prioritatea o au numele si blazoanele şi în care se 
numără şiruri întregi de strămoşi. Nu este lumea grijii pentru pii-nea zilei de mîine, lumea în care se face calculul 
avantajelor, lumea în care omul luptă pentru dobîndirea de bunuri folositoare. Se urmăreşte prestigiul grupului, 
un rang mai înalt, superioritatea față de alţii. Relaţia şi îndatoririle celor două frátii ale tribului Tlinkit una față de 
cealaltă se exprimă printr-un termen care înseamnă show-ing respect”. Această relaţie este pusă neîncetat in 
practică prin tot felul de servicii reciproce, ca de pildă schimbul de daruri. 

După cîte ştiu, etnologia caută explicația fenomenului potlatch în principal în reprezentări magice şi mitice. G. 
W. Locher a dat un excelent specimen al acestui punct de vedere în lucrarea sa The Serpent in Kwakiutl 
Religion”. 

Fără îndoială, practicile potlatch sînt legate cît se poate de strîns de lumea de reprezentări religioase a tribului 
care le practică. Toate reprezentările speciale referitoare la relaţiile cu duhurile, la iniţiere, la identificarea omului 
cu animalul etc. îşi găsesc fără încetare expresie in potlatch. Acest adevăr nu exclude posibilitatea de a înţelege 
perfect de bine potlatch-ul ca fenomen sociologic, în afara oricărei legături cu un anumit sistem de idei 
religioase. 


?! A arăta respect (engl.) (n.t.). 
? Sarpele în religia Kwakiutl (engl.) (n.t.) — Leida, 1932 


Nu avem nevoie decât să ne inchipuim cá ne aflăm în sfera unei societăți dominate direct de resorturile si 
mobilurile primare care reprezintă, în societatea cultivată, impulsurile tinereţii. O asemenea societate va fi 
insufletitá în cea mai mare măsură de noţiunile de onoare a grupului, de admiraţie a bogăției şi dárniciei, de 
manifestare a prieteniei si încrederii, de concurență, de provocare, de dorinţa de aventură şi de mîndrie perpetuă 
prin manifestarea indiferenţei față de orice valoare materială. Pe scurt: in sfera gîndirii şi simtirii adolescentine. 
O asemenea întrecere în a dărui şi în a nimici propriile bunuri este uşor de înţeles, din punct de vedere 
psihologic, de oricine, chiar si în afara corelatiei cu un potlatch veritabil, organizat tehnic ca spectacol ritual. De 
aceea, sînt deosebit de importante cazurile de acest gen, care nu se bazează pe un anumit sistem cultual, cum este 
următorul, descris de R. Maunier după un ziar egiptean de acum cîţiva ani. Doi ţigani egipteni aveau un diferend. 
Ca să-l aplaneze, au căzut de acord, în prezenţa solemnă a întregului trib convocat anume, ca mai întîi fiecare din 
ei să-si ucidă propriile oi, apoi să dea foc tuturor bancnotelor pe care le posedă, în cele din urmă, unul dintre ei a 
văzut cá e în dezavantaj, şi atunci si-a vîndut cei şase măgari pe care îi avea, pentru ca, prin banii incasati, să iasă 
totuşi învingător. Cînd s-a dus acasă ca să-şi ia mágarii, soţia lui s-a opus vînzării, şi atunci a injunghiat-o?. în 
toată această întîmplare avem de-a face, bineînţeles, cu ceva mai mult decît cu o izbucnire spontană a pasiunii. 
Este o datiná formalizată, care poartă un nume, redat de către Maunier prin vantardise*. Pare să fie înrudit cît se 
poate de aproape cu termenul arab vechi mo'agam, citat mai sus. Orice fundamentare în teren religios pare însă, 
aici, străină. 


? R. Maunier, Les echanges rituels en Afrique du nord" (Schimburile rituale în Africa de nord), în L'annee sociologique 
(Anul sociologic), serie nouă, O, 1924-1925, p. 81'. 

* Lăudăroşenie (fr) (n.t.). 


In întregul complex numit potlatch, primar mi se pare instinctul agonal, primar este jocul comunităţii în vederea 
ridicării la un nivel superior a personalităţii colective sau individuale. Este un joc serios, un joc funest, un joc 
sîngeros uneori, un joc sacru, dar totuşi un joc. Ne-am convins îndestul că un joc poate fi toate acestea. Despre 
un joc vorbește si Marcel Mauss: Le potlatch est en effet un jeu et une epreuve". Davy, care a privit totuşi 
potlatch-vl numai dinspre latura juridică, deci ca pe o datiná creatoare de drept, compară şi el comunitățile care 
cunosc pot-latch-ul cu nişte tripouri mari, unde averea, rangul şi consideratia trec fără încetare din mînă în mînă, 
ca urmare a prinsorilor şi provocărilor“. Aşadar, cînd Held trage concluzia” că jocul cu zaruri şi şahul primitiv 
nu sînt exclusiv jocuri de noroc, pentru cá tin de domeniul sacral şi pentru cá sînt o expresie a principiului 
potlatch, aş inclina să-i întorc argumentul şi să spun cá ele tin de domeniul sacral pentru cá sînt jocuri autentice. 
Cînd Titus Livius vorbește despre luxul excesiv cu care se practicau ludi publici“, lux care se prefăcea într-o 
întrecere frenetică, sau cînd Cleopatra il dă gata pe Antoniu dizolvindu-si perla în oţet, sau cînd Filip al 
Burgundiei încoronează şirul de banchete date de nobilimea de la curtea sa dînd la rîndul lui la Lille serbarea 
Voeux du faisan”, sau cînd studenţii olandezi, la anumite ocazii festive, se dedau unei spargeri ceremoniale a 
geamurilor şi a obiectelor de sticlă, putem vorbi, eventual, despre tot atîtea manifestări ale instinctului potlatch. 
Mai just şi mai simplu ar fi însă, după părerea mea, să considerăm poltatch-ul însuşi ca pe cea mai desávirsitá şi 
mai expresivă formă a unei nevoi fundamentale a speciei umane, pe care aş numi-o „Jocul pentru faimă şi 
onoare”. 


*5 Potlatch-ul este într-adevăr un joc si o încercare (fi) (n.t.) * Essai sur le don, p. 102! (n.a.). 

** Davy, La Foi juree, p. 137. fi see si 

% Loc. cit., pp. 252, 255. Tri 

5» Jocurile publice (lat.) (n.t.) — TitusLmus,J» VH 2.13 («««*)* ? Legámintele fazanului (fr) (n.t.). -, 


O denumire tehnică de felul potlatch, o dată încetățenită în uzanta limbajului științific, devine foarte lesne o 
etichetă, cu ajutorul căreia se pune în sertar un fenomen, ca explicat şi lichidat. 

Calitatea „joc" a întregului ritual al oferirii de daruri, care se regăseşte pe tot globul, a fost pusă în cea mai pu- 
ternică lumină atunci cînd Malinowski a dat, în lucrarea sa Argonauts of the Western Pacific“, descrierea vie şi 
extrem de detaliată a sistemului numit kula, pe care il observase la locuitorii insulelor Trobriand şi la vecinii lor 
din Melanezia. Kula este o călătorie ceremonială pe mare, care porneşte la epoci fixe din unul dintre grupurile de 
insule de la răsărit de Noua Guinee, şi anume în două direcții opuse; cu acest prilej, o serie de triburi, intrate în 
competiţie ca partenere, schimbă între ele obiecte lipsite de orice valoare economică utilitară — de pildă, şiraguri 
de scoici roşii şi brățări de scoici albe —, care trec însă temporar din stăpînirea unui grup în stăpînirea altui grup, 
în calitate de podoabe prețioase şi extrem de faimoase, unele dintre ele cunoscute chiar pe nume. Această 
operaţie impune apoi obligaţia de a preda într-un anumit termen obiectele mai departe următoarei verigi din 
lanţul kula. Obiectele au valoare sacră. Au putere magică, au o istorie, care povesteşte cum au fost dobindite 
pentru prima dată. Sînt printre ele unele a căror intrare în circuit stîrneste senzaţie, atît sînt de preţioase“. Totul 
se asociază cu fel de fel de formalitáti, rituri, acte festive si magice, întreaga acţiune se desfăşoară în sfera inda- 
toririlor reciproce, a încrederii, a prieteniei şi a ospitalităţii, a ostentatiei nobile, a generozitátii, a onoarei şi a 
faimei. Călătoriile pe mare sînt adeseori aventuroase şi primejdioase. Viaţa culturală superioară a triburilor, 
munca de cioplire a canoelor, poezia, codul onoarei si al bunelor maniere, totul este legat de kula. De călătoriile 


*? Londra, 1922. 
* Obiectele schimbate în kula se pot compara eventual, de departe, cu ceea ce etnologii au numit Renommiergeld (germ.: 
plata faimei). 


kula se leagă si un comerţ cu mărfuri folositoare, dar ca element accesoriu. Nicăieri, poate, viaţa culturală 
arhaică nu ia într-o măsură atît de mare înfăţişarea unui joc nobil al comunităţii, ca la aceşti papuaşi melanezieni. 
Emulatia se manifestă aici într-o formă ce pare să întreacă, în puritate, obiceiurile înrudite ale altor popoare, 
adeseori cu o cultură mai înaintată. Este de netăgăduit că aici vedem, pe terenul unui întreg sistem de ritualuri 
sacre, nevoia omenească de a trăi frumos. Forma în care această nevoie îşi găseşte împlinire este cea a unui joc. 
Din copilărie si pînă în epoca celor mai elevate activităţi de cultură, unul dintre cele mai puternice resorturi 
operante ca stimulent al omului în vederea împlinirii sale si a grupului din care face parte este názuinta de a fi 
prețuit sau onorat datorită superiorității sale. Oamenii se preţuiesc unii pe alţii si se preţuiesc pe ei înşişi. Doresc 
să fie onorati pentru însuşirile lor. Vor să facă binele. A fi făcut binele înseamnă a fi făcut o treabă mai bine decît 
altul. Ca să fie primul, omul trebuie să pară că este primul, să arate că este primul. Pînă să se facă dovada 
superiorității, sînt bune concurenţa, întrecerea. 

Insuşirea care te face vrednic de cinstire nu este, în comunitatea arhaică, ideea abstractă a unei desávirsiri 
morale, măsurată după preceptele unei puteri divine supreme. Cuvîntul olandez deugd (= virtute; ansamblu de 
însuşiri) mai corespunde nemijlocit rădăcinii sale verbale deugen (= a fi nimerit pentru ceva; într-un fel: a fi 

autentic şi desăvîrsit). Acelaşi lucru se mai poate spune încă despre noțiunea grecească âpern (arete) si despre 
cea germană medievală tugende. Fiecare lucru îşi are o opern proprie naturii sale. Un cal, un cîine, ochiul, 
securea, arcul, toate au propriile lor însuşiri. Puterea si sănătatea sînt însuşirile trupului, deşteptăciunea şi 
înțelegerea sînt cele ale minții. Cuvîntul ápe-rf^ are legătură cu áptcrtoc, (aristos), cel mai bun, eminent”. 
Virtutea omului nobil este sistemul de însuşiri care îl fac apt să lupte şi să comande. Din acel sistem fac parte de 
la sine şi generozitatea, înțelepciunea şi simțul dreptăţii. Este lucru absolut firesc că la multe popoare cuvîntul 
„virtute" apare pe terenul noţiunii de ,virilitate", ca de pildă termenul latin virtus, care foarte multă vreme a 
păstrat-o, ca semnificație principală, pe aceea de „vitejie”. Tot aşa şi termenul arab morou'a, care, foarte 
asemănător cu «xpetf|, cuprinde un întreg grup de semnificaţii: „putere, curaj, bogăţie, buna gospodărire a 
treburilor, comportare bună, urbanitate, distincţie, dărnicie, márinimie, desávirsire morală”. 

în orice concepţie privitoare la inchegarea societăţii arhaice pe baza unei vieți tribale războinice şi nobiliare, 
apare un ideal de cavalerism si de spirit cavaleresc, atît la greci, la arabi, la japonezi, cît şi la creştinii medievali. 
Iar idealul de însuşiri bărbăteşti rămîne fără încetare legat indisolubil de recunoaşterea şi păstrarea onoarei, a 
onoarei primitive, exterioare. 

Chiar şi la Aristotel, onoarea se numeşte „răsplata virtutii"?. Aristotel nu consideră onoarea ca scop sau ca bază a 
virtuţii, ci ca fireasca ei unitate de măsură. „Aceştia [oamenii] par să aspire la onoare ca să se convingă pe sine 
cá sînt oameni valoroşi; oricum, ei caută să fie onorati de către persoane înzestrate cu inteligență sau de către cei 
cu care au relaţii, si asta în numele virtuţii”*. 

Virtutea, onoarea, noblețea şi faima se află astfel din capul locului înlăuntrul cercului competiţiei, adică al 
jocului. Viaţa tînărului războinic nobil este o continuă exercitare în materie de virtute şi de luptă pentru onoarea 
rangului său înalt. Homericul cdáv cxpurue'ueiv icai iuceipoxov euuevca âXXcov (aien aristeuien kai 
hypeirochon emmenai allori), „să fii întotdeauna cel mai bun şi mai presus decît ceilalti"?, exprimă perfect de 
bine idealul. 


? Werner Jaeger, Paideia, l, Berlin-Leipzig, 1934, pp. 25 etc.; cf. R. W. Livingstone, Greek Ideals and Modern Life 
(Idealurile greceşti şi viaţa modernă), Oxford, 1935, pp. 102 ş.urm. 

% Aristotel, Etica NicomahicS, IV, 1123, b. 35, în româneşte de Stella Petecel, în voi. apărut in 1988, la Editura Ştiinţifică si 
Enciclopedicá. 

^ lnd. 1,1095, b. 26. (n.a.). 

^ Iliada, VI, 208 — în traducerea lui G. Murnu: Vesnic inti-iul in arme să fiu si sá-ntrec pe oricine (n.t.). 


Interesul epopeii nu se îndreaptă spre operația de război ca atare, ci spre cepuraia (aristeia) ,,superioritatea" 
diferiților eroi. 

Din pregătirea pentru viaţa nobiliară ia naştere educaţia pentru viață, în şi pentru stat. Nici în acest context, 
âpetfi (arete) „meritul" nu are încă o sonoritate pur etică. Rámine cu înţelesul de destoinicie a cetățeanului 
pentru sarcina sa în polis. Elementul de exercitare prin competiţie nu şi-a pierdut încă, nici atunci, cîtuşi de 
puţin din importanţă. 

Ideea că noblețea se bazează pe virtute este inclusă din capul locului în întreaga reprezentare, dar noțiunea 
de virtute dobindeste pe nesimţite alt conţinut, pe măsură ce cultura evoluează. Noţiunea de virtute se înalță 
pînă la nivelul eticului şi al religiosului. Nobilimea, care odinioară satisfăcuse idealul de virtute numai prin 
faptul că era vitează şi că-şi păstra onoarea, si care încă mai simte chemarea de a rămîne credincioasă 
sarcinii sale, trebuie acum fie să-şi caute acel titlu superior etico-religios în însuşi idealul cavaleresc, a cărui 
practicare devine în general lamentabilă, fie să se mulțumească doar să cultive imaginea exterioară a 
rangului înalt şi a onoarei nepătate, prin pompă, ostentatie şi comportare curtenitoare, deşi acestea nu mai 
păstrează acum decît caracterul ludic care le fusese propriu de la bun început, dar care odinioară 
reprezentase o funcție creatoare de cultură. 

Nobilul îşi demonstrează ,,virtutea" prin dovezi active de putere, de indeminare, de curaj, dar şi de deşteptă- 
ciune, de înţelepciune, de iscusintá, sau de bogăţie şi de generozitate. Sau, în cele din urmă, prin competiția 
cu ajutorul cuvîntului, adică láudind cu anticipație virtutea în care vrea să-l întreacă pe competitor, sau 
punîndu-l pe poet sau pe crainic s-o laude. Această mîndrie a virtuţii, ca formă de competiţie, se transformă 
de la sine în luarea în deridere a adversarului. Luarea in deridere îmbracă şi ea o formă proprie de întrecere, 
şi este demn de semnalat faptul că tocmai această formă de întreceri în lăudăroşenie şi insulte ocupă un loc 
deosebit în culturi foarte diferite. Este de ajuns să ne amintim de purtările băieţilor mici, pentru ca să 
calificăm cu anticipație asemenea turniruri de insulte ca o formă de joc. între turnirul de fanfaronadă si de 
insulte, ținut in mod intenționat, şi bravadele care servesc de obicei drept introducere sau acompaniament al 
luptei cu armele, nu se poate face întotdeauna o distincţie clară. Bătălia, aşa cum este descrisă în vechile 
izvoare chineze, este un amestec dezordonat de fanfaronade, generozitáti, omagii, jigniri etc. Este mai 
degrabă o competiţie de valori morale, o rănire reciprocă a onoarei, decît o acţiune armată“. Tot felul de 

fapte deosebite au o semnificație tehnică în calitate de semne de ruşine sau de onoare pentru cei care le 
sávirsesc sau care le îndură. Gestul de a dispretui zidul duşmanului, care la începutul istoriei Romei 
însoţeşte săritura fatală a lui Remus, trece drept o provocare obligatorie în relatările de război chineze. De 
pildă, un războinic vine calm ca să numere cu cravasa scîndurile care alcătuiesc poarta inamicului”. O 
acțiune foarte asemănătoare este şi cea a tirgovetilor din Meaux, care, stînd pe zid, îşi scuturá de praf 
scufiile după ce asediatorul şi-a expediat bombardele. Toate acestea vor fi reluate în discuţie mai tîrziu, cu 
prilejul determinării elementului agonal al războiului. Acum este vorba despre obişnuitele joutes de 
jactance*?. Este aproape inutil să spunem că aici ne aflăm necontenit foarte aproape de fenomenul potlatch. 
Am putea considera cá o verigă de legătură între întrecerea în bogăție si risipă şi întrecerile în fanfaronadá 
este următoarea. Alimentele, zice Malinowski, nu sînt pretuite la trobri-anzi numai pentru utilitatea lor, ci si 
ca obiect de prezentare ostentativă a bogăției. Magaziile lor, numite yam, sînt clădite în aşa fel, încît de 
afară se poate aprecia cam ce se află înăuntru, iar prin intervalele mari dintre şipci se poate constata 
calitatea bunurilor înmagazinate. Piesele cele mai bune sînt puse în locurile cele mai vizibile, iar 
exemplarele deosebit de mari sînt încadrate şi, 


"5 Granet, Civilisation, p. 317. 
” Granet, Civilisation, p. 314. 
^5 întreceri in fanfaronadá (/r.) (n.t.). 


impodobite cu culori, sint atirnate afará, pe peretele magaziei de alimente. Dacá intr-un sat locuieste un sef de 
trib, membrii de rînd ai tribului trebuie să-si tiná magaziile de provizii acoperite cu frunze de cocos, ca să n-o 
concureze pe cea a şefului”, în legenda chineză, se regăseşte ecoul unor astfel de datini în relatarea ospátului 
regelui ticălos Cheou Sin; acesta a pus să se înalțe un munte de alimente, pe care puteau trece căruţe, şi să se 
sape un lac plin cu vin, pe care puteau pluti bărci“. Un literat chinez descria risipa cu care se asociau întrecerile 
in lăudăroşenie!. 

Intrecerea pentru onoare ia in China, pe lîngă toate celelalte forme posibile, şi pe cea întru totul deosebită de 
întrecere în curtenie, indicată de cuvîntul yang, care înseamnă „a se da deoparte din fata altuia"*, îl întreci pe 
adversar prin forme nobile, prin a-i face loc sau prin a te feri din drumul lui. întrecerea în materie de politeţe nu 
este poate nicăieri atît de formalizată ca în China, dar se regăseşte pretutindeni”. Poate fi numită, ca să spunem 
aşa, o inversare a luptei de fanfaronadá; baza curteniei manifestate este ideea onoarei proprii. 

întrecerea în a spune cuvinte injurioase a ocupat un loc important în lumea arabă preislamică, iar corelatia cu 
întrecerea în a-ţi distruge bunurile proprii, care constituia un element component al potlatch-ului, iese acolo clar 
la iveală. Am menționat mai sus o uzantá numită mo'aqara, care îi determina pe competitori să reteze picioarele 
propriilor cămile. Forma de bază a verbului de 


^? Argonauts, p.168. 

5 Granet, Civilisation, p. 238. 

*! Granet, Danses et legendes, Y, p. 231. 

"7 Datorită unei neînțelegeri, in prima ediţie a cărţii de faţă, la p. 96, am crezut cá am dreptul să rînduiesc acest yang printre 
cuvintele care înseamnă ,,joc". Fenomenul are, de altfel, multe trăsături ale unui joc nobil. 

* V, lucrarea mea Herfsttij Aer Middeleeuwen (Amurgul Evului Mediu), cap. II, în Verzatnelde Werken (Opere complete), 
voi. III. (n.fl.) — Editia románeascá: Editura Univers, Bucuresti, 1970, pp. 46-85 (n.t.). 


care tine mo'aqara înseamnă „a răni" sau „a schilodi". Ca semnificație a cuvîntului mo'aqara, se mai dă: 
conviciis et dictis satyricis certavit cum aliquo „a se lupta cu cineva cu cuvinte injurioase si vorbe satirice", cu 
care prilej amintim de cazul țiganilor egipteni, a căror întrecere în a distruge, ca datiná, se numea „fanfaronadă". 
Arabii preislamici mai cunoşteau, pe lîngă mo'aqara, încă alte două distincţii tehnice ale luptei de fanfaronadă şi 
de provocare, numite mondfara si mofăklwra. S-a văzut că toate aceste trei cuvinte au fost formate în acelaşi 
mod. Sînt nomina actio-nis ale asa-numitei forme a treia a verbului. Şi aici se află poate factorul cel mai 
important al întregii probleme: limba arabă dispune de o anumită formă verbală, care poate conferi oricărei 
rădăcini sensul de „a se lua la întrecere în ceva, a-l întrece pe altul în ceva", adică un fel de superlativ verbal al 
formei de bază. în plus, forma a şasea, derivată, exprimă ideea de repetare a acțiunii. Din rădăcina hasaba (= a 
număra, a enumera) se formează astfel mohăsaba (= întrecere în reputaţie), iar din kathara (= a întrece ca 
număr) se formează mokăthara (= competiţie în cantitate). Mofăkhara provine dintr-o rădăcină care înseamnă 
„faimă, lăudăroşenie, fanfaronadá", iar monăfara vine din sfera lui „a dobori, a lua la goană". Elogiul, virtutea, 
faima se află reunite în limba arabă, în acelaşi fel, într-o singură sferă semantică, precum noţiunile elinesti 
echivalente în jurul lui (Xpe-cri ca centru**. Noţiunea centrală este aici 'ird, care nu se poate traduce mai bine 
decît prin „onoare", cu condiţia să fie gîndită într-un sens extrem de concret. Cerinta supremă a vieţii nobile este 
datoria de a-ţi păstra 'ird-ul intact şi în siguranță. Intenţia adversarului, dimpotrivă, este să rănească, să infringá 
acest 'ird printr-o jignire. Baza care este faima si onoarea, deci un element al virtuţii, alcătuieşte şi aici orice 

superioritate trupească, socială, morală sau intelectuală. Omul devine faimos datorită izbînzilor sale, 


* Pentru cele ce urmează cf.: Bichr Fares, L'honneur chez Ies Arabes avânt l'Islam, Etude de sociologie (Onoarea la arabi 
înainte de Islam, Studiu de sociologie), Paris, 1932; idem, Encydopedie de l'Islam (Enciclopedia Islamului), s.v. Mu/Skhara. 


curajului sáu, numărului de persoane care alcătuiesc grupul sáu, numărului de copii, generozitátii sale, 
autorităţii sale, acuitátii vederii sale, frumuseţii părului său. Toate acestea la un loc alcătuiesc "if, "ifa cuiva, 
adică însuşirea de a fi eminent, de a se afla mai presus decît alţii, si de aici: puterea, prestigiul. Jignirea sau 
ironizarea adversarului ocupă, cu prilejul evidentierii propriului 7, un loc important şi poartă o denumire 
tehnică: hidja'. Aceste întreceri pentru onoare, numite mofăkham, se tin la epoci fixe, concomitent cu 
iarmaroacele, precum şi după pelerinaje. Se puteau lua astfel la întreceri triburi, clanuri sau indivizi. De cite 
ori se întîlneau două grupuri, începeau cu o luptă pentru onoare. Poetul sau oratorul juca aici un rol 
important: era purtătorul de cuvînt autorizat al grupului. Datina avea un caracter sacral clar. Tinea periodic 
vie puternica tensiune socială a culturii arabe preislamice. Islamul, de îndată ce a apărut, a frînt acest 
obicei, fie imprimînd o nouă tendinţă religioasă, fie slăbindu-l pînă la a face din el un divertisment 
curtenesc de societate, în epoca păgînă, mofăkham se termina deseori cu crime sau cu război între triburi. 
Cuvîntul monăfara indică îndeosebi forma în care două partide îşi aduc disputa în faţa unui judecător sau a 
unui arbitru; de cuvîntul din care este derivat se leagă semnificaţii ca „verdict, sentință". Se pune în joc o 
miză şi uneori se precizează o temă: de pildă, o controversă privitoare la cea mai nobilă descendență, pe o 
sută de cămile”. Ca la un proces, părţile se scoală rînd pe rînd în picioare, după care se aşază din nou. 
Pentru a face mai multă impresie, părţile sînt asistate de asesori. Adeseori însă, cel puţin în timpul 
Islamului, arbitrii refuzau: perechea certáreatá era luată în ris ca „doi nebuni, care caută ceartă cu lu- 
mînarea". Uneori, mondfara se tine în versuri. Se formează cluburi, care mai întîi tin mofakhara, apoi se 
insultă reciproc, apoi se încaieră cu săbiile“. 


55 G. Freytag, Einleitung in das Studium der arabischen Sprache bis Mohammed (Introducere în studiul limbii arabe pînă la 
Mohamed), Bonn, 1861, p. 184. 
* Kităb al-Agháni, IV. 8, VIII. 109 etc., XV. 52. 57. 


In traditia greceascá, se gásesc numeroase urme ale unor intreceri ceremoniale si festive de debitare de 
înjurături. Se presupune, de altfel, cá iambos a însemnat la origine „ironie" sau „glumă", îndeosebi in 
legătură cu cupletele publice injurioase şi satirice, care făceau parte din serbările în cinstea Demetrei şi a lui 
Dionysos. în sfera ironiei publice a apărut poezia satirică a lui Arhiloh, care, recitată cu muzică, făcea parte 
din competiţii. Dintr-o datină populară străveche, iambos-ul s-a dezvoltat, devenind un mijloc de critică 
publică. Tema satirizării femeilor pare să reprezinte şi ea o rămăşiţă a cîntecelor satirice alternate dintre 
bărbaţi si femei, care îşi aveau locul la serbările Demetrei şi ale lui Apolo. Toate acestea trebuie să fi avut 
ca bază generală un joc sacral cu caracter de întrecere publică, \|royoc, (psogos)”. 

Tradiția germanică antică oferă o rămăşiţă foarte veche a luptei cu ajutorul înjurăturilor la un ospăț regal, în 
povestirea privitoare la Alboin, la curtea gepizilor, povestire pe care Paulus Diaconus a luat-o, evident, din 
cîn-tece eroice vechi”. Longobarzii sînt invitati la ospăț la Turisind, regele gepizilor. Cînd regele ofteazá 
amintin-du-şi de fiul său, Turismond, căzut în luptă împotriva lon-gobarzilor, celălalt fiu al său se scoală în 
picioare şi începe să-i provoace pe longobarzi cu înjurături (iniuri-is lacessere coepit). îi numeşte iepe cu 
picioare albe şi adaugă că put. Atunci, unul dintre longobarzi răspunde: „Ci du-te pe cîmpia de la Asfeld, 
acolo ai să poti afla fără îndoială cu cîtă vitejie ştiu cei pe care îi numesti iepe să zvirle cu picioarele 
dinapoi, acolo unde picioarele fratelui tău zac atit de depărtate ca ale unei mírtoage în mijlocul pásunii". 
Regele îi împiedică pe cei aflaţi în dispută să se încaiere şi „după aceea, plini de voie bună, s-au ospătat 
pînă n-au mai putut" (laetis animis convivium peragunt). Aceste din urmă preziceri dovedesc cum nu se 
poate mai clar caracterul ludic al injuriosului schimb de cuvinte. Literatura norvegiană veche cunoaşte acest 
obicei în 


* Cf. Jaeger, Paideia, I, pp. 168 ş.urm. 
58 Life., J, c. 24. 


forma specială mannjafnadr, compararea bărbaților. Obiceiul face parte, ca datiná, din sărbătoarea lunii 
iulie, pe picior de egalitate cu întrecerea în legăminte. Un amplu exemplu îl găsim în Saga lui Osvar Odd. 
Acesta ajunge incognito la curtea unui rege străin şi pune rămăşag, pe propriul său cap, că-i întrece la 
băutură pe doi dintre oamenii regelui. La fiecare corn cu vin pe care adversarii şi-l oferă reciproc, se laudă 
cu cîte o ispravă de război la care ceilalţi nu au luat parte, pentru că au stat liniștiți lîngă vatră, cu femeile”. 
Uneori, se iau la întrecere în lăudăroşenie chiar doi regi. Unul din cânturile Edda, anume Hárbardsljás, îi 

pune faţă în faţă într-o asemenea întrecere pe Odin si pe Thor“. Chiar şi disputele lui Loki cu Asii, la chef, 
numite Lokasenna”, isi au locul în această serie. Genul sacral al unor asemenea lupte reiese din categorica 
precizare că sala în care are loc cheful este un „mare loc de pace", gridastadr mikill, unde nimeni nu are 
voie să brutalizeze pe altul pentru cuvintele lui. Chiar dacă toate aceste exemple sînt o prelucrare literară a 
unui motiv din preistorie, fondul lor sacral mai este încă prea limpede vizibil pentru a le considera dovezi 
ale unei fantezii poetice tirzii. Legendele irlandeze vechi despre porcul lui Mac Dătho şi serbarea lui 
Bricrend contin astfel de comparații între bărbaţi. De Vries consideră că mannjafnadr se bazează fără 
îndoială pe reprezentări religioase”. Cît de mare importanţă se acorda unei asemenea insulte reiese din 
cazul lui Harald Gormsson, care, din pricina unei singure poezii satirice, vrea să pornească într-o expediție 
de răzbunare împotriva Islandei. 

în vechea epopee engleză Beowulf, eroul este provocat de către Unferd, la curtea regelui danez, să-şi înşire 
isprăvile eroice de pînă atunci. Pentru aceste fanfaronade, lăudărosenii şi înjurături reciproce, fie ca 
introducere la lupta cu armele, fie legate de jocul cu armele sau ca element al serbării ori al ospátului, 
limbile germanice au 


* Edda, 1, Thule 1,1928, nr. 29, cf. X, pp. 298, 313. 
© Tbid., TT, nr. 9 

*! Tbid., TI, nr. 8. 

€ Altgerm. Religionsgeschichte, IL, p. 153. 


un cuvînt specific, care în limba olandeză veche sună gelp, gelpan. Substantivul înseamnă in limba engleză 
veche „glorie, ostentatie, mindrie, lăudăroşenie, aroganță", iar în limba germană medievală „zarvă, ironie, 
batjocură, paradă". Dicţionarul englez dá la yelp, cuvînt folosit astăzi numai referitor la ciini, şi înțelesurile 
pe care le consideră învechite: to applaud, to praise (= a aplauda, a lăuda), iar pentru substantiv pe cel de 
boasting, vain glory (= fanfaronadá, glorie deşartă)”, în limba franceză veche, termenului germanic gelp, 
gelpan îi corespunde în parte termenul gab, gaber, de origine neclară. Gab înseamnă „ironie, glumă, 
batjocorire", îndeosebi ca introducere la luptă, dar şi ca făcînd parte din ospăț. Gaber este o artă. Carol cel 
Mare şi cei doisprezece vasali ai săi găsesc la împăratul din Constantinopol, după ospăț, douăsprezece 
paturi, pe care, la propunerea lui Carol, încep să gaber înainte de a adormi. El însuşi dă exemplu, apoi îi 
vine rîndul lui Roland, care acceptă bucuros. „Cere-i regelui Hugo", zice el, „să-mi împrumute goarnele lui, 
şi atunci am să mă duc afară din oraş şi am să suflu atit de tare, încît toate porțile au să sară din mt, Cînd 
are să vină regele spre mine, am să-l fac să se invirteascá pe loc atit de tare, încît are să-şi piardă mantia de 
hermină, iar mustata are să-i ia foc" ^. 

Cronica rimată a lui Geoffroi Gaimar despre regele William cel Roşu al Angliei îl prezintă pe rege 
intretinind o astfel de conversatie-fanfaronadá cu Walter Tyrel, cu puţin înainte de fatala lovitură de săgeată 
care avea să-l ucidă”. După cîte se pare, această formă convenţională de înjurături si lăudăroşenie la turnire 
a devenit mai tîrziu sarcina crainicilor. Ei laudă isprăvile de arme ale 


$ Un exemplu de gilp-avida din secolul al XI-lea este dat de Gesta Herwadi, ed. de Duffus Hardy şi C. T. Martin, ca Anexă la 
Geffroi Gaimar. Lestorie des Engles (Istoria englezilor), Rolls Series, 1888,1, p. 345. 

H Le Pelerinage de Charlemagne (Pelerinajul lui Carol cel Mare), secolul al XI-lea, ed. de E. Koschwitz, Paris, 1925, vs. 471- 
481. 

"E Michel, Chroniques Anglo-Normandes (Cronicile anglo-nor-mande), I, p. 52; cf. si Wace, Roman de Rou (Romanul lui 
Rou), vs. 15038 ş.urm. si William of Malmesbury, IV, 320. 


participanţilor la întrecere, îi slávesc pe strămoşii acestora, uneori le iau in deridere chiar si pe doamne, si 
sînt dispretuiti ca fanfaroni si derbedei ^. Secolul al XVI-lea mai cunoaşte încă pe gaber ca joc de societate, 
ceea ce fusese în fond întotdeauna. Ducele de Anjou, se spune în cronici, a găsit acest joc menţionat în 
Amadis de Gaule şi a hotărît să-l joace cu curtenii săi. Bussy d'Amboise se lasă cu greu convins să 
îndeplinească porunca ducelui. Ca şi în sala lui Aegir, la duelul de insulte al lui Loki, este valabilă regula că 
toti participanţii vor fi egali şi că nici un cuvînt nu poate fi luat in nume de rău. Totuşi, jocul devine prilejul 
intrigii josnice cu care Anjou îl duce pe celălalt la pieire”. 

Ideea de competiţie ca element principal al vieţii sociale este legată din timpuri străvechi de reprezentarea 
noastră cu privire la civilizația elenică. Cu mult înainte ca sociologia şi etnologia să fi observat semnificația 
extraordinară a factorului agonal în general, Jacob Burckhardt a creat cuvîntul agonal şi a definit noțiunea 
respectivă drept una dintre caracteristicile culturii greceşti. Burckhardt nu a cunoscut însă baza sociologică 
generală a fenomenului. El a socotit că trebuie să-l conceapă ca pe o trăsătură elenicá specială, al cărei efect 
se concentrează asupra unei anumite perioade a istoriei culturii greceşti. La Burckhardt, elenului, prin 
evoluţie, îi urmează omul eroic, der koloniale und agonale Mensch“, care este si el urmat, la rîndul lui, de 

omul secolului al V-lea, apoi de către cel al secolului al IV-lea pînă la Alexandru, si, în sfirsit, de omul 
elenistic“. Epoca numită de el „colonială 


$6 Toumoi de Chauvency (Turnirul de la Chauvency), ed. de M. Delbouille, vs. 540, 1093-1158 etc.; „Le Dit des 
herauts" (Spusa crainicilor), în România, XLIII, pp. 218 s.urm. 

ST A. de Varillas, Histoire de Henry III (Istoria lui Henric al III-lea), Paris, 1694, I, p. 574, pasaj care este redat în parte 
in Godefroy, Dictionnaire (Dictionar), s.v. gaber, p. 197, col. 3. 

s Omul colonial si agonal (germ.) (n.t.). 

© Griechische Kulturgeschichte (Istoria culturii greceşti), ed. Rudolf Marx, III. 


şi agonalá" cuprinde aşadar, pentru el, mai ales secolul al VI-lea. Cu această reprezentare, Burckhardt a mai 
găsit imitatori pînă în ultimii ani”. Burckhardt spunea că das Agonale este o Triebkraft, die kein anderes 
Volk kennt”. Marea sa lucrare, care, prezentată initial ca lecţii ale unui curs universitar, a apărut postum, 
sub titlul Griechische Kulturgeschichte, provine din deceniul al nouălea al secolului trecut, cînd nici o 
sociologie generală nu prelucrase .încă datele etnologice, ba chiar cînd acestea nu erau cunoscute încă decît 
cu totul partial. E însă de mirare cá Ehrenberg a mai putut adopta nu demult acest punct de vedere. El 
consideră, tot aşa, că principiul agonal este grecesc. Dem Orient blieb esfremd und feindlich; .. .vergeblich 
wird mán in der Bibel nach agonalem Kampfe suchen". In cele spuse de noi mai sus, a venit vorba prea des 
despre Extremul Orient, despre India Mahăbhăratei, despre lumea popoarelor primitive, pentru a mai fi 
nevoie să combatem asemenea afirmaţii. Iar unul dintre cele mai frapante exemple referitoare la legătura 
dintre joc şi lupta agonală l-am extras tocmai din Vechiul Testament". 

Burckhardt a recunoscut că întrecerile se întâlnesc si la popoarele primitive, dar le-a atribuit o semnificație 
redusá", în această privinţă, Ehrenberg merge şi mai departe: el numeşte, ce-i drept, agonalul eine 
allgemeine menschliche Eigenschaft, als solche ober historisch uninteres- 


” H, Schäfer, Staatsform und Politik (Forma de stat si politica), 1932; V. Ehrenberg, Ost und West (Răsăritul şi 
Apusul), Studien zur geschichtlichen Problematik der Antike (Studii despre problematica istoricá a Antichitátii), in 
Schriften der Phil. Fak. d. deutschen Univ. Prag (Scrierile Facultăţii de filosofic a Universităţii germane din Praga), 
vol. 15, 1935. 

7! Agonalul [este o] forţă motrice pe care nu o cunoaşte nici un alt popor (germ.) (n.t.) — Griechische 
Kulturgeschichte, III, p. 68 («.«.). 

? Orientului i-a rămas străin si duşmănos;... în zadar vom căuta în Biblie exemple de luptă agonală (germ.) (n.t.) — 
Loc. cit., pp. 93, 94, 90 (n.a.). 

Z V, mai sus p. 89. 

7 Loc. cit., III, p. 68. 


sant una bedeutungslos”! Intrecerile cu scop sacru sau magic el le ignoră intenţionat si se declară împotriva 
tratării „folcloristice" a realitátilor grecești“. Imboldul spre întrecere, potrivit lui Ehrenberg, ist kaum eine irgen- 
dwo sozial una uberpersonlich bestimmende Kraft geworden”. Abia ulterior a acordat atenţie cel puţin 
paralelelor islandeze şi s-a arătat dispus să le atribuie o anumită semnificaţie”. 

Ehrenberg îl urmează pe Burckhardt şi în ce priveşte concentrarea noțiunii agonal asupra epocii care in Elada 
vine după cea eroică, recunoscînd că aceasta din urmă prezintă ici şi colo trăsături agonale. Lupta pentru Troia 
nu are încă, după el, absolut deloc caracter agonal; abia din pricina aer Entheroisierung des Kriegertums” 
căutăm să ne creăm o contragreutate în agonal, care însă s-a her-ausgebildei“ aşadar abia în a doua instanţă, ca 
produs al unei faze mai recente a culturii“. Toate acestea se bazează mai mult sau mai puţin pe aforismul lui 
Burckhardt: Wer den Krieg hat, bedarfdes Turniers nicht”. Acest aforism e însă dezmintit de sociologie si 
etnologie, in mod sigur, cel putin pentru toate perioadele arhaice ale civilizatiei. Se prea poate sá fie adevárat cá 
abia o datá cu marile jocuri de la Olimpia, de pe Istm, de la Delfi, de la Ne-meea, jocuri care au unit intreaga 
Eladá, competiţia a devenit pentru cîteva secole principiul de viață al socie- 


7 O însuşire omenească generală, dar ca atare lipsită de interes si de importanţă din punct de vedere istoric (germ.) 
(n.t.). 

7% Loc. cit., III, pp. 65, 219. 

7 Nu a devenit aproape nicăieri o forță determinantă social şi suprapersonal (germ.) (n.t.) — Ibid., p. 217 (n.a.). 

7 Ibid., pp. 69, 218. 

? Dezeroizării ostăşimii (germ.) (n.t.). 

5 Format (germ.) (n.t.). 

$! Burckhardt, Joc. cit., pp. 26, 43; Ehrenberg, loc. cit., pp. 71, 67, 70, 66, 72. 

*? Cine are războiul, nu are nevoie de turnir (germ.) (n.t.) — Burckhardt, Joc. cit., p. 69; cf. Ehrenberg, loc. cit., p. 68. 


taţii greceşti, dar spiritul unei neîncetate competiţii a dominat cultura elenicá şi înainte, si după aceea. 

Jocurile competitive greceşti, chiar si în epoca în care, privite superficial, ar putea eventual să pară nişte sim-* 
ple festivități sportive nationale, rămîn legate, în modul cel mai strîns cu putinţă, de religie. Cînturile de triumf 
ale lui Pindar se situau întru totul în cadrul bogatei sale poezii sacre, fiind unica parte a ei păstrată pînă azi”. Ca- 
racterul sacral al agonului iese pretutindeni la iveală, întrecerea băieţilor spartani, in fata altarului, în a suporta 
durerea tine întru totul, în contextul încercărilor dureroase, de iniţierea în secretele vîrstei adulte, aşa cum se 
întîlneşte ea pe tot globul la popoarele primitive. Un cîştigător la jocurile olimpice îi insuflă bunicului său, cu 
propria sa respiraţie, noi puteri de viață“. Tradiţia grecească face distincţie între competiţiile privitoare la stat, la 
război si la drept, sau între întrecerile în putere, în înțelepciune şi în bogăţie. Ambele clasificări par să mai 
reflecte ceva din sfera agonistică a unei faze timpurii a culturii. Atunci cînd procesul venit în faţa judecătorului 
se numeşte ccycov, nu avem de-a face, potrivit concepţiei lui Burckhardt?, cu un transfer semantic mai recent, 
ci, dimpotrivá, cu o stráveche corelatie intre notiuni. Procesul fusese odinioará un autentic agon. 

Grecii obişnuiau să ţină competiţii de cite ori exista posibilitatea de a lupta. Competitiile în frumuseţe masculină 
făceau parte din panatenee şi din tezee. La simpozioane, participanții se luau la întrecere în a cînta, în a spune 
ghicitori, în a bea şi a rămîne treaz. Nici în acestea din urmă nu lipseşte corelatia cu sacralul: TioA/uroxria 
(polyposia) şi âKpaioXoo-ia (akratolosia), adică a bea mult şi a bea neamestecat, făceau parte din serbarea 
Choelor. Alexandru a sărbătorit moartea lui Calanos printr-un 


5 Jaeger, Paideia, I, p. 273. 

*' Pindar, Olympionika, VIII, 92 (70). 
| 

% Loc. cit, HI, p. 85. 


dy&v gimnastic şi muzical, cu premii pentru cei mai buni báutori, consecința fiind că treizeci si cinci dintre parti- 
cipanti au murit numaidecit, iar alti şase ulterior, printre care si cîştigătorul premiului“, întrecerile în consumarea 
unor cantităţi mari de mîncare şi de băutură se întîlnesc şi în legătură cu potlatch-ul. 

O concepţie prea strimtă a noţiunii de agon îl determină pe Ehrenberg să atribuie culturii romane o natură 
antiagonistică*. într-adevăr, aici întrecerile dintre oamenii liberi ocupă un loc redus. Asta nu înseamnă însă cá 
elementul agonal a lipsit din alcătuirea civilizaţiei romane. Mai degrabă avem de-a face aici cu fenomenul ciudat 
că momentul „întrecere" s-a deplasat, într-o epocă timpurie, de la competiția personală la contemplarea luptei 
altora, destinati anume. Fără îndoială, tocmai această deplasare are legătură cu faptul cá la romani caracterul 
sacral al luptelor s-a păstrat deosebit de puternic; căci tocmai în cult apare din timpuri străvechi acţiunea de 
înlocuire. Cu toate că luptele de gladiatori, cursele de care şi luptele cu animalele erau executate de sclavi, ele 
fac totuşi parte pe de-a-ntregul din sfera agonalului, în măsura în care /ud/* nu erau legate de sărbătorile fixe ale 
anului, ele erau luai votivi”, ţinute în urma unui legámint, de cele mai multe ori în cinstea unor morti sau pentru 
a abate într-un anumit caz mînia zeilor. Cea mai mică încălcare a ritualului sau cea mai întîmplătoare stînjenire a 
acestuia făcea ca întreaga sărbătorire să nu mai fie valabilă. Iată încă un factor din care rezultă natura sacră a 
acțiunii. 

Este însă de cea mai mare importanță faptul că tocmai pentru luptele romane de circ, cu caracterul lor sîn-geros, 
superstitios si neliberal, a rămas tot timpul în uz, ca denumire generală, cuvîntul simplu, folosit pentru joc, 
ludus, cu asociaţiile lui: libertatea şi voioşia. Cum trebuie să înțelegem acest fenomen? 

Potrivit concepţiei cu care Ehrenberg i se alătură lui Burckhardt, societatea grecească se îndreaptă, după epoca 
arhaică şi eroică a culturii ei, în mod secundar în direcţia agonalului ca principiu social atotstăpînitor, prin faptul 
că îşi epuizează în lupta serioasă cele mai bune forte ale sale. Este o trecere aus Kampf zu Spiel M, deci o 
degenerare. Fără îndoială, faptul că agonistica ajunge să domine o îndreaptă cu timpul într-acolo. Agonul, în 
lipsa lui faptică de scop şi de sens, însemna în cele din urmă Auf-hebung aller Schwere des Lebens, Denkens una 
Handelns, Gleichgultigkeit gegenuber aller fremden Norm, Verschwen-dung um des einzigen willen: zu siegen”. 
în aceste din urmă cuvinte se află desigur mult adevăr, dar ordinea în care se petrec fenomenele este diferită de 
cea admisă de Ehrenberg, iar întreaga formulare a semnificației agonalului pentru cultură ar fi trebuit să fie 
exprimată altfel. Nu a fost o trecere „de la luptă la Joc" şi nici una „de la joc la luptă", ci una „în joc competitiv 
spre cultură", cu care prilej competiţia năpădeşte temporar viaţa culturală si-şi pierde, ca să spunem aşa, în 
acelaşi timp valoarea ludică, sacră şi culturală, pentru a degenera într-o pură patimá a emulatiei. Punctul de 
pornire trebuie să fie reprezentarea unui simţ ludic aproape infantil încă, activizat într-o serie de forme de joc, 
adică în acțiuni legate de reguli şi sustrase „vieţii obişnuite" şi în care se pot desfăşura nevoile congenitale de 
ritm, alternare, climax antitetic şi armonie. Cu simţul ludic se asociază un spirit care năzuie spre onoare, 
demnitate, superioritate şi frumuseţe. Tot ce este mistic şi magic, tot ce este eroic, tot ce este armonic, logic şi 
plastic îşi caută formă şi expresie într-un joc nobil. Cultura nu începe ca joc şi nici 


5 Potrivit lui Chares; v. Pauly-Wissowa, s.v. Kalanos, c. 1545. 
1 Loc. cit., p. 91. 

8 Jocurile (Tat.) (n.t.). 

*? Jocuri votive (lat.) (n.t.). 

? De la luptă la joc (germ.) (n.t.) 
'"Suspendarea oricărei dificultăți din viață, din gîndire şi din acţiune, indiferență faţă de orice normă străină, risipă, de 
dragul unui singur scop: izbînda (germ.) (n.t.) — Ibid., p. 96 (nM.). 


din joc, ci în joc. Baza antitetică şi agonistică a culturii este dată în joc, care este mai vechi şi mai originar 
decît orice cultură. Ca să ne întoarcem la punctul nostru de pornire, la /udi romane: cînd latinul numeşte 
competiţiile sacrale pur şi simplu „jocuri", el exprimă într-un chip cum nu se poate mai pur calitatea acestui 
element de cultură. 

In procesul de creştere al oricărei civilizații, funcția şi structura agonale ajung, încă dintr-o perioadă 
arhaică, la forma lor cea mai vizibilă şi, de cele mai multe ori, şi cea mai frumoasă. Pe măsură ce materialul 
de cultură devine mai închegat, mai variat, mai amănunțit, iar tehnica vieții productive şi sociale, cea 
individuală şi cea colectivă, devine mai organizată, terenul civilizației respective ajunge să fie năpădit de 
idei, sisteme, noţiuni, doctrine şi norme, cunoştinţe, moravuri, care par să fi pierdut întru totul contactul cu 
Jocul. Cultura devine din ce în ce mai serioasă şi nu mai lasă jocului decît un loc secundar. Perioada 
agonală a trecut. Sau pare că a trecut. 

Dacă — înainte de a continua, deci înainte de a scoate în evidenţă elementul ludic, pe rînd în cele mai 
importante funcții de cultură — aruncăm încă o dată o privire generală spre grupul de forme ludice 
evidente, cu ajutorul cărora am încercat să punem în lumină corelatia dintre cultura arhaică şi joc, 
constatăm că, pe întregul glob, viața socială primitivă este dominată de un complex de reprezentări şi de 
obiceiuri de natură agonisticá absolut identice. Aceste forme de joc competițional iau naştere, bineînţeles, 
independent de reprezentările religioase, deosebite, proprii fiecărui popor în cauză. Explicaţia imediată a 
acestei identități rezidă în însăşi firea omului, care názuieste tot timpul spre mai sus, fie că acest „mai sus" 
este onoarea şi superioritatea pământească, fie o izbîndă asupra pămîntescului. Funcţia congenitală însă cu 
ajutorul căreia omul îşi activizează această názuintá este jocul. 

Intr-adevăr, dacă în fenomenele de cultură pe care le avem în vedere aici calitatea „joc" este cea primară, a- 
tunci este şi logic ca între toate formele respective, luate cate două — potlatch şi kula, cînt alternat, 
întrecere în înjurături, bravadă, luptă sîngeroasă etc. — să nu se poată trasa hotare precise. Faptul acesta va 
deveni şi mai limpede acum: în cele ce urmează, vom trece la o examinare separată a diferitelor funcții de 
cultură şi vom vorbi mai întîi despre corelatia dintre joc şi drept. 


IV. JOCUL ŞI JUSTIŢIA 


La prima vedere, sfera dreptului, a legii şi a justiţiei se află situată foarte departe de cea a jocului. Căci seri- 
ozitatea cea mai deplină şi interesul vital al individului si al comunităţii sale domină tot ceea ce tine de drept şi 
de justiţie. Baza etimologică pentru exprimarea noţiunilor de drept, de justiţie si de lege se află în mod precum- 
pănitor în domeniul noţiunilor: a aşeza, a stabili, a indica, a tine ordine, a admite, a opta, a distribui, a reuni, a fi 
identic, a lega, a fi obişnuit, a fi neîndoios. Toate acestea sînt reprezentări aproape opuse sferei semantice în care 
apar cuvintele cu înţelesul de ,,joc". Am constatat însă tot timpul, în cele expuse mai sus, că sfintenia şi se- 
riozitatea unei acțiuni nu exclud cîruşi de puţin calitatea „joc". 

Posibilitatea unei înrudiri între drept şi joc devine limpede pentru noi de îndată ce băgăm de seamă că practicii 
dreptului, adică procesului judiciar, oricare ar fi bazele ideale ale dreptului, îi este propriu în foarte mare măsură 
caracterul de competiție. Legătura dintre competiţie şi apariţia dreptului a mai fost abordată cu prilejul descrierii 
potlatch-ului, care a fost însă tratat de către Davy exclusiv dinspre latura istoriei dreptului, ca origine a unui 
sistem primitiv de convenţii şi îndatoriri!. Disputa juridică dintre părţi este considerată la greci drept un ccycov 
(agon), ca o luptă legată de reguli fixe, în forme sacre, cu care prilej cele două părți în conflict fac apel la 
hotărîrea unui arbitru. Această concepere a procesului 


G. Davy, Lafoijuree. 


judiciar ca întrecere nu trebuie considerată ca o dez-oltare mai recentă, ca un transfer de noţiuni, cu atît mai nutin 
ca o degenerare, aşa cum pare să facă Ehrenberg?. Dimpotrivă, din natura agonalá a conflictului juridic porneşte 
întreaga dezvoltare, iar acest caracter de competiţie trăieşte pînă în ziua de astăzi. 

Cine zice competiţie zice joc. Am văzut mai sus că nu există nici un motiv suficient să negăm indiferent cărei 
competiţii caracterul de joc. Atât calitatea „joc", cit şi calitatea ,,competitie", amîndouă înălțate în cea de „sfințe- 
nie", care este pretinsă de orice comunitate justiției sale, mai pot fi văzute şi astăzi cum radiază în tot felul de 
forme din viaţa juridică. Justitia se practică într-o ,,curte". Această curte mai este încă şi astăzi, în deplinul înţeles 
al cuvîntului, acel kpcx; lokXcx; (hieros kyklos), cerc magic, în care i-am văzut pe judecători pe scaunele lor, aşa 
cum au fost infátisati pe scutul lui Ahile’. Fiecare loc de judecată este un autentic temenos, un loc sfinţit, care a 
fost decupat, delimitat din lumea obişnuită. Aşadar, tribunalul este întrunit, apoi este exorcizat. Este un adevărat 

cerc magic, un spaţiu de joc, înlăuntrul căruia obişnuita deosebire de rang dintre oameni este vremelnic 
suspendată. Omul este vremelnic inviolabil. Loki s-a asigurat, înainte de a se aventura în lupta înjurăturilor, că 
încăperea este un „mare loc de pace"f, in Anglia, Camera Lorzilor este în esenţă şi astăzi o curte de justiţie, aşa 
că the Woolsack, scaunul Lordului Cancelar, care de fapt nu are ce căuta acolo, contează ca technically outside 
the precincts of the House. 


? Ost und West, p. 76; cf. p. 71. 

7 Iliada, XVIII, 504. 

^ V. mai sus p. 123. Cf. Jaeger, Paideia, p. 147: die Dike [schafft] eine Plattform des offentlichen Lebens, aufder Hoch 
und Gering sich als ,, Gleiche" gegenuberstanden (Dike [creează] o platformă a vieţii publice, pe care elevatul şi 
josnicul se opuneau unul altuia ca „egali" (germ.). 

* The woolsack „sacul de lînă" (engl.) (n.t.). 

* Din punct de vedere tehnic, în afara incintei Casei (engl.) (n.t.) — Cuvîntul spaniol pentru Parlament este Cortes 
(= Curti) (n.t.). 


Judecătorii mai ies şi astăzi din cadrul „vieţii obişnuite" înainte de a-şi rosti sentința. Se înfăşoară in togă sau îşi 
pun o perucă pe cap. A fost oare cercetată din punctul de vedere al semnificației ei etnologice această forță a 
magistratului englez? Am impresia că relaţia cu moda perucilor din secolele al XVII-lea si al XVIII-lea nu este 
decît secundară. De fapt, the wig” este o continuare a vechiului semn de recunoaştere al juriştilor din Anglia, the 
coif, la origine o scufie albă, foarte strînsă pe cap, care mai este reprezentată şi azi printr-un mic tiv roşu în 
partea inferioară a perucii. Peruca judecătorească e însă mai mult decît o rămăşiţă a unei vechi uniforme de ser- 
viciu, în funcţia ei, ea poate fi considerată drept înrudită foarte îndeaproape cu măştile de dans primitive ale 
popoarelor sălbatice. Ea face din cel care o poartă o „altă ființă”. Lumea britanică mai păstrează în justiţie, cu 
respectul pentru tradiţie care o caracterizează, şi alte trăsături foarte vechi. Elementul de sport şi umor, care se 
bucură de atîta favoare, face parte din trăsăturile fundamentale ale vieţii juridice în general. De altfel, nici din 
conştiinţa populară olandeză nu lipsește cu totul această trăsătură. Be a good sport*, îi spune bootlegger-ul” 
american, în zilele prohibitionismului, vamesului care voia să-i întocmească proces-verbal de contraventie. Spor- 
tivitate îi cere justiţiei, în aceeaşi măsură, şi olandezul. Un contrabandist din Brabant compare în faţa instanţei, 
fiind acuzat cá a vrut să-l calce intenţionat cu maşina pe un poliţist!”, şi spune: 

„— Ca să scap de agent, am făcut la stînga. Agentul de poliţie tăgăduieşte. Acuzatul: — Te rog să fii cinstit şi 
sportiv..." 

Un fost judecător mi-a scris: „Stilul şi conținutul dosarelor noastre trădează cu cîtă voluptate sportivă se 


7 Peruca (engl.) (n.t.). 

8 Fii un bun sportiv (engl.) (n.t.). 

? Contrabandist [de băuturi alcoolice] (engl.) (n.t.). 

? Nieuwe Rotterdamsche Courant (Noul Ziar Rotterdamez), 20 iunie 1936, ediţia de dimineaţă C. 


inteapá adeseori avocaţii nostri unii pe alţii cu argumente si contraargumente (dintre care, foarte multe sofistice), 
aşa încît mentalitatea lor m-a făcut de multe ori să mă gîndesc la acelea ale purtătorilor de cuvînt dintr-un proces 
adat', cînd la fiecare argument înfigeau cîte un betigas în pămînt, ca să încerce să obțină cîştig de cauză în proces 
prin cel mai mare număr de betigase." Deosebit de viu apare caracterul ludic al justiţiei în descrierea pe care 
Goethe o face şedinţei judiciare din Palatul Dogilor de la Venetia (Italienische Reise", 3 octombrie). 

Aceste observaţii răzlețe pot servi ca pregătire a corelatiei esenţiale dintre justiție si joc. Să ne întoarcem, aşadar, 
la formele arhaice ale procesului judiciar, in procedura din fata judecătorului, dorința de a câştiga este atit de 
intensă, atit de violentă, ba chiar atit de exclusivistă, încît momentul agonal nu poate fi eliminat de aici nici O 
clipă, în plus, sistemul de reguli restrictive care domină în permanenţă această luptă o plasează formal, pe de-a- 
n-tregul, în cadrul unui joc antitetic bine ordonat. Legătura efectivă dintre drept şi joc în culturile arhaice se 
poate clasifica după trei criterii diferite: procesul este un joc de noroc, sau este o cursă, sau este o luptă cu 
ajutorul cuvîntului. 

Procesul judiciar este o luptă pentru drept sau nedrept, pentru dreptate sau nedreptate, pentru a cîştiga sau a 
pierde. Dacă însă mergem cu privirea înapoi, de la practica dreptului în formele de civilizaţie foarte dezvoltate la 
cea din stadiile de cultură mai puțin înaintate, vedem că reprezentarea ideii de a cîştiga sau de a pierde, adică 
ideea pur agonală, o umbreşte, ca să spunem aşa, în conştiinţa comunităţii, pe cea de dreptate sau de nedreptate, 
deci ideea etico-juridică. Elementul ,,sansá" — şi, prin urmare, nemijlocit, şi elementul „joc"” — vine cu atît mai 
mult în prim-plan, cu cît ne deplasăm într-o conştiinţă mai primitivă asupra dreptului. Pare că ni se perindă 


1 Circumscris ansamblului de legi nescrise, obiceiuri si tradiţii la popoarele musulmane (n.ed.). 
? Călătorie în Italia (germ.) (n.t.). 


acolo în faţa ochilor o sferă de idei în care noţiunea de verdict rezultat dintr-un oracol, dintr-o judecată 

divină, dintr-un capriciu al sorții, deci dintr-un joc (căci caracterul de lucru hotărît în mod irefutabil se 
bazează numai pe o regulă de joc) şi cea de sentinţă judecătorească mai sînt cuprinse încă într-un complex 
unic. 

Ne supunem voinţei puterii divine, asta e ceea ce ne va aduce viitorul apropiat, asta e soarta care se 
împlineşte, prin faptul că-i smulgem un verdict. Oracolul devine cunoscut prin cunoaşterea unei şanse 
nesigure. Trasám liniute, sau aruncăm pietre, sau punem vîrful creionului printre filele cărții sfinte. Asa este 
şi porunca din Ieşirea, cap. 28, vs. 30, de a pune Urim şi Tumim” (ce obiecte vor fi acelea?) in hosenul! * 
judecății, care era purtat la inima Marelui Preot şi cu ajutorul căruia în Numerii, cap. 27, vs. 21, Eleazar, 
preotul, va întreba de hotáririle Domnului. Astfel, Saul porunceşte să se arunce sorții asupra lui şi asupra 
fiului său Ionatan, in I Regi, cap. 14, vs. 42. Corelatia dintre oracol, joc de noroc şi justiţie este expusă aici 
cum nu se poate mai clar. Un astfel de oracol al sorții este cunoscut şi de lumea arabă preislamicá". Si ce 
altceva este balanţa sfintá cu care, în //iada, Zeus cântăreşte destinul morţii, înainte de începerea luptei? 


„Tatăl olimpic atunci destinse cîntaru-i de aur, 
Puse în talgere două din sortile morții amare, 
Un'a troienilor [imblinzitori de cai], alt'a danailor 
[îmbrăcaţi în aramá]"'6. 


Această cîntărire este modul în care face Zeus dreptate, Succifew (dikazein). Reprezentările „voinţă divină, 


P Urim şi Tum(m)im sint obiecte sacre (betigase? zaruri?) folosite pentru a cunoaşte, prin tragere la sorti, voința divină 
(n. ed). 

" Pieptar cu pietre preţioase purtat de Marele-Preot la evrei (n. ed.). 

5 Wellhausen, Reste arabischen Heidentums (Rămășițe ale páginismului arab), ediţia a Il-a, Berlin, 1927, p. 132. 

15 VIL 69-71; traducere de G. Murnu, Editura „Cartea Românească”, [1938]; cf. XX, 209, XVI, 658, XIX, 223. 


destin şi capriciul hazardului" sînt complet amestecate aici. Balanta Dreptăţii — căci simbolul îşi are cu siguranță 
obirsia în această imagine a lui Homer — este balanţa incertului hazard. Despre o izbîndă a adevărului moral, despre 
reprezentarea conform căreia dreptatea atîrnă mai greu la cîntar decît nedreptatea nu este încă vorba aici. 

Printre figurile de pe scutul lui Ahile, aşa cum este descris scutul în cîntul al XVIII-lea al //iadei, este si cea 
a unui proces, înlăuntrul unui cerc sfînt, in care stau pe scaunele lor judecătorii, în mijloc, se află 8ixa 
xpwoio TO&avTec (dyo chrysoio talanta), pentru a fi dati celui care va rosti în chipul cel mai drept sentința 
SiKT|v (dikeri)."" Doi talanti de aur, aceasta ar fi, aşadar, suma de bani pentru care se judecă părţile. Totuşi, 
pare să fie vorba mai degrabă de o miză sau de un premiu, decît de obiectul unui proces. Căci talanta 
înseamnă la origine balanţa însăşi. Nu s-ar putea oare ca poetul să fi lucrat aici după o imagine, în care, 
după datina veche, dreptatea era efectiv cîntărită, adică acordată prin oracol, si, nemaiîntilnind această 
reprezentare străveche, să fi luat talanta drept valoare bănească? 

Cuvîntul grecesc 8110| (dike) ,,drept" are o scară de semnificații care se întinde de la abstractul pur pînă la 
concretul maxim. Pe lîngă „drept", el poate însemna, ca noţiune abstractă, şi „parte cuvenită, despăgubire": 
părțile dau şi iau dike, judecătorul atribuie dike. Mai înseamnă, de asemenea, procesul însuşi, verdictul si 
sancţiunea. Potrivit lui Werner Jaeger, sensul concret poate fi considerat în acest caz — prin excepţie, s-ar 
putea spune — ca derivat din cel abstract. Faptul că tocmai abstractiile SiKaiot (dikaios) Aust" si 
SiKcaocr6vT| (dikaiosyne) ,.justete" au fost formate abia într-o epocă mai tîrzie din dike nu pare să se 
acorde cu părerea lui Jaeger. Legătura expusă mai sus între Justiţie şi încercările sorții ne-ar putea face să 
preferăm totuşi etimologia respinsă de 


7 XVII, 497-509. 
15 Paideia, I, p. 14. 


Jaeger, care derivă 5iKT) din Sticeiv „a arunca", deşi relaţia dintre dike şi mMkvuux (deiknymí) nu prea poate fi 
pusă la îndoială. O legătură între „drept" şi „a arunca" pare să existe şi în limba ebraică, unde cuvîntul pentru 
lege şi drept, fora, şi o rădăcină care înseamnă , a arunca sorții, a trage cu arma, a consulta un oracol" sînt 
incontestabil înrudite”. 

Deosebit de important mi se pare faptul că personajul Dike se confundă pe monede cu personajul Tyche, soarta 
incertă. Această din urmă zeiță tine şi ea în mînă balanţa. U z's not, zice Miss Harrison, thut there z's a late 
„syncretism” ofthese divinefigures; they start from one con-ception and differentiate”. 

Corelatia primitivă dintre drept, soartă şi jocul de noroc poate fi constatată în fel şi chip si în tradiţia popoarelor 
germanice. Pînă în ziua de azi, în limba olandeză cuvîntul Jor înseamnă în acelaşi timp: ceea ce rezervă viitorul, 
ceea ce îi revine cuiva, ceea ce îi este beschikt” (Schicksal?), precum şi semnul norocului său, adică cel mai 

scurt ori cel mai lung chibrit, sau biletul de loterie”. Este aproape cu neputinţă de stabilit care dintre cele două 
semnificaţii este cea originară: în gîndirea arhaică, cele două noţiuni se şi confundă. Zeus ţine în mînă balanţa 
dreptăţii divine, iar Asii aruncă sorții lumii cu zarurile”. Oracolul se pronunță fie după rezultatul unei încercări a 
puterii sau al unei lupte cu armele, fie după felul în care cad simbolurile unui joc, cele două criterii 


? Din aceeaşi rădăcină, poate, si urim, despre care s-a vorbit mai sus. 

? Nu înseamnă că ar exista un ,sincretism" tîrziu al acestor personaje divine; ele pornesc de la o singură concepţie şi se 
diferenţiază (engl.) (n. t.) — J. E. Harrison, Themis, p. 528. 

?! Hărăzit (ol.) (n.t.). 

? Soartá (germ.) (n.t.). 

? Cuvîntul olandez noodlottig (= funest, fatal) indică, în aparenţă, prin consoana sa dublă ii, altă rădăcină decît lot — din care 
s-a derivat verbul loten (= a trage la sorti) —, dar trebuie considerat de fapt ca o formaţie incorectă a acesteia. 

? V. mai sus p. 107. 


fiind pe picior de egalitate. Nu fără temeiuri profunde . trecut şi în sufletul omenesc se mai ghiceste şi astăzi in 
cărți. Lupta cu armele se asociază uneori cu un joc de noroc, în timp ce herulii luptă cu longobarzii, regele lor stă 
în faţa tablei de joc. Tot aşa, în cortul regelui Teodoric, lîngă Quierzy, se joacă în zaruri”. 

Nu este uşor de determinat în amănunt concepţia privitoare la judecata divină în mintea popoarelor care au 
aplicat-o. La prima vedere, ea pare să se contureze astfel: zeii arată, prin rezultatul încercării sau al aruncării, de 
care parte este dreptatea si în ce direcție merge favoarea lor. Dar nu este oare aceasta o interpretare din-tr-un 
stadiu mai vechi? Punctul de pornire nu este oare, în fond, întrecerea însăşi, jocul jucat pentru a se vedea cine îl 
va cîştiga? Rezultatul jocului de noroc este în sine o sentință sfintá. Mai este încă şi astăzi aşa, acolo unde un 
regulament precizează că, „în cazul egalităţii de voturi, hotărăsc sorții”. Abia într-o fază înaintată a expresiei 
religioase ia naştere formularea: adevărul şi dreptatea se vădesc prin faptul că o divinitate dirijează căderea 
pietrelor sau izbinda în luptă. Cînd Ehrenberg spune: Aus dem Gottesurteil erwăchst das weltliche Gericht’, am 
impresia că presupune o succesiune de idei care nu este cea istorică. Aforismul ar trebui să sune mai degrabă 
astfel: justiţia si judecata divină îşi au amîndouă rădăcina într-o practică a deciziei agonale în sine, fie prin 
tragere la sorti, fie prin încercarea puterii. Lupta pentru a cîştiga sau a pierde este sacră în sine. Dacă este 
insufletitá de noțiuni de dreptate şi de nedreptate formulate, atunci ea se înalță în sfera dreptului, este văzută in 
lumina unor reprezentări pozitive ale puterii divine, deci se înalță in 


Paulus Diaconus, 1,20; Fredegarius, IV, c. 27 SS. rer. Merow, IL, p. 131. Cu privire la ordalia sorții, v. si H. Brunner, 
Deutsche Rechtsgeschichte (Istoria dreptului german), ed. a Il-a, voi. II, pp. 553 ş.urm. 

% Din judecata divină ia naştere justitia lumeascá (germ.) (n.t.) — Die Rechtsidee imfriihen Griechentum (Ideea de drept în 
Iumea greceascá timpurie), p. 75. 


sfera religiei. Primará însă în toate acestea este forma ludică. 

Lupta judiciară este o competiţie, adeseori în forma unei curse sau a unui rămăşag, în consideratiile noastre, 
termenul ludic wedde” stăruie să vină în prim-plan. Potlatch-ul creează un sistem primitiv de relaţii juridice. 
Provocarea prilejuieşte o învoială%. Independent de pot-latch si de judecata divină recunoscută, în tot felul de 
obiceiuri juridice arhaice se poate regăsi competiţia pentru dreptate, adică pentru judecarea si recunoaşterea unui 
raport stabil cu privire la un anumit caz. O bună parte din ceea ce Otto Gierke a reunit, fără altă explicaţie, sub 
denumirea de Humor im Recht!M şi a considerat cá este o joacă liberă a spiritului popular îşi găseşte explicaţia 
justă în cadrul obîrşiilor agonale ale sentinţei judiciare. O joacă a spiritului popular, într-adevăr, dar într-un sens 
mai profund decît a admis Gierke, şi plină de semnificaţie serioasă. Astfel, de pildă, în cutumele germanice 
antice, hotarul unui ţinut sau al unei moşii era determinat uneori printr-o cursă sau printr-o aruncare a securii. 
Sau se determina dreptatea cuiva punind un om legat la ochi să atingă un obiect sau o persoană sau invirtind ori 
rostogolind un ou. Toate aceste cazuri tin de capitolul sentinţei judiciare bazate pe o încercare a puterii sau pe un 
joc de noroc, în limba arabă, cuvîntul pentru zălog, qara', este format dintr-o rădăcină care înseamnă „a arunca 
sorții" sau „a cîstiga prin tragere la sorti sau prin tragere la ţintă”. 

Nu este, desigur, întîmplător că întrecerea ocupă un loc important îndeosebi la alegerea miresei sau a mirelui, în 
spatele cuvîntului englez wedding, care înseamnă „încheierea unei căsătorii", se deschide o perspectivă la fel de 
vastă în istoria dreptului şi a culturii ca si în spatele cuvîntului olandez bruiloft (- căsătorie). Cel din- 


?' Concurs (ol.) (n.t.). 
* Davy, La Foi juree, pp. 176, 126, 239 etc. 
? Umorul in drept (germ.) (n.t.). 


tii vorbeşte despre wedde, zălogul simbolic, prin care omul îşi ia un anumit angajament“. Bruiloft este o dovadă 
a alergării, adică a cursei pentru mireasă, care putea constitui proba sau una dintre probele de care depindea 
încheierea angajamentului?'. Danaidele au fost cîstiga te printr-o cursă, exemplu care a mai găsit imitatori şi în 
epoca istorică. Chiar şi cu privire la Penelopa este vorba de o asemenea cursă”. Nu contează în primul rînd dacă 

o astfel de acţiune este transmisă numai în legendă ori în mit sau dacă poate fi semnalată şi în practica reală. 
Principalul este că reprezentarea unei curse pentru do-bîndirea miresei este prezentă. Căsătoria este un contrat a 
epreuves?, a potlatch custom”, zice etnologul. Mahăbhâ-rata descrie probele de putere pe care au fost nevoiţi să 
le efectueze petitorii Draupaliei, Ramayana face acelaşi lucru cu privire la Sita, iar Cíntul Nibelungilor 
povesteşte încercările de putere pentru cîştigarea Brunhildei. 

Nu e însă nevoie ca probele pe care trebuie să le treacă petitorul pentru a dobindi mireasa să fie numai probe de 
putere sau de vitejie. Uneori, este pus la încercare în ce priveşte cunoştinţele, prin întrebări dificile, în descrierea 
jocurilor festive ale flăcăilor si fetelor din Anam, făcută de Nguyen Van Huyen, competiţia în cunoştinţe şi în 
prezență de spirit ocupă un loc important. Uneori, fata îl supune pe tînăr la un adevărat examen, în tradiţia 
eddică, vedem, deşi într-o formă întrucâtva alterată, proba de cunoştinţe pentru dobîndirea miresei în cîntecul lui 
Alviss, unde Thor, piticul superintelept, i-o fágáduieste 


? Limba olandeză medievală mai cunoaşte termenul wedden pentru „a se căsători": hets beter wedden dan 
verbranden (= e mai bine să te cásátoresti decît să arzi pe rug). 

* Tot aşa şi cuvîntul anglo-saxon brydhleăp, cel norvegian vechi brudhlaup si cel german vechi brutlouft. 

? Cf. J. E. Harrison, Themis, p. 232. Un exemplu, într-o povestire nubiană din Frobenius, Kulturgeschichte Afrikas, p. 
3 Contract cu probe (fr) (n.t.). 

?* O datiná potlatch (engl.) (n.t.). 


pe fiica sa, dacă la întrebările sale va şti să-i spună numele secrete ale lucrurilor”. 

De la competiţie, trecem acum la rămăşag, care este si el in strînsă relaţie cu legámintul. Elementul „rămăşag" îşi 
găseşte expresia în procedura judiciară în două feluri. Primul este următorul: persoana principală din proces 
pariază pe dreptatea sa, adică îl provoacă pe adversar să-i dispute dreptatea punînd un rămăşag, gage, vadium. 
Dreptul englez a mai cunoscut pînă în secolul al XIX-lea două forme de procedură în cauzele civile, care purtau 
numele de wager (literal: prinsoare, rámásag), si anume: wager of battle“, în care cineva oferea duelul judiciar, 
şi wager of law”, în care partea se obliga să depună într-o anumită zi jurământul de nevinovăție. Deşi căzute de 
mult în desuetudine, formele acestea au fost abrogate abia în 1819 şi, respectiv, în 183375. Cu toate că însuşi 
procesul are caracterul unui rămăşag, mai vedem şi obiceiul ca spectatorii să încheie pariuri cu privire la 
rezultatul procesului, în sensul pe care îl dăm în mod obişnuit acestui cuvînt. Prinsorile referitoare la rezultatul 
unei cauze judiciare sînt, după părerea mea, si astăzi la ordinea zilei în Anglia. Cînd Ana Boleyn şi presupuşii ei 
complici se aflau în fata instanței, în Tower Hali, sub impresia apărării energice a fratelui ei Rochford, s-a pariat 
la zece contra unu pentru achitarea ei. în Abisinia, rămăşagurile cu privire la verdict erau o practică obişnuită în 
cursul unei şedinţe de judecată, în intervalul dintre audierea martorilor şi apărare”. 


35 In Fjolsvinnsmăl, motivul pare deplasat şi mai mult, avînd în vedere că aici tînărul, plecat să-şi peteascá mireasa în 
condiţii primejdioase, pune el întrebări uriaşului care o păzeşte pe fecioară. 

?é Rămăşagul bătăliei (engl) (n.t.). 

7 Rămăşagul legii (engl) (n.t.). 

38 Blackstone, Commentaries (Comentarii), ed. Kerr, IU, pp. 337 ş.urm. 

? Enno Littmann, Abessinien (Abisinia), Hamburg, 1935, p. 86. 


Deosebim trei forme ludice ale procesului judiciar: jocul de noroc, competiția sau rămăşagul şi duelul oratoric. 
Procesul judiciar rămîne, prin natura lucrurilor, un duel oratoric, chiar şi după ce, o dată cu evoluţia civilizației, 
acesta şi-a pierdut, total sau partial, aparent sau în realitate, calitatea de joc. în cadrul subiectului nostru, nu avem 
însă de-a face decît cu faza arhaică a acestei lupte cu ajutorul cuvîntului, unde rezultatul nu-l dă argumentul 
juridic cel mai strîns, ci insulta cea mai violentă si mai izbitoare. Agonul constă aici aproape în întregime în 
názuinta fiecăreia dintre părți de a o întrece pe cealaltă în cuvinte jignitoare bine alese şi de a rămîne stápiná pe 
situaţie. Despre competiţia în insulte, ca întrecere în sine, ca performanţă socială, de dragul onoarei şi al pres- 
tigiului, am vorbit mai sus, cînd am tratat despre psogos, iambos, mofăkham, mannjafnadr etc. Tranziţiile între 
la joute de jactance în sine şi competiţia în insulte, ca procedură judiciară, nu sînt precis conturate. Acest fapt va 
deveni şi mai clar acum, cînd vom cerceta mai îndeaproape una dintre cele mai ciudate manifestări ale corelatiei 
dintre joc şi cultură, anume: competiţiile în a bate tobele, sau luptele cu ajutorul cîntecelor, ale eschimoşilor 
groenlandezi. Aici, vedem în uz curent, sau cel puţin nu de mult părăsit, un caz in care funcția de cultură pe care 
am nu-mit-o justiţie nu s-a desprins încă defel de sfera şi de natura jocului“. 

Cînd un eschimos are o plingere împotriva altuia, îl provoacă la o întrecere în a bate toba sau la o luptă cu 
ajutorul cintecelor (Trommesang, drum-match, drum-dance, song-contest). Tribul sau clanul se reuneşte într-o 
adunare 


^ Thalbitzer, The Ammassalik Eskimo (Eschimosul amasalik), Meddelelser om Craniana, p. 39,1914 ; Birket Smith, 
The Caribou Eskimo's (Eschimosii caribu), Copenhaga, 1929. Knud Ras-mussen, Fra Grmland til Stille Havet (Din 
Groenlanda in Oceanul Pacific), I-n, 1925-1926; The Netsilik Eskimo (Eschimosul netilik), Report of the Fifth Thule 

Expedition (Raportul celei de-a cincea expediţii în Thule), 1912-1914, VIII, 1, 2; Herbert Konig, Der Rechtsbruch una 
sein Ausgleich bei den Eskimos (Lezarea dreptului şi reparația ei la eschimosi), Anthropos, XIX-XX, 1924-1925. 


festivă, toti membrii fiind cit mai gátiti şi într-o dispoziţie plină de voioşie. Cei doi adversari îşi cîntă rînd 
pe rînd unul celuilalt, cu acompaniament de tobă, cîntece jignitoare, în care îşi reproşează reciproc 
delictele. Nu se face atunci nici o deosebire între învinuirile întemeiate, satira ilariantă şi calomnia laşă. Un 
cintáret a înşirat numele tuturor oamenilor pe care soția şi soacra adversarului său îi mîncaseră în timpul 
unei perioade de foamete, ceea ce a impresionat atît de mult asistenţa, încît a început să plingá. Cîntecul 
este asociat cu provocare şi maltratare fizică: reclamantul respiră şi pufăie chiar în obrazul adversarului, îl 
izbeşte cu fruntea, îi deschide fălcile, îl leagă de parul cortului, iar „pîrîtul” trebuie să îndure foate acestea, 
extrem de resemnat şi chiar rizînd ironic. Spectatorii cîntă şi ei în cor refrenele cîntecelor, aplaudă si îi atitá 
pe adversari. Alții dorm în timpul disputei, în pauze, părțile se comportă una față de cealaltă ca buni 
prieteni. Şedinţele referitoare la un asemenea litigiu se pot întinde pe ani şi ani de zile; părțile imaginează 
de fiecare dată noi cîntece şi aduc noi acuzaţii, în cele din urmă, spectatorii hotărăsc cine trebuie considerat 
cîştigător. Apoi, în unele cazuri, prietenia se restabileşte, dar se întîmplă şi ca familia celui care pierde să 
emigreze, din cauza ruşinii înfrîngerii. Un eschimos poate avea în acelaşi timp diferite întreceri cu toba. Iau 
parte şi femeile. 

Important e însă aici, în primul rînd, faptul că la triburile care cunosc obiceiul aceste lupte se substituie 
hotărîrilor judecătoreşti, în afara luptelor cu ajutorul tobelor, acele triburi nu cunosc altă formă de justiție, 
ele fiind unicul mod de a aplana un diferend. Altă cale pentru a crea o opinie publică nu există”. Chiar şi 
crimele 


* Birket Smith, loc. cit., p. 264, trasează, după părerea mea, prea precis limita acestor judicM proceedings (proceduri 
judiciare), cînd afirmă despre eschimoşii caribu că la ei luptele cu ajutorul cîntecelor nu au numitul caracter, ci că servesc 
numai ca a simple act ofvengeance... or for purpose ofsecuring quiet and order (un simplu act de răzbunare... sau cu scopul 
de a asigura liniştea şi ordinea). 


sînt aduse la lumina zilei în această formă. După victoria în lupta cu ajutorul cîntecelor, nu mai urmează 
nici o altă sentinţă oficială. Motivele acestor lupte sînt, în majoritatea cazurilor, legate de probleme cu 
femei. Trebuie făcută o deosebire între triburile care cunosc datina aceasta ca procedură judiciară şi cele la 
care ea se întîlneşte numai ca divertisment festiv. Violentele permise sînt precizate în mod diferit: lovirea 
adversarului sau doar legarea lui etc. Pe lîngă lupta cu ajutorul cîntecelor, servesc deseori pentru aplanarea 
diferendelor lupta cu pumnii şi lupta corp la corp. 

Avem, aşadar, de-a face aici cu o datină culturală, care îndeplineşte funcția justiției într-o formă pe de-a- 
ntregul agonală şi care este în acelaşi timp joc, în sensul cel mai propriu al cuvîntului. în timpul înfruntării, 
întregul auditoriu rîde de plăcere. Scopul urmărit este desfătarea ascultătorilor. „Pentru data viitoare", zice 
Igsiavik?, „vreau să fac un cîntec nou, care are să fie deosebit de amuzant şi prin care am să-mi leg de par 
adversarul." Luptele cu ajutorul tobelor alcătuiesc distracţia principală a vieții sociale, în lipsa unui 
diferend, se organizează asemenea lupte numai ca divertisment. Uneori, ca o artă deosebită, concurenții 
cîntă în formă de ghicitori. 

Nu prea departe de lupta cu ajutorul tobelor, se situează şedinţele judiciare satirico-umoristice, ținute pentru 
pedepsirea a fel de fel de delicte, îndeosebi sexuale, cum sînt şedinţele care se întflnesc într-o serie de datini 
populare ale ţărilor germanice (cea mai cunoscută este aşa-numita Haberfeldtreiben €). Sînt organizate 
întru totul ca farse, dar adeseori sînt luate şi în serios, ca de pildă Saugericht**, a tineretului din 
Rapperswil, care îngăduia apelul la Micul Consiliu”. 


? Thalbitzer, V, p. 303. 

? Cuvint german intraductibil. Literal: acţiune pe ogorul de ovăz. Este numele unei datini, păstrată pînă în zilele noastre în 
Bavaria («.4.). 

^ Cuvânt german intraductibil. Literal: justitia scroafei. Este de asemenea numele unei datini populare (n.£.). 

^ Stumpfl, Kultspiele, p. 16. 


Este clar că luptele eschimose cu ajutorul tobelor sînt cuprinse în aceeaşi sferă ca şi potlatch-vl, întrecerile 
în láudárosenie şi înjurături ale arabilor preislamici, competițiile chineze, mannjafnadr ale vechilor 
norvegieni, şi nis-sang-ul, literal „cîntecul duşmăniei", un cîntec prin care se urmărea defăimarea unui 
duşman (nid înseamnă „duşmănie", nu „invidie"). Ni se pare, de asemenea, evident, că această sferă nu 
este, cel puţin la origine, cea a judecății divine în sensul propriu. Noţiunea de sentință a forțelor divine cu 
privire la adevărul abstract şi la dreptatea abstractă poate fi eventual legată, în mod secundar, de asemenea 
acțiuni, dar primară este aici rezolvarea agonală ca atare, adică rezolvarea unor probleme serioase într-un şi 

printr-un joc. îndeosebi arabul nijnr sau morwfara, a lupta pentru faimă si onoare în fata unui arbitru, se 
apropie foarte mult de datina eschimoşilor. Cuvîntul latinesc iurgium, iurgo, trebuie înţeles şi el din acelaşi 
punct de vedere. Provine dintr-o formă iusigium, din ius-şi agere, deci înseamnă „justiție", de comparat cu 
litigium, literal ,,disputá". Jurgium înseamnă însă atit „proces, procedură", cît şi „cuvîntare injurioasá, luptă 
cu ajutorul cuvîntului, debitarea de înjurături”, şi indică o>,fază în care procesul judiciar mai era încă, în 
principal, o întrecere în insulte, în lumina luptelor eschimoşilor cu ajutorul tobelor, devine mai lesne de 
înţeles şi un personaj ca Ar-hiloh, ale cărui cîntece împotriva lui Licambes au oarecare asemănare cu cele 
ale eschimoşilor. Chiar şi reproşurile cu caracter de avertizare ale lui Hesiod, adresate fratelui sáu Perses, 
pot fi considerate, de departe, din aceeaşi perspectivă. Jaeger atrage atenţia asupra faptului că satira publică 
grecească nu era doar o predică sau un instrument în slujba unei ranchiune personale, ci că trebuie să fi 
îndeplinit la origine si o funcție socială“. Cea a luptei eschimoşilor cu ajutorul tobelor — îndrăznim să 
spunem fără grijă. 

De altfel, faza în care nu se poate face distincție între pledoarie şi întrecerea în insulte încă nu apusese cu 
totul 


^ Paideia, p. 169. 


în civilizația clasică. La atenieni, în perioada de înflorire, oratoria judiciară se mai afla încă sub semnul 
unei competiții de iscusintá oratoricá, în care erau îngăduite toate trucurile si orice mijloc de convingere. 
Bara si tribuna politică erau socotite sediile artei de a convinge. Această artă alcătuia, împreună cu violența 
războiului, a tilháriei sau a tiraniei, „vânătoarea de oameni", a cărei definiţie o formulează interlocutorii din 
Sofistul lui Platon”. Sofistii te învățau, pe bani, cum să faci dintr-o cauză slabă una tare. Un tînăr politician 
obişnuia să-şi înceapă cariera cu o plîngere într-un proces de scandal. 

La Roma, tot aşa, multă vreme s-a considerat că în fata justiţiei este permis orice mijloc menit să-l doboare 
pe adversar. Partea se îmbrăca în veşminte de doliu, suspina şi se văicărea, se referea în gura mare la binele 
starului, aducea numeroşi suporteri ca să producă o impresie mai puternică, pe scurt făcea tot ceea ce se mai 
face uneori si astăzi“. Stoicii au încercat să suprime acest caracter ludic al elocintei judiciare şi s-o pună în 
armonie cu normele lor stricte, referitoare la adevăr şi la demnitate. Dar cel dintii care a vrut să pună în 
practică acest nou crez, Rutilius Rufus, a pierdut procesul şi a fost nevoit să plece în surghiun. 


“ Platon, Sofistul, 222 c-d. 

^ Cicero, De Oratore, I, 229 s.urm. Să ne amintim de avocatul care, în procesul Hauptmann, a izbit cu mîna în Biblie 
şi a fluturat drapelul american, sau la confratele lui olandez, care, într-un răsunător proces penal, a rupt în bucăţi 
raportul de expertiză psihiatrică. — Cf. descrierea unei şedinţe judiciare abisiniene, făcută de Littmann, loc. cit., p. 86: 


In sorgfáltig studierter, gewandter Rede entwickelt der Anklager seine Anklage. Humor, Satire, treffende Sprichwb'rter 
und Redensarten, beissende Anspielungen, hefiiger Zom, kalte Verachtung, lebhaftestes Mienenspiel, bald drohnend 
heraus-fordemdes Gebriill... muss herhalten, die Anklage zu bekráftigen und den Angeklagten in Grund und Eoden zu 
bohren. (Acuzatorul isi dezvoltá acuzarea printr-o cuvintare dibace, studiatá cu ingrijire. Umor, satirá, proverbe si 
zicale frapante, aluzii muşcătoare, mînie violentă, dispreţ rece, mimica cea mai vie, ba şi urlete sfidátoare. .. trebuie să 
contribuie pentru a întări acuzaţia şi pentru a-l dobori definitiv şi total pe acuzat.) 


V. JOCUL ŞI RĂZBOIUL 


A denumi lupta un joc înseamnă a folosi un dicton la fel de vechi ca si înseşi cuvintele „luptă" şi „joc". O 
asemenea denumire, în sensul strict al cuvîntului, trebuie oare considerată ca figurată? Am mai pus, mai 
sus, această întrebare! si am fost de părere că trebuie să răspundem negativ: într-adevăr, cele două noţiuni, 
,luptá" şi „joc", par de multe ori să se contopeascá. Orice luptă care este legată de reguli restrictive prezin- 
tă, chiar datorită acestei ordini restrictive, semnalmentele unui joc, ale unei forme deosebit de intensive, de 
energice si totodată extrem de evidente a jocului. Cátelusii si băieţaşii luptă „în glumă", după reguli care 
limitează aplicarea violenței. Limita acțiunilor îngăduite în joc nu trebuie însă să fie neapărat vărsarea de 
sînge şi nici chiar lovitura mortală. Turnirul medieval a fost si a rămas fără îndoială o luptă singulară, deci 
un joc, dar în ipostazele sale cele mai timpurii trebuie să fi fost pe de-a-n-tregul şi categoric „serioasă", pînă 
la moarte, la fel ca „jocul" tinerilor ostaşi ai lui Abner si ai lui loab. Lupta ca funcție de cultură presupune 
totdeauna reguli restrictive şi cere, pînă la un anumit nivel, recunoaşterea unei calități de joc. Chiar şi în 
epoci relativ înaintate, războiul mai ia încă uneori cea mai desávirgitá formă de joc. Faimosul Combat des 
Trente? din anul 1351, în Bretania, nu este calificat în izvoare, ce-i drept, în mod categoric, drept joc, dar 
face absolut impresia unei lupte cu carac- 

! Pp. 88-89. 


? Lupta celor treizeci (/r.) (n.t.). 


ter de joc, si acelasi lucru se poate spune si despre La Visfida di Barletta? din anul 1503, unde treisprezece 
cavaleri italieni au luptat cu treisprezece cavaleri francezi, într-o sferă de idei fie arhaică, fie romantico- 
barbară, lupta sîngeroasă, competiția festivă şi lupta singulară, în măsura în care sînt legate de anumite 
reguli, sînt incluse, toate, în reprezentarea primară a jocului. Despre război, se poate vorbi ca despre o 
funcție de cultură atîta timp cit este purtat înlăuntrul unui cerc ai cărui membri se recunosc unii pe alţii ca 
egali sau cel puţin ca egal de indreptátiti. Dacă lupta se duce împotriva unor grupuri care în fond nu sînt 
recunoscute ca fiind alcătuite din oameni sau cărora cel puțin nu li se recunosc drepturi umane, fie că sînt 
numite „barbari", „diavoli”, „pagini", „eretici", atunci ea poate rămîne înlăuntrul „limitelor" culturii în 
măsura în care un grup îşi impune si în acest caz, de dragul onoarei proprii, anumite limitări. Pe astfel de 
limitări s-a bazat pînă în ultima vreme dreptul internaţional, în care şi-a găsit expresie o anumită tendinţă de 
a include războiul în cultură. S-a făcut o distincție categorică pe de o parte între starea de beligerantă si 
starea de pace, iar pe de altă parte între starea de beligerantá si violenta criminală. Deasupra părților în con- 
flict se boltea ideea unei comunităţi, care recunoştea că membrii ei sînt „omenire", cu drepturi si pretenții 
de a fi tratați ca ,,oameni". Abia teoria „războiului total" sacrifică pînă si ultimele rămăşiţe ale funcției de 
cultură şi, o dată cu ele, ale funcției de joc. 

Pornind de la convingerea noastră că agonul are întotdeauna în el însuşi caracter de joc, se naşte acum 
întrebarea: în ce măsură trebuie să se numească războiul o funcție agonală a comunităţii? în general, putem 
da deoparte, ca neagonale, o întreagă serie de forme de luptă. Facem deocamdată abstracţie aici de războiul 
modern. Atacul prin surprindere, ambuscada, năvălirile de jaf şi masacrele nu pot conta, fiecare din ele în 
parte şi ca atare, ca forme agonale ale luptei, deşi pot fi puse în folo- 


' Provocarea de la Barletta (i£.) (n.t.). 153 


sul unui război agonal. Pe de altă parte, scopul politic al unui război — cucerirea, subjugarea, înrobirea 
altui popor — se află şi el în afara sferei luptei competitionale. Momentul agonal intră în acțiune din clipa 
cînd părțile beligerante se consideră una pe alta ca adversare în luptă pentru o cauză la care au dreptul. 
Chiar dacă în spatele voinţei lor de a lupta se ascunde pur şi simplu foamea, ceea ce nu se întâmplă decît 
arareori, totuşi lupta le pare chiar şi lor o chestiune de sfîntă datorie, de onoare sau de răsplată. Tendința 
spre putere materială, chiar si în relațiile de cultură evoluate şi chiar dacă înşişi membrii statului care pune 
la cale războiul consideră că scopul lui este o chestiune de putere, se află de cele mai multe ori subordonată 
întru totul unor motive de orgoliu, de faimă, de prestigiu şi de manifestare a superiorității sau a supremației. 
Termenul îndeobşte inteligibil „glorie" explică toate războaiele de agresiune, din Antichitate pînă în zilele 
noastre, în mod mult mai substanțial decît indiferent ce teorie ingenioasă referitoare la forțe economice şi la 
considerente politice. Izbucnirile moderne de glorificare a războiului, aşa cum ne sînt, din păcate, prea bine 
cunoscute, merg de fapt înapoi la concepţia asiro-babiloniană, care considera exterminarea duşmanului ca 
pe o poruncă divină, în măsură să confere un sfînt renume. 

în anumite forme arhaice ale războiului însă, caracterul ludic care îi este propriu de la natură se manifestă în 
mod nemijlocit şi cît se poate de interesant, într-o fază de cultură în care procesul judiciar, soarta, jocul de 
noroc, rămăşagul, provocarea, lupta şi verdictul divin, ca lucruri sacre, se aflau, toate la un loc, înlăuntrul 
unei singure sfere notionale, aşa cum am încercat mai sus să arătăm, războiul trebuia să intre şi el, în 
virtutea naturii lui, cu totul, în cadrul acestui cerc de reprezentări. Se poartă război pentru ca, prin 
încercarea care duce la cîştigarea sau la pierderea lui, să se obțină din partea zeilor o hotărîre cu valabilitate 
sacră. Hotárirea poate fi provocată prin aruncarea sortilor, prin punerea la încercare a puterilor, cu cuvântul 
sau cu armele. Dacă se alege această din urmă variantă, atunci rezultatul exprimă voinţa zeilor la fel de 
nemijlocit ca în urma celorlalte probe, în cuvîntul olandez ordale (= ordalie), în engleză ardeal, cores- 
punzător cuvîntului olandez modern oordeel (= judecată), referirea specială la divinitate nu este expresă in 
sine; orice hotărîre dobîndită în formele juste este o judecată a forțelor divine. Abia în a doua instanță 
noțiunea tehnică „judecată divină" se leagă de anumite probe de forță miraculoasă. Pentru a înţelege bine 
această corelaţie, trebuie de fapt să nu ținem seama de distincția pe care o facem între noțiunile respective 
şi domeniul juridic, cel religios şi cel politic. Ceea ce noi numim „drept" se poate numi la fel de bine, 
potrivit gîndirii arhaice, „voinţa zeilor" sau „superioritate vădită". Hazardul, lupta si cuvîntul convingător 
sînt în aceeaşi măsură „dovezi" ale voinței zeilor. Lupta este în aceeaşi măsură una dintre formele 
procedurale ca şi ghicitoria sau ca si pledoaria în fata unui judecător. Dar, avînd în vedere că, în cele din 

urmă, oricărei hotărîri i se conferă o semnificaţie sacră, lupta poate fi considerată, si ea, tot ca ghicitorie". 
Insolubilul complex de reprezentări care merge de la proces pînă la jocul de noroc se manifestă în modul 
cel mai izbitor în funcţia luptei singulare în culturile arhaice. Lupta singulară poate avea diferite tendinţe. 
Ea poate fi aristeia personală, ca introducere sau ca acompaniament al luptei generale, slăvită de poeti şi 
cronicari si prea bine cunoscută din toate compartimentele istoriei. Caracteristice sînt, de pildă, luptele 
personale în bătălia de la Badr, unde Mohamed i-a înfrînt pe koraisiti. Un grup de trei provoacă un grup 
corespunzător din rîndurile inamicului. Luptătorii se prezintă si se recunosc unii pe alţii ca adversari 
demni”, în războiul mondial din 1914, aristeia a reînviat sub forma provocărilor schimbate între 


^ Nu este prea clar cum trebuie concepută originea cuvîntului olandez oorlog (= război), dar în orice caz el tine 
probabil de sfera sacrală. Semnificaţia cuvintelor germane vechi care corespund cuvîntului oorlog oscilează între luptă, 
fatalitate, ceea ce îi este „pus de-o parte" cuiva, si starea în care îndatoririle generate de jurăminte încetează, deşi nu 
este absolut sigur că avem de-a face în toate cazurile cu exact acelaşi cuvînt. 

5 Vezi: Wakidi, ed. Wellhausen, p. 53. 


ei de aviatori renumiţi din ambele tabere, cu ajutorul unor biletele pe care le aruncau din avion. Lupta 
singulară personală poate servi ca oracol, care prezice rezultatul viitor al luptei. Sub această formă o 
cunoaşte atît societatea chineză, cît si cea germanică, înainte de începerea bătăliei, cei mai viteji îi provoacă 
pe inamici. La bataille seri ă eprouver le Destin. Leg premieres passes d'armes sont des presages efficaces. 
Lupta singulară poate însă să si înlocuiască bătălia. Cînd vandalii sint în război cu ale-manii in Spania, 
părțile convin ca rezultatul luptei să fie decis printr-o luptă singulară”, care deci nu serveşte aici ca 
prezicere, ci înlocuieşte lupta generală, adică dovedeşte în mod concis, în formă agonală, superioritatea 
uneia dintre părți. Această dovadă, că una dintre cauze este mai tare, contine ideea că este şi cea bună: de 
vreme ce zeii îi acordă favoarea lor, înseamnă că este dreaptă, în această înlocuire a bătăliei printr-o luptă 
singulară se amestecă însă de timpuriu motivarea că astfel se evită vărsarea de sînge. Chiar în cazul 
merovingianului Teodoric, la Quer-zy-sur-Oise, ostaşii sînt cei care spun: mai bine să cadă unul decît o 
oaste întreagă*. Cînd, în Evul Mediu tîrziu, se vorbeşte la tot pasul despre o luptă singulară măreaţă si 
solemnă, pregătită dinainte în toate amănuntele ei, si prin care doi regi sau domnitori urmează să-şi rezolve 
o querelle’ survenită între ei, motivul invocat in mod expres este: pour eviter effusion de sang chrestien et 
la destruction du peuple". Totuşi, în datina păstrată cu atîta perseverenţă este implicită, fără îndoială, 
vechea reprezentare a unui proces judiciar care se rezolvă în mod legal 


* Bătălia serveşte pentru a pune la încercare Destinul. Primele asalturi sînt preziceri eficace (fi:) (n.1.) — Granet, 
Civilisation, p. 313; cf. De Vries, Altgerm. Religionsgeschichte, 1, p. 258 (n.a.). 

7 Gregorius Turonicus, Hist. Franc., II, 2. 

* Fredegarius, I, IV, c. 27, MG, SS. rer. Mer, H, 131. 

? Ceartă, dispută, litigiu (f) (n.t.). 

1 Pentru a evita vărsarea de singe creştinesc şi nimicirea poporului (fi: veche) (n.t.) — V. cartea mea Herfsttij aer 
Middeleeuwen*, 1935, p. 134; in Verzamelde Werken, IE, p. 115 (n.a.) — Ed. rom. cit., p. 150 (n.t.). 


pe aceastá cale. Devenise de mult o simplá conventie internationalá, un ceremonial lipsit de continut, dar 
ataşamentul de această formă şi seriozitatea cu care este practicată mai trădează încă şi azi cá îşi are 
originea în vechi datini sacre. Carol Quintul îl mai provocase încă, de două ori, pe Francisc I, cu toate 
formele", şi cazul acesta nu avea să fie ultimul. 

Este aproape cu neputinţă de făcut o distincție între lupta singulară care înlocuieşte bătălia, şi duelul 
judiciar care rezolvă un diferend. Se ştie ce loc important a ocupat duelul judiciar în legile şi cutumele 
medievale. Controversa dacă duelul judiciar trebuie considerat, împreună cu Brunner şi alții”, o judecată 
divină, sau, împreună cu Schroder si altii?, un probatoriu ca oricare altul, îşi pierde mult din însemnătate, 
dacă privim lupta sub aspectul ei esenţial: ca agon sacral, care, ca atare, dovedeşte şi dreptatea, dar totodată 
revelează şi favoarea zeilor. 

Duelul judiciar, chiar dacă este dus uneori cu îndîr-jire pînă la capát", demonstrează de la bun început ten- 
dinta de a-şi pune în prim-plan laturile formale şi de a-si accentua astfel trăsăturile ludice. Chiar si 
posibilitatea de a dispune executarea lui printr-un luptător închiriat se bazează pe caracterul lui ritual, căci 
tocmai o acţiune sacramentală îngăduie în general înlocuirea. Tot aşa şi limitarea armelor permise şi 
originalele handicapuri cu ajutorul cărora se încearcă a se da şanse egale unor luptători cu posibilități 
inegale, cum este cazul unui bărbat care, avînd de luptat cu o femeie, stă pe jumătate într-o groapă, fac 
parte din jocul cu armele. Cînd duelul judi- 


l! Pe lîngă datele citate, v. şi: Erasmus Schets către Erasm din Rotterdam, 14. VIII. 1528, Allen, nr. 2024, 38 s. urm., 

2059. 9. 

? H, Brunner — C. von Schwerin, Deutsche Rechtsgeschichte, II, 1928, p. 555. 

P? R. Schroder, Lehrbuch der Deutschen Rechtsgeschichte (Manual de istorie a dreptului germany, p. 89. 

" Cf. cartea mea Herfsttij der Middeleeuwen, pp. 136-138; in Verzamelde Werken, III, pp. 117-119 (n.a.) — Ed. rom. 
cit., pp. 152-153 (n.t.). 


ciar, în Evul Mediu tîrziu, pare să se desfăşoare de regulă fără prea multe vătămări, devenind un fel de de- 
monstratie sportivă, rămîne îndoielnic dacă trebuie considerat ca o slăbire a lui pînă la forme ludice, sau dacă nu 
cumva acest caracter ludic, care nu exclude defel se-riozitatea sîngeroasă, nu se bazează mai degrabă p. natura 
uzantei. 

Ultima trial by battle", într-un proces civil ţinut în fata instanţei numite Court of Common Pleas”, a avut loc în 
anul 1571, pe un teren pătrat, cu latura de 60 de picioare”, pus la dispoziţie în acest scop la Tothill Fields, lîngă 
Westminster. Lupta a avut voie să dureze de la răsăritul soarelui pînă la apariţia stelelor, dar s-a încheiat atunci 
cînd una dintre părţi, care lupta cu pavázá şi baston, aşa cum este prescris încă din Capitulariile carolingiene, s-a 
recunoscut învinsă, rostind „cuvîntul îngrozitor" craven TM. întreaga ceremonie, după cum o numeşte Blackstone, 
prezenta a near resemblance to certain rural athletic diver-sions". 

Dacă duelul judiciar, ca şi duelul pe de-a-ntregul fictiv dintre suverani, se caracterizează printr-un puternic 
element ludic, acelaşi lucru se poate spune şi despre duelul obişnuit, aşa cum este el cunoscut pînă în zilele 
noastre de o serie de popoare europene. Duelul particular răzbună onoarea lezată. Ambele noţiuni, lezarea 
onoarei şi nevoia de a o răzbuna, tin îndeosebi, pástrindu-si intactă semnificaţia lor psihologică şi socială, de 
sfera arhaică a culturii. Integritatea unei persoane trebuie să fie manifestă, iar, dacă recunoaşterea ei este în 
primejdie, arunci trebuie apărată şi impusă prin acțiuni agonale. La recunoaşterea onoarei personale nu contează 
dacă ea se 


'5 Judecată prin luptă (engl) (n.t.). 
Ir Curtea de cauze civile (engl.) (n.t.). 
7 Aproximativ 18,30 metri (n.t.). 


* Las (engl.) (n.t.). 
? O mare asemănare cu anumite distracţii atletice rurale (engl.) (n.t.). — Commentaries ofthe Laws ofEngknd (Comentarii 
asupra legilor Angliei), ed. R. M. Kerr, III, pp. 337 s.urm. 


intemeiază pe dreptate, pe adevăr sau pe alte principii. E în joc numai valoarea socială, atîta tot. Putem neglija 
aici problema dacă duelul particular nu-şi are ^nva în acest caz rădăcinile în duelul judiciar, în esenţă, este 
acelaşi lucru: veşnica întrecere pentru prestigiu, acesta fiind o valoare primară, care include puterea şi dreptul. 
Răzbunarea este satisfacerea simțului onoarei, oricît de perversá, de criminală sau de bolnávicioasá ar fi 
fundamentarea ei. Am spus mai sus că, uneori, personajul Dike nu se diferenţiază cu claritate de Tyche, Fortuna. 
Tot aşa, în iconografia elenică, Dike se contopeste cu Nemesis „răzbunarea"%. Duelul particular îşi trădează 
identitatea fundamentală cu o sentinţă judecătorească şi prin faptul că, la fel ca şi duelul judiciar, nu impune 
celor ale căror rude şi-au pierdut viaţa în confruntare nici o obligaţie de a se răzbuna sîngeros, cu condiția ca 
duelul să se fi desfăşurat corect. 

In epocile cu un marcat caracter nobiliar-militar, duelul particular se poate amplifica pînă la formele cele mai 
sin-geroase, în care titularii şi secundantii se înfruntă unii pe alții în grupuri, într-o luptă călare, cu pistoalele. La 
această formă a ajuns duelul particular în secolul al XVI-lea în Franţa. Pentru un diferend de nimica toată între 
doi nobili, are loc o întîlnire sîngeroasă între şase sau opt persoane. Secundantii au datoria de onoare să lupte si 
ei. Montaigne vorbeşte despre un asemenea duel între trei favoriti ai lui Henric al III-lea şi trei nobili de la curtea 
lui De Guise. Richelieu a combătut acest obicei, dar şi sub Ludovic al XIV-lea au mai căzut încă multe victime. 
Pe de altă parte, faptul de a nu se urmări neapărat uciderea cuiva, ci de a se considera că dacă a curs sînge 
onoarea a fost spălată este în deplină concordanţă cu caracterul sacral pe care la origine îl are şi duelul obişnuit. 
De aceea, duelul francez modern, întrucît de regulă nu merge mai departe de o simplă rănire, nu trebuie 
considerat cîtuşi de puţin ca o diluare ridicolă a unor datini seri- 


? Harrison, Themis, p. 528. 


oase. Duelul, în esenţă, este o formă de joc rituală, este reglementarea unei lovituri mortale neprevăzute, 
pornită dintr-o mînie nestăpînită. Locul în care se desfăşoară este un spaţiu de joc, iar armele trebuie să fie 
strict egale; se dă un semn pentru începere sau pentru încetare, iar numărul de împuşcături este prescris. 
Vărsarea de sînge este de ajuns pentru a satisface cerința ca onoarea să fie răzbunată prin singe. 

Elementul agonal în războiul adevărat nu poate fi dozat cu precizie, în fazele de cultură cele mai timpurii, 
elementul competițional în lupta dintre triburi şi dintre indivizi nu pare să fie încă dezvoltat. Atacurile 
armate, asasinatele, năvălirile au fost întotdeauna practicate, fiind determinate de foame, de frică, de 

reprezentări religioase sau de setea de sînge. Noțiunea de război intervine de fapt abia acolo unde apare o 
stare deosebită, solemnă, de duşmănie generală, care se diferenţiază, în conştiinţa celor în cauză, de o 
dispută individuală, şi chiar, pînă la un anumit nivel, de o vrăjmăşie între două familii. Dar o asemenea 
distincție plasează războiul nu numai în sfera sacrală, ci totodată şi în cea agonală. El este astfel înălțat la 
rangul de cauză sfintá, de măsurare generală a puterilor şi de hotárire a sortii, pe scurt: este inclus în sfera 
în care dreptul, soarta şi prestigiul mai zac la un loc, nediferentiate, în felul acesta, războiul intră în acelaşi 
timp în sfera onoarei. Devine o instituție sfîntă şi ca atare se îmbracă în toată ornamentica spirituală şi 
materială de care dispune tribul. Asta nu înseamnă că de acum înainte războiul se duce în toate privintele 
potrivit normelor unui cod al onoarei şi în formele unei acţiuni cultuale. Violenţa brută îşi păstrează toată 
puterea. Războiul este însă văzut în lumina datoriei şi onoarei sfinte şi, pînă la un anumit nivel, este jucat în 
formele lor. Rámine totuşi greu de determinat în ce măsură ducerea războiului este într-adevăr dominată şi 
influenţată de aceste reprezentări. Cea mai mare parte din ceea ce transmit izvoarele istorice cu privire la 
astfel de lupte purtate într-un stil frumos se bazează pe viziunea literară a luptei în ochii contemporanilor 
sau ai celor de după ei, „şa cum a fost ea înscrisă în epopee, în cîntec sau în cronică. Este „în joc" aici o 
descriere cît se poate de frumoasă şi o ficțiune romantică sau eroică. Ar fi însă o greşeală să credem că toată 
această înnobilare a războiului prin înălțarea lui în sfera rituală si morală n-a fost decît ficțiune, sau că 
vesmintul estetic al luptei n-a fost decît un paravan al cruzimii. Si chiar dacă aşa ar fi stat lucrurile, în 
aceste reprezentări ale luptei ca joc solemn al onoarei şi al virtuţii s-a format ideea cavalerismului, adică 
ideea războinicului nobil. Sau şi mai precis: ca urmare a ideilor de datorie cavalerească şi de demnitate 
cavalerească, s-a clădit, pe temelii antice şi creştine, sistemul actual al dreptului internațional. Şi din aceste 
două idei — cavalerismul şi dreptul internațional — şi-a extras sevă noțiunea de omenie pură. 

Prin referiri izolate la diferite civilizaţii şi epoci poate fi pus acum în lumină elementul agonal, adică ludic, 
al războiului. Dar mai întii un amănunt, care poate tine locul unei întregi demonstraţii: limba engleză mai 
foloseşte şi astăzi expresia to wage war (literal: a ,, paria" războiul, a provoca la întrecere războinică), 
făcînd aluzie la simbolicul guge. Din Elada, două exemple. Războiul dintre cele două oraşe din insula 
Eubeea, anume Calcis şi Eretria, în secolul al VII-lea î.e.n., a fost dus, potrivit tradiției, pe de-a-ntregul în 
formă de competiţie. Un acord solemn, în care erau stabilite regulile luptei, a fost depus în templul 
Artemidei. Au fost indicate timpul şi locul luptei. Toate armele cu aruncare (lance, arc, praştie) urmau să fie 
interzise; numai palosul şi sulița aveau să decidă. Celălalt exemplu este mai cunoscut. După izbinda de la 
Salamina, grecii au plecat spre Istm, ca să distribuie premii, numite aici aristeia, celor care se dovediseră 
cei mai merituosi în luptă. Comandanții si-au depus voturile pe altarul lui Poseidon, indicînd un singur om 
ca primul clasat şi un singur om ca al doilea clasat. Ca prim clasat, toti s-au votat pe ei înşişi, însă cei mai 
multi l-au votat ca al doilea clasat pe Temistocle, aşa încît acesta a obținut majoritatea, dar invidia reciprocă a 
împiedicat ratificarea acestui rezultat”!. Cînd Herodot, povestind bătălia de la Micale, spune că insulele si 
Helespontul erau preţul luptei (aethlon) dintre eleni şi persi, aceasta nu poate însemna mai mult decît o metaforă 
curentă. Este evident că însuşi Herodot avea îndoielile lui cu privire la valoarea punctului de vedere 
competițional în război, în simulatul consiliu de război de la curtea lui Xerxes, acesta îl pune pe Mardonios să 
blameze prostia grecilor, care îşi notifică unii altora războaiele dintre ei şi, ca urmare, obişnuiesc să caute un 
cîmp de bătaie frumos şi plan şi să se ducă într-acolo în dauna atît a învingătorilor, cît şi a învinşilor. Ar fi trebuit 
să lase ca litigiile dintre ei să fie hotárite prin crainici si soli, sau, dacă totuşi trebuia să aibă loc o luptă, să caute 
un loc unde să poată fi cît mai greu de atacat”. 

După cît se pare, aproape pretutindeni unde, în literatură, este descris si glorificat războiul nobil şi cavaleresc, îşi 
face loc în acelaşi timp si o critică: cea care opune acestui mod de a vedea lucrurile avantajul tactic sau strategic. 
Frapantă din acest punct de vedere este asemănarea dintre realitățile chineze şi cele din Occidentul medieval. 
Despre izbîndă nu poate fi vorba — aşa schiteazá Granet imaginea modului chinez de a duce război în epoca feu- 
dalá? — decît atunci cînd din luptă onoarea comandantului iese sporită. Acest lucru nu se întirnplă atít prin 
avantajul obținut, şi în nici un caz dacă este folosit la maximum, cît mai cu seamă dovedind moderație. Doi 
nobili, Tin si T'in, se află cu ostile lor față în față, în ordine de bătaie, fără să lupte, în timpul nopţii, vine un sol 
al lui T'in ca să-l prevină pe Tin să se pregătească: „De ambele părți, sînt destui ostaşi! Hai să ne întîlnim mîine 
dimineaţă, te poftesc!" Dar oamenii lui Tin bagă de seamă că privirea solului nu e stabilă şi că vocea lui nu are 
sigu- 


ri Herodot, VIII, c. 123-125. 22 IX c. 101; VII, 96. 
a Civilisation, pp. 320-321. 


rantá. Tin a si pierdut. „Oastea lui T'in stă infricosatá în fata noastră. Are s-o ia la fugă! Inamicul n-are decît să 
ne împingă spre rîu! Avem să-l batem cu siguranță." Dar oastea lui Tin rămîne liniştită, iar adversarul poate s-o 
şteargă în voie. Onoarea a făcut ca un asemenea sfat să nu aibă urmări. Căci: „Să nu culegi morții şi răniții este o 
neomenie! Să nu aştepţi clipa convenită, să-l bagi pe inamic la strimtoare, este o laşitate..."2 

Iar învingătorul refuză, cu modestie, să înalțe un trofeu pe cîmpul de bătaie: era bine cînd regii de altădată, 
strălucind de virtute, se luau de piept cu duşmanii cerului şi îi scoteau astfel la iveală pe cei răi, „dar aici nu sînt 
vinovaţi, sînt numai vasali, care şi-au manifestat credinţa pînă la moarte. La ce bun un trofeu?" 

La instalarea unei tabere militare, planul era orientat cu toată grija după anumite puncte cardinale. Alcătuirea 
unei asemenea tabere era prescrisă cu stricteţe, deoarece conta ca o copie a capitalei suveranului. Precizările de 
felul celor expuse aici trădează clar sfera sacrală din care fac parte toate acestea”. Facem abstracţie de problema 
dacă se pot semnala origini sacrale în structura taberei militare romane, aşa cum admit F. Miiller şi alţii. Cert este 
că taberele militare instalate cu mare cheltuială şi bogat ornamentate din Evul Mediu tîrziu, cum a fost cea a lui 
Carol Temerarul, din fata oraşului Neuss, în anul 1475, dovedesc corelatia strînsă dintre sfera de idei a turnirului 
şi cea a beligerantei. 

Un obicei care decurge din concepția că războiul este un joc nobil al onoarei si care se mai păstrează uneori în 
modul modern, întru totul dezumanizat, de a purta războiul este schimbul de amabilitáti cu inamicul. Citeodatá 
nu lipseşte aici un neîndoios element satiric, care face să reiasă şi mai clar caracterul ludic al acestui obicei, în 
războiul feudal chinez, i se trimite adversarului o cană cu vin, care este băut în mod solemn, în timp ce sint evo- 


* Aceeaşi tentatie de a face uz de avantaj se intilneste şi în lupta dintre Siang şi Ce'ou, ibid., p. 320. 
3 Loc. cit., p. 311. 


cate dovezile de cinstire din trecutul paşnic”. Adver se salută unii pe alţii cu tot felul de dovezi de cinsti fac 
schimb de daruri constind din arme, ca Glaucos Diomede. Ca să mai adăugăm pe loc un exemplu oc ' dental 
modern: la asedierea oraşului Breda” de cătr Frederik-Hendrik”, în anul 1637, comandantul militar a] oraşului a 
ordonat să-i fie restituită în mod politicos contelui de Nassau trăsura cu patru cai, care fusese capturată de 
asediați, si i-a trimis şi 900 de florini pentru soldaţii lui. Inamicul dă sfaturi ironice şi batjocoritoare, într-un 
conflict dintre Tin şi Ce'ou, un ostaş al unuia dintre ei îi arată celuilalt, cu o răbdare plină de sfidare, cum să 
scoată din noroi un car de luptă, si este răsplătit cu cuvintele: „Deh! Noi nu sîntem obişnuiţi cu fuga, ca oamenii 
dumitale." Pe la 1400, un conte, De Virneburg, oferă oraşului Aachen lupta într-o anumită zi şi într-un anumit 
loc şi sfătuieşte să fie adus numaidecit la fata locului şi judecătorul landului, Jiilich, care pricinuise diferendul“. 
Aceste înţelegeri cu privire la timpul şi locul bătăliei alcătuiesc punctul cardinal al tratării războiului ca o 
întrecere de onoare, care este totodată şi sentință judiciară. Pichetarea unui teren pentru luptă — crearea unei 
arene — trebuie considerată identică întru totul cu acţiunea de a împrejmui (în limba germană: begen) locul 
întrecerii. O găsim descrisă în izvoarele norvegiene vechi: locul destinat luptei este delimitat cu țăruşi sau cu 
crengi de alun. Reprezentarea aceasta supraviețuiesc în englezescul a pitched battle, termen folosit pentru o 
bătălie reglemen- 


% Granet, loc. cit., p. 314. 

” Oraş în Olanda (Brabant) (n.t.). 

* Frederik-Hendrik (1584-1647), print de Oranje/Orania-Nassau, stadhouder (preşedinte) al confederației Tárilor-de- 
Jos Unite (n.t.). 

? Granet, loc. cit., p. 316. 

% W, Erben, Kriegsgeschichte des Mittelalters (Istoria războiului medieval), 16. Beiheft zur Histor. Zeitschrift (Al 16- 
lea supliment la Revista Istoricá), Miinchen, 1929, p. 95. 


tata, in sensul strategic al cuvintului. In ce másurá a avut loc intr-adevár in rázboiul serios o delimitare in fapt a 
terenului este greu de stabilit. Era însă chiar în esenţa ei o formă sacrală si, ca atare, putea fi oricind indicată in 
mod imbolic, prin plasarea vreunui semn care să tină loc unei delimitări reale. Dar propunerea solemnă ca bătălia 
sa aibă loc într-un anumit punct şi într-o anumită zi ni transmis din istoria medievală în nenumărate exemple. 

Si aici însă, se constată imediat că este vorba, în rimul rînd, de o simplă formalitate, pentru că oferta este, de 
regulă, respinsă sau nesocotită. Carol de Anjou îi comunică lui Willem de Holanda*!, regele roman”: 


da hi selve ende sine man 
recht totte Assche op aer heiden 
sijns Are daghe wilde verbeiden?. 


Ducele loan al Brabantului îi trimite în anul 1332 regelui loan al Boemiei, printr-un crainic, care tine în mină 
paloşul scos din teacă, propunerea de a angaja bătălia în ziua de miercuri şi într-un anumit loc, şi îl roagă să-i 
trimită un răspuns şi eventual o contrapropunere. Regele însă, el însuşi fiind de altfel tocmai arbitrul modei cava- 
lereşti în mare vogă în acele vremuri, îl lasă pe duce să aştepte în ploaie o zi întreagă. Bătălia de la Crecy (1346) 
a fost precedată de un schimb de scrisori, prin care regele Franţei i-a lăsat regelui Angliei alegerea între două zile 
şi patru locuri, sau, dacă doreşte, mai multe. Regele 


3%! Holanda: una dintre Tárile-de-Jos; fost comitat, în cadrul confederației numite Tárile-de-Jos Unite (Verenigde 

Nederlanden), Holanda s-a bucurat de o deosebită importanţă; de aceea, numele statului centralizat de mai tîrziu 
(Nederland = Tara-de-Jos, la singular) se trage, in multe limbi, din numele Holandei (ex.: în româneşte, Olanda) (n.t.). 
? Stoke, III, vs. 1387. 

3 Că el însuşi si oamenii sái/chiar la Aachen pe cimp/vor aştepta pînă la trei zile (ol. veche.) (n.t.). 

% V, si Erben, loc. cit., pp. 93 ş.urm. şi cartea mea, Herfsttij der Middeleeuwen, p. 141; in Verz. Werken, III, p. 121 
(n.a.) — Ed. rom. cit., p. 157 (na.). 


Eduard i-a răspuns cá nu poate trece Sena, dar cá l-, aşteptat zadarnic pe inamic timp de trei zile. La Najera in 
Spania, Henric de Trastamara renunţă într-adevăr la poziția sa favorabilă, ca să-l poată combate pe inamic cu 
orice pret în cîmp deschis, şi este infrint. 

Forma sacrală a slăbit aici pînă la a deveni o ceremonie, un joc de onoare cavalerească, fără însă a-şi pierde prin 
aceasta în prea mare măsură caracterul său originar, care era în esență ludic. Interesul precumpănitor de a cîştiga 
lupta a frinat efectul unei datini care se baza pe relaţii de cultură primare şi care îşi avusese acolo semnificaţia”. 
Pe aceeaşi linie cu obiceiul de a oferi timpul şi locul bătăliei se află pretenţia de a avea un loc de onoare fix în 
ordinea de bătaie, ca şi condiţia ca învingătorul să zăbovească trei zile pe cîmpul de bătaie. Primul punct, dreptul 
de a ataca cel dinţii, care era stabilit uneori prin hrisoave, sau era atribuit ca privilegiu feudal unor anumite 
familii sau regiuni, prilejuia adesea conflicte violente, chiar cu urmări fatale, în renumita bătălie de la Nicopole, 
din anul 1396, unde o oaste de cavaleri de elită, care pornise în cruciadă cu multă pompă şi tapaj, fusese nimicită 
de turci, şansa unei victorii legate de asemenea probleme deşarte, de prioritate, pierise cu totul. Putem lăsa 
deoparte chestiunea dacă în condiţia, care a continuat tot timpul să rămînă în vigoare, de a zăbovi timp de trei 
zile pe cîmpul de bătaie trebuie să vedem pur şi simplu sessio triduana* din viaţa juridică. Cert este cá, prin 
toate aceste obiceiuri de tip ceremonial şi ritual, transmise din domeniile cele mai variate, războiul îşi trădează în 
mod clar originea din sfera primitiv-agonală, unde 


35 Potrivit agenţiei japoneze de presă Domei, generalissimul japonez, după cucerirea oraşului Canton, i-a trimis lui Cian Kai- 
si invitaţia să dea o bătălie hotáritoare pe cîmpia din sudul Chinei, pentru a-si salva astfel onoarea militară, şi să se supună 
verdictului paloşului (Nieuwe Rotterdamse Courant, 13.X1I.1938 

% Şedinţa de trei zile (lat.) (n.t.). 


jocul si lupta, dreptul şi aruncarea sortilor erau încă nediferenţiate”. 

Dacă războiul agonal si sacral îl numim arhaic, asta u înseamnă că în cultura timpurie orice luptă s-ar fi des- 
făşurat în forma unei competiţii reglementate, după cum nu înseamnă nici că în războiul modern elementul ago- 
nal n-ar mai ocupa absolut nici un loc. Názuinta de a lupta cu cinste pentru o cauză care este cea bună rămîne în 
toate timpurile un ideal al omenirii. Acest ideal, în realitatea crudă, a fost de la bun început batjocorit. Voința de a 
învinge este totdeauna mai puternică decît autoli-mitarea impusă de simţul onoarei. Chiar dacă civilizația umană 
fixează limite violenţei spre care se simt minate colectivitátile, necesitatea de a cîştiga îi domină pe beligeranti cu 
atîta putere, încît răutatea omenească dobindeste de fiecare dată joc liber şi îşi îngăduie tot ceea ce poate náscoci 
mintea. Comunitatea arhaică trasează limitele a ceea ce este îngăduit — cu alte cuvinte: regulile jocului — foarte 
aproape de propriul cerc al membrilor tribului si al semenilor. Onoarea căreia membrii comunităţii vor să-i 
rămînă credincioşi este valabilă numai faţă de egali. Cele două părţi în conflict trebuie să fi recunoscut regulile, 
altminteri ele nu încep să lupte. Atîta vreme cit au de-a face cu egali, se inspiră în. principiu dintr-un sentiment al 
onoarei, de care se leagă un spirit competiţional şi o cerinţă privitoare la o anumită cumpătare etc.” De îndată 
însă ce lupta este îndreptată spre oameni socotiți inferiori, fie cá sînt numiţi barbari, fie oricum altfel, orice 
limitare a violenţei dispare, şi vedem istoria omenirii mînjită de îngrozitoarea cruzime cu care regii babilonieni şi 


dezrădăcinare morală au suspendat în ultima vreme, în aproape toate privintele, acum chiar şi în pacea 


J :-: Erben, Joc. cit., p.100, si lucrarea mea Herfsttij der tddeleeuwen, p. 10 n verz. Werken, III, p. 120) (n*.) — Ed. *«*vpp. 
156-157 (n.».). * Pentru China cf. Granet, Joc. cit., p. 334 


armată, edificiul, realizat cu atîta greutate, al dreptului international al războiului, în baza căruia adversarul 
era recunoscut ca parte egală, putînd pretinde un tratament onorabil şi corect. 

In locul idealului primitiv de onoare si nobleţe ancorat în vanitate, apare, în fazele de cultură înaintate, un 
ideal de dreptate, sau mai bine zis: acesta se ataşează la cel dintii şi devine cu timpul, oricît de lamentabil si 
de rău este pus în practică, norma recunoscută şi urmărită a unei colectivităţi umane, care între timp s-a 
extins de la contactul dintre clanuri si triburi, la o societate de popoare şi state mari. Dreptul internațional 
tisneste în sfera agonală ca o idee: cutare lucru e împotriva onoarei, împotriva regulilor. O dată ce s-a 
dezvoltat un sistem de obligaţii decurgînd din dreptul internațional, acesta nu prea mai lasă mult loc pentru 
elementul agonal în relațiile dintre state, deoarece caută să înalțe instinctul competiţiei politice la rangul de 
noțiune juridică. O comunitate de state care se aliniază sub steagul unui drept internaţional unanim 
recunoscut nu mai oferă teren pentru războaie agonale înlăuntrul propriului lor cerc. Totuşi, prin aceasta ea 

n-a pierdut absolut toate trăsăturile unei comunităţi ludice. Principiul ei, de reciprocitate şi egalitate în 
drepturi, formele ei diplomatice, obligaţia mutuală de a respecta convențiile şi de a notifica oficial 
eventuala denuntare a acordurilor încheiate sînt formal identice cu o regulă de joc, în măsura in care nu fac 
decît să lege, atîta timp cît este recunoscut, jocul însuşi, adică necesitatea unei societăţi umane ordonate. De 
data aceasta însă, „jocul" este însăşi baza oricărei civilizaţii. Denumirea ,,joc" mai este încă intrucitva la 
locul ei doar formal. Totuşi, lucrurile au ajuns în realitate la situația in care acest sistem al dreptului 
internaţional nu mai este recunoscut, sau cel puţin luat în considerare, în mod unanim, ca bază a oricărei 
civilizații. De îndată ce, în practică, unii membri ai acestei comunități de state neagă caracterul obligatoriu 
al dreptului internațional, ba chiar acordă în teorie prioritate, ca unică normă a comportării statale, 
interesului şi puterii propriului grup — popor, partidă, Biserică sau stat — o dată cu ultima rămăşiţă pur 
formală a atitudinii ludice dispare şi orice pretenție de civilizație, iar comunitatea regresează, pînă la nivelul 
culturii arhaice. Pentru cá violenta totală reintră în „drepturile" ei. 

Rezultă, aşadar, cu deplină evidenţă concluzia importantă că fără o anumită păstrare a atitudinii ludice cul- 
tura în general nu este posibilă. Dar nici într-o societate abrutizată prin abandonarea tuturor raporturilor 
juridice, instinctul agonal nu este cîtuşi de putin suspendat, pentru că el face parte din însăşi firea umană. 
Názuinta congenitală a omului de a voi să fie primul mînă şi atunci grupurile unele împotriva altora, şi le 
poate duce, sub imperiul unui orgoliu nebunesc, pînă la cele mai nebănuite niveluri ale fanatismului si 
rátácirii. 

Intrecerea cu scopul de a fi cel dintii înseamnă fără îndoială pentru civilizaţie, la începutul ei, un factor de 
formare şi înnobilare, în stadiile cu mentalitate încă naiv copilărească şi cu noțiuni vii cu privire la onoarea 
rangului social, o asemenea întrecere a produs curajul mîn-driei personale, care este indispensabil pentru o 
cultură tînără. Si nu numai atit: din aceste neîncetate jocuri cu caracter de luptă, veşnic imbibate de factorul 
sacru, iau naştere înseşi formele culturii şi se dezvoltă structura vieţii sociale. Viaţa nobiliară a luat forma 
unui joc ináltátor, de onoare şi de vitejie. Dar tocmai pentru că în războiul necruţător acest joc nobil nu 
poate deveni realitate decît într-o măsură atit de redusă, el trebuie trăit într-o ficțiune socială estetică. 
Violenţa sîngeroasă nu poate fi transferată în forme de cultură nobile decît în mică măsură. De aceea, 
spiritul comunităţii caută mereu o ieşire în închipuiri frumoase referitoare la o viaţă plină de eroism, care se 
desfăşoară, în întreceri nobile, într-o sferă ideală, a onoarei, a virtuții şi a frumuseţii. Ideea unei lupte nobile 
rămîne cert unul dintre cele mai puternice impulsuri ale culturii. Dacă s-a dezvoltat devenind un sistem ie 
atletică vitejească, de joc de societate solemn, de ele-vare poetică a raporturilor de viață, aşa cum s-a întîm- 
plat cu cavalerismul Evului Mediu occidental sau în busido-ul japonez, arunci însăşi această închipuire va 
reacţiona în mod esenţial asupra atitudinii şi activităţii culturale şi personale, călind curajul şi promovind inde- 
plinirea datoriei. Sistemul luptei nobile ca ideal de viață şi ca formă de viață prin excelenţă este legat de la natură 
de o structură socială în care o nobilime militară numeroasă, cu posesiuni funciare moderate, este dependentă de 
o autoritate suzeraná cu aspect sacru, credinţa faţă de suzeran fiind motivul central al existenţei. Numai într-o 
astfel de societate, în care omul liber nu are nevoie să muncească, poate înflori cavalerismul, cu indispensabila 
lui măsurare a puterilor: turnirul. In această sferă, se ia în serios jocul de legăminte fantastice privitoare la isprăvi 
eroice nemaipomenite, se pun probleme de blazoane şi de baniere, iar oamenii se asociază în ordine cavalereşti şi 
îşi dispută unii altora rangul şi întîietatea. Numai o aristocrație feudală dispune de timpul necesar şi de starea de 
spirit necesară pentru astfel de lucruri. Acest vast complex de idei, de datini şi de orînduiri s-a conturat în modul 
cel mai pur în Occidentul medieval, în statele musulmane şi în Japonia. Caracterul fundamental al tuturor acestor 
lucruri se vădeşte, aproape si mai clar decît in cavalerismul creştin, în tara Soarelui-Răsare. Samuraiul 
profesează concepția că ceea ce pentru oamenii obişnuiţi este lucru serios pentru cei viteji nu este decît joc. 
Nobila stăpînire de sine față de primejdia morţii este pentru el totul pe lume. Conflictul generat de schimbul de 
cuvinte jignitor, despre care a fost vorba mai sus, se poate înălța la rangul de acţiune cavalerească nobilă, în care 
combatanții îşi vădesc stăpînirea formei eroice. Din acest eroism feudal face parte şi disprețul manifestat de nobil 
față de tot ce este material. Nobilul japonez a dovedit bună creştere prin faptul că nu cunoaşte valoarea 
monedelor. Un print japonez, Kenşin, în război cu altul, Singhen, care locuia în munți, a aflat cá un al treilea, 
care nu era în război declarat cu Şinghen, îi tăiase acestuia aprovizionarea cu sare. Atunci, Kenşin le-a poruncit 
supuşilor săi să-i trimită sare din belşug inamicului şi i-a scris că găseşte vrednică de dispreţ o asemenea acţiune 
de război economic: „Eu nu lupt cu sarea, ci cu palosul."? Atitudinea lui Kenşin a însemnat respecterea regulilor 
jocului. 

Este neîndoios că acest ideal de onoare, credință, curaj, stăpînire de sine şi îndeplinire a datoriei, legat de ideea 
cavalerismului, a promovat şi a înnobilat în mod cît se poate de substanţial culturile care l-au slăvit. Chiar dacă 
şi-a găsit expresia în cea mai mare parte în fantezie şi ficţiune, este foarte sigur că a promovat forța spirituală 
personală în domeniul educaţiei şi în cel al vieţii publice şi că a ridicat nivelul etic. Totuşi, imaginea istorică a 
unor astfel de forme de cultură, aşa cum reiese ea în mod atât de fermecător, în întreaga ei glorie epică şi roman- 
tică, din izvoarele medievale creştine si din cele japoneze, a dus în ispită în repetate rînduri pînă şi firile cele mai 
blajine, făcîndu-le să slăvească războiul, în mod mai zgomotos decît a meritat el vreodată în realitate, ca sursă de 


62 


virtuti si de cunoştinţe. Tema elogierii războiului ca sursă a facultăţilor spirituale omeneşti a fost tratată pînă 
acum în mod cam neglijent. Ce-i drept, John Ruskin a cam sărit peste cal cîhd a prezentat cadetilor din 
Woolwich războiul ca fiind condiţia indispensabilă a tuturor artelor pure si nobile ale păcii. No great ari ever yet 
rose on earth, but among a nation ofsoldiers. Ifound, in brief-— continuă el, nu fără o oarecare superficialitate 
naivá in minuirea exemplelor istorice —, that all great nations learned their truth ofword, and strength of 
thought, in war; that they were nourished in war, and wasted by peace; taught by war, and deceived by peace; 


trained by war, and betrayed by peace; — in a ivord, that they were horn in war, and expired in peace". 


? Nitobe, The Soul ofjapart (Sufletul Japoniei), Tokio, 1905, pp. 98, 35. 

“ Nici o artă majoră nu a apărut vreodată pe pămînt decît în mijlocul unei naţiuni de soldati. Pe scurt, am constatat că toate 
națiunile mari şi-au aflat adevărul cuvântului şi forța gîndirii în război; că au fost hrănite în război şi pustiite de pace; instruite 
de război si dezamăgite de pace; antrenate de război şi trădate de pace; — într-un cuvînt, că s-au născut în război şi au murit 
în pace (engl.) (n.t.). 


Ceva adevárat este, fireste, aici, si este spus in mod impresionant. Dar Ruskin igi ajunge numaidecit din 
urmá propria sa retoricá: toate acestea nu sint valabile pentru orice rázboi. El se referá in mod expres la the 
creative, or foundational war, in which the natural restlessness and love of contest among men are 
disciplined, by consent, into modes of beautiful — though it may be fatal — play”. El vede omenirea 
împărțită de la bun început în două races; one of workers, and the other of players, adică a luptătorilor, 
proudly idle, and continually therefore needing recreation, in which they use the productive and laborious 
orders partly as their cattle, and partly as their puppets or pieces in the game ofdeath*. în viziunea fugară 
a lui Ruskin cu privire la caracterul ludic al rázboiului arhaic, se aflá strins aláturate o intelegere profundá 
si o inlántuire superficială de idei. Important aici este faptul cá Ruskin a înţeles acest element ludic. El 
consideră că idealul arhaic al războiului este realizat la spartani şi in cavalerism. Dar, imediat după 
cuvintele citate ceva mai sus, blindetea lui serioasă şi cinstită se răzbună pe ideea avută anterior, iar 
argumentatia lui, scrisă sub impresia mácelurilor din timpul războiului civil american, se preface în cea mai 
pătimaşă repulsie faţă de războiul modern (din 1865) din cîte se pot imagina”. 

O singură virtute pare să fi trecut în sfera vieţii ostăşeşti aristocratice şi agonale a preistoriei: credința. 
Credinţa este dăruirea față de o persoană, o cauză sau o 


^' Războiul creator, sau fundamental, în care agitația firească şi pornirea spre luptă între oameni este disciplinată, prin con- 
sens, în modalități ale unui joc frumos — chiar dacă poate fi fatal (engl.) (n.t.). 

? Rase; una a muncitorilor şi cealaltă a jucătorilor, vanitoşi si trîndavi, si deci avînd în permanenţă nevoie de distracție, în 
care ei folosesc clasele producătoare şi truditoare în parte ca pe propriile lor vite şi în parte ca pe propriile lor păpuşi sau piese 
în jocul morţii (engl.) (n.t.). 

? The Crown of Wild Olive, Four Lectures on Industry and War (Coroana Măslinului Sălbatic, Patru prelegeri despre 
Industrie şi Război), III: War (Războiul). 


idee, fără motive care să determine punerea în discuţie a acestei dăruiri sau punerea la îndoială a 
obligativitátii ei permanente. Este o atitudine proprie în foarte mare măsură naturii jocului. E firesc lucru să 
bánuim că obirsia unei virtuti, care în ipostaza ei cea mai pură şi în îngrozitoarele ei perversiuni a produs în 
decursul istoriei un ferment atît de puternic, se găseşte în această sferă a jocului primitiv cu viața. 

în orice caz, pe terenul cavalerismului au crescut flori strălucitoare şi o recoltă bogată de roade ca valori 
culturale: expresia epică şi lirică avînd conţinutul cel mai nobil, o artă decorativă variată şi plină de 
fantezie, forme frumoase ale ceremonialului şi convențiilor. De la cavaler, traversînd /'honnete homme din 
secolul al XVII-lea, pînă la gentleman-ul modern, trece o linie dreaptă. Occidentul latin a inclus şi idealul 
de dragoste curtenească în acest cult al vieţii ostăşeşti nobile, şi se intretese în mod atit de intim cu el, încît 
cu timpul urzeala a ascuns bătătura. 

Un singur lucru mai trebuie spus aici. Vorbind despre toate acestea ca despre nişte forme frumoase ale cul- 
turii, aşa cum cunoaştem cavalerismul din tradiția diferitelor popoare, sîntem în primejdie să pierdem din 
vedere fundalul lui sacral. Tot ceea ce vedem în fata noastră ca joc frumos şi nobil a fost cîndva joc sacru. 
Consacrarea cavalerească, turnirul, ordinele si legămintele îşi au fără îndoială originile în datinile initiatice 
ale unei depărtate preistorii. Verigile acestui lanţ al evoluţiei nu mai pot fi identificate, îndeosebi 
cavalerismul medieval-crestin ne este cunoscut în principal ca un element de cultură păstrat încă în mod 
artificial şi în parte reînviat în mod intenționat. Ce a mai însemnat în Evul Mediu tîr-ziu cavalerismul, cu 
sistemul lui prelucrat cu pretiozitate, alcătuit din codul lui de onoare, morala lui curtenească, heraldica, 
ordinele şi turnirul, am încercat să descriu în mod mai amănunţit în altă parte“. Corelaţia intimă dintre 
cultură si joc am sesizat-o mai ales în acest domeniu. 

^ Herfsttij der Middeleeuwen, cap. II-X; în Verz. Werken, IE. 173 


VI. JOCUL SI INTELEPCIUNEA 

Modurile în care luptă oamenii unii cu alţii sînt la fel de diferite ca şi obiectivele pentru care şi ca si acțiunile 
prin care se duce lupta. Decizia este lăsată, în mod variabil, pe seama puterii, sau a indeminárii, sau a luptei 
sîngeroase. Oamenii se iau la întrecere în curaj sau în capacitatea lor de rezistență, în iscusintá sau în cunoştinţe, 
în fanfaronadă sau in şiretenie. Li se impune o probă de putere, o ispravă deosebită, un tur de forță sau li se cere 
să forjeze un palos sau să găsească rime meşteşugite. Li se pun întrebări la care trebuie să răspundă. Competiţia 
poate lua forma unei preziceri, a unui rămăşag, a unui proces, a unui legămînt sau a unei ghicitori, în toate aceste 
ipostaze, ea rămîne în esență un joc, şi în această calitate rezidă punctul de pornire de la care poate fi sesizată 
funcţia ei pentru cultură. 

La începutul fiecărei competiţii, se află jocul, cu alte cuvinte convenţia de a executa într-un anumit interval de 
timp şi înlăuntrul unor anumite limite spaţiale, după anumite reguli, într-o anumită formă, ceva care aduce 
rezolvarea unei încordări şi care se află în afara cursului obişnuit al vieţii. Ce anume trebuie executat şi ce anume 
se cîştigă prin aceasta este o problemă care se leagă abia în a doua instanță de obiectivul jocului. 

O extraordinară identitate caracterizează în toate civilizațiile obiceiurile legate de competiţie şi semnificaţia care 
i se atribuie. Această uniformitate aproape absolută dovedeşte prin ea însăşi cît de strîns legată este întreaga 
activitate ludic-agonală de fondul cel mai profund al vieţii sufleteşti si sociale a omului. 

Poate si mai limpede încă decît pe terenul dreptului si pe cel al războiului, care au fost tratate mai sus, uni- 
formitatea culturii arhaice reiese din competiţiile pe tărî-rnul cunoştinţelor şi al înțelepciunii. Pentru omul 
primitiv, a putea sau a îndrăzni ceva înseamnă putere, dar a şti ceva înseamnă putere magică, în fond, orice 
cunoaştere deosebită este pentru el cunoaştere sacră, o ştiinţă secretă şi magică, deoarece pentru el orice 
cunoaştere se află de fapt în relaţie directă cu însăşi ordinea cosmică. Cursul reglementat al lucrurilor, dispus si 
determinat de zei, menţinut prin cult, întru conservarea vieții şi întru fericirea omului, acel rtam, ca să-l pomenim 
cu vechiul său nume indian, nu este păstrat prin nici un alt mijloc mai bine decît prin ştiinţa oamenilor cu privire 
la cele sfinte şi la numele lor secrete, cu alte cuvinte: cu privire la obirgia lumii. 

Prin urmare, cu prilejul sărbătorilor sacre se organizează întreceri în asemenea cunoştinţe, pentru că în cu-vîntul 
exprimat efectul asupra ordinii cosmice devine viu. Competiţiile în cunoaştere initiaticá îşi au rădăcinile cum nu 
se poate mai profunde în cult şi constituie un element component esenţial al lui. întrebările pe care preoţii sacri- 
ficatori şi le pun unii altora pe rînd sau la provocare sînt ghicitori în deplinul înţeles al cuvîntului, iar ca formă şi 
ca tendință sînt absolut identice cu ghicitoarea ca joc de societate. 

Funcția unor astfel de lupte sacrale cu ajutorul ghicitorilor nu este nicăieri atît de clar vizibilă ca în tradiția 
vedică. La marile sacrificii solemne, aceste competiţii constituie o parte la fel de esenţială ca şi sacrificiul însuşi. 
Brahmanii se iau la întrecere în játavidyd, cunoaşterea obirsiilor, sau în brahmodya, cea mai bună redare verbală 
a celor sfinte, în aceste denumiri ale jocului sacru se află inclus din oficiu faptul că întrebările puse se referă la 
geneza cosmosului. Diferite cinturi din Rgveda contin concretizarea poetică directă a unor astfel de competiţii. 
In imnul Rgveda 1.164, întrebările se referă în parte la fenomene cosmice, iar în parte soluțiile lor le 
raportează la unele amănunte ale ritualului sacrificional. 

„Te întreb care este capătul extrem al pământului; te întreb unde este buricul pămîntului. Te întreb despre 
sá-mínta armásarului; te întreb despre locul suprem al rațiunii." 

în imnul VIII. 29, sînt descrişi, în zece ghicitori tipice, zeii cei mai importanţi, cu atributele lor, numele lor 
trebuind să urmeze ca răspuns”. 

„Castaniu roşcat este unul, schimbător la înfăţişare, blind, un tînăr; se împodobeşte cu aur (Soma), în poală, 
a coborit unul luminând, înțeleptul printre zei (Agni)" etc. 

Iată deci în cît de mare măsură precumpăneşte în aceste cînturi caracterul de ghicitori rituale, a căror soluție 
se bazează pe cunoaşterea ritului şi a simbolurilor lui. In această formă de ghicitori germinează însă 
nemijlocit cea mai profundă înţelepciune privitoare la temeiurile existenţei. Magnificul imn Rgveda X. 129 
a fost numit, pe drept cuvînt, de Paul Deussen „poate cel mai vrednic de admiraţie crimpei de filozofie care 
a ajuns din timpurile vechi pînă la noi". 

1. „Nu era atunci existență, nu era ne-existentá. Nu era atmosferă, nici firmamentul de deasupra. Ce se 
mişca? Unde? Sub ocrotirea cui? Hăul adînc era alcătuit din apă?" 

2. „Acolo nu era moarte, acolo nu era ne-moarte; acolo nu era deosebire între zi şi noapte. De la sine, fără 
vînt, răsufla numai Aceasta; nu era nimic altceva decît Aceasta."* 


! Cf.: Lieder des Rgveda, übersetzt von A. Hillebrandt (Cinturile Rgvedei, traduse de A. Hillebrandt), în Quellen zur 
Religionsgeschicbte (Izvoare pentru istoria religiei), VII, 5, Gottingen, 1913, p. 105 (I, 164, 34). 

2 Loc. cit., p. 98 (VIII, 291-292). 

? Allgemeine Geschichte der Philosophie (Istoria generală a filosofici), |, Leipzig, 1894, p. 120. 

* Lieder des Rgveda, p. 133. 


In construcţia afirmativă a acestor versete şi a celor două următoare, forma de ghicitoare pare să dispară tot 
mai mult, datorită structurii poetice. După aceea însă, forma interogativă directă revine. 

6. „Cine ştie, cine va vesti aici din ce iau naştere, din ce această creaţie..." 

Dacă admitem că acest cînt îşi trădează originea din cîntul-ghicitoare ritual, care, la rîndul lui, reprezintă 
prelucrarea literară a unor concursuri de ghicitori ținute realmente cu prilejul sacrificiului solemn, s-a 
demonstrat astfel in mod cum nu se poate mai convingător corelatia genetică dintre jocul cu ghicitorile şi 
filozofia sacră. 

In unele imnuri din Atharvaveda, ca de pildă X.7 şi X.8, şiruri întregi de asemenea întrebări-ghicitoare par a 
fi colectionate şi înşirate la întîmplare, apoi aduse la acelaşi numitor, fie că urmează un răspuns, fie cá 
rămîn fără răspuns. 

„Incotro se duc jumátátile de lună, încotro lunile, în unire cu anul? încotro anotimpurile?... spune-mi 
această skambha!! încotro rîvnind să ajungă se grăbesc împreună cele două fecioare cu infátigári diferite, 
ziua şi noaptea? încotro rîvnind să ajungă curg apele? 

Cum de nu se opreşte vîntul, cum de nu se linişteşte mintea? Iar apele, gonind după adevăr, de ce nu se o- 
presc niciodată?" 

Nu ne revine nouá sarcina ca, în aceste produse ale extazului si emotiei străvechi cu privire la tainele exis- 
tentei, să facem o distincţie între poezia sacră, înţelepciunea vecină cu nebunia, mistica cea mai profundă si 
verbiajul secret. Cuvîntul acestor vechi preoti-cintáreti pluteşte fără încetare pe lingá porțile 
incognoscibilului, care însă rămîn pentru noi, ca şi pentru ei, închise. Ceea ce se poate spune aici despre 
problema respectivă este că în această întrecere cultuală se naşte filozofia, nu dintr-un 


? Atharvaveda, X. 7. 5. 6. Literal „stîlp”, aici în înţelesul mistic de „baza existentului" sau ceva asemănător. 
$ X. 7. 37. 


Joc van, ci într-un Joc sacru, înțelepciunea este practicată ca un tur de forță sacru. Filozofia apare aici în 
formă ludică. Dar problema cosmogonică, anume: cum s-a născut tot ceea ce există pe lume, este una dintre 
preocupările primare ale minţii omeneşti. Psihologia infantilă experimentală arată că o parte importantă din 
întrebările pe care le pune un copil de şase ani sînt de obicei, în fapt, de natură cosmogonică: cum de curge 
apa, de unde vine vin-tul, chiar si întrebări referitoare la moarte-existentă etc.” 

întrebările-ghicitoare ale imnurilor vedice duc direct spre cele mai profunde sentinţe ale Upanisadelor. Nu e 
însă sarcina noastră aici să demonstrăm mai îndeaproape conţinutul filozofic al ghicitorii sacre, ci să 
deducem din el mai îndeaproape încă ceva şi să expunem cît mai clar cu putință importanţa lui pentru 
cultură. 

Intrecerea constînd în a formula şi a rezolva ghicitori, departe de a fi un simplu divertisment, constituie o 
parte esențială a cultului sacrificional. Rezolvarea ghicitorilor se poate ocoli la fel de puţin ca şi însuşi 
sacrificiul. Căci forțează mîna zeilor. O paralelă interesantă a vechii uzante indiene se găseşte la membrii 
tribului Toradja, din Celebes-ul Mijlociu”. La sărbătorile lor, formularea de ghicitori este limitată la timpul 
scurs din clipa în care orezul cade „gravid" pînă cînd începe recoltatul, avînd în vedere cá „împlinirea" 
ghicitorilor este necesară pentru „împlinirea" spicului de orez. De cîte ori este dezlegată o ghicitoare, 
intervine corul, cu urarea: „flup! ieşi, orezul nostru drag; iesiti, spice grase, colo sus în munți, colo jos in 
văi!" în anotimpul care precedă numita peri-odă, orice activitate literară e interzisă, deoarece ar putea 


7 Jean Piaget, Le langage et la pensee diez l'enfant (Limbajul şi gîndirea la copil), Neuchátel-Paris, 1930, cap. V, Leş 
questions d'un enfant (intrebárile unui copil). 

* M. Winternitz, Ceschichte der indischen Literatur (Istoria literaturii indiene), I, Leipzig, 1908, p. 160. 

N. Adriani si A. C. Kruyt, De baree-sprekende Tomdja's van Midden-Celebes (Toradjii vorbitori de baree din Celebes-ul 
Mijlociu), Batavia (azi: Djakarta), 1914, III, p. 371. 


fi primejdioasă pentru creşterea orezului. Acelaşi cuvînt înseamnă „ghicitoare" si me, adică produsul 
agricol care este înlocuit de orez! 

Cine este cît de cît informat despre literatura Vedelor şi a Brahmanelor ştie că explicațiile lor cu privire la 
originea lucrurilor se depărtează foarte mult unele de altele, că se contrazic între ele şi că sînt extrem de 
variate, de încurcate şi de pedante. O corelaţie sau un sens general nu se poate găsi în ele. Dacă însă ţinem 
seama aici de caracterul ludic initial al speculatiei cosmogonice si de realitatea că aceste explicaţii îşi au 
originea în ghicitoarea rituală, devine limpede că toată încurcătura nu provine atita din ingeniozitatea si din 
egoismul plin de vanitate al preoților aflaţi în concurenţă, fiecare dintre ei vrînd să închine un anumit 
sacrificiu care să fie mai presus decît celelalte", cît mai ales din faptul că nenumăratele explicații 

contradictorii au fost cîndva tot atîtea soluţii ale unor ghicitori rituale. 

Ghicitoarea îşi vădeşte caracterul său sacru, ceea ce înseamnă „primejdios", în faptul că pare să fie 
totdeauna, îri textele mitologice sau rituale, o „ghicitoare de supraviețuire", adică o ghicitoare de a cărei 
soluție e condiționată viaţa, o ghicitoare a cărei miză e viața. Acestei trăsături îi corespunde faptul cá 
punerea unei întrebări la care nu poate răspunde nimeni e considerată ca înţelepciune supremă. Ambele date 
se găsesc reunite în povestirea indiană veche cu privire la regele Janaka; acesta a pus ca premiu o mie de 
vaci la un concurs de întrebări 


IN. Adriani, De naam der gierst in Midden-Celebes (Numele meiului în Celebes-ul Mijlociu), Tschr. Bat. Gen. (Revista 
Asociatiei Batave), 51,1909, p. 370. Despre executantii unor anumite jocuri populare din Graubunden s-a mai spus dass sie 
ihre thorechten abenteuer trieben, dass ihnen dos korn destobas gerathen sole (cá îşi deapáná aventurile nebunesti, încît griul 
sá li se lege cit mai bine), Stumpfl, Kultspiele, p. 31. 

1 Aşa cum si H. Oldenberg, Die Weltanschauung der Brahmanatexte (Concepţia despre lume din textele brahmana), 
Gottingen, 1919, mai era inclinat sá creadá, pp. 166, 182. 


teologice, tinut intre brahmanii care i-au vizitat sárbátoarea sacrificionalá". inteleptul Yájnavalkya cere sá i 
se mine vacile prin faţă cu anticipație, apoi îi bate în mod strălucit pe toti adversarii. Cînd unul dintre ei, 
Vidagdha Săkalya, este nevoit să-i rămînă dator un răspuns, îi cade deodată capul de pe trunchi, ceea ce ar 
putea să fie o versiune pedantă a motivului că şi-a pus capul zălog în concurs. Cînd în cele din urmă nimeni 
nu mai îndrăzneşte să pună vreo întrebare, Yájnavalkya exclamă triumfător: „prea-cinstiţi brahmani, cine 
dintre voi doreşte, acela să mă întrebe, sau întrebaţi si toti o dată, sau cine doreşte, pe acela am să-l întreb 
eu, sau pe toti o dată!" 

Caracterul ludic este cît se poate de vădit aici. Chiar şi tradiția sacră intră în joc. Gradul de seriozitate cu 
care este înscrisă povestirea în textul sacru apare ca fiind la fel de greu de determinat, şi în fond la fel de 
neglijabil, ca şi întrebarea dacă într-adevăr şi-a pierdut vreodată cineva viaţa din cauză că nu a putut 
dezlega o ghicitoare. Principalul este motivul ludic ca atare. In tradiția grecească, motivul competiției 
enigmistice, la care infringerea se plăteşte cu viaţa, se regăseşte, într-o formă intrucitva tocită, în povestirea 
referitoare la prorocii Calchas şi Mopsos. Lui Calchas i se prezice că va muri cînd va in-tilni un proroc mai 
bun decît el însuşi, îl găseşte pe Mopsos, şi încep amindoi un concurs de ghicitori, în care acesta din urmă 
învinge. Calchas moare de supărare, sau se sinucide de ciudă; ucenicii lui îl urmează pe Mopsos”. Este dar 
că aici se regăseşte, desfigurat, motivul ghicitorii de supravieţuire. 

Lupta pe viaţă şi pe moarte cu arma întrebărilor este un motiv nelipsit în tradiția eddică. în Vafthrudnismál, 
Odin îşi măsoară înțelepciunea cu cea a uriaşului atoateştiutor, care posedă ştiinţa vremii străvechi. Este un 
rămăşag in deplinul înţeles al cuvîntului şi o încercare a norocului, şi este 


? Satapatha-brăhmana, XI. 6. 3.3, Brhadáranyaka-upanishad, O. 1-9. 
P? Strabon, XTV, c. 642; Hesiod, fragm. 160; cf. Ohlert, Ratsel una Rátselspiele! (Ghicitori şi jocuri enigmistice?), p. 
28. 


in joc capul. Mai întîi, întreabă Vafthrudnir, apoi Odin. întrebările sînt de natură mitologică şi cosmogonicá, 
pe de-a-ntregul identice cu exemplele vedice: de unde au venit ziua şi noaptea, de unde iarna şi vara, de 
unde vîntul? In Alvissmál, Thor îl întreabă pe piticul Alviss numele pe care le poartă tot felul de lucruri la 
aşi, la vani, la oameni, la uriaşi şi la pitici, şi la Hei; la sfîrşit, piticul, cînd dă de lumina zilei, este ferecat în 
lanţuri. Aceeaşi formă o are si cîntul lui Fjolsvinn. în ghicitorile lui Heidrek, motivul este următorul: regele 
Heidrek a făcut un legámint, ca un om care s-a făcut vinovat față de el să-şi poată salva capul dacă îi 
propune o ghicitoare pe care el, regele, să n-o poată dezlega. Cu toate că cele mai multe din aceste cînturi 
sînt socotite a fi cele mai recente din ciclul eddelor, iar poeții n-au urmărit, cu siguranță, decît să-şi 
desfăşoare iscusinta poetică, relația cu lupta enigmisticá sacrală este pretutindeni mai mult decît evidentă. 
Răspunsul la întrebarea enigmistică nu este găsit prin meditație sau prin raționament logic. Răspunsul este 
o soluție, o dezlegare subită a unui nod, cu care întrebătorul te-a legat. De aceea, soluția corectă il face 
deodată pe întrebător să-şi piardă puterea, în principiu, fiecare întrebare nu are decît un singur răspuns. 
Răspunsul poate fi găsit de cel care cunoaşte regulile jocului. Regulile jocului sînt de natură gramaticală, 
poetică sau rituală. Participantul trebuie să cunoască limbajul enigmistic, trebuie să ştie ce categorie de 
fenomene este indicată prin simbolurile , roatá", „pasăre", „vacă". Dacă pare că este posibil un al doilea 
răspuns, care satisface regula şi pe care întrebătorul nu-l bănuise, atunci este vai de întrebător. Pe de altă 
parte, unul şi acelaşi lucru poate fi figurat sau exprimat în diferite feluri, adică poate fi ascuns într-o serie 
întreagă de întrebări enigmistice diferite. Adeseori, soluția unei ghicitori constă numai în cunoaşterea unui 
anumit nume sacru sau secret al lucrurilor, ca în mai sus-mentionatul Vafthrudnismál. 

Dacă aici a fost vorba despre înţelegerea formei „ghicitoare" în general, şi nu de înţelegerea în special a 

calităţii ludice si a funcției ghicitorii, este cazul să cercetám mai în profunzime corelaţiile etimologice şi 
semantice care leagă cuvîntul olandez raadsel (= ghicitoare, enigmă) de cuvintele raad şi raden, cu 
înţelesul lor, în aparență dublu, de „ghicire" şi „sfat", respectiv de „a ghici" şi „a sfătui", în acelaşi mod, în 
greceste, ccîvoc, (ainos), „poveste", „sentinţă", „proverb", are legătură cu oiwyjoÁq, aîvtyna (ainigmos, 
ainigma). Din punctul de vedere al istoriei culturii, formele de exprimare „sfat, ghicitoare, exemplu mitic, 
basm, proverb" sînt foarte strîns legate între ele. Toate acestea sînt însă menționate aici numai pro me- 
moria, pentru a putea prelungi liniile ghicitorii şi în cîte-va alte direcții. 

Se poate trage concluzia că ghicitoarea este în principiu si dintru început un joc sacru, cu alte cuvinte că se 
află situată deasupra limitelor dintre joc şi seriozitate si că este foarte importantă, fără să-şi piardă din 
această cauză caracterul ludic. Dacă o vedem după aceea că se ramifică atît înspre divertisment, cît si înspre 
doctrina sacră, nu trebuie să vorbim despre seriozitate, care coboară pînă la nivelul glumei, nici despre joc 
care se înalță pînă la nivelul seriozitátii. Ceea ce se petrece aici nu este altceva decît faptul că viaţa culturală 
creează treptat o anumită distincție între cele două domenii, pe care noi le deosebim ca seriozitate si joc, dar 
care într-o fază originară formează un mediu spiritual neflivizat, unde se manifestă cultura. 

Ghicitoarea, sau, într-o exprimare mai generală, întrebarea cu caracter enigmistic, rămîne, făcînd abstracție 
de efectul ei magic, un important element agonal al relațiilor sociale. Ca joc de societate, ghicitoarea se 
încadrează în tot felul de scheme literare şi de forme ritmice, ca de pildă în cea a întrebării în lanţ, în care 
diferitele întrebări se leagă una de alta într-o succesiune neîncetată, sau în cea a întrebării privitoare la tot 
ceea ce întrece orice altceva, de tipul cunoscut: ce este mai dulce ca mierea? etc. La greci, punerea de 
aporii, adică de întrebări la care nu se poate da nici un răspuns precis, este agreată ca joc de societate. 
Aporiile pot fi considerate o formă atenuată a ghicitorii de supravieţuire. S-ar putea spune că întrebarea 
fatală a sfinxului îşi mai face auzite ecourile încă şi astăzi: în principiu, miza rămîne pierderea vieţii. Un 
exemplu grăitor al felului în care tradiția de mai tîrziu prelucrează motivul ghicitorii de supravieţuire, aşa 
încît fondul sacral mai iese în mod clar la iveală, ni-l furnizează întîlnirea lui Alexandru cel Mare cu gim- 
nosofistii indieni. După cucerirea unui oraş care îi rezistase, Alexandru îi cheamă la el pe cei zece înţelepţi 
care îi sfătuiseră pe conducătorii oraşului să lupte împotriva macedoneanului. Le va pune întrebări 
irezolvabile. Cel ce va răspunde mai rău va muri primul. Unul dintre ei va judeca răspunsurile. Dacă judecă 
bine, îşi salvează în felul acesta propria viață, întrebările au în cea mai mare parte caracterul unor dileme 
cosmologice, variante ludice ale ghicitorilor sacre din imnurile vedice. Care sînt mai multi: viii sau morții? 
Care este mai mare: marea sau pămîntul? Care a fost mai întîi: ziua sau noaptea? Răspunsurile date sînt mai 
degrabă trucuri logice decît înţelepciune mistică, în cele din urmă, unul dintre ei, la întrebarea: „cine a 
răspuns cel mai rău?" spune: „unul mai rău decît altul", şi arunci întregul plan al lui Alexandru este 
zădărnicit: nimeni nu poate fi ucis". 

Intenţia de a-l păcăli pe adversar cu o ghicitoare este esenţială în dilemă, întrebarea la care răspunsul 
trebuie să rezulte întotdeauna în dezavantajul celui ce răspunde. Acelaşi lucru se poate spune şi despre 
ghicitoarea cu două soluţii, din care una, cu caracter obscen, este de cele 


14 U, Wilcken, Alexander aer Grosse und die indischen Gymno-sophisten (Alexandru cel Mare şi gimnosofistii indieni), 
Sitzungsber. Preuss. Akad. (Dárile de seamă ale şedinţelor Academiei Prusiene), 1923, 33, p. 164. in manuscris, sint lacune 
care fac ca povestirea să nu fie perfect clară; aceste neclaritáti, după părerea mea, nu au fost rezolvate de Wilcken in mod 
întru totul convingător. 


mai multe ori evidentă; asemenea ghicitori se găsesc şi in Atharvaveda'?. 

Printre ipostazele complexe, sub care ghicitoarea devine formă literară, fie cu scop de divertisment, fie de in- 
struire, există vreo cîteva care merită o deosebită atenţie, deoarece scot în evidenţă extrem de clar corelatia dintre 
ludic si sacral. Prima este conversaţia bazată pe întrebări cu conţinut religios sau filozofic. Această ipostază se 
regăseşte în cele mai variate culturi. Tema ei este de obicei următoarea: un înțelept este întrebat fie de o singură 
persoană, fie de o serie de alti înţelepţi. Zaratustra este luat astfel la întrebări de cei şaizeci de înţelepţi ai regelui 
Vistaspa. Solomon răspunde la întrebările puse de regina din Saba. în literatura brahmana, este curent motivul cu 
tînărul brahmatsárin care soseşte la curtea unui rege şi acolo este întrebat, sau pune el însuşi întrebări, devenind 
astfel, din ucenic, învăţător. Aproape că nu mai este nevoie de demonstrat că această formă se leagă în modul cel 
mai strîns cu putință de competiţia arhaică sacră bazată pe ghicitori. Caracteristică în această privinţă este o 
povestire din Mahábhárata.'^ Pandavii rătăcesc prin pădure şi ajung la un eleşteu frumos. Duhul apei le interzice 
să bea din baltă, pînă nu răspund la întrebările puse de el. Totuşi, toti cei care răspund se prăbuşesc la pămînt, 
neinsufletiti, în cele din urmă, Yudhishtira se declară gata să răspundă la întrebările duhului, începe atunci un joc 
de întrebări şi răspunsuri, care ilustrează în mod frapant tranziţia de la ghicitoarea sacră cosmologică la jocul de 
inteligență şi care prezintă în această formă aproape toată morala indiană. 

La drept vorbind, convorbirea religioasă din vremea Reformei, ca de pildă cea a lui Luther cu Zwingli, la Mar- 
burg, în 1529, sau cea a lui Theodore de Beze şi confrații lui cu prelatii catolici, la Poissy, in 1561, nu este 


67 


altceva decît continuarea directă a unei uzante sacre antice. 


'5 XX, nr. 133, 134. 
16 TII, 313. 


Printre produsele literare pe care le-a prilejuit această formă, a convorbirii alcătuite din întrebări şi răspunsuri, se 
numără unul care merită o mai îndeaproape cercetare. Milindapanha, adică întrebările M Menandru, este o 
scriere în limba pali. A fost compusă probabil pe la începutul erei noastre si, cu toate că nu făcea parte din cano- 
nul propriu-zis, se afla în mare cinste atât la budiştii din sud, cît şi la cei din nord. Scrierea aceasta redă convor- 
birile dintre regele Menandru, care a continuat în secolul al II-lea î.e.n. dominaţia grecească asupra Bactrianei, cu 
marele Arhat Năgasena. Conţinutul şi tendinţa operei sînt pur religioase şi filozofice, dar forma şi tonul ei sînt 
întru totul cele ale unei lupte enigmistice. Chiar si introducerea convorbirilor este caracteristică: „Regele zice: 
Preacinstite Năgasena, vrei să începi o conversaţie cu mine? — Dacă măria-ta vrei să vorbeşti cu mine aşa cum 
vorbesc inteleptii, vreau; dar dacă vorbeşti cu mine aşa cum stau de vorbă regii, nu vreau. — Si cum stau de 
vorbă inteleptii, preacinstite Nágasena?" Urmează explicaţia: „înţelepţii nu se supără cînd sînt strînşi cu uşa, dar 
regii da." Ca urmare, regele este de acord să înceapă o conversaţie pe picior de egalitate, întocmai ca în jocul 
numit gaber la Francpis d'Anjou. Iau parte şi înţelepţi de la curtea regelui. Publicul este alcătuit din cinci sute de 
yonaka, adică ionieni, greci, şi optzeci de mii de călugări. Năgasena pune „o problemă în două puncte, adincá, 
greu de descurcat, mai îndărătnică decît un nod", iar inteleptii regelui se pling cá Nágasena îi chinuieşte cu 
întrebări încuietoare cu tendinţă eretică, într-adevăr, sînt, " repetate rînduri, dileme tipice, propuse cu o atitudine 
triumfător provocatoare: „Ci ia descurcă-te, mária-ta!" în toate acestea, ni se prezintă în haină socraticá 
problemele de bază ale doctrinei budiste, într-o formulare filozofică simpla. 

De genul conversatiilor religioase alcătuite din între-Şi răspunsuri tine în sfîrşit şi tratatul Gylfaginning din " 
Edda. Gangleri îşi începe convorbirea alcătuită din intrebări şi răspunsuri dintre el şi Har în forma unui 

rămăşag, după ce i-a atras mai întîi regelui Gylfi atenţia jonglind cu şapte palose. 

Tranzitii treptate leagă lupta enigmisticá sacră referitoare la geneza lucrurilor, ca şi competiţia pentru onoare, 
viață şi bunuri, desfăşurată cu ajutorul întrebărilor încuietoare, de convorbirea teologico-filozofică alcătuită din 
întrebări şi răspunsuri. Pe aceeaşi linie se mai află si alte forme de dialog, ca de pildă elogiul ritual şi catehismul 
unei doctrine religioase. Nicăieri nu găsim toate aceste forme atît de strîns legate şi de amalgamate între ele ca în 
Avesta, unde doctrina este înfăţişată în principal în schimbul de întrebări şi răspunsuri dintre Zaratustra şi Ahura 
Mazda. Yasna-ele, care sînt texte liturgice destinate ritualului sacrificional, mai prezintă destule urme ale unei 
forme ludice primitive, întrebări tipic teologice privitoare la doctrină, la comportarea în viață si la ritual 
alternează tot timpul cu întrebări cosmogonice vechi”, ca în Yasna 44. Fiecare verset începe cu cuvîntul lui Za- 
ratustra: „Despre asta te întreb, lămureste-mă, o, Ahura", si, apoi, alternativ, întrebări începînd cu: „Cine este cel 
care..." şi cu „Dacă noi..." „Cine a imperecheat iuteala cu vîntul şi cu norii?" „Cine a creat plin de fericire lumina 
şi întunericul... somnul şi veghea?" Şi apoi, către sfîrşit, întrebarea ciudată, care trădează că aici avem într-adevăr 
de-a face cu o rămăşiţă a unei vechi lupte enigmistice: „Despre asta te întreb: ...dacă am să primesc premiul, zece 
iepe cu un armásar şi o cămilă, care mi-a fost, o, Mazda, făgăduit", întrebările pur catehetice se referă la geneza 
şi natura evlaviei, la distincţia dintre bine şi rău, la tot felul de probleme de curátie, la combaterea duhului rău 
etc. 

Cu adevărat, predicatorul elveţian care, în tara şi în epoca lui Pestalozzi, a dat catehismului său pentru copii titlul 
de Riitselbuchlein"M, n-a bănuit cît de mult s-a apropiat, cu ideea lui, de o seamă de corelaţii istorice străvechi. 


" Chr. Bartholomae, Die Gatha's des Awesta (Gata-ele Avestei), IX, pp. 58-59. 
!8 Cártulia cu ghicitori (germ.) (n.t.). 


Conversatia teologico-filozoficá alcătuită din întrebări si răspunsuri, ca de pildă cea a regelui Menandru, duce jn 
cele din urmă, tot direct, la întrebările de natură ştiinţifică, propuse de suveranii de mai tîrziu invátatilor de la 
curțile lor sau unor înţelepţi străini. De la împăratul Frederic al II-lea de Hohenstaufen ne-a rămas atit o listă de 
întrebări adresate astrologului său Michael Scorus", cit si o serie de întrebări filozofice puse eruditului musul- 
man Ibn Sabin din Maroc. Prima dintre aceste două serii este vrednică de atenţie, în contextul nostru, mai ales 
datorită amestecului cosmologicului cu fizicul si cu teologicul. Pe ce se reazemă páminrul? Cite cămile există? 
Cum stă Dumnezeu pe tronul Lui? Care este deosebirea dintre sufletele omeneşti damnate si îngerii căzuţi? 
Pămîntul este pe de-a-ntregul masiv, sau are şi goluri? Cărei cauze i se datoreste faptul că apa de mare e sărată? 
Cum stau lucrurile cu vîntul care suflă din multe direcții? Dar cu fumegăriile şi cu erupțiile vulcanilor? Cum se 
face că sufletele celor morți nu par să simtă nevoia să se întoarcă pe pămînt? etc. Prin urmare: sunete vechi 
amestecate cu altele, noi. 

Întrebările siciliene adresate lui Ibn Sabin sînt de felul lor sceptice si aristotelice si mult mai strict filozofice 
decît celelalte. Totuşi, şi acestea mai tin încă tot de genul vechi. Tînărul filozof musulman îi trage pur şi simplu o 
săpuneală împăratului: „întrebi prosteşte şi cu naivitate şi vorbeşti împotriva ta însuţi!" în faptul că împăratul 
primeşte cu calm si cu modestie această mustrare, Hampe îl recunoaşte „pe omul Frederic" şi îl pretuieste pentru 

asta. Dar Frederic ştia, ca şi regele Menandru, că jocul de întrebări si răspunsuri se joacă pe picior de egalitate: 


P? V.: Isis, IV, 2, nr. 11,1921; Harvard Historical Studies (Studiile istorice ale Universităţii Harvard), 27,1924, si K. Hampe, 
Kaiser Friedrich U als Fragesteller (împăratul Frederic al II-lea ca propunátor de întrebări), Kultur- und Universalgeschichte 
(Istoria culturii şi istoria universală), Festschrift Walter Goetz (Volum omagial pentru sărbătorirea lui Walter Goetz), 1927, 
pp. 53-67. 


Menandru converseazá, numai ca să stea de vorbă cu bátrinul Nágasena, nu ca regii, ci ca inteleptii. 

în ultima vreme, grecii mai erau încă desigur conştienţi cá există o anumită corelaţie între jocul enigmistic şi ori- 
ginile filozofiei. Clearh, un ucenic al lui Aristotel, a dat, într-un tratat despre proverbe, o teorie a ghicitorii, dove- 
dind că ea a fost cîndva obiectul filozofiei: „cei vechi obişnuiau să dea cu ele proba dezvoltării lor (raxiSeia), 
ceea ce are în mod limpede legătură cu acel soi de exercitii enigmistice despre care a fost vorba mai sus", Si, 
într-adevăr, nu este greu şi nici exagerat să trasăm o linie care duce de la străvechile întrebări enigmistice la 
primele produse ale filozofiei greceşti. 

Nu ne interesează pentru moment în ce măsură însuşi cuvîntul Tipop^Tpa /problema) mai trădează faptul că sen- 
tinta filozofică îşi are originea într-o provocare, într-o sarcină. Cert este că iubitorul de înţelepciune, începînd din 
cele mai vechi timpuri şi pînă la ultimii sofişti şi retori, apare ca un luptător tipic, îşi provoacă adversarii, îi atacă 
printr-o critică violentă şi-şi susține propriile păreri, ca să spunem aşa, cu toată siguranţa tinerească a omului 
arhaic. Aspectul şi forma probelor timpurii ale înţelepciunii sînt polemice şi agonale. De obicei, ele sînt 
exprimate la persoana I. Cînd Zenon din Eleea îşi combate adversarii, el face acest lucru cu ajutorul aporiilor, 
adică porneşte în aparenţă de la premisa lor, dar trage din ea două concluzii contradictorii şi care se exclud una 
pe alta. Forma aceasta mai trădează încă, în mod categoric, sfera enigmistică. „Zenon întrebă: dacă spaţiul este 
ceva, atunci în ce se află el?" Ghicitoarea nu este greu de dezlegat”!. Pentru Heraclit, „cel întunecat", natura şi 
viaţa reprezintă un griphos, o ghicitoare. El însuşi este dezlegătorul de ghicitori”. Sentintele lui Empedocle 


? C. Prantl, Geschichte der Logik im Abendlande (Istoria logicii in Occident), I, p. 399. 
?! Aristotel, Fizica, IV, 3.210 b, 22 ş.urm.; W. Capelle, Die Vorso-kratiker (Presocraticii), p. 172. 
? Jaeger, Paideia, pp. 243-244. 


sună, nu numai o dată, ca nişte dezlegári ale unor ghicitori mitice. Mai sînt încă înveşmâîntate în formă poetică. 
Reprezentările, de o brutalitate împinsă pînă la grotesc, din doctrina lui Empedocle, privitoare la geneza ani- 
malelor, ar face figură onorabilă în una din brăhmana-ele indiene vechi, cu fantezia lor sălbatică: 


„Astfel, multe capete fără de git crescură, 
Brate goale s-au făurit atunci fără umeri, 
Fete fără de frunti rătăceau ades pretutindeni". 


Filozofii timpurii vorbesc pe un ton de profeție si de entuziasm. Certitudinea lor absolută este cea a preotului 
sacrifica tor. sau a mistagogului. Problemele lor se referă la cauza primară a lucrurilor, la început, adică la COTI 
(urchs), si la devenire, adică la (pwic, (physis). Sînt problemele cosmogonice străvechi, puse din vremi ime- 
moriale în formă enigmistică şi dezlegate în formă mitică. De-a dreptul din imaginile miraculoase ale unei cos- 
mologii mitice, cum ar fi reprezentarea pitagoreică a celor 183 de lumi, aşezate unele lîngă altele în formă de 
triunghi echilateral”*, se defalcă încetul cu încetul speculatia logică despre înfăţişarea universului. 

Momentul agonal al filozofiei timpurii se mai vădeşte încă, pare-se, în mod deosebit în faptul că sîntem înclinați 
să vedem în procesul cosmic o luptă veşnică a unor antinomii primordiale, incluse în esenţa tuturor lucrurilor, ca 
antinomia chineză dintre yang si yin. 

Pentru Heraclit, lupta a fost „tatăl tuturor lucrurilor". Empedocle a admis două principii, care domină, de la 
începutul începutului si pînă în vecii vecilor, procesul cosmic: noțiunile (ptXicc (philia) „afecţiune", si veixoc, 
(neikos) 


3 Capelle, Vorsokratiker, p. 216 în româneşte, de Felicia Stef, în Filozofia greacă pînă la Platan, Editura 
Ştiinţifică si Enciclopedică, Bucureşti, 1979, voi. I, partea a 2-a, p. 493 — n.ed.). O asemănare izbitoare a fanteziei, la 
Morgenstern: Ein Knie geht einsam durai die Welt... (Un genunchi umblă singuratic prin lume...). 

+ V.: Capelle, Vorsokratiker, p. 102. 


„ceartă”. După toate aparentele, nu este întâmplător că înclinarea filozofiei timpurii către o explicație antiteticá a 
existenţei corespunde cu alcătuirea antitetică si agonala a societăţii timpurii. Oamenii erau obişnuiţi din vre- 
murile străvechi să gîndească totul într-un dualism de antiteze şi să vadă lumea ca dominată de competiție 
Hesiod o mai cunoaşte pe buna Eris, înclinarea salutară spre ceartă, pe lîngă cea funestă. 

In această presupusă corelaţie se încadrează si reprezentarea care concepe lupta veşnică a tot ceea ce există, luptă 
dusă de Physis, ca o luptă judiciară. Astfel, sîntem din nou în mijlocul jocului cultural arhaic. Lupta veşnică a 

Naturii este aşadar o luptă în fata unei instante judiciare. Potrivit lui Werner Jaeger”, noţiunile Kosmos, Dike si 
Tisis (aceasta din urmă înseamnă „răsplată, pedeapsă") au fost preluate din viaţa juridică, unde îşi aveau locul, si 
au fost transferate asupra procesului cosmic, pentru ca acesta să poată fi înţeles în termenii unui proces judiciar. 
Tot astfel, cutia (aitia) a însemnat la început „vinovăţie", înainte de a deveni termenul general pentru noţiunea de 
„cauzalitate naturală". Anaximandru a fost acela care a dat formă acestei idei, o formă care s-a păstrat, din 
păcate, într-o prezentare extrem de fragmentară”, „începutul lucrurilor este apeiron-ul... De acolo de unde se 
produce naşterea lucrurilor, tot de acolo le vine şi pieirea, potrivit cu necesitatea, căci ele trebuie să dea 
socoteala unele altora pentru nedreptatea făcută, potrivit cu rînduiala timpului."” Prea clară această sentinţă nu 
este, desigur, în orice caz, se referă la o reprezentare, ca şi cum cosmosul ar trebui să caute el însuşi împăcare în 
urma unei nedreptáti săvârşite. Orice ar fi vrut să spună autorul, este neindoios că în aceste cuvinte se ascunde o 
cugetare foarte profundă, care evocă 


* Paideia, p. 220. 

% Vorsokratiker, p. 82. 

?' Jaeger, loc. cit., p. 154; Capelle, p. 82 b (in românește, de M. Marinescu-Himu, în Filosofia greacă pînă la Platan, 
ed. cit., voi. I, partea I, p. 181 — n.ed.). 


reprezentări creştine. Ne întrebăm însă dacă la baza acestei reprezentări a stat într-adevăr ideea matură a unei 
ordini de stat si a unei vieți guvernate de principii de drept aşa cum o putem vedea în polisul grec. Nu cumva 
avem de-a face aici mai degrabă cu un strat de noțiuni de drept cu mult mai arhaic? Nu cumva a luat cuvîntul aici 
concepţia arhaică cu privire la drept şi răsplată, despre care a fost vorba mai sus şi în care ideea de drept mai era 
încă inclusă în sfera aruncării sortilor şi a luptei dintre părți, pe scurt: în care lupta judiciară mai era încă un joc 
sacru? Unul dintre fragmentele lui Empedocle vorbeşte, cu privire la lupta formidabilă a elementelor, despre o 
împlinire a „sorocului [Iubirii si-al Vrajbei nefaste], / Ce-alternativ cu larg jurámint trimis lor le fuse. .."%, în 
baza acestor principii, prin reciprocitate. Se pare cá nu este posibilă înţelegerea deplină a semnificației acestei 
imagini mistice. Cert este însă că ideea profetului-filozof se complace aici în sfera luptei ludice pentru dreptate, 
pe care am cunoscut-o ca pe o bază importantă a vieții culturale şi intelectuale primitive. 


% 32, fr. 30, la Capelle, Vorsokratiker, p. 200 (ed. rom. cit., voi. I, partea a 2-a, p. 485 — n.ed.). 


VII. JOCUL SI POEZIA 


Cel ce e ţinut să vorbească despre originile filozofiei greceşti, în corelatia lor cu străvechiul joc sacral com- 
petitional in materie de înțelepciune, se mişcă nemijlocit si fără întrerupere pe sau dincolo de limita dintre expre- 
sia filozofico-religioasă si cea poetică. De aceea, este de preferat să abordăm de pe acum problema referitoare la 
natura creaţiei poetice, într-un anumit sens, această problemă constituie tema centrală a unui studiu despre legă- 
tura dintre joc şi cultură. Dar, în timp ce religia, ştiinţa, dreptul, războiul şi politica, în formele organizate supe- 
rioare ale societăţii, par să piardă încetul cu încetul contactele cu jocul, pe care le aveau în mod evident, într-o 
măsură atît de amplă, în stadiile timpurii ale culturii, activitatea poetică, născută în sfera jocului, rămîne mereu la 
ea acasă în această sferă. Poiesis este o funcție ludică. Ea se desfăşoară într-un spaţiu de joc al minții, într-o lume 
proprie pe care şi-o creează mintea, o lume în care lucrurile au alt chip decît în „viaţa obişnuită" si sînt legate 
între ele prin alte legături decît prin cele logice. Dacă admitem că seriozitatea este ceea ce se poate exprima 
corect în termenii vieţii obiective, atunci poezia nu devine niciodată serioasă. Ea se află în acea parte a serio- 
zitátii, în acea parte mai originară, în care îşi au locul copilul, animalul, sălbaticul şi vizionarul, adică in dome- 
niul visului, al extazului, al betiei şi al rîsului. Ca să înţelegi poezia, trebuie să te invesminti în sufletul copilului, 
ca într-o cămaşă fermecată, şi să admiti că înţelepciunea copilului este mai presus decît aceea a bărbatului. 
Aceasta natură primordială a poeziei, înțeleasă încă de Vico în urmă cu două veacuri, se află cel mai aproape de 
noţiunea pură a jocului!. 

Poesis doctrinae tanqua somnium, poezia este ca un vis al ştiinţei, sună o vorbă profundă a lui Francis Bacon. In 
reprezentările mitice ale unui popor primitiv cu privire la temeiurile existenţei, se află, ca închis din oficiu în ger- 
mene, sensul care îşi va căuta mai tîrziu adîncire şi exprimare în forme si cuvinte logice. Filologia şi teologia 
încearcă să pătrundă cît mai adînc în înţelegerea nucleului mitic al religiei timpurii”, în lumina unităţii originare 
dintre poezie, doctrina sacră, înțelepciune şi cult, întreaga funcţie a civilizaţiilor vechi este înţeleasă într-o formă 
nouă. 

O primă condiţie pentru o astfel de înțelegere este desprinderea de concepţia că o artă poetică ar avea numai 
funcţie estetică sau că n-ar putea fi explicată ori sesizată decît de pe poziţii estetice, în orice civilizaţie înflori- 
toare, vie, şi mai ales în culturile arhaice, poezia este o funcție vitală, o funcție socială şi liturgică. Oricare artă 
poetică veche este, la un loc şi în acelaşi timp: cult, divertisment festiv, joc de societate, iscusintá, punere la 
încercare, sarcină enigmistică, catehism de înţelepciune, persuasiune, magie, prorocire, întrecere. Nicăieri, poate, 
nu se găsesc tot felul de motive ale vieții sacrale arhaice grupate în mod atit de judicios ca în cîntul al treilea din 

Kalevala, epopeea populară finlandeză. Bătrînul înţelept Váinámoinen îl vrăjeşte pe tinárul fanfaron care a 
îndrăznit să-l provoace la o întrecere. Mai întîi, ei se luptă pe tárimul cunoştinţelor privitoare la lucrurile fireşti, 
apoi 


! Cf.: Erich Auerbach, Giambattista Vico und die Idee der Philologie (Giambattista Vico şi ideea de filologie), Homenatge a 
Antoni Rubio i Lluch (Omagiu lui Antoni Rubio i Lluch), Barcelona, 1936,1, pp. 297 s. urm. 

? Mă gîndesc la studii precum cel al lui W. B. Kristensen, sau ca cel al lui K. Kerenyi, în culegerea Apollon, Studien iiber 
antike Religim und Humanitát (Apolo, Studii despre religia şi umanismul antice), Viena, 1937. 


la originile a tot ceea ce există, cu care prilej tînărul Joukahainen are îndrăzneala să-si aroge o participare l, -susi 
actul creaţiei. Atunci însă, bătrînul vrăjitor îl scufunda cu ajutorul cíntului în pămînt, în mlaștină, în apă: mai în 
pînă la briu şi la subsuori, apoi pînă deasupra gurii, pînă ce în sfîrşit acesta i-o fágáduieste pe sora sa, Aino. 
Aşezat pe piatra cîntăreţului, Váinámoinen cîntă timp de trei ceasuri, ca să-şi retragă puternicele descîntece si 
să-l dezlege de vrajă pe temerar. Toate formele de competiţie pe care le-am menţionat mai sus — întrecerea în 
insulte, lupta cu ajutorul fanfaronadei, compararea bărbaţilor, competiţia în cunoştinţe cosmogonice — sînt 
reunite aici într-un şuvoi de imaginaţie poetică, sălbatică şi totuşi, în acelaşi timp, sobru. 

Poetul e vates, posedatul, entuziastul, furiosul. E stiutorul, $a'ir, cum îl numesc vechii arabi, în mitologia eddicá, 
se pretinde cá hidromelul pe care îl bei ca să devii poet ar fi preparat din sîngele lui Kvasir, cel mai înțelept din 
lume, căruia nimeni nu-i putea pune o întrebare fără ca el să nu-i poată răspunde. Din vizionarul-poet, se defalcă 
abia treptat figura prorocului, a preotului, a prezicătorului, a mistagogului, a poetului-artist, dar şi cea a 
filozofului, a legiuitorului, a oratorului, a demagogului, a sofistului si a retorului. Poeţii greci mai vechi aveau cu 
toții o funcţie puternic socială. Ei vorbesc poporului lor ca educatori şi ca mustrători. Sînt conducătorii poporu- 
lui, înainte de apariţia sofiştilor”. 

Figura acestui vates este reprezentată, într-o serie din fatetele ei, de către thulr, în literatura norvegiană veche, 
numit thyle în anglo-saxonă”. Exemplul cel mai grăitor de thulr este Starkadr; Saxo traduce termenul, pe drept 


* Vrăjitorii nordici (finezi şi laponi) cîntau pe stinci înalte, convinşi că astfel vrájile lor vor fi mai puternice (n.ed). 

1 Cf. Jaeger, Paideia, pp. 65, 181, 206, 303. 

5 W. H. Vogt, Stilgeschichte aer eddischen Wissensdichtung (Istoria stilului poeziei eddice sapientiale), I, Der Kultredner 
(Oratorul cultural), Schriften der Baltischen Kommission zu Kiel (Publicaţiile Comisiei Baltice din Kiel), IV, I. 1927. 


prin vates. Thulr apare mai întîi ca rostitor al formulelor liturgice, apoi ca interpret în spectacolul dramatic apoi 
ca sacrificator, apoi ca vrăjitor. Uneori, pare sa fie numai poet de curte, orator. Funcţia lui este redată chiar si prin 
scurm, bufon. Verbul corespunzător, thylja, inseamna „a recita material religios", dar şi „a vrăji" şi ea 

murmura". Thulr este păstrătorul tuturor cunoştinţelor Mitologice şi al întregii tradiţii poetice. El este bátrinul 
telept, care cunoaşte istoria şi tradiţia, omul care cu prilejul acțiunilor festive are cuvîntul cel mai greu şi care tie 
pe dinafară arborii genealogici ai eroilor şi ai nobililor. Funcţia lui este în special competiţia în vorbire sau în tot 
felul de cunoştinţe. In această funcţie îl intiTnim pe Unferd din Beawulf. Mannjafnadr, despre care am vorbit mai 
sus, luptele in materie de înţelepciune ale lui Odin cu uriaşii sau cu piticii tin de acest domeniu al thulr-u\ui. 
Cunoscutele poeme anglo-saxone Widsid şi Hoinarul par să fie produse tipice ale unor astfel de poeţi curteneşti 
multilaterali. Toate aceste trăsături se încadrează în modul cel mai firesc în imaginea poetului arhaic, a cărui 
funcţie trebuie să fi fost în toate timpurile concomitent sacrală şi literară. Functia aceasta, fie că e sacră, fie că nu 
este, îşi are rădăcina totdeauna într-o formă de joc. 

Pentru a mai spune încă un singur cuvînt despre tipul vechi german şi despre vates: nu ni se pare a f i o îndrăz- 
neală prea mare dorinţa de a-i regăsi pe descendenții thulr-ului în Evul Mediu feudal, pe de o parte în lăutar, în 
ioculator, iar pe de altă parte chiar si în crainici. Aceştia din urmă, despre care a mai fost vorba în treacăt atunci 
cînd am analizat întrecerea în insulte, au comună cu vechii Kultredner partea cea mai importantă a sarcinii lor. Ei 
sînt păstrătorii istoriei, ai tradiţiei şi ai genealogiei, oratorii la acţiunile solemne, şi mai ales fanfaronii şi 
certáretii oficiali. 

Poezia, în funcţia ei originară, de factor al culturii timpurii, se naşte în joc şi ca joc. Este un joc sacru, dar, în 
sacralitatea lui, acest joc rămîne totuşi fără încetare la hotarul veseliei, al glumei şi al divertismentului. Despre o 
satisfacere conştientă a nevoii de frumuseţe nu este încă, multă vreme, vorba. Această nevoie zace închisă, nea 
noscută, în trăirea actului sacru, care devine cuvirit ~ formă poetică şi este resimţit ca operă miraculoasă betie, ca 
extaz. Dar nu numai atît, pentru că activitate poetică inmugureste în acelaşi timp şi într-un Joc de soci etate, vesel 
şi antrenant, şi într-o întrecere, violent insufletitá, între grupurile comunităţii arhaice. Pentru incoltirea 
expresiei poetice, nu a existat o mai bună pepinieră ca apropierea dintre sexe, serbată în forme pline de voiosie, la 
sărbătorile primăverii sau în alte momente solemne ale tribului. 

Acest din urmă aspect — poezia ca formă, decantată în cuvînt, a jocului, veşnic repetat, al atracției şi al res- 
pingerii dintre flăcăi şi fete, în cadrul emulatiei bazate pe raţiunea glumeatá şi pe virtuozitate — este, fără 
îndoială, în sine, la fel de originar ca şi funcţia sacrală a artei poetice. Un bogat material privitor la o poezie 
social-agonală, care poate fi considerată ca ajunsă la un mare grad de rafinament şi care se mai înmneste încă, în 

efectul ei pro-priu-zis, ca joc cultural, a fost adus de către De Josselin de Jong din cercetarea pe care a întreprins- 
o în insulele Buru si Babar din arhipelagul Indiilor Orientale. Mulțumită bunávointei autorului, sînt în măsură să 
aduc la cunoştinţă aici cîteva puncte din studiul său, încă nepublicat. Locuitorii din Rana (partea de mijloc a 
insulei Buru) cunosc un cînt festiv alternat, numit inga fuka. Asezati fată-n față, bărbaţii şi femeile îşi cîntă unii 
altora, acompaniati de tobă, cîntece pe care fie că le improvizeazá, fie cá pur si simplu le reproduc. Se deosebesc 
nu mai puţin de cinci genuri de astfel de inga fuka. Cîntecul se bazează totdeauna pe alternarea dintre strofă şi 
contrastrofă, atac şi contraatac, întrebare si răspuns, provocare şi contraprovocare. Uneori, forma se apropie 


* Indiile [Olandeze] Orientale: numele vechi al arhipelagului care, în 1945, şi-a proclamat independenţa sub denumirea de 
Indonezia (n.t.). 

? Prezentat, în formă de conferinţă, de prof. De Josselin de Jong la Academia Regală Olandeză de Ştiinţe, secţia Literară, la 
12 iunie 1935, sub titlul Poezie Est-Indoneziană. 


de cea a unei ghicitori. Genul cel mai important se numeste inga fuka de precedare si urmare", la care toate 
strofele încep cu cuvintele „se urmează unii pe alţii, se urmăresc unii pe alţii”, ca într-un joc de copii. Mijlocul 
poetic formal este asonanta, care leagă teza de antiteză, prin repetarea aceluiaşi cuvînt sau prin schimbarea 
cuvintelor. Momentul poetic este aluzia, atacul, subintelesul, jocul de cuvinte, sau si jocul de sunete, în care 
înţelesul se poate pierde cu totul. Această poezie nu se poate descrie decît în termeni ludici. Ea se supune unui 
rafinat sistem de reguli prozodice. Conţinutul ei îl constituie declaraţiile de dragoste sau lecţiile de înțelepciune 
de viață, ráutátile şi ironia. 

Cu toate cá îi stă la dispoziţie un întreg repertoriu de strofe inga fuka, improvizatia mai joacă un rol important. 
Cupletele existente sînt îmbunătăţite prin adăugiri reuşite sau prin variante. Virtuozitátile sint extrem de 
apreciate, iar parantezele nu lipsesc. Sentimentul şi efectul produse de exemplele comunicate în traducere 
amintesc de pantun-ul malaiez, de care literatura burueză nu este cu totul independentă, dar şi de forma foarte 
depărtată a haikai-ului japonez. 

Pe lîngă inga fuka propriu-zis, în Rana se mai cunosc şi alte forme de poezie, bazate pe acelaşi principiu formal, 
ca de pildă foarte amánuntitele schimburi de idei, după schema „precedare-si-urmare", între clanul miresei şi cel 
al mirelui, în timpul schimbului ceremonial de daruri, efectuat cu prilejul căsătoriei. 

De Josselin de Jong a găsit o poezie cu totul diferită în insula Wetan din grupul Babar al insulelor din sud-est. 
Aici, avem de-a face exclusiv cu improvizații. Populaţia babareză cîntă mult mai mult decît cea burueză, atit în 
comun, cît şi individual, şi mai ales la lucru. Absorbiti, în coroanele cocotierilor, de activităţile necesare pentru 
colectarea sucului de palmier, bărbaţii cîntă fie cîntece triste, tînguitoare, fie cîntece satirice pe seama vreunui 
tovarăş de muncă de pe un cocotier vecin. Uneori, aceste cîntece se prefac într-un înverşunat duel cîntat, care pe 
vremuri ducea de obicei la crime. Toate cîntecele sînt alcătuite aici din cîte două versuri, care se deosebesc ca 
„trunchi" si „coroană" sau ,,virf', dar din care schema întrebare—răspuns nu mai reiese prea clar, sau chiar 
deloc. Caracteristic pentru poezia din Babar este faptul că aici efectul este căutat mult mai mult în variația 
ludică a melodiilor decît în jocul cu semnificațiile cuvintelor sau cu sunetele vorbirii. 

Pantun-ul malaiez, poezia de patru versuri cu rimă încrucişată, în care primele două versuri evocă o 
imagine sau constată un fapt, iar ultimele două conţin o aluzie foarte depărtată, prezintă tot felul de trăsături 
inerente unui joc de inteligență. Cuvîntul pantun înseamnă pînă în secolul al XVI-lea, de regulă, ,,metaforàá" 
sau „proverb", şi abia în a doua instanţă ,,catren". Versul final se numeşte în javanezá djawab, adică 
răspuns, soluție. A fost aşadar, în mod evident, o problemă dată în cadrul unui joc, înainte de a deveni o 
formă poetică tipizată. Miezul soluţiei se află într-o aluzie realizată printr-o sugestie sonoră rimatá?, înrudită 
îndeaproape este fără îndoială forma poetică japoneză numită de obicei haikai, în ipostaza ei actuală o 
poezioară de trei versuri, avînd succesiv cinci, şapte şi cinci silabe, şi care evocă în general numai o singură 
impresie, delicată, produsă de o licárire din viaţa plantelor, din viaţa animalelor, din natură sau din viața 
oamenilor, uneori cu un suflu de melancolie sau de nostalgie lirică, alteori cu o nuanță de umor din cel mai 
fin. Iată cîteva exemple: 


Vai, ce gilceavă 

în Sufletu-mi! Piardă-se-n 

freamătul sălciei. 

Kimonouri la soare. Ah, mínecufa copilului mort! 


* Cf.: Hoesein DjajadiningTat, De magische achtergrond van den Maleischen pantoen (Fundalul magic al pantunului 
malaiez), Batavia (azi: Djakarta), 1933; id. Przyluski, Journal asiatique (Revista asiaticá), 1924, t 205, p. 101. 


La origine, haikai trebuie să fi fost un joc de rime inlántuite, cu care unul începea, iar celălalt era obligat să 
continue’. 
O formă caracteristică de poezie ludică se găseşte îh modalitatea tradițională de recitare a epopeii 

finlandeze Kalevala: doi cintáreti, aşezaţi fatá-n față pe o bancă şi ti-nindu-se unul pe altul de rniini, se iau 
la întrecere în recitarea strofelor, tot clătinîndu-se spre față şi spre spate. Un obicei similar este descris si în 
vechea saga norvegiană”. 

Poezia ca joc social şi cu o intenţie care nu poate fi considerată defel sau aproape defel a fi cea a producerii 
conştiente de frumuseţe se găseşte pretutindeni şi în numeroase forme. Elementul competiţional lipseşte 
arareori. El domină cîntul alternat, poemul de luptă, turnirul poetic, pe de o parte, iar, pe de altă parte, 
improvizatia ca sarcină trasată în vederea eliberării de o năpastă oarecare. E evident faptul cá acest din 
urmă motiv se află foarte aproape de enigma sfinxului, despre care a fost vorba mai sus. Toate aceste forme 
se găsesc bogat dezvoltate în Asia orientală. Granet a dat, în interpretarea şi reconstituirea sa atit de fină si 
de ingenioasă a textelor chinezeşti vechi, numeroase exemple de coruri alternate, alcătuite din strofe cu 
întrebări si răspunsuri, cu care flăcăii şi fetele serbau în China veche sărbătorile anotimpurilor. Din datinile 
practicate şi azi în Anam, Nguyen Van Huyen a fost în măsură să extragă şi să noteze asemenea exemple în 
lucrarea sa, menționată de noi mai sus în alt context. Uneori, argumentatia poetică, dezvoltată în vederea 
dobindirii dragostei, este clădită acolo pe un şir de proverbe, care susţin apoi demonstrația, ca totatitea 
dovezi de netăgăduit. Absolut aceeaşi formă — o argumentatie, în care fiece strofă se încheie cu un 


' Haikai de Basho ei de şes disdples (Haikaiul lui Baso şi al ucenicilor lui), trad. de K. Matuo & Steinilber-Oberlin, Paris, 
'-^ 36. 
? Cf., W. H. Vogt, Der Kultredner (Oratorul cultual), p. 166. 


proverb — este uzuală in aşa-numitele debats din Franţa secolului al XV-lea. 

Dacă punem acum deoparte pledoariile festive de dragoste, aşa cum le întîlnim în formă poetică în literatura 
chineză şi în viața poporului anamit, iar de cealaltă parte întrecerile în insulte şi in láudárosenie ale vechilor 
arabi, numite mofakhara si monăfara, ca şi răutăcioasa şi calomnioasa luptă cu ajutorul tobelor, care la 
eschimosi a înlocuit procesul judiciar, devine limpede faptul cá din aceeaşi serie face parte şi la cour d'amour 
curtenească din epoca trubadurilor. După ce o teză veche, care voise să deriveze si să explice însăşi poezia 
trubadurilor din şi prin practica unor astfel de curţi ale iubirii, a fost pe drept cuvînt abandonată, a persistat în 
filologia romanică o problemă controversată: dacă aceste cours d'amour au fost într-adevăr la modă, sau dacă nu 
trebuie considerate mai curînd ca o ficțiune literară. Multi au înclinat către această din urmă concepţie, dar au 
împins-o fără îndoială prea departe!'. Curtea de dragoste, ca joc juridic poetic, desigur cu o anumită valabilitate 
practică, se încadrează la fel de bine în moravurile teritoriului care tinea de langue d'oc, în secolul al XII-lea, ca 
si în cele din Extremul Orient şi din Extremul Nord. întreaga sferă este, în toate aceste cazuri, identică. Ea se 
referă totdeauna la tratarea polemico-cazuisticá a problemelor amoroase într-o formă ludică. Eschimosii, tot aşa, 
băteau tobele de cele mai multe ori pentru chestiuni legate de femei. Dilemele dragostei si catehismul dragostei 
alcătuiesc obiectul, iar scopul este păstrarea unei reputatii care înseamnă onoarea însăşi. Se imită procesul 
judiciar cît mai fidel cu putinţă, cu ajutorul unei argumentatii bazate pe analogie şi pe precedent. Din genul 
poeziei trubadurilor, castiamen (= mustrarea), tenzone (= discuţia în contradictoriu), 


!! Cartea lui Melrich V. Rosenberg, Eleanor ofAquitaine, Queen ofthe Troubadours and ofthe Courts of Lave (Eleonora de 
Aquitama, regina trubadurilor si a curtilor de dragoste), Londra, 1937, care sustine realitatea acestui obicei, este, din pácate, 
lipsitá de o prelucrare stiintificá a subiectului. 


partimen (= cîntul alternat), joc partit" (= jocul întrebărilor si răspunsurilor) se află în cea mai strînsă legătură cu 
pledoaria amoroasă. La originea tuturor acestor forme, nu se află nici procesul judiciar propriu-zis, nici názuinta 
poetică liberă, nici jocul de societate pur şi simplu, ci străvechea întrecere pentru onoare în chestiunile amoroase, 
în lumina culturii jucate pe bază agonală, trebuie văzute şi celelalte forme ale jocului poetic. Cineva este pus în 
fata sarcinii de a se elibera, printr-o poezie improvizată, dintr-o mare încurcătură. Nici aici nu se pune problema 
dacă o astfel de practică a însoţit vreodată viaţa prozaică, de toate zilele, într-o epocă sau alta. Important este 
faptul că în acest motiv ludic, care nu se poate deosebi de ghicitoarea de supravieţuire şi care în fond este identic 
cu jocul de gajuri, mintea omenească a văzut totdeauna o expresie a luptei pentru viaţă, şi că această funcţie a 
poeziei, cîtusi de puțin îndreptată in mod conştient spre producerea de frumuseţe, şi-a găsit într-un asemenea joc 
un rodnic teren de cultură, destinat prin excelență desfăşurării artei poetice. Dăm aici mai întîi un exemplu din 
sfera amoroasă. Elevii unui anume dr. Tân, în drum spre şcoală, treceau întotdeauna prin fata casei unei fete care 
locuia lîngă profesor. De cîte ori treceau, spuneau: „Eşti vrednică de dragoste, eşti cu adevărat o comoară." 
Foarte supărată, fata i-a aşteptat într-o zi şi le-a spus: „Da, mă iubiţi, foarte bine, dar am să vă spun o frază; pe 
acela dintre voi care îmi va putea răspunde cu o frază corespunzătoare îl voi iubi, altminteri veţi trece prin faţa 
uşii mele acoperiţi de ruşine." Le-a spus fraza. Nici unul dintre elevi n-a ştiut să răspundă. In zilele următoare, au 
fost nevoiţi să se ducă spre locuinţa învățătorului lor făcînd un ocol. lată deci o svayamvara epică sau o petire a 
Brunhildei in forma unei idile rurale Anam”. 

? Forma de bază a cuvîntului englez jeopardy. 
? Nguyen, loc. cit., p. 131. 


Khanh-Du, din dinastia Trán, a fost demis din na unei greseli grave, si s-a fácut vinzátor de cárbun Chi Linh. 
impáratul, refugiat in acel tinut in timpul rázboi, l-a intilnit pe vechiul sáu mandarin. I-a poruncit sá compuná o 
poezie despre ,,vinzarea de cárbuni." Khanh-Du 1-a recitat o astfel de poezie. Impáratul, miscat, i-a restituit toate 
titlurile". 

In întregul Extrem Orient, a improviza poezii în sentințe paralele era un talent aproape indispensabil. Rezultatul 
favorabil al unei solii anamite la curtea de la Pekin depindea uneori de talentul de improvizator al conducătorului 
soliei, în orice clipă, trebuia să fie pregătit pentru interogatoriile si pentru miile de cimilituri pe care i le 
impuneau împăratul sau mandarinii lui. Aşadar: diplomatie în formă ludică. 

Un întreg sir de cunoştinţe utile sînt puse în fata bărbatului în această formă de interogatoriu (întrebări si 
răspunsuri) în versuri. O fată a spus da. Vor deschide împreună o prăvălie. Tînărul o roagă să-i enumere toate 
medicamentele. Urmează un pomelnic al întregii farmacopei. Se recită în acelaşi mod aritmetica, merceologia, 
folosirea calendarului în agricultură. Altă dată, indrágostitii se încearcă unul pe altul cu ghicitori obişnuite, de 
inteligență, sau referitoare la cunoaşterea literaturii. S-a menţionat mai sus că forma „catehism" se leagă direct de 
jocul de-a ghicitul, în fapt, acesta e cazul si cu forma „examen", care în societatea Extremului Orient a ocupat 
totdeauna un loc atit de extraordinar de important. 

In civilizațiile mai înaintate, se mai păstrează încă multă vreme situaţia arhaică în care forma poetică, foarte 
departe de a fi concepută ca o simplă satisfacere a unei nevoi estetice, serveşte pentru a exprima tot ce este im- 
portant sau vital în viaţa obştei. Pretutindeni, forma poetică precedă proza literară. Ceea ce e sfint sau solemn se 


'4 Thid., p. 132. 
'5 Thid., p. 134. 


rosteste in versuri. Nu numai imnurile sau aforismele, dar si tratatele amănunțite sînt construite după schema 
metrica sau strofică uzuală, de pildă manualele indiene vechi sutra şi sastra, precum şi produsele mai vechi ale 
stiintei greceşti: Empedocle îşi toarnă filozofia în forma poetică, iar Lucrețiu îl mai urmează încă pe aceeaşi cale. 
Motivarea formei fixe a aproape întregii învățături antice nu trebuie căutată decît parte in ratiunile de utilitate 
anume cá o obşte fără cărți îşi păstrează astfel mai lesne în memorie textele. Principalul este că viața însăşi, 

să spunem aşa, în faza arhaică a culturii, mai are o alcătuire metrică şi strofică. Poezia continuă să fie acolo mo- 
dul firesc de exprimare, de îndată ce se referă la lucruri superioare, în Japonia, pînă la revoluția din 1868, partea 
principală a documentelor de stat importante se mai redacta încă în formă poetică. Istoria dreptului a acordat o 
atenţie deosebită urmelor aşa-numitei Dichtung im Recht? întâlnită pe teritoriu germanic. Este îndeobşte 
cunoscut pasajul din dreptul frizon vechi”, unde o prevedere privitoare la condiţiile de îndeplinit pentru vânzarea 
moştenirii unui orfan trece brusc la aliteratii lirice: 

„A doua condiţie este: dacă anul se scumpeste, şi foamea fierbinte bintuie prin ţară, şi copilul este ameninţat să 
moară de foame, atunci mama trebuie să scoată la mezat si să vîndă moştenirea copilului ei, şi să-i cumpere 
copilului ei o vacă şi grîne" etc. — „A treia condiţie este: dacă pruncul este cu totul despuiat şi fără casă, şi ceața 
întunecoasă şi iarna friguroasă se apropie, atunci fiecare se retrage în curtea şi an casa lui, şi în adăposturi 
călduroase, iar animalul sălbatic caută scorbura copacului şi adăpostul de la munte, unde să-şi poată feri trupul. 
Atunci, copilul minor se vaită şi ţipă, şi-şi plînge mădularele goale şi lipsa de acoperiş, si pe tatăl lui, care ar fi 
trebuit să-l apere de foame şi de frigul cetos al iernii, si 


Ir Poezia în drept (germ.) (n.t.). 
" De Vierentwintig Landrechten (Cele douăzeci şi patru de cutume), ed. Richthofen, Friesische Rechtsquellen (Izvoare 
juridice frizone), pp. 42 ş.urm. 


care zace închis cu patru cuie şi acoperit într-un loc ati de adînc si de întunecos sub stejari şi sub pămînt." 
După părerea mea, aici nu avem de-a face cu o înfru musetare intenționată a textului în urma unui imbold 
ludic, ci cu faptul că însăşi formularea juridică se mai afla în sfera spirituală elevată, în care forma poetică 
era mijlocul de exprimare firesc. Tocmai prin evadarea în poezie, acest exemplu frizon este deosebit de 
frapant, si pare mai grăitor chiar, într-un anumit sens, decît formula de împăcare a vechilor islandezi 
(Tryggdamál), care, exclusiv în strofe aliterante, constată restabilirea păcii, relatează plata amenzii, 
interzice cu cea mai mare străşnicie orice nou conflict, si apoi, cu declaraţia că cel ce va încălca pacea va fi 
pretutindeni lipsit de pace, face o digresiune, alcătuită dintr-un şir de imagini menite să întărească acest 
„pretutindeni" pînă în cele mai depărtate depărtări: 


Pînă unde oamenii 
vînează lupii, 

creştinii 

se duc la biserică, 
paginii aduc jertfe 

în sanctuar, 

focul îşi înalță flăcările, 
cîmpul înverzeşte, 
copilul îşi cheamă mama, 
mama îşi hrăneşte copilul, 
oamenii îşi păzesc focul din vatră, 
corabia pluteşte, 
scuturile sclipesc, 
soarele luminează, 
zăpada cade, 

bradul creşte, 

şoimul zboară 

toată ziua de primăvară, 
în ambele aripi 

purtind vînt zdravăn, 
cerul se înalță, 

mlaştina este cultivată, 
vintul Şuieră, 

apa curge către mare, 
argatii seamănă grîu. 


Este evident că aici avem de-a face cu o prelucrare literara a unui anumit caz juridic; e greu de presupus că 
poezia a putut servi vreodată ca document cu valabilitate practică. Totuşi, ea ne deplasează prompt în acea 
sfera a unităţii primitive dintre poezie şi sentința sacră, în care apare în acest context. 

Tot ce este poezie se dezvoltă în joc: jocul sacru al adorării lui Dumnezeu, jocul festiv al petitului, jocul 
belicos al intrecerii, însoţit de fanfaronadă, de înjurături şi de ironie, jocul de inteligenţă şi de indeminare. 
în ce măsură calitatea ludică a poeziei se păstrează cu prilejul dezvoltării şi diferențieri civilizației? 

Mitul, în orice formă ar fi el transmis, rămîne tot timpul poezie. El ne dá, în haină poetică şi cu mijloacele 
imaginaţiei, relatarea unor lucruri pe care ni le inchipuim ca petrecute. Mitul poate fi plin de tilcul cel mai 
profund si mai sacru. Şi exprimă, poate, corelaţii care nu pot fi niciodată circumscrise în mod rational, in 
pofida acestui caracter sacru şi mistic, propriu mitului în faza de cultură căreia îi corespunde, deci cu 
deplina recunoaştere a sinceritátii absolute cu care a fost acceptat, rămîne ingáduitá întrebarea dacă un mit 
poate fi considerat vreodată ca absolut serios. Mitul e serios în măsura în care poezia poate fi serioasă. Prin 
tot ce depăşeşte hotarele judecății precumpănitor logice, atit poezia, cit şi mitul se mişcă în domeniul 
jocului. Dar asta nu înseamnă: într-un domeniu inferior. E foarte posibil ca mitul să se ridice, jucindu-se, 
pînă la culmi unde raţiunea nu-l mai poate urmări. 

Hotarul dintre posibilul imaginabil şi sfera imposibilului e trasat treptat de mintea omenească abia o dată cu 
progresul civilizației. Pentru omul sălbatic, cu orînduirea lui logică limitată a lumii, totul mai este de fapt 
posibil. Mitul, cu absurditátile şi enormitátile lui, cu nemásurata lui exagerare şi confuzie de raporturi, cu 
nepăsătoarele lui inconsecvente şi variaţii ludice, încă nu-l stîn-jeneşte ca un lucru imposibil. Totuşi, am putea să 
ne întrebăm dacă nu cumva si pentru sălbatic nu se leagă de la bun început, de credinţa in cele mai sfinte miruri 
ale sale, un anumit element de viziune umoristică. Mitul izvorăşte o dată cu poezia în sfera jocului, iar religia 
sălbaticului se află, ca şi întreaga lui viaţă, mai mult de jumătate în acea sferă. 

De îndată ce mitul a devenit literatură, adică de îndată ce este purtat, într-o formă fixă transmisă prin tradiţie, 
printr-o cultură care între timp s-a desprins din sfera imaginaţiei sălbaticului, el ajunge să fie subordonat dis- 
tinctiei dintre seriozitate şi joc. E sacru, deci trebuie să fie serios. Dar mai vorbeşte tot limba sălbaticului, adică o 
limbă care exprimă reprezentări de imagini, lipsite încă de un recipient în măsură să cuprindă antinomia joc- 
seriozitate. Sîntem din moşi-strămoşi atît de familiarizați cu închipuirile mitologiei greceşti şi atît de dispuşi să le 
acordăm admirația noastră romantică, alături de cea acordată Eddelor, încît sîntem în general inclinati să trecem 
cu vederea cît de formidabil de barbare sînt amîndouă. Abia contactul cu materialul mitic indian vechi, care ne 
este mai puțin aproape de inimă, şi cu impetuoasa fantasmagorie pe care etnologii, după ce au adunat-o din toate 
colţurile lumii, o fac să ni se învălmăşească prin fata ochilor, ne duce la convingerea că, privite îndeaproape, 
închipuirile mitologiei greceşti sau germanice vechi, din punctul de vedere al calităţii logice şi estetice, ca să nu 
mai vorbim de cea etică, nu se deosebesc deloc sau aproape deloc de fantezia nestăvilită a materialului mitic 
indian vechi, a celui african sau a celui australian. Măsurate cu unitățile noastre (ceea ce, fireşte, nu poate fi 
ultimul cuvînt), ele sînt la fel de lipsite de stil, la fel de nesărate şi la fel de lipsite de gust ca şi acestea din urmă. 
Toate acele aventuri ale lui Her-mes, ca şi cele ale lui Odin şi ale lui Thor nu sînt decît o limbă a unor sălbatici. 

Nu încape nici o îndoială: închipuirile mitologice, în perioada care le transmite în formă standardizată, nu mai 
cadrează cu nivelul spiritual atins. Aşa încît mitul, ca să continue să fie prețuit ca element sacru al culturii, 
trebuie acum ori să fie interpretat mistic, ori să continue să fie cultivat numai ca literatură. Pe măsură ce 
elementul ,,credintá" se abate de la mit, tonul ludic, pe care îl conţinea din capul locului, rásuná tot mai tare în el. 
Nici Homer nu mai este un credincios. Totuşi, mitul, ca formă poetică de exprimare a divinului, continuă să aibă 
o funcție importantă, în afara celei pur estetice, chiar şi după ce şi-a pierdut valoarea ca redare adecvată a 
lucrului înţeles. Atit Aristotel, cit şi Platon, îşi mai aştern miezul cel mai profund al gîndirii lor filozofice în 
formă mitică: la Platon, găsim mitul sufletului; la Aristotel, reprezentarea dragostei lucrurilor pentru înduioşatul 
creator al lumii. 

Pentru înţelegerea tonului ludic, propriu mirului, nici o mitologie nu vorbeşte mai clar decît cele dintii tratate din 
Edda nouă: Gylfaginning şi Skáldskaparmál. Avem de-a face aici cu un material mitic devenit pe de-a-ntregul 
literatură, o literatură care, din pricina caracterului ei págin, a trebuit să fie repudiată oficial, dar care a rămas, cu 
toate acestea, la mare cinste ca bun cultural şi a fost cultivată ca atare!*. Autorii ei au fost creştini, chiar fete 
bisericeşti. Şi descriu întîmplările mitice pe un ton în care gluma si umorul sînt incontestabil prezente. Dar nu 
este tonul unui creştin care, în virtutea credinţei sale, se simte mai presus decît păgînismul decăzut şi îl ia peste 
picior, şi mai putin cel al convertitului, care combate trecutul ca pe un întuneric diabolic, ci mai degrabă un ton 
alcătuit pe jumătate din credinţă si pe jumătate din seriozitate, aşa cum a fost cazul totdeauna în gîndi-rea mitică, 
şi care probabil cá în epoca păgînă dinainte nu avea o sonoritate cu mult diferită. Legătura dintre temele 
mitologice absurde, pură fantezie a omului sălbatic — ca, de pildă, povestirile despre Hrungnir, Groa, Aurwandil 
—, şi tehnica poetică de înalt nivel este de 


55 O situaţie asemănătoare este descrisă de către De Josselin de Jong cu privire la insula Buru. 


asemenea în concordanţă cu esenţa mitului, care se ştie că tinde pretutindeni spre forma de exprimare cea 
mai elevată. Numele primului tratat, Gylfaginning, adică „prinderea lui Gylfi", dá mult de gîndit. Are forma 
veche, cunoscută nouă, a convorbirii cosmogonice alcătuite din întrebări şi răspunsuri. Thor are o astfel de 
convorbire în sala lui Utgard-Loki. G. Neckel vorbeşte aici pe drept cuvînt despre un joc”. Gangleri pune 
vechile întrebări sacre privitoare la obîrşia lucrurilor, a vîntului, a iernii si a verii. Răspunsurile nu dau de 
regulă ca soluţie decît figuri mitologice bizare, începutul tratatului Skáldska-parmál se află de asemenea pe 
de-a-ntregul în sfera jocului: o fantezie primitivă, lipsitá de stil, despre nişte uriaşi netoti şi despre nişte 
pitici răi şi vicleni, întîmplări grosolane şi hilare, miracole, care în cele din urmă sînt explicate ca 
halucinații. O mitologie în ultimul ei stadiu, fără îndoială. Dar, dacă apare insipidă, absurdă, voit fantastică, 
nu are rost să explicăm aceste trăsături ca o degenerare recentă a unor concepţii mitice eroice. Dimpotrivă, 
ele fac parte de la bun început, tocmai în lipsa lor de stil, pe de-a-ntregul din mit. 

Formele poeziei sînt numeroase: forme metrice, forme strofice, mijloace poetice ca rima şi asonanta, ca 
alternarea şi refrenul, forme de exprimare (cea dramatică, cea epică, cea lirică). Oricit de variate sînt aceste 
forme, le regăsim identice în toată lumea. Acelaşi lucru se poate spune şi despre motivele poeziei si despre 
comunicarea narativă în general. Numărul lor este mare în aparenţă, dar toate revin, pretutindeni şi în toate 
epocile. Toate aceste forme şi motive ne sînt atit de familiare, încît existenţa lor, pentru noi, ca să spunem 
aşa, vorbeşte de la sine, şi prea arareori căutăm să aflăm rațiunea generală care le determină să fie aşa şi nu 
altfel. Rațiunea identității atît de profunde a expresiei poetice în toate perioadele cunoscute de noi ale 
societăţii omeneşti pare că trebuie căutată, în bună 


? Thule, XX, 24. 


parte, în faptul că această manifestare a cuvîntului creator de formă îşi are rădăcina într-o funcție mai veche 
si mai originară decît orice viață culturală. Acea funcție este jocul. 

Să enumerăm încă o dată ceea ce ni s-a părut a fi semnalmentele de fapt ale jocului. Jocul este o acţiune 
care se desfăşoară înlăuntrul unor anumite limite de loc, de timp şi de sens, într-o ordine vizibilă, după 
reguli acceptate de bunăvoie si în afara sferei utilității sau necesității materiale. Starea de spirit a jocului 
este cea a distragerii şi a extazului, fie sacru, fie doar festiv, indiferent dacă jocul e consacrare sau 
divertisment. Acțiunea e însoțită de simtáminte de înălțare si de încordare şi aduce cu sine voiosie si 
destindere. 

Este aproape cu neputinţă de tăgăduit că din această sferă a jocului fac parte, în mod ca si firesc, toate 
activitățile creației poetice: împărțirea metrică sau ritmică a cuvintárii vorbite sau cîntate, găsirea de rime 
sau asonante nimerite, ascunderea intelesului, construcția artistică a frazei. Cel care, împreună cu Paul 
Valery, numeşte poezia un joc, joc lexical şi lingvistic, nu foloseşte un transfer de semnificaţie, ci pătrunde 
în însuşi sensul cel mai profund al cuvîntului. 

Corelatia dintre poezie şi joc nu se referă numai la forma exterioară a vorbirii. Ea reiese în mod la fel de 

esențial cu referire la formele imaginației, la motivele ei şi la invesmintarea lor în expresie. Fie că avem de- 
a face cu imaginaţia mitică, fie cu cea epică, dramatică sau lirică, cu legende din preistorie sau cu romane 
contemporane, totdeauna scopul conştient sau inconştient este producerea, cu ajutorul cuvîntului, a unei 
încordări care să-l captiveze pe auditor (sau cititor). Totdeauna se pune chestiunea să se obţină un efect. Şi 
totdeauna substratul este o situație din viața omenească sau un caz de emoție omenească, apte să comunice 
încordarea. Situatiile sau cazurile nu sînt însă prea numeroase. Luate în înțelesul lor cel mai larg, ele sînt in 
cea mai mare parte situaţii de conflict ori de dragoste sau de amîndouă la un loc. 

Astfel, ne-am apropiat de domeniul pe care am con siderat cá trebuie să-l includem, ca pe un element component 
integrant, în categoria (oc, şi anume de cel al emulatiei, într-un număr imens de cazuri, tema centrală a unui 
dat poetic, sau literar în general, rezidă într-o sarcină pe care eroul trebuie s-o îndeplinească, într-o încercare prin 
care trebuie să treacă, într-o piedică pe care trebuie s-o înlăture. Denumirea de „erou" sau de „protagonist" dată 
persoanei care acţionează într-o povestire spune ea însăşi foarte mult. Sarcina trebuie să fie neobişnuit de grea, în 
aparență imposibilă. Ea este legată adeseori de o provocare, de un legámint sau de o fágáduintá Se vede 
numaidecit că toate aceste motive ne duc înapoi direct în domeniul jocului agonal. O a doua serie de teme de 
încordare se bazează pe identitatea ascunsă a eroului. El nu este recunoscut drept ceea ce este, pentru că-şi 
ascunde identitatea, sau nu şi-o cunoaşte nici el, sau îşi poate lua altă identitate, sau şi-o poate modifica, într-un 
cuvînt, eroul poartă o mască, apare sub o deghizare, duce cu el o taină. Iarăşi sîntem aproape de domeniul 
vechiului joc sacru al ființei ascunse, care se dezvăluie numai initiatilor. 

Practicată în competiţie, aproape totdeauna cu scopul de a întrece un adversar, poezia arhaică cu greu se poate 
deosebi de lupta străveche cu ghicitori mistice sau realiste. După cum competiţia enigmisticá produce intelep- 
ciune, tot aşa jocul poetic naşte cuvinrul frumos. Ambele sînt dominate de un sistem de reguli de joc care deter- 
mină noțiunile artistice şi simbolurile fie sacre, fie doar poetice; de cele mai multe ori, şi una, şi alta. Lupta enig- 
mistică şi poezia presupun amindouá un cerc de initiati, pentru care limba specială, vorbită acolo, este 
inteligibilă. Valabilitatea soluţiei depinde în amîndouă numai de întrebarea dacă respectă regula jocului. Poet este 
cel care poate vorbi limba artistică. Limba poetică se deosebeşte de cea obişnuită prin aceea că se exprimă 
intenționat în imagini speciale, pe care nu le înțelege oricine. Orice limbă este o exprimare în imagini. Prăpastia 
dintre existenţă şi înţelegere nu poate fi trecută decît dacă intervine scanteia imaginaţiei. Noţiunea cuplată cu 
cuvintele tre-yjg să rămînă tot timpul neadecvatá pentru curgerea fluviului vieţii. Cuvîntul figurativ învăluie 
lucrurile în esie A i. radiografiază cu razele înţelegerii. Dar, în timp ce limba vietii obişnuite, ca instrument 
practic şi de folosință generală, toceşte fără încetare caracterul plastic al oricărei expresii şi ajunge la o 
autonomie strict lo-eică în aparență, poezia continuă să cultive intenționat caracterul plastic al limbii. 

Ceea ce face cu imaginile limba poetică este un joc. Ea le clasează în serii elegante, introduce în ele taine, aşa 
încît flecare imagine constituie dezlegarea unei enigme. 

In civilizaţia arhaică, limba poetică mai este încă mijlocul de exprimare prin excelență. Poezia îndeplineşte acolo 
funcţii mai ample si mai vitale decît satisfacerea unor názuinte literare. Ea preface cultul în cuvînt, hotărăşte 
anumite raporturi sociale, devine vehiculul înțelepciunii, al legii şi al moralei. Toate acestea le face fără să-şi 
prejudicieze natura ei de joc, deoarece însuşi cadrul culturii primare rămîne un cerc ludic. Acţiunile ei se des- 
făşoară în cea mai mare parte în forma unor jocuri de societate. Chiar si activităţile utilitare se alătură de prefe- 
rintá unui context ludic oarecare. Dar, pe măsură ce civilizația se dezvoltă pe plan spiritual şi material, domeniile 
în care trăsătura ludică nu se poate observa deloc sau aproape deloc se lărgesc pe seama celui înlăuntrul căruia 
jocul are cale liberă. Civilizaţia, ca un tot, devine serioasă. Legea şi războiul, tehnica şi ştiinţa par să piardă 
contactul cu jocul. Chiar şi cultul, care odinioară avusese în acţiunea sacră un cîmp larg de exprimare în formă 
ludică, pare să participe la acest proces. Şi atunci rămîne, ca un bastion al jocului înfloritor si nobil, arta poetică. 
Caracterul ludic al limbajului poetic figurat este atît de evident, încît aproape că nu mai are nevoie să fie 
demonstrat cu prea multe argumente sau să fie ilustrat cu prea multe exemple. Avînd în vedere valoarea esenţială 
pe care practicarea poeziei o are pentru cultura arhaică, nu este de mirare că tocmai acolo tehnica artei poetice a 
ajuns la cel mai înalt grad de stricteţe şi de rafinament. 

Căci avem de-a face cu un cod de reguli de joc circumscris, în mod amănunţit, într-un sistem strict, cu 
valabilitate obligatorie, dar cu nesfirsite posibilități de variație. Sistemul este păstrat şi transmis ca o ştiinţă 
nobilă. Nu este intimplátor că această cultivare rafinată a artei poetice poate fi constatată concomitent la 
două popoare care, fiind situate la mare depărtare unul de altul, nu au avut contact deloc sau prea puţin cu 
culturile mai bogate şi mai vechi, în măsură să le influenţeze literatura: Arabia veche şi Islanda ciclurilor 
edda si saga. Putem neglija aici amănuntele privitoare la metrică şi la prozodie, pentru a ilustra cu un singur 
exemplu elocvent cele spuse şi anume cu aşa-numitele kenningar norvegiene vechi. Cine spune „ghimpe 
lingual" în loc de „limbă" (organul bucal), „pardoseala sălii vinturilor" în loc de „pămînt", „lupul copacilor" 
în loc de ,,vint" propune de fiecare dată auditorilor săi o mică ghicitoare poetică, pe care ei o rezolvă tacit. 
Cu siguranţă că poetul si camaradul lui cunosc asemenea metafore cu sutele. Lucrurile cele mai importante, 
de pildă aurul, au zeci de denumiri poetice. Unul dintre tratatele Eddei noi, numit Skáldskaparmál (= limbă 
poetică), înşiră nenumărate expresii poetice. O kenning serveşte, şi nu în ultimă instanță, ca probă privitoare 

la cunoştinţele mitologice ale cuiva. Fiecare zeu are multiple pseudonime, care cuprind cîte o aluzie la 
aventurile lui, la înfăţişarea lui sau la înrudirea lui cosmică. „Cum îl definim pe Heimdall? — îl numim fiul 
celor nouă mame, sau paznicul zeilor, sau albul Ase, sau duşmanul lui Loki, sau căutătorul colierului zeiţei 
Freya" şi multe altele”. Corelatia strînsă dintre arta poetică şi ghicitoare continuă să se trădeze în multe 
urme. Ceea ce este prea limpede contează la skalzi ca greşeală tehnică. Este o cerinţă veche, care a fost în 
vigoare cîndva şi la greci, ca vorbirea poetică să fie tenebroasă. La trubaduri, a căror arta isi 


? Presupunerea că principiul primar al acestor kenningar trebuie căutat în poetic nu impune excluderea unei legături cu 
fenomenele tabu. Cf. Alberta 7. Portengen, De Oudgermaansche dichtertaal in haar etymologisch verband (Limba 
poeticá germanicá veche in contextul ei etimologic), Leida, 1915. 


manifestá, ca nici o alta, functia de joc de societate, asa-numitul trobar clus (textual: a face poezii la modul 
abscons), adicá poezia cu sens ascuns, era in mare cinste, ca un merit deosebit. 

De aceea, orientárile lirice moderne, care se misca intentionat intr-un domeniu indeobste inaccesibil si care 
fac din enigmizarea sensului in cuvint obiectivul principal al creatiei, rámin intru totul credincioase artei 
lor. Avînd un cerc restrîns de cititori care le înțeleg limba, sau cel puţin o cunosc, ele formează un grup de 
cultură închis, de tip foarte vechi. Nu mai rămîne decît întrebarea dacă întreaga cultură înconjurătoare poate 
pretui şi recunoaşte în suficientă măsură pozitia lor, spre a constitui platforma necesară pentru ca arta lor 
să-şi poată exercita funcția vitală, care este rațiunea existenței lor. 


VIII FUNCŢIA IMAGINAŢIEI 


De îndată ce un limbaj figurat si-a exercitat efectul în descrierea unei situaţii sau a unei întîmplări în 
termenii unei vieti în mişcare, sîntem pe drumul către personificare. Personificarea incorporalului sau a 
inertului este sufletul oricărei mitizări şi aproape al oricărei poezii. Procesul de exprimare nu se desfăşoară 
neapărat în ordinea indicată de aceste cuvinte. Căci nu se pune chestiunea aici să se creeze un concept 
referitor la ceva considerat ca incorporai sau lipsit de viață, după care ar urma o exprimare a acelui concept 
ca referitor la ceva viu. Considerarea, în imaginaţie, a lucrului observat ca o fiinţă vie este expresia primară 
a fenomenului. Ea intervine de îndată ce se manifestă nevoia de a comunica altora ceea ce a fost observat. 
Reprezentarea se naşte ca închipuire. 

Avem oare dreptul ca această înclinare secundară şi absolut indispensabilă a minţii de a-si crea o lume 
imaginară alcătuită din fiinţe vii s-o numim un joc al minții? 

Printre personificările elementare, se numără fără îndoială speculaţiile mitice cu privire la geneza lumii şi a 
lucrurilor, în care acest eveniment este închipuit ca folosirea mădularelor trupului unui uriaş cosmic de anu- 
miti zei creatori. Această reprezentare o cunoaştem mai cu seamă din Rgveda si din noua Edda. în ambele 
cazuri, consemnarea povestirii este considerată ca provenind dintr-o perioadă mai veche, în imnul Rgveda 
X. 90, avem de-a face cu o parafrazare a unui material vechi, presupus cunoscut, de către fantezia rituală a 
unor preoți sa-crificatori. Fiinţa originară Puruşa, adică „bărbatul", a servit drept material pentru cosmos. 
Totul a fost format din trupul lui: „din trunchiul lui, dobitoacele care trăiesc în văzduh, în pădure şi în sate”, 
„luna a venit din duhul lui, iar din ochiul lui soarele; Indra şi Agni din gura lui, vîntul din răsuflarea lui; din 
buricul lui atmosfera, din cap cerul, din picioare pămîntul, din urechi piscurile, aşa au făcut ei (zeii!) 
lumile". L-au ars pe Puruşa ca ofrandă. Cintul este intesat cu desfigurarea unor motive primitiv mitice şi 
speculativ mistice, în vs. 11, întîlnim forma interogativă, cunoscută de noi: „Cînd l-au împărțit pe Puruşa, 
în cîte bucăţi l-au împărțit? Ce era gura lui, ce braţele lui, ce au devenit pulpele lui, picioarele lui?" 

Tot aşa întreabă Gangleri în Snorra Edda: „Ce a fost începutul? Cum a început? Ce a fost mai înainte?" 
într-o pestriță îngrămădire de motive, urmează apoi descrierea genezei lumii: mai întîi, ia naştere, din 
ciocnirea unui curent de aer fierbinte cu un strat de gheaţă, uriaşul originar Y mir. Zeii îl ucid şi fac din 
carnea lui pămîntul, din sîngele lui marea şi lacurile, din oasele lui munţii, din părul lui copacii, din teasta 
lui cerul etc. Snorri citează amănuntele din diferite poeme. 

Toate acestea au în foarte mică măsură trăsăturile unei consemnări ultraoriginare, străvechi, a unui mit viu. 
Este, cel puţin îh exemplul eddic, material tradițional, care a decăzut aproape în întregime din domeniul 
cultului în cel al literaturii si care e conservat de un spirit tîrziu ca o cultură respectabilă pentru generațiile 
viitoare. Am arătat mai sus că tratatul în care se întîlnesc toate acestea, Gylfaginning, în întreaga lui 
alcătuire, în tonul si în tendinţa lui, poartă trăsăturile unui joc, nu cu mult mai serios, cu motive vechi. 
Rămîne însă în picioare întrebarea dacă sfera în care au apărut aceste închipuiri nu a fost caracterizată 
dintru început de o anumită calitate ludică. Cu alte cuvinte (ca să repetăm ceea ce am spus mai sus despre 

mit în general): putem pune la îndoială că fie indienii, fie germanii vechi, au crezut vreodată într-adevăr, 


! Mitul cosmogonic este nevoit întotdeauna să strecoare un primum agens înainte de orice existenţă. 


cu convingere conştientă, într-o asemenea întîmplare, cum este facerea lumii din părțile unui trup omenesc, în 
orice caz, o astfel de credință rămîne cu neputinţă de dovedit. Putem merge şi mai departe: rămîne neprobabilă. 
Sîntem de obicei inclinati să considerăm personificarea unor abstracții ca un produs tîrziu al unei invenții 
savante: ca alegorie, un mijloc stilistic, tocit în toate timpurile în arta plastică şi în literatură. Si, într-adevăr, de 
îndată ce limbajul poetic figurat nu se mai mişcă la nivelul miticului autentic si originar şi nu mai face parte 
dintr-o acţiune sacră, conținutul religios al personificărilor lui a devenit absolut problematic, ca să nu spunem 
iluzoriu. Personificarea este mînuită cu deplină conştientă ca mijloc poetic, fie chiar, încă, pentru a da forma 
unor noţiuni sacre. La prima vedere, această condamnare o suferă şi conceptele intilnite chiar şi la Homer, ca 
Ate, Orbirea, care se strecoară în inimile oamenilor, urmată de Litai, Implorările, urîte şi sucite, toate fiice ale lui 
Zeus. La fel de vagi si de aparent artificial concepute rămîn şi numeroasele personificări din Hesiod, care ne 
aduce în fata ochilor, ca vlăstare ale uricioasei Eris, o întreagă serie de abstractiuni: Truda, Uitarea, Foamea, 
Durerea, Crima, Gílceava, înşelăciunea, Gelozia. Doi dintre copiii pe care Styx, fiica lui Okeanos, i-a procreat cu 
titanul Pallas, numiţi Cratos si Bia, puterea şi violenţa, îşi au totdeauna reşedinţa acolo unde zăboveşte Zeus si îl 
urmează oriunde se duce el". Toate acestea nu sînt oare decît alegorie, personaje născocite? Poate că nu. Există 
motive să admitem că această personificare a unor însuşiri face parte mai degrabă din unele funcţii străvechi ale 
configurării religioase, în care forțele si puterile de care omul se simţea înconjurat nu luaseră încă o înfăţişare 
antropomorfă. Mintea, încă înainte de a concepe figuri de zei antropomorfe, dă nume vagi lucrurilor care îl 
oprimă sau care îl înalță, extrăgîndu-le în mod nemijlocit din misteriosul şi maiestuosul cu care îl asediază natura 
şi viaţa. Si vede aceste lucruri ca pe nişte fiinţe, dar încă aproape deloc ca personaje’. 


? Teog., 227 ş.urm., 338 ş.urm. 216 


Dintr-o astfel de preocupare spirituală primordială par A fi Gent si închipuirile, încă pe jumătate primitive, pe 
jumătate savante, cu care populează Empedocle infernul, 


„Locul cel trist, în care Crima şi Ura si specii 
De-alte Nenorociri rătăcesc în întunecime, 

Pe cîmpia nefericirii (si unde adastă) 

Boli ce te seacă, putreziciuni şi revársare."* 
„Aici, [pe pámínt,] se aflau Păminteana, Femeia 
Clarvăzătoare, cu ochii de soare, şi Vrajba nefastă 
$i sîngeroasă, timida-Armonie, ca si Frumuseţea 
Ar Urițenia, Graba şi Trindăvia [cea moale], 
Fermecătoarea Sinceritate şi Obscuritatea 

Cu ochii-i cei negri... * 


Romanii, cu remarcabila lor conştiinţă religioasă arhaică, păstraseră această funcție primitivă a întruchipării 
directe a reprezentărilor, pe care noi le-am numi abstractiuni, si le statorniciserá în mod tehnico-sacral in practica 
aşa-numitelor indigitamenta, adică obiceiul de a crea noi figuri de zei în urma anumitor cazuri de comotie 
violentă a obstei, sau şi pentru a fixa griji sau emoţii veşnic prezente. Asa, de pildă, romanii le cunoşteau pe Pai- 
lor si pe Pavor, Teama şi Frica, tot aşa pe Aius Locutius (zeul cuvîntului), după vocea care îi pusese în gardă 
împotriva galilor, pe Rediculus, care îl făcuse pe Hannibal să se“ întoarcă din drum (zeu căruia, tocmai din 
această cauză, romanii i-au ridicat un templu cu ocazia celui 


? Cf. Gilbert Murray, Anthropology and the Classics (Antropologia şi clasicii), ed. R. R. Marret, 1908, p. 75. 

^176 fr. 121; Capelle, p. 242, Filozofia greaca pînă la Platan (ed "v voi. I, partea a 2-a, p. 518 — n.ed.). ^ lb., p. 242, fr. 122 
(ed. cit., voi. I, partea a 2-a, pp. 518-519 

"e<rf.). Cf.: Diels, Fragm. der Vorsokratiker (Fragmente din preta edifn ' 
«"tule ulterioare schwarzaugige (germ.: cu ochii negri). 


: P2191 Schwarzhaa "ge (germ.: cu părul negru), iar 


de-al doilea război punic — n.ed.), pe Domiduca, preţ toarea căsătoriei. Vechiul Testament oferă exemple de p. 
sonificare a unor însuşiri abstracte în tetrada îndurar Adevăr, Dreptate şi Pace, care se întâlnesc unele cu altei' şi 
se sărută, din psalmul 85, si în înțelepciunea din Libe Sapientiae (Cartea înțelepciunii lui Solomon). La indienii 
haida din Columbia Britanică, se consemnează o zeiță numită doamna Avutie, un fel de zeiţă a norocului, care 
dăruieşte bogăţie“. 

In toate aceste cazuri, rămîne indreptátitá întrebarea în ce măsură această funcție a personificării izvorăşte dintr-o 
sau trece într-o stare de spirit care să poată fi numită cea a credinţei bázáie pe convingere. Nu cumva toate aceste 
întruchipări sînt mai degrabă, de la un capăt la celălalt, un joc al minţii? Unele exemple din epoci mai recente ne 

apropie de o asemenea concluzie. Sfintul Fran-cisc din Assisi îşi venerează mireasa, Sărăcia, cu cea mai sfîntă 
ardoare, într-un extaz plin de cucernicie. Dacă punem întrebarea obiectivă: credea el oare într-o ființă spirituală, 
îngerească, numită Sárácie, o fiinţă deci, care era într-adevăr ideea Sărăciei? — ráminem fără răspuns. Chiar 
prin faptul cá am pus întrebarea în astfel de termeni logici obiectivi, am şi forțat conţinutul afectiv al re- 
prezentării. Francisc credea în ea, si nu credea în ea. Biserica i-a autorizat cu greu, cel puţin nu în mod expres, o 
asemenea credinţă. Starea de spirit a reprezentării Sărăciei trebuia să continue să plutească între domeniul în- 
truchipării poetice şi cel al dogmei profesate, cu toate că gravita înspre acesta din urmă. Cea mai concludentă 
expresie a acestei activități spirituale rămîne următoarea: Francisc se juca, desigur, cu personajul numit Sărăcia. 
Căci întreaga viață a sfintului din Assisi este plină de elemente şi personaje pur ludice, iar acestea alcătuiesc 
partea lui cea mai frumoasă. Tot aşa, cu un secol mai tîrziu, Heinrich Seuse, în închipuirile sale mistice lirice, se 
va juca şi el cu eterna înţelepciune, considerată ca iubită. Totuşi, limitele 


* Mauss, Essai sur le don, p. 112. 218 


înlăuntrul cărora se joacă sfinţii si misticii depăşesc gândirii rationale, o sferă inaccesibilă reflectiei legate de 
notiunile logice. Noţiunile Joch si „sfinţenie" rămîn totdeauna in contact una cu alta. Acelaşi lucru se întîmpla si 
cu noțiunile „imaginaţie poetică" şi ,,credintá". Despre valoarea intelectuală a personajelor alegorice cîtiva poeti, 
vizionari şi teologi medievali, am vorbit mai pe larg în studiul meu Liber die Verkniipfung des Poetischen mit 
dem Theologischen bei Alanus de Insulis". După părerea mea, nu a fost cazul ca hotarul dintre personificarea 
poetică, alegorică, şi concepția teologică privitoare la ființele cereşti (sau infernale) să fie trasat prea precis. Unui 
teolog-poet ca Alanus din Lille i-am face o nedreptate dacă întregul tezaur de imagini din lucrările sale 
Anticlaudianus şi De planctu Naturae l-am calificat pur si simplu ca o Spielerei? literară — căci imaginaţia lui 
este cu mult prea intretesutá cu cea mai profundă gîndire filozofică şi teologică. Pe de altă parte, el rămîne 
absolut conştient de caracterul fantezist al acestor reprezentări. Nici măcar o Hildegard von Bingen nu are 
pretenţia să dea imaginile virtuților din viziunile ei drept realități metafizice. Ba ea avertizează chiar împotriva 
unei astfel de reprezentări”. Chiar şi raportul dintre imaginile prezentate şi virtuţi este cel de „a însemna", 
designare, praetendere, declarare, significare, praefigurare. Totuşi, în viziune ele se mişcă întru totul ca nişte 
fiinţe vii. în fond, nici în viziunea înfăţişată ca trăire mistică nu se formulează pretenţia unei autenticitáti 
absolute". Am la Hildegard, cît şi la Alanus, imaginaţia poetizantă continuă să plutească între convingere şi 
fantezie, între joc şi seriozitate. In orice configurare, de la cea mai sacrala pana la cea 


7 Despre îmbinarea poeticului cu teologicul la Alanus de Insulis (germ.) (n.t.)) — Mededeelingen der Kon. Akad. v. 
Weten-schappen (Comunicárile Academiei Regale de Ştiinţe), afd. Letterk. (secţia Literară), 74, B, nr. 6,1932, pp. 82 
s.urm., in Verz. Werken, IV, pp. 64 s.urm. (n.a.). 

* Spielerei (pi.: Spielereien): joacă (germ.) (n.t.). 

? Loc. cit., p. 89. Verz. Werken, IV, p. 69. 

? Loc. cit., p. 90. Verz. Werken, IV, p. 70. 


mai literară, de la Purusa vedic pînă la incintátoarele personaje din The Rape of the Lock", personificarea 
rămîn, o extrem de importantă formă de exprimare a mintii omeneşti si în acelaşi timp o funcție ludică. în 
cultura modernă, tot aşa, personificarea nu a fost redusă cîtusi de puţin la o simplă activitate literară 
artificială, adoptată în mod arbitrar. Personificarea este o deprindere a mintii, pentru care nu am crescut 
deloc prea mari, în viata noastră cotidiană. Cine nu se surprinde oare în repetate rînduri că se adresează în 
gura mare şi cu toată seriozitatea, cu calificări pur omeneşti, unui obiect neînsufleţit de pildă unui 
îndărătnic buton de guler, fácindu-i reproşuri, insultindu-l pentru condamnabila lui împotrivire? Totuşi, 
procedind astfel, nu-ti márturisesti credinţa în butonul de guler ca într-o ființă, sau măcar ca într-o idee. Ai 
dat numai, fără să vrei, în atitudinea ludică. 

Dacă înclinarea permanent activă a minții de a vedea ca pe nişte persoane lucrurile cu care omul are de-a 
face în viaţa lui îşi are într-adevăr rădăcinile în atitudinea ludică, atunci se ridică o problemă importantă, pe 
care aici o atingem doar în treacăt. Atitudinea ludică trebuie să fi fost prezentă înainte să fi existat cultură 
omenească sau capacitate de vorbire şi de exprimare. Terenul pentru imaginația personificatoare a fost dat 
încă din cele mai vechi timpuri. Etnologia şi teologia ne-au făcut cunoscută, ca pe unul dintre cele mai 
importante elemente ale vieţii religioase primitive sau arhaice, imaginarea ca animale a lumii zeilor si a 
spiritelor. 

Această plásmuire teriomorfá se află la baza a tot ceea ce se numeşte totemism: jumátátile de trib sînt 
cangur sau broască ţestoasă. Ea se manifestă şi în reprezentarea răspîndită în toată lumea, a aşa-numitului 
versipellis, adică omul care ia vremelnic înfăţişare de animal, ca de pildă vîrcolacul. Ea se manifestă în 
metamorfozele lui Zeus de dragul Europei, al Ledei etc. şi în sfîrşit în contaminarea formelor umane şi 
animale în panteonul egiptean. In toate aceste cazuri, avem de-a face cu o invaluire fantastica 

" Răpirea cîrlionţului (engl) (n.t.). 


a omenescului în animalic. Nu poate încăpea, nici o clipă, îndoiala că pentru sălbatic o asemenea 
reprezentare animală sacră este absolut ,,serioasá". Deoarece, ca şi copilul, nu trasează o graniţă precisă 
între om si Animal. Si totuşi, cînd îşi pune pe faţă înfricoşătoarea mască de animal şi apare ca animal, el 
ştie în fond „mai bine" care este adevărul. Singura interpretare cu ajutorul căreia noi, cei care nu mai sîntem 
pe de-a-ntregul salbatici, ne putem închipui în oarecare măsură starea lui de spirit este aceea că pentru 
sălbatic sfera mintală a jocului, aşa cum o constatăm la copil, mai cuprinde încă întreaga lui fiinţă, de la 
emoţiile cele mai sfinte pînă la divertismentul copilăresc. Cit pe-aci să afirmăm că factorul teriomorf în 
cult, în mitologie şi în teologie poate fi înţeles cel mai bine pornind de la atitudinea ludică. 

O problemă si mai profundă, pe care ne-o suscită consideratiile privitoare la personificare şi la alegorie, 
este următoarea: filozofia şi psihologia din zilele noastre au abandonat oare cu totul mijlocul de expresie al 
alegoriei? Sau poate că în terminologia cu ajutorul căreia dau ele nume unor impulsuri psihologice, unor 
atitudini ale minţii, se strecoară tot străvechiul alegoric? Dar, de fapt, există oare pe lume un limbaj 
metaforic fără alegorie? 

Elementele şi mijloacele poeziei pot fi de fapt înţelese cel mai bine ca funcţii ludice. De ce îşi potriveşte 
omul cuvîntul după măsură, cadență, şi ritm? Cine spune: „de dragul frumuseţii” sau „în urma unei emoţii" 
nu face decît să deplaseze problema într-o sferă şi mai inaccesibilă. Cine răspunde însă: „omul face poezie, 
pentru că trebuie să se joace în comun" a nimerit punctul esenţial. Cuvîntul metric ia naştere numai în jocul 
obştei; acolo îşi are el funcţia şi valoarea, pe care le pierde pe măsură ce jocul de societate îşi pierde 
caracterul cultural, sau solemn, sau festiv. Rima, paralelismul semantic, distihul, toate acestea nu au sens 
decît în eternele figuri ludice ale loviturii si contraloviturii, ale ascensiunii şi coboririi, ale întrebării şi 
răspunsului, ale ghicitorii şi soluţiei. Ele sînt la originea lor inseparabil legate de principiile cântului, muzicii şi 
dansului, toate la un loc înţelese în funcția omenească primordială a jocului. Tot ceea ce este recunosc treptat 
drept calitate conştientă în poezie — frumuste, sfințenie, forță magică — se mai află implicat la incepui in 
calitatea primară „joc". 

Dintre genurile majore pe care le deosebim în poezie după nemuritorul exemplu grecesc, cel liric rămîne cel mai 
mult inclus în sfera ludică originară. Lirica trebuie luată aici într-un sens foarte larg, nu numai pentru a desemna 
genul ca atare, ci si ca termen pentru o stare de spirit şi o manifestare poetică în general, orişiunde şi orisicum s- 
ar ivi, aşa încît tot ceea ce este extaz intră de fapt în cercul ei. Liricul se află cel mai departe de logic şi cel mai 
aproape de dans şi de muzical. Liricul este limbajul speculatiei mistice, al oracolului, al magiei, în aceste forme 
resimte poetul cu cea mai mare forță senzaţia unei inspiratii care vine spre el din afară. Aici se află el cel mai 
aproape de înțelepciunea supremă, dar şi de absurd. Sacrificarea totală a sensului raţional este o caracteristică 
chiar şi a limbajului preoţilor şi al oracolelor la popoarele primitive, care uneori se transformă pur si simplu într- 
un limbaj fără sens. Emile Faguet menţionează undeva Je grain de sottise necessaire au lyrique moderne". 
Aceste cuvinte nu sînt însă adevărate numai cu privire la liricul din zilele noastre, ci definesc însăşi esenţa liricii, 
anume aceea de a se mişca în afara legăturilor rațiunii logice. O trăsătură fundamentală a imaginaţiei lirice este 
înclinarea spre exagerare absurdă. Poezia trebuie să fie exorbitantă, în imaginea îndrăzneață şi absurdă, fantezia 
enigmelor cosmogonice şi mistice ale Rgvedei se întîlneşte cu limbajul metaforic al lui Shakespeare, pe care 
toate tradiţiile clasicismului si ale alegoriei l-au proscris şi care păstrează totuşi impetuozitatea arhaicului vates. 


? Grăuntele de stupiditate necesar liricului modern «fr:) (n.t.). 


De altfel, názuinta de a face, cu ajutorul unei fantezii foloseşte cantităţi si calități incomensurabile, ca repre- 
zentarea să devină cît mai uluitoare cu putință, nu opererează exclusiv ca funcţie poetică şi în formă lirică, 
deoarece această nevoie de uluitor este o funcţie tipic i dică. Este proprie copilului şi se regăseşte la psihopati", 
după cum le-a fost totdeauna scumpă mitologilor şi hagiografi"?'" literari. Legenda indiană veche îl pune pe 
ascetul Cyavana să stea, în timp ce-şi practică fapas, ascuns în întregime într-un muşuroi de furnici, din care nu i 
se văd decît ochii, ca doi táciuni. Visvámitra stă timp de o mie de ani pe virfurile picioarelor, în acest context al 
jocului cu dimensiuni sau cifre miraculoase îşi are locul în bună parte imaginaţia referitoare la uriaşi şi pitici, de 
la mit şi pînă la Guliver. Thor şi camarazii lui găsesc într-un dormitor foarte mare o mică încăpere secundară, în 
care innopteazá, în dimineaţa următoare, se constată că fusese degetul cel gros al mănuşii uriasului Skrymir". 
După părerea mea, názuinta de a produce un efect uluitor prin exagerarea sau încurcarea fără margini a 
dimensiunilor şi raporturilor nu trebuie considerată niciodată ca deplin serioasă, indiferent dacă o întîlnim în 
mituri care fac parte dintr-un sistem religios, ori în produse ale fanteziei pur literare sau autentic infantile, în 
toate aceste cazuri, avem de-a face cu aceeaşi pornire de a se juca a minţii. Credinţa omului arhaic în miturile pe 
care şi le creează mintea lui o judecăm încă, fără să vrem, prea mult după unităţile de măsură ale convingerii 
ştiinţifice, filozofice sau dogmatice moderne. Un element pe 


? O fetiţă de trei ani îşi doreşte o maimuţă de lînă. „Cât de mare să fie?" „Pînă la cer." Un pacient îi spune psihiatrului: 

„Doctore, am fost luat, deodată, într-o trăsură." Doctorul: „Desigur, n-a fost o trăsură obişnuită?" Pacientul: „O trăsură de 
aur." Doctorul: „Şi cum era trasă?" Pacientul: „Era trasă de patruzeci de milioane de cerbi de diamant." Comunicare verbală a 
doctorului J. Sch., în jurul anului 1900. Cu cifre şi calități asemănătoare lucrează şi legenda budistă. 

14 Gylfaginning, 45; cf. aducerea de jos a şarpelui Midgard, 48. 


jumătate glumet este inseparabil de mitul autentic. Acolo ia totdeauna cuvîntul partea artei „aducătoare de tot 
felul de minunátii" despre care vorbeşte Platon". In nevoia de uluitor, de exorbitant, se află în bună parte baza 
explicatiei náscocirilor mitice. 

Aşadar, dacă poezia, în sensul larg al cuvîntului originar, grecescul Ttovnenc., apare mereu înlăuntrul domeniului 
jocului, conştiinţa caracterului ei în esenţă ludic nu se păstrează peste tot. Epopeea îşi pierde asociația cu jocul de 
îndată ce nu mai este recitată într-o societate festivă ci serveşte pentru lectură. Nici lirica nu mai e concepută 
aproape deloc ca o funcţie ludică, de îndată ce legătura ei cu muzica a fost abandonată. Numai teatrul, datorită 
calității lui remanente de a fi acţiune, îşi mai păstrează strânsa corelaţie cu jocul. Chiar si limba oglindeşte 
această legătură solidă, şi anume latina si limbile care au băut din izvorul La tiului. Acolo, spectacolul dramatic 
se numeşte joc, este jucat. Pare ciudat, cu toate că în lumina celor spuse mai sus'* este de înţeles, că tocmai la 
greci, care au creat teatrul în înfăţişarea lui cea mai desăvîrşită, cuvîntul pentru „joc" nu se aplică si 
reprezentatiel teatrale sau spectacolului însuşi. Faptul că grecii nu au conceput un cuvînt atotcuprinzátor pentru 
întregul domeniu al jocului a fost comentat mai sus. într-un anumit sens, faptul acesta trebuie interpretat în 
sensul că societatea elenă, în toate manifestările ei, este atît de profund pătrunsă de ludic, încît ludicul nu mai 
intra aproape deloc în conştiinţă ca un lucru excepţional. 

Realitatea cá atît tragedia, cît si comedia se trag din joc este în permanență vizibilă. Comedia atică a incoltit din 
exuberantul komos al sărbătorii dionisiace. Abia într-un stadiu mai tîrziu devine o practică literară conştientă. Şi 
chiar atunci, în vremea lui Aristofan, mai prezintă încă tot felul de urme ale trecutului său dionisiac sacral. 


5 tife novnoECOti... ro OocunatonouK OV nápiov (fes poieseos... to thaumatopoiikon moriori), Sofistul, 268 d. 
16 Pp. 68 s.urm. 


In cortegiul corului, numit parabasis, acesta, ironic si batjocoritor, se adresează liber publicului, arátandu-si 
victimele cu degetul. Costumul falic al actorilor, deghizarea corului, îndeosebi cu măşti de animale, sînt trasaturi 
străvechi. In comediile sale Viespile, Pasările, Broaştele Aristofan omagiazá o tradiţie sacră a imaginației: forma 
animală. Comedia veche, cu critica ei publică si cu ironia ei muşcătoare, tine pe de-a-ntregul de sfera cînturilor 
alternate injurioase şi provocatoare, dar nu mai puţin festive, despre care a fost vorba mai sus. O evoluţie care 
decurge perfect paralel cu comedia grecească a fost construită nu de mult pentru cultura germanică, ce-i drept 
ipotetic, dar cu un înalt grad de probabilitate şi în mod foarte convingător, de Robert Stumpfl, în lucrarea sa 
Kultspiele der Germanen als Ursprung des mittelalter-lichen Dramas. 

Tragedia, tot aşa, la origine, nu este o redare literară intenţionată a unui crîmpei de destin omenesc, ci un joc 
sacru, nu este literatură dramatică, ci religie jucată. Din actul unei teze mitice, se dezvoltă abia încetul cu încetul 
o reprezentare, înfăţişată dialogat si în forma unei acțiuni mimetice, a unui şir de întîmplări, redarea unei 
povestiri. Nu vom da însă aici un studiu privitor la originea teatrului grec. 

Atit tragedia, cît şi comedia se află însă, de la bun început, în sfera competiţiei, care, aşa cum am demonstrat mai 
sus, trebuie numită, în orice împrejurare, ,,joc". Concurîndu-se între ei îşi creează poeții operele pentru com- 
petiția dionisiacă. Ce-i drept, statul nu organizează această întrecere, dar o prilejuieşte. Se constată întotdeauna 
un puternic aflux de poeti concurenți de mîna a doua şi a treia. Se fac fără încetare comparații, critica e ascuțită 
la extrem, întregul public înţelege toate aluziile şi reacționează la toate subtilitátile calitative si stilistice, 
participînd la încordarea competiţiei ca şi spectatorii unui meci de fotbal. Plin de încordare, publicul aşteaptă 
apariția noului cor, pentru care cetăţenii alcătuitori au repetat un an întreg. 

Conţinutul piesei înseşi, anume al comediei, este şi el de natură agonală, în piesă, se dă o luptă sau se atacă o 
persoană ori un punct de vedere. Aristofan îşi îndreaptă ironia împotriva lui Socrate, împotriva lui Euripide". 
Starea de spirit a piesei este cea a extazului dionisiac, a betiei festive, a entuziasmului ditirambic, în care actorul, 
plasat pentru spectatori în afara lumii obişnuite, datorită măştii purtate, se pomeneşte el însuşi transferat în 
personalitatea străină pe care n-o mai înfăţişează, ci pe care o reprezintă, o realizează. Şi îi tîrăşte şi pe spectatori 
după el în această ficțiune. Forţa cuvîntului mestesugit, extravaganta imaginaţiei şi a exprimării lui Eschil sint 
întru totul în concordanţă cu caracterul sacru al jocului şi sînt izvorîte din el. 

Pentru sfera spirituală în care se desfăşoară teatrul grecesc, deosebirea dintre seriozitate şi ne-seriozitate se ex- 
clude cu totul. La Eschil, trăirea celei mai formidabile seriozitáti se desávirgeste în forma şi în calitatea unui Joc. 
La Euripide, tonul şovăie între seriozitatea profundă şi frivolitatea jucăuşă. Adevăratul poet, spune Socrate în 
operele lui Platon, trebuie să fie în acelaşi timp tragic şi comic, întreaga viață omenească trebuie privită în 
acelaşi timp ca tragedie şi comedie!*. 


" Cf. Jaeger, Paideia, pp. 463-474. 
5 Banchetul, 223 d; Philebos, 50 b. 

IX. FORMELE LUDICE ALE FILOZOFIEI 


In mijlocul cercului pe care încercăm să-l descriem cu noţiunea „joc" se află figura sofistului grec. Sofistul este 
continuatorul, uşor dereglat, al acelui personaj central al vietii culturale arhaice pe care l-am văzut rînd pe rînd ca 
profet, saman, vizionar, taumaturg, poet, şi pe care am prefera să-l numim în continuare vates. Dorinţa de a da un 
spectacol şi cea de a dobori un concurent într-o luptă publică, cele două forţe motrice ale jocului social, se află, 
în funcția sofistului, în mod vizibil, la suprafaţă. Să nu uităm că denumirea de sofist, la Eschil, este dată încă 
eroilor înţelepţi, ca Prometeu şi Palamede. Ambii înşiră toate artele pe care le-au născocit ca să le fie de folos 
oamenilor. Tocmai prin această fanfaronadă privitoare la meşteşugurile lor, ei se aseamănă cu sofistul de mai tîr- 
ziu, ca Hippias, multiştiutor, mnemotehnician, scamator, care se laudă cá este un erou al autarhiei economice, 
căci tot ceea ce are asupra lui a fost făcut de mîna sa, că se pricepe la orice, că se oferă să vorbească despre toate 
subiectele posibile, căci le-a pregătit ca să le poată recita, că e gata să răspundă la toate întrebările ce i s-ar pune 
şi că n-a găsit încă niciodată pe nimeni să-l întreacă!. Acesta e încă pe de-a-ntregul stilul lui Yăjnavalkya, preotul 
dezlegător de ghicitori din Brahmana. 

Epideixis, prezentare, expunere, spectacol, aşa se numeşte apariţia în public a sofistului. După cum am arătat, el 
are un repertoriu pentru reprezentațiile sale. 


! Hippias Minor, 368/369. 


Ia onorariu pentru ele si are chiar numere cu preturi fixe ca, de pildá, cuvintarea de cincizeci de drahme a lui 
Pro-dicos. Gorgias realiza onorarii atit de mari, incit a putut sá inchine zeului din Delfi o statuie de aur masiv 
care îl infátisa pe el însuşi. Sofistul itinerant, ca Protagoras înregistrează succese fabuloase. Sosirea în oraş a 
unui sofist cunoscut este un eveniment. Sofiştii sînt priviți cu gura căscată, ca nişte făcători de minuni, şi sint 
comparati cu atletii, pe scurt: activitatea sofiştilor se desfăşoară pe de-a-ntregul în sfera sportului. Spectatorii 
aclamă şi rid cînd văd o lovitură reuşită. Este joc pur, adversarii se prind unul pe altul într-o plasă a limbajului”, 
se fac reciproc knock-out', se laudă că nu pun decît întrebări încuietoare, la care răspunsul este întotdeauna 
greşit. 

Cînd Protagoras numeşte sofistica „o artă veche", Texvnv roxXavccv (technen palaian)*, el nimereşte cu această 
denumire în miezul problemei. Este vechiul joc al minţii, care în cultura arhaică, chiar şi în cele mai vechi 
perioade, lunecă în fiece clipă dinspre sacru înspre divertismentul pur, apoi atinge din nou înțelepciunea supremă 
pentru ca după aceea să devină iarăşi competiţie ludică. Werner Jaeger a spus că die neuere Mode, Pythagoras 
als eine Art von Medizinmann hinzustellen? nu merită să fie combătută“. El uită cá vraciul, în raport atit cu 
filozofii, cît şi cu sofiştii, este şi rămîne totuşi, în fapt, din punct de vedere în esenţă istoric, fratele lor mai mare. 
Şi că toti aceştia mai păstrează încă trăsături ale vechii lor inrudiri. 

Sofiştii înşişi şi-au dat perfect de bine seama de caracterul ludic al activităţii lor. Gorgias a numit el însuşi 
lucrarea sa Elogiul Elenei un joc (euov Se nmYviov — emon de paignion), iar scrierea sa Despre natură a fost 
declarată 


? Euthydemos, 303 a. 

? TtXTiyett (plegeis), ibid., 303 b. e. 

* Protagoras, 316 d. 

5 Moda recentă, de a-l prezenta pe Pitagora ca pe un fel de vraci (germ.) (n.t.). 
* Paideia, p. 221. 


si ea un joc retoric”. Cine nu admite acest punct de vedere? să nu uite cá în tot domeniul retoricii sofistice hotarul 
dintre joc şi seriozitate nu poate fi trasat cu precizie şi că, în fapt, calificarea de „joc" corespunde foarte kine 
naturii originare a lucrurilor. Cine numeşte imaginea dată de Platon cu privire la sofişti caricatură şi parodie” uită 
că toate trăsăturile ludice şi impure ale personajului cultural reprezentat de sofist sînt legate în mod inseparabil 
de natura sa arhaică. Sofistul face parte, de la natură, mai mult sau mai puţin, din lumea vagabonzilor. Căci este, 
In oarecare măsură, vîntură-lume şi parazit par droit de naissance". 

In acelaşi timp însă, sofiştii sînt cei ce au creat mediul în care au prins formă ideile elenice privitoare la educaţie 
şi la civilizație. Căci înţelepciunea şi ştiinţa grecească nu s-au dezvoltat în şcoală (în sensul nostru). Ele nu au 
fost dobindite ca un produs secundar al orientării spre profesiuni folositoare sau aducătoare de cîştig. Ele au fost 
pentru elen rodul timpului sáu liber, oxoXfj (schole), iar, pentru omul liber, orice timp pe care nu i-l solicita 
funcţia publică sau războiul ori serviciul de onoare era timp liber!!. Cuvîntul ,,scoalá" are o preistorie ciudată. Si 
tocmai în acest mediu, al timpului liber al omului liber, a fost la locul lui, din vremuri străvechi, sofistul, cel 
dintîi reprezentant al unei vieţi de cugetare şi de cercetare. 

Dacă privim produsul tipic al sofismului, adică sofismul, dinspre latura tehnică, deci ca formă de manifestare, 
arunci acesta trădează numaidecit toate legăturile cu jocul primitiv, pe care le-am întîlnit la predecesorul lui, 

arhaicul vates. Sofismul se învecinează îndeaproape cu 


" H. Gomperz, Sophisten und Rhetoren (Sofisti şi retori), 1912, Pp. 17, 33. 

* Ca, de pildă, Capelle, Die Vorsokratiker, p. 344. ' Ca, de pildă, Jaeger, loc. cit., p. 398. 

1 Prin dreptul rezultat din naştere (fi:) (n.t.). 

1 Cf. R. W. Livingstone, Creek Ideals and Modem Life (Idealurile greceşti şi viața modernă), p. 64. 


ghicitoarea. Este un meşteşug de luptă. Cuvîntul problema cuprinde două semnificaţii originare concrete: ceva pe 
care cineva îl are în față sau îl pune în faţa altcuiva pentru a se apăra — de pildă, un scut — şi ceva pe care 
cineva îl aruncă altcuiva, ca să-l prindă, să-l preia. In sens figurat, aceste două semnificaţii, pentru arta sofistului 
se confundă întru totul”, întrebările si argumentările lui sînt tot atîtea problemata, în sensul cel mai propriu. 
Jocurile de inteligență, surprinderea cuiva cu ajutorul unor întrebări încuietoare ocupau un loc important în 
conversaţia grecească. Diferitele tipuri de întrebări incuietoare erau sistematizate sub tot felul de denumiri 
tehnice, ca sorites apophaskon, outis, pseudomenos, antistrephon etc. Un învățăcel al lui Aristotel, pe nume 
Clearh, a scris o teorie a ghicitorii, şi anume a genului numit grifos, o problemă glumeatá, dată ca răsplată sau ca 
pedeapsă. — Ce este la fel pretutindeni şi nicăieri? — Răspuns: timpul. — Ceea ce sînt, nu vezi. Sînt un om. 
Deci tu nu eşti om. La care Diogene se zice că ar fi răspuns: dacă vrei să fie adevărat, atunci începe cu mine". 
Crisip a scris un întreg tratat despre anumite sofisme. Toate aceste Fangschliisse" se bazează pe condiţia ca 
domeniul valabilitátii logice să fie limitat în mod tacit la un spaţiu de joc, înlăuntrul căruia adversarul să rămînă 
tot timpul, fără să arunce măcar un „da, insá...", aşa cum a făcut Diogene, căci atunci s-ar strica jocul. Din punct 
de vedere stilistic, problemele propuse pot fi dezvoltate pînă la forme artistice, cu ritm, repetiţie, paralelism etc. 
între aceste Spielereien, importantele discursuri artistice ale sofistului si disputa filozofică socraticá, tranzitiile 
sînt treptate. Sofismul se află foarte aproape de ghicitoarea obişnuită, concepută cu scop recreativ, dar, datorită 
acestui fapt, tot aşa, foarte aproape şi de ghicitoarea cosmogonică sacră. Euthydemos se joacă o dată cu un 
sofism gramatic şi logic copilăresc!5, iar altă dată întrebarea lui se 


? Cf. Sofistul, 261 b. 

? Prantl, Gesch. der Logik, 1, p. 492. 

^ Concluzii-capcaná (germ.) (n.t.). 

5 Euthydemos, 293 c. 

află la marginea ghicitorii cosmice şi de cunostinte'*. Cele mai profunde sentinţe ale filozofiei greceşti timpurii 
ca de pildă, concluzia eleatilor: nu există pluralitate, nici mişcare, nici cuvinte — s-au născut în forma jocului de 
întrebări şi răspunsuri. O concluzie atît de abstractă ca imposibilitatea oricărei judecăţi generalizate devine 
conştientă in forma exterioară a întrebării in lant numită sorites. Cînd deşertăm o banitá de grîu, zgomotul îl face 
primul bob? — Nu. — Atunci al doilea? etc. 

Grecii înşişi şi-au dat seama tot timpul în ce mare măsură se mişcau, cu toate aceste lucruri, în sfera jocului. în 
Euthydemos, Socrate respinge întrebările sofistice incuietoare ca fiind joaca invátáceilor. Din aceste lucruri, 
spune el, nu învăţăm nimic cu privire la esenţa lucrurilor înseși, ci doar cum să ne batem joc de oameni cu 
ajutorul unor subtilitáti verbale; e totuna cu a pune cuiva o piedică sau a-i trage scaunul pe care vrea să se aşeze. 
— Cînd sustii cá pe tînărul acesta vrei să-l duci cu presul — se spune mai departe — te joci sau eşti serios?! 

In Sofistul lui Platon, Theaitetos trebuie să-i admită străinului din Eleea că sofistul face parte din categoria 
saltimbancilor — textual: din a celor care se ocupă de jocuri, twv "rîjq 7tai51ác, liexeCTOvrcov (ton tes paidias 
metechonton)". Parmenide, strîns cu uşa să se pronunţe cu privire la existență, numeşte această sarcină „a juca un 
joc greu" — 7tpayuat£uo5ri TOu8uxv raxiijeiv (pragmateiode paidian paizein)'* — şi trece apoi la cele mai 
profunde probleme fundamentale ale existenţei. Dar toate acestea se petrec într-adevăr în forma unui joc de 
întrebări şi răspunsuri. Unicul nu poate avea părţi, este nelimitat, deci amorf, nu este nicăieri, este imobil, 
atemporal, incognoscibil. Pe urmă, argumentatia este inversată, apoi încă o dată, şi încă o dată”. Argumentul 
merge ca o suveică încolo si înapoi, iar înțelepciunea prinde formă în mişcarea unui joc nobil. Nu numai sofiştii 
îl joacă, ci si Socrate şi însuşi Platon”. 

Potrivit lui Aristotel, Zenon din Eleea ar fi scris cel din-tii dialoguri în această formă interogativă, proprie filozo- 
filor din Megara şi sofiştilor. Era o tehnică menită să-l prindă în capcană pe adversar. Platon l-ar fi urmat apoi, 
pentru dialogurile sale, îndeosebi pe scriitorul comic Sofron, iar Aristotel numeşte chiar dialogul o formă a 
mimus-ului”, a farsei, care este ea însăşi, la rîndul ei, o formă a comediei. De încorporarea în genul saltimban- 
cilor, jonglerilor, scamatorilor, de care se bucurau sofiştii, nu au fost crutati nici chiar Socrate şi Platon?. Dacă 
toate acestea nu sînt de ajuns pentru a trăda elementul ludic al filozofiei, îl putem găsi chiar în dialogurile lui 
Platon. Dialogul este o formă artistică. Este o ficţiune. Oricit de înalt ar fi fost nivelul conversatiei reale la greci, 
ea nu putea să corespundă niciodată pe de-a-ntregul formei literare a dialogului. Dialogul rămîne la Platon o 
formă artistică uşoară, ludică. Să luăm construcţia nuvelistică a lui Parmenide, începutul lui Cratylos, tonul facil 
şi vesel al amindurora şi al atitor alte dialoguri, într-adevăr, o anumită asemănare cu mimus-ul, cu cuvin-tarea 
glumeatá, nu se poate tăgădui, in Sofistul, diferitele principii fundamentale ale filozofilor mai vechi sînt atinse 

într-o formă glumeaţă”, in Protagoras mitul lui Epimeteu şi al lui Prometeu este povestit pe un ton în întregime 
umoristic?. Există cu privire la înfăţişarea şi numele acestor zei — zice Socrate în Cratylos — o explicaţie 
serioasă şi una caraghioasă, pentru cá „si zeilor le place hazul" (91A.07taio[ioveq yap Kai oi Geo — 
filopaismones gar kai hoi theof). Undeva, în acelaşi dialog, Platon îl pune să spună: „Dacă, în fapt, aş fi dat 
ascultare cursului de cincizeci de drahme al lui Prodicos [...], nimic nu s-ar 


2 V: Prantl, I, p. 9. 

? Poetica, 1447 b. 

? Reich, Der Mimus (Mimul), p. 354. 
2 242 cd; cf. Cratylos, 440. 

?5 406 c. 


impotrivi ca tu sá afli pe loc adevárul despre dreapta potrivire a numelor; numai cá eu nu am audiat decit pe cel 
de o drahmă."% Din nou pe acelaşi ton, în jocul cu etimologiile, care era, fără îndoială, absurd şi satiric in mod 
intenționat: „Dar ia seama la mijlocul pe care-l pun în joc cînd e vorba de tot felul de astfel de lucruri care mă 
pun în încurcătură."” în sfîrşit, chiar: „De multă vreme, mă minunez eu însumi de înţelepciunea mea si nu-mi 
vine să cred."? Ce să mai spunem cînd Protagoras încheie cu o răsturnare a punctelor de vedere, sau cînd se 
poate pune în discuţie dacă discursul funebru din Menexenos urmăreşte să fie serios sau nu. 

Interlocutorii lui Platon îşi expun ei înşişi preocuparea lor filozofică drept o încântătoare pierdere de vreme. In 
opoziţie cu dorinţa tineretului de a disputa, vedem dorinţa celor vîrstnici de a fi onoraţi”. „Că acesta e adevărul 
vei afla-o dacă, lăsînd deoparte filozofia, te-ai apuca de lucruri mai importante. Filozofia este, Socrate, un lucru 
plăcut dacă te ţii de ea cu măsură în timpul tinereții, însă dacă stărui dincolo de cît trebuie ajunge o nenorocire 
pentru oameni", zice Callides în Gorgias”. 

De aceea, ca pe un joc al tinereţii au văzut-o chiar şi cei care au pus, pentru lumea de mai tîrziu, temeliile 
indestructibile ale înțelepciunii şi filozofiei. Spre a evidenția o dată pentru totdeauna eroarea de bază a sofiştilor, 
carenta lor logică şi etică, Platon nu a disprețuit ipostaza uşoară a dialogului liber. Căci, si pentru el, filozofia, cu 
toată profunzimea ei, a rămas un joc nobil. Şi dacă nu numai Platon, dar şi Aristotel au socotit că sofismele si 
jocurile de cuvinte ale sofiştilor merită să fie combătute cu atîta seriozitate, explicaţia este cá nici pro- 


% 384 b (în româneşte, de Simina Noica, în Platon, Opere, Editura Stiintifica şi Enciclopedică, Bucureşti, 1978, voi. 3, p. 


251). 

27 409 d. 

2% 428 d. 

? Parmenides, 128 e. 

? Gorgias, 484 c (în româneşte, de Alexandru Cizek, în Platon, “Pere, op. cit., voi. l, pp. 341-342). Cf. Menexenos (Bude, p. 
52). 


pria lor gîndire filozofică nu se desprinsese încă din sfera jocului. Dar s-a desprins ea oare vreodată? 
Succesiunea stadiilor filozofiei poate fi văzută, în linii mari, astfel, în vremea străveche, filozofia porneşte de la 
un joc enigmistic sacru şi de la o dispută sacră, care totuşi îndeplinesc în acelaşi timp şi funcția de divertisment 
festiv. Pe latura sacră, izvorăsc de aici profunda teozofie şi filozofie a Upanisadelor şi a gînditorilor presocratici, 
iar pe latura ludică activitatea sofiştilor. Cele două sfere nu sînt complet distincte. Platon duce filozofia, ca pe cea 
mai nobilă názuintá spre adevăr, pînă la culmi pe care numai el le putea atinge, dar tot în aceeaşi formă uşoară, 
care era elementul ei. în acelaşi timp însă, ea se continuă si în forma ei inferioară, ca sofism, joc de inteligenţă, 
sofistică şi retorică. Dar în lumea elenică factorul agonal era atit de puternic, încît retorica şi-a putut face loc in 
dauna filozofiei mai pure şi a pus-o pe aceasta în umbră, în calitate de cultură a grupurilor mai largi, ba chiar a 
amenințat s-o înăbuşe. Gorgias, care a întors înţelepciunii aprofundate spatele, pentru a exalta forța cuvîntului 
sclipitor şi a abuza de ea, a rămas tipul acestei degenerări a civilizaţiei, întrecerea împinsă la culme după sco- 
lasticizarea activităţii filozofice a mers mînă în mînă cu aceasta din urmă. Nu a fost singura dată cînd o epocă 
aflată în căutarea sensului lucrurilor a fost urmată de una care s-a mulţumit cu cuvîntul şi cu formula. 

Conţinutul ludic al acestor fenomene nu poate fi circumscris cu linii precise. Hotarul dintre copilăreasca 
Spielerei şi falsa rațiune, care uneori trece pe lîngă cel mai profund adevăr abia atingîndu-l, cu greu poate fi 
trasat cu precizie. Faimosul tratat al lui Gorgias, Despre inexistenfd, care neagă complet orice cunoştinţă serioasă 
în favoarea unui nihilism radical, poate fi numit la fel de bine „joc", ca şi declamatia despre Elena, căreia el 
însuşi i-a dat acest nume. Absența unor limite clar conştiente între joc şi înțelepciune reiese şi din faptul cá 
sofismele absurde, clădite pe o capcană gramaticală, stoicii le tratau dintr-o singură suflare, cu rationamentele 
serioase ale şcolii din Megara?!. 

Disputa si declamatia erau la mare cinste. Aceasta din urmă era şi ea totdeauna un obiect de întrecere publică. 
Vorbirea era spectacol, paradă, etalare verbală. Lupta cu ajutorul cuvîntului era pentru elen forma literară nime- 
rită pentru a reda şi a judeca o chestiune critică. Astfel, Tucidide pune pe tapet problema „război sau pace" în 
cuvintárile cu privire la Archidamos şi la Steneladas, precum şi alte probleme în cele cu privire la Nikias şi la 
Alcibiade, la Cleon şi la Diodotos. Astfel, tratează conflictul între putere şi drept în disputa, formulată întru totul 

ca joc sofistic de întrebări şi răspunsuri, despre violarea neutralității insulei Melos. Aristofan parodiază în Norii 
plăcerea resimțită în urma disputelor de paradă, în duelul retoric dintre /ogos-ul drept şi cel nedrept. 
Semnificaţia antilogiei, sau raţiunii duble, agreată de sofişti, nu rezidă, de altfel, numai în valoarea ludică a 
acestei forme. Ea urmăreşte să exprime in mod pregnant eterna ambiguitate a judecății umane: cutare lucru se 
poate spune aşa, dar şi altminteri. Ceea ce arta de a obține prin cuvinte păstrează în formă pură la un anumit nivel 
este caracterul ludic al cuvîntării. Cuvîntul sofistului devine fals abia atunci cînd, cu arta lui verbală si notio- 
nală, urmăreşte un scop serios imoral, ca de pildă Callicles, care isi recită cunoscuta Herrenmorak”. într-un 
anumit sens, însăşi intenţia agonală în sine este falsă, în măsura în care îşi dá frîu liber în dauna simțului ade- 
vărului. Pentru tot ceea ce se numeşte sofist sau retor, linia de conduită şi țelul nu sînt názuinta spre adevăr, ci 
dorinţa personală individuală de a avea dreptate. Atitudinea arhaică a competiţiei este cea care îi insufleteste. 
Dacă într-adevăr, aşa cum susţin unii”, Nietzsche trebuie 


?! Prantl, loc. cit., p. 494. 

? Morala elitelor (germ.) (n. t.) — Gorgias, 483 a-484 d («.«.). 

3 V. H. L. Mieville, Nietzsche et la Volante de puissance (Nietzsche Si voinţa de putere), Lausarvne, 1934; Charles Andler, 
Nietzsche, sa vie et sa pensee (Nietzsche, viata si gindirea lui), voi. I, p. 141, "ol. III, p. 162. 


considerat cá reia punctul de vedere agnostic al filozofiei, el a dus prin aceasta filozofia inapoi in 
străvechea ei sferă a obirsiei în cultura primitivă. 

Nu vrem sá abordám aici problema profundá in ce másurá mijloacele ratiunii noastre poartá in fond 
caracterul unor reguli de joc, adică in ce măsură sînt valabile numai înlăuntrul unui anumit cadru spiritual, 
în care le acceptăm ca obligatorii, în logică în general, şi în silogism în particular, nu este oare totdeauna în 
Joc o convenţie tacită, că trebuie să ținem seamă de valabilitatea termenilor şi a noţiunilor ca de piesele şi 
cîmpurile de pe o tablă de şah? Acest lucru lămurească-l alţii. Aici, vrem numai să mai trecem în revistă, în 
mod fugar, calitățile ludice de fapt din activitatea de sustinere a disputelor şi din cea a declamatiei in 
perioadele mai târzii decît epoca civilizației greceşti. Prea multe amănunte nu se cer, avînd în vedere cá 
fenomenul se produce mereu în forme pronunțat identice, precum şi datorită faptului că în evoluţia sa în 
civilizația occidentală rămîne dependent în cea mai mare măsură posibilă de exemplul grecesc. 

Quintilian a transcris doctrina retoricii şi a declamatiei cu litere latine, in epoca romană imperială, 
susținerea de dispute şi parada verbală nu-şi aveau locul numai în şcoală. Retorul Dio Chrysostomos ne 
povesteşte despre filozofii de stradă, care, ca un fel de sofişti declasati, suceau capul sclavilor şi 
marinarilor, cu un talmeş-balmeş de baliverne, vorbe de clacá şi vulgaritáti iscusite. Evident, strecurau şi 
propagandă subversivă, ca dovadă decretul prin care Vespasian i-a izgonit din Roma pe toti filozofii. 
Mintile serioase erau nevoite să avertizeze fără încetare împotriva supraevaluării tendinței sofismului, ale 
cărui exemple vii continuau să aibă curs. Augustin vorbeşte despre acea dăunătoare combativitate şi despre 
acea dorință copilăroasă de a-ţi prinde în capcană adversarul“. Butade de categoria „ai coarne, căci doar n- 


ai pierdut coarne, deci le mai ai" sînt la mare pret în întreaga 
> DH 


"7 De doctrina christiana (Despre învăţătura creştină), II, 31. 
? De fapt, traducînd din latină, poanta se pierde, deoarece in comua non perdidisti se subintelege „coarnele tale". 


literatură scolastică. Evident, nu era uşor de sesizat în mod clar greşeala logică datorită căreia deveneau 
simple glume. 

Trecerea vizigoților de la arianism la credinţa catolică a avut drept preludiu un turnir teologic formal între 
înaltele fete bisericeşti ale celor două părți în conflict, la Toledo, în anul 589. Un exemplu foarte izbitor al 
caracterului sportiv al filozofiei în Evul Mediu timpuriu ni-l oferă povestirea privitoare la Gerbert, viitorul 
papă Silvestru al II-lea, si adversarul sáu Ortrik din Magdeburg, la curtea împăratului Otto al II-lea, la 
Ravenna, în anul 980%. Prelatul scolastician Ortrik, pizmuind faima lui Gerbert, a trimis pe cineva la 
Reims, ca să iscodească în ascuns felul acestuia de a preda, cu scopul de a-l prinde cu vreo părere greşită. 
Spionul îl înţelege greşit pe Gerbert şi raportează la curte ceea ce crede el că a auzit, în anul următor, 
împăratul reuşeşte să-i aducă pe ambii învăţaţi la Ravenna şi îi pune să discute în contradictoriu în prezenţa 
unui auditoriu ales, pînă se lasă seara şi ascultătorii obosesc. Punctul principal este următorul: Ortrik îi 
reproşează adversarului său că a numit matematica o subdiviziune a fizicii”, în realitate, Gerbert spusese că 
matematica este egală si paralelă cu fizica. 

Ar merita osteneala să se cerceteze dacă în aşa-numita Renastere carolingiană activitatea plină de morgă al- 
cătuită din erudiție, poezie şi evlavie, în cadrul căreia participanţii se impopotonau cu nume clasice si 
biblice (Alcuin se numeşte Horaţiu, Angilbert se numeşte Homer, Carol însuşi se numeşte David), calitatea 
ludică nu este de fapt esentialul. Cultura curtenească este prin ea însăşi deosebit de susceptibilá pentru 
forma ludică. Cercul este de la sine mic şi închis. Chiar si respectul față de maiestate impune păstrarea a tot 

felul de reguli şi de ficțiuni, în Academia Palatina a lui Carol, care are în fata 


* Richter, Hist., IL, IV, III, c. 55-65. 
?' Ambii termeni trebuie înţeleşi cu semnificaţia lor medie- 
vală. 


ochilor, ca ideal indiscutabil, o Athenae novae, starea de spirit, în ciuda intentiilor cucernice, era cea a unui 
divertisment nobil. Se practica întrecerea în realizări poetice şi în ironie reciprocă. Názuinta spre eleganța clasică 
nu exclude aici o trăsătură primitivă. „Ce este scrierea?" întreabă tînărul Pepin, fiul lui Carol, iar Alcuin 
răspunde: „Păstrătoarea ştiinţei. — Ce este cuvîntul? — Trădarea gindului. — Cine a procreat cuvîntul? — 
Limba din gură. — Ce este limba? — Un bici al aerului. — Ce este aerul? — Păstrătorul vieţii. — Ce este viaţa? 
— Bucuria celor fericiți, durerea celor nefericiti, aşteptarea morții. — Ce este omul? — Robul morţii, oaspetele 
unui loc, un călător care trece." 

Sunetele acestea nu ne sînt necunoscute. Căci iată din nou jocul de întrebări şi răspunsuri, întrecerea enigmistică, 
răspunsul într-o kenning, pe scurt toate acele trăsături ale jocului înțelepciunii, pe care le-am semnalat mai sus la 
indienii vedici, la arabi, la scandinavi. 

Cînd, spre sfîrşitul secolului al XI-lea, marea názuintá către cunoaştere cu privire la existenţă şi la tot ceea ce 
există — názuintá care în scurt timp va produce ca unitate de măsură Universitatea şi ca rod Scolastica — se 
întinde în cele mai variate zone, transformindu-se în mişcare spirituală vie, fenomenul are loc cu acea violență 
aproape febrilă care este de obicei caracteristică marilor înnoiri culturale. Momentul agonistic vine atunci cu o 
inevitabilă intensitate în prim-plan. Doborirea adversarului cu ajutorul vorbirii devine un sport care in multe 
privinţe ajunge să se afle pe aceeaşi linie cu mînuirea armelor. Apariţia celei mai vechi forme, cea sîngeroasă, a 
turnirului, fie între grupuri care reprezintă diferite ţinuturi, fie între luptători individuali, care vagabondează 
pentru a găsi adversari, coincide în mod ciudat, din punct de vedere cronologic, cu racila de care se plînge Petrus 
Damiani: disputatorii itineranti care caută (ca pe vremuri sofiştii greci) să strălucească şi să triumfe cu arta lor. în 
şcolile din secolul al XH-lea, era la mare cinste cea mai violentă întrecere, cu înjurături şi calomnii. Scriitorii 
bisericeşti ne schiteazá o imagine fugară a activităţii şcolare, in care jocul bazat pe şicană şi pe subtilitáti e evi- 
dent. Fiecare caută să-l însele pe celălalt prin mii de trucuri si viclenii, fiecare îi întinde celuilalt capcane făcute 
din cuvinte şi din calambururi. Fiecare îi imită pe marii maestri şi se laudă că i-a văzut si i-a urmat’. Si toti cîşti- 
gá bani multi, iarăşi ca pe vremuri sofiştii greci. Roscelinus ne zugráveste, în pamfletul său înverşunat, un 
Abaelard care numără seara banii câştigaţi peste zi cu învăţăturile sale mincinoase, spre a fi cheltuiţi în tot felul 
de excese. Abaelard mărturiseşte el însuşi că s-a apucat de studii ca să cîştige bani şi că, într-adevăr, cîstigă 
multi, în cursul unei întreceri, provocat de camarazii săi, se apucă să explice Sfînta Scriptură, după ce pînă atunci 
nu se ocupase decît de fizică, adică de filozofie”. Anterior, preferase armele dialecticii celor ale războiului si 
vagabondase prin toate ţinuturile în care înflorea arta retoricii, pînă ce „şi-a stabilit tabăra pe colina Sfînta 
Genoveva", pentru a-i „asedia" pe concurenții care țineau ocupat scaunul Parisului». Toate aceste trăsături ale 
amestecului de retorică, război şi joc se regăsesc în competiţiile scolastice ale teologilor musulmani“. 

In întreaga evoluţie a Scolasticii şi a Universităţii, elementul agonal este cum nu se poate mai evident. Voga 
îndelungată a problemei aşa-numitelor universalia ca temă centrală a discuţiei filozofice, care a dus la scindarea 
în realişti şi nominalişti, corespunde fără îndoială cu nevoia primară de a forma partide cu privire la un punct 
disputat, nevoie legată inseparabil de orice dezvoltare culturală, întreaga activitate a Universităţii medievale a 
im- 


** Hugo de Saint-Victor, Didascalia, Migne, 1.176, 773 d, 803, De vanitate mundi, ib., 709; Joh. de Salisbury, 
Metalogicus, |, c. 3, Policraticus, V, c. 15. 

? Abaelard, Opera, I, pp. 7, 9, 19, II, p. 3. 

? Loc. cit., I, p. 4. 

^ Comunicare făcută de regretatul profesor C. Snouck Hurgronje. 


brácat forme ludice. Sustinerea de nesfirgite dispute care constituiau relațiile orale de tip erudit, ceremonialul 
care inflorea in mod atit de luxuriant la Universitate, gruparea in nationes, scindarea in orientári de tot felul, 
toate aceste fenomene se aflá mai mult sau mai putin in sfera competitiei si a regulilor de joc. Erasm a mai simtit 
încă foarte limpede corelatia aceasta, cînd, într-o scrisoare adresată îndărătnicului său adversar Noel Bedier, se 
plînge de îngustimea de spirit cu care se tratează în şcoli ceea ce au transmis predecesorii, şi de faptul că în cazul 
confruntării părerilor se iau ca bază numai principiile admise în şcoală. „După părerea mea, nu este absolut deloc 
necesar să se procedeze în şcoală ca la jocul de-a soldaţii, sau ca la jocul de cărţi sau ca la jocul cu zaruri. Căci 
acolo e aşa: dacă jucătorii nu sînt de acord cu privire la reguli, nu mai e joc. Dar în cazul argumentatiei erudite 
nu se admite să se introducă nimic necunoscut sau îndrăzneţ, dacă cineva se încumetă să pună pe tapet ceva 

nou, A" 

Ştiinţa, inclusiv filozofia, este de felul ei polemică, iar polemicul nu poate fi separat de agonal, în epocile în care 

apar lucruri noi de mare anvergură, factorul agonal apare de obicei intempestiv în prim-plan. Aşa s-a întîmplat, 
de pildă, atunci cînd, în secolul al XVII-lea, ştiinţele naturii, în strălucitoarea lor înflorire, cuceresc terenul, 
atacînd autoritatea atit a Antichității, cit si a religiei. Şi iarăşi se grupează toată lumea în tabere sau partide. Eşti 
carte-sian sau eşti împotriva sistemului, tii cu Jes Anciens* sau cu Jes Modernes**, eşti — chiar cu mult în afara 
cercurilor erudite — pentru sau împotriva lui Newton, pentru sau împotriva teoriei turtirii pămîntului, a 
vaccinului etc. Secolul al XVIII-lea, cu schimburile sale spirituale vii, care, datorită limitării mijloacelor, mai 
sînt încă ferite de 


? Allen, Opus epist. Erasmi (Opera epistolară a lui Erasm), t. VI, nr. 1581/621 s. urm., 15 iunie 1525. 
? Cei vechi (/r.) (n.t.). 
^ Cei moderni <fr) (n.t). 


supraabundenta haoticá, trebuia sá deviná epoca prin excelentá a disputelor literare. Ele au format, impreuná cu 
muzica, peruca, rationalismul frivol, cu gratia rococo-ului si cu farmecul saloanelor, un element component al 
acelui caracter ludic general, extrem de gráitor, pe care socot cá nimeni nu-l va tágádui secolului al XVIII-lea şi 
pentru care uneori il invidiem. 


X. FORMELE LUDICE ALE ARTEI 


Am constatat cá jocul este un element atit de inerent naturii poeziei, iar fiecare formă a poeticului ni s-a părut atât 
de strîns legată de structura jocului, încît în scurt timp am fost nevoiţi să considerăm această corelaţie intimă ca 
indisolubilă, termenii „Joc" şi „poezie" fiind pe punctul de a-şi pierde autonomia semantică. Acelaşi lucru este 
valabil în si mai mare măsură în ce priveşte corelatia dintre joc şi muzică. Am menționat mai sus faptul că în 
unele limbi mînuirea instrumentelor muzicale se numeşte „a juca", şi anume, pe de o parte, în arabă, şi, pe de altă 
parte, în limbile germanice şi în unele limbi slave, precum şi în franceză. Faptul acesta poate fi considerat ca un 
semn distinctiv exterior al fondului psihologic profund care determină corelatia dintre joc şi muzică, fiind foarte 
greu de presupus că această concordanţă dintre arabă şi limbile europene menţionate s-ar putea baza pe un 
împrumut. 

Dar, oricît de firească ni s-ar părea corelatia dintre muzică şi joc, nu ne vine deloc uşor să ne formám o imagine 
clară a raţiunii acestei corelaţii. O încercare de a stabili termenii comuni ai celor două noțiuni ar putea fi de 
ajuns. Jocul, spuneam, se află în afara rationalitátii vieţii practice, în afara sferei nevoii şi a utilității. Acelaşi 
lucru se întîmplă şi cu expresia muzicală şi cu formele muzicale. Jocul este valabil în afara normelor raţiunii, 
datoriei şi adevărului. Acelaşi lucru se întîmplă şi cu muzica. Valabilitatea formelor şi funcției muzicii este 
determinată de norme care nu sînt situate pe nici o latură a înţelegerii si a configurării vizibile sau pipăibile. 
Acestor norme nu îi se pot da decît nume specifice proprii, nume valabile atît pentru joc, cît şi pentru muzică, 
precum ritmul şi armonia. Ritmul şi armonia sînt, într-un sens absolut identic, factori ai jocului şi ai muzicii. Dar, 
în timp ce cuvîntul este în stare să transporte partial poezia din sfera ludicului pur în cea a înțelegerii şi judecății, 
muzicalul pur continuă să plutească întru totul în sfera ludicului pur. Funcţia puternic liturgică si socială a 
cuvîntului poetic în culturile arhaice este legată cum nu se poate mai strîns de faptul că exprimarea cuvîntului în 
acea fază este încă inseparabilă de ceea ce numim astăzi .concert. Orice cult autentic este cîntat, dansat, jucat. 
Pentru noi, purtătorii unei culturi tîrzii, nimic nu este mai adecvat, ca să resimtim ideea de joc sacru, ca emoția 
muzicală. Chiar şi fără o raportare la reprezentări religioase definite, în savurarea muzicii perceperea frumuseții 
se contopeşte cu sacrul, iar în această contopire opoziţia joc-seriozitate se spulberă. 

în contextul evocat aici, este important să evidentiem cá in gîndirea elenică noţiunile pe care noi le legám de 
termenii ,,joc", „muncă" si „plăcere artistică" se juxtapun într-un mod cu totul diferit de cel care ne este nouă fa- 
miliar. Se ştie că termenul „muzică", noxxiiri cuprinde în greceşte mult mai mult decît la noi, modernii. Nu nu- 
mai că, împreună cu cîntul şi cu acompaniamentul instrumental, include şi dansul, dar se referă în general la 
toate artele si iscusintele pe care le guvernează Apolo si Muzele şi care se numesc arte muzicale, în opoziţie cu 
cele plastice şi mecanice, aflate în afara domeniului Muzelor. Tot ceea ce este muzică se leagă în modul cel mai 
strîns cu putință de cult, şi anume de serbările în cursul cărora îşi exercită de fapt funcţia. Corelatia dintre cult, 
dans, muzică si joc nu este descrisă nicăieri, poate, atît de clar ca în Legile lui Platon. Zeii, se spune acolo!, din 
milă faţă de omenirea născută pentru suferință, au înfiin- 


! Legile, II, 653. 


tat, ca momente de uitare a grijilor, serbările de recunoştinţă, şi le-au dat oamenilor, ca tovarăşi de 
petrecere, pe Muze, precum şi pe Apolo, conducătorul Muzelor, şi pe Dionysos, pentru ca, datorită acestei 
comunități festive divine, ordinea lucrurilor să fie în permanentă restaurată printre oameni. Numaidecit 
după aceste cuvinte, urmează pasajul citat de obicei ca fiind explicaţia lui Platon cu privire la joc, pasaj în 
care se spune că toate fápturile tinere sint neastimpárate şi nu-şi pot tine liniştite nici trupurile, nici 

glasurile, căci simt nevoia să facă mişcare şi zgomot, să sară, să topáie, să danseze de plăcere şi să scoată 
tot felul de sunete. Animelele însă, în toate acestea, nu cunosc deosebirea dintre ordine şi dezordine, care se 
numeşte ritm şi armonie. Zeii care ne-au fost dáruiti ca tovarăşi de drum ne-au dăruit, la rîndul lor, 
deosebirea, însoțită de plăcere, numită ritm şi armonie. Prin urmare, aici ia naştere, cum nu se poate mai 
clar, o legătură nemijlocită între joc şi muzică. Această idee însă este fri-natá în mintea grecilor de faptul 
semantic asupra căruia am atras atenţia mai sus: în greceşte, de cuvîntul utilizat pentru a desemna jocul, 
roxiSidc (paidia), rămîne ataşată în prea mare măsură, din cauza obirsiei sale etimologice, semnificația 
„Joacă, fleac". Paidia cu greu poate servi pentru a indica forme de joc superioare, căci ideea de copil era 
legată de acest cuvînt, la greci, în mod prea indisolubil. In consecință, formele de joc superioare si-au găsit 
expresia în termeni limitați unilateral, ca agon (întrecere), scholazein (a-şi petrece timpul liber), diagoge 
(petrecere a timpului liber, distracție). Din cauza aceasta, spiritului elin i-a scăpat recunoaşterea că toate 
aceste noțiuni sînt reunite în mod esențial într-o noțiune generală, aşa cum este concepută ea în mod pur în 
latinescul ludus şi în limbile europene moderne. De aici rezultă osteneala pe care au fost nevoiţi să si-o dea 
Platon şi Aristotel ca să stabilească dacă si în ce măsură muzica este ceva mai mult decît joc. 

La Platon, pasajul respectiv sună mai departe astfel”: 


? Legile, IL, 667 e. 


Ceva care nu contine nici utilitate, nici adevăr, nici vreo valoare ca parabolă, şi nici măcar nocivitate, poate 
fi judecat cel mai bine după cantitatea de încîntare, x«pit (charis), pe care o contine şi după plăcerea pe care 
o dăruieşte. O astfel de plăcere, care nu contine nici un rău si nici un folos vrednic de a fi numit, este joc, 
paidia. Luaţi seama: aici este vorba încă tot de exprimarea muzicală, în muzică, trebuie să căutăm însă 
lucruri superioare acestei plăceri, şi astfel Platon merge acum mai departe, apoi vine numaidecit mai 
aproape. Aristotel spune” că felul muzicii nu este lesne de determinat, si nici utilitatea care rezidă în 
cunoaşterea ei. Nu cumva de dragul jocului, paidia (aici, am putea traduce şi ,,divertisment"), şi al relaxării 
rîvnim muzica, la fel cum rîvnim somnul şi băutura, care de asemenea nu sînt în sine importante sau 
serioase (orkxu&xicc — spudaia), ci doar plăcute si alungá-toare de griji? Aşa folosesc unii muzica, iar la 
triada „somn, băutură, muzică" mai adaugă si dansul. Sau să spunem oare că muzica duce la virtute, în 
măsura în care, aşa cum gimnastica înviorează trupul, muzica, şi ea, cultivă un anumit ethos, obişnuindu-ne 
să gustăm in mod just virtutea? Sau contribuie — şi aceasta este, după părerea lui Aristotel, o a treia poziție 
— la relaxarea spirituală (8uxY WYT| — diagoge) şi la cunoaştere ((ppávticni; — fronesis)! 

în contextul care contează aici, acest diagoge este un cuvînt important. El înseamnă textual „irosire" a 
timpului, totuşi o redare a lui prin „irosirea timpului" nu poate fi admisibilă decît dacă ne transpunem in 
concepţia lui Aristotel cu privire la antinomia dintre muncă şi timpul liber, în prezent, zice Aristotel”, cei 
mai multi practică muzica de plăcere, dar cei vechi o clasificaseră în categoria educaţiei (paideia), pentru cá 
însăşi natura cere ca nu numai să putem munci bine, dar să si putem fi neocu-pati la fel de bine”. Pentru cá 
ne-munca este principiul 


> Politica, VIII, 4, = 1339 a. 
^ 1337 b 28. 
5 OxoA«£ew 8woo9ca icocXcot (scholazein dynasthai kalss). 


general. Ne-munca este de preferat muncii si este țelul (leXoc, — t e/os) ei. Această răsturnare a raportului 
care ne este familiar se poate înţelege la rîndul ei in lumina renunțării la munca salariată, renunțare care era 
o caracteristică a elenului liber şi care îl punea în situația de a putea názui spre țelul (TeXoc,) vieţii sale, 
practicind o ocupaţie nobilă si educativă. Problema este aşadar: cum să ne cheltuim timpul liber (oxoXf| — 
schele). Nu ju-cind[u-ne], pentru că atunci țelul vieţii noastre ar fi jocul (respectiv: joaca), ceea ce este 
imposibil (avînd în vedere că, pentru Aristotel, paidia înseamnă numai joacă, divertisment). Jocurile 
servesc numai pentru relaxarea de muncă, deci ca un fel de medicament, pentru că procură destindere si 
odihnă. Faptul de a fi neocupat pare să conțină însă în sine plăcere şi fericire si bucurie de viaţă. Dar 
această fericire, adică faptul de a nu mai tinde spre ceva ce nu ai, este TeXoc,, țelul vieţii. Plăcerea însă nu 
este găsită de toti în acelaşi lucru. Plácerea este cea mai bună cînd omul care o resimte este cel mai bun, iar 
názuinta lui este cea mai nobilă. Este limpede aşadar cá pentru cheltuirea timpului liber“ trebuie să învăţăm 
si să ne însuşim ceva, şi anume acele lucruri pe care le învăţăm sau pe care le cultivám in noi nu de nevoie, 
de dragul muncii, ci pentru ele însele. Si de aceea strămoşii au socotit că muzica tine de paideia (creştere, 
educație, cultură) ca fiind ceva care nu este necesar, nici folositor, ca de pildă cititul şi scrisul, şi care 
serveşte numai pentru cheltuirea timpului liber. 

Iată dar o expunere în care liniile de demarcație dintre joc şi seriozitate, ca şi criteriile pentru aprecierea 

amindurora, măsurate cu unităţile noastre, sînt mult deplasate. Pe nesimţite, diagoge a dobindit aici 
înţelesul de preocupare si plăcere intelectuală şi estetică, aşa cum le stau bine acestea omului liber. Copiii, 
se spune”, nu sînt încă sensibili la diagoge deoarece acesta este un tel final, 


* Jipot rr ev tfj oxoXfj Suxycoyfiv (pros ten en te scole diagogen). 
7 1339 a 29. 


o desăvârşire, iar pentru cei încă nedesávirgiti, desávirsirea rămîne inaccesibilă. Savurarea muzicii se 
apropie de un astfel de tel final al acţiunii (teXot)*, pentru că ea nu este căutată de dragul vreunui bun viitor 
oarecare, ci pentru ea însăşi. 

Prin urmare, această idee plasează muzica într-o sferă situată între jocul nobil si plăcerea artistică 
autonomă. Un asemenea punct de vedere e însă străbătut, la greci, de o altă convingere, care conferă 
muzicii o funcție tehnică, psihologică si morală foarte precisă. Ea contează ca artă mimetică sau imitativá, 
iar rezultatul acestei imitații e stirnirea de simtáminte etice de tip pozitiv sau negativ”. Fiecare melodie, 
tonalitate sau mişcare de dans reprezintă ceva, înfăţişează ceva, figurează ceva, şi, după cum lucrul 
reprezentat este bun sau rău, frumos sau urit, îi revine si muzicii înseşi calificarea de bună sau rea. în 
aceasta rezidă înalta ei valoare etică şi educativă. Audierea imitatiei trezeşte înseşi simtámintele imitate". 
Melodiile olimpice stîrnesc entuziasm, alte ritmuri şi melodii sugerează minie sau blindete, curaj, prudență. 
In timp ce în percepțiile simțului tactil si ale celui gustativ nu este prezent nici un efect etic, iar în ale celui 
vizual numai unul redus, in melodie se află, în sine, expresia unui ethos. Fenomenul este încă şi mai 
puternic în ce priveşte modurile cu conţinutul lor etic puternic, ca şi în ce priveşte ritmurile. Se ştie că 
grecii atribuiau fiecărui mod muzical un anumit efect: unul te făcea să fii trist, altul calm etc. Si tot aşa si 
instrumentele: flautul este excitant etc. Cu ajutorul noțiunii de imitație defineşte Platon şi atitudinea 
artistului". Imitatorul, |iijiT|Tnq (mimetes), spune el, aşadar artistul, fie creator, fie executant, nu ştie nici el 
însuşi dacă ceea ce redă este bun sau rău. Redarea, (mimesis), este pentru el un joc, si nu o muncă 


* 1339 b 35. 

serioasă”. Acelaşi lucru se întîmplă si cu poeţii tragici. Nu sînt altceva, cu toţii, decît imitatori: ni|rr[TiKoi 
(mimetikoi). Tendinţa acestei definiri, după toate aparențele plină de dispreţ, a activităţii creatoare putem s-o 
neglijăm aici. Ceea ce ne interesează este faptul că Pla-ton a conceput-o ca pe o joacă. 

Digresiunea despre prețuirea muzicii la greci a făcut, poate, să reiasă că intenţia de a determina natura şi funcţia 
muzicii pluteşte tot timpul la marginea noţiunii pure de „joc"”. Natura esenţială a oricărei activităţi muzicale este 
o joacă. Acest fapt primar rămîne, practic, recunoscut pretutindeni, chiar acolo unde nu este exprimat în mod 
expres. Fie că muzica serveşte pentru divertisment şi bucurie, fie că vrea să exprime frumuseţea superioară, fie 
că are o menire liturgică sacră, ea rămîne tot timpul joc. Tocmai în cult este ea adeseori legată intim de acea 
funcţie prin excelență ludică, dansul. Diferentierea si descrierea calității muzicii, în perioadele de cultură mai 
vechi, sînt naive si incomplete. Extazul produs de muzica sacră este exprimat în comparații cu coruri de îngeri, 
prin tema sferelor cereşti etc. în afara funcției religioase, muzica e apoi pretuitá în principal ca o nobilă petrecere 
a timpului şi ca o iscusintá vrednicá de admiraţie, sau ca pur divertisment vesel. O apreciere ca trăire artistică 
emoțională, personală, cel puţin exprimată în cuvinte, se strecoară printre celelalte aprecieri abia foarte tîrziu. 
Funcţia recunoscută a muzicii a fost totdeauna cea a unui joc social nobil si ináltátor, punctul lui culminant fiind 
găsit adeseori în exercitarea uluitoare a unei virtuozitáti excepţionale, în ce priveşte executanții ei, muzica 
rămîne multă vreme cu totul subordonată. Aristotel îi numeşte pe muzicantii de profesie „oameni de jos". 
Cintáretul din láutá a continuat să facă parte din categoria vagabonzilor, în secolul al XVII-lea încă, şi chiar mai 
tîrziu, fiecare suveran îşi avea orchestra proprie, cum îşi avea grajdurile proprii. Orchestra curţii a continuat să 
aibă multă vreme un caracter domestic. Pe lîngă la musique du roi” a lui Ludovic al XIV-lea funcţiona un 
compozitor permanent. Leş 24 violons” ai regelui mai erau încă pe jumătate actori. Muzicianul Bocan mai era 
încă în acelaşi timp şi maestru de dans. Haydn, în serviciul prințului Esterhăzy, mai purta livrea şi primea zilnic 
ordinele patronului său. Pe de o parte, priceperea publicului cultivat de odinioară ne apare ca foarte dezvoltată şi 
rafinată, dar pe de altă parte respectul lui pentru măreţia muzicii şi pentru persoana executantilor ei ne apare ca 
foarte redus. Sălile de concert contemporane, cu liniştea lor absolută, ca şi religioasă, si cu respectul lor magic 
față de dirijor, sînt de dată recentă, în gravurile care înfăţişează concerte din secolul al XVIII-lea, îi vedem 
întotdeauna pe auditori prinşi în conversație mondenă. Se pare că în viața muzicală franceză, cu numai treizeci 
de ani în urmá", întreruperile cu privire la orchestră sau la dirijor nu erau neobişnuite. Muzica era şi a rămas în 
principal un divertisment, iar admiraţia, cel puţin admiraţia exprimată, se adresa mai ales virtuozitátii. Creaţia 
compozitorului nu conta încă absolut deloc ca sacră si inviolabilă. De cadentele libere s-a făcut uz într-un mod 
atit de lipsit de modestie, încît a fost nevoie să fie combătute. Frederic al II-lea al Prusiei a interzis cintáretilor să 

modifice compoziţia prin infrumusetári proprii. 

In nici o producţie omenească, de la lupta dintre Apolo şi Marsias pînă azi, factorul competiţional nu a fost atât 
de evident ca în muzică. Ca să dăm cîteva exemple din epoci mai recente decît cele în care a avut loc aer 
Sángerkrieg'^ şi în care au trăit die Meistersinger”: în anul 1709, cardinalul Ottoboni l-a pus pe Haendel să se ia 


? EÎvoa raxiSuxv rivcc kou. oi» OTtoDSfiv rr)v u,lu.T]oiv (einai pai-dian tina kai u spuden ten mimesm). 

? Muzica [orchestra] regelui (fi) (n.t.). 

14 Cei 24 de violonişti (fr) (n.t.). 

5 Din perspectiva anului 1938, cînd apare Homo ludens, e vorba de primul deceniu al secolului al XX-lea — n.ed. 
Ir Războiul cintáretilor (germ.) (n.t.). 

1 Maestrii cîntăreţi (germ.) (n.t.). 


la întrecere cu Scarlatti la clavecin şi la orgă. in 1717, August cel Puternic al Saxoniei şi Poloniei a vrut să 
organizeze o întrecere între Johann Sebastian Bach şi un anume J L. Marchand. Acesta din urmă însă nu s-a 
prezentat, in 1726, societatea londoneză era în fierbere din pricina competiției dintre cántáretele italiene 
Faustina şi Cuzzoni-s-a ajuns la bătăi, s-a fluierat, în nici un domeniu nu se formează atît de lesne partide. 
Secolul al XVIII-lea este plin de certuri între partidele muzicale: Bononcini contra Haendel, opera buffa 
contra opera seria, Gluck contra Piccini. Cearta între două partide muzicale ia cu uşurinţă caracterul de 
ostilitate, aşa cum s-a întîmplat, de pildă, cu antagonismul dintre admiratorii lui Wagner şi apărătorii lui 
Brahms. 

Romantismul, în atît de multe privinţe cel prin care a devenit conştientă aprecierea noastră estetică, a făcut 
să pătrundă în cercuri tot mai largi recunoaşterea înaltului conținut artistic al muzicii şi profunda ei valoare 
pentru viață. Prin aceasta, nu a fost scoasă din circulaţie nici una dintre vechile ei funcții. Chiar şi calitățile 
agonale ale vieţii muzicale rămîn ceea ce au fost întotdeauna". 

In timp ce cu tot ceea ce se referă la muzică ne mişcăm de fapt fără încetare înlăuntrul hotarelor Jocului, 
acest lucru se poate spune în şi mai mare măsură cu privire la arta inseparabilă de ea şi geamănă cu ea, 
Dansul. Despre Dans, fie că ne gîndim la dansurile sacre sau magice ale popoarelor primitive, la cele ale 
cultului grec, la cel al regelui David în fata Chivotului Legámintului sau la dansul socotit ca divertisment 
festiv, indiferent la care popor sau în care epocă, se poate spune că este el însuşi Joc, în cel mai deplin 
înţeles al cuvîntului, ba chiar că reprezintă una dintre cele mai pure şi mai desávirgite forme de joc. Ce-i 
drept, calitatea ludică nu reiese în toate 


'5 Am găsit în ziare un reportaj despre un concurs international, ţinut pentru prima oară în 1937 la Paris şi dotat cu un premiu, 
instituit de răposatul senator Henry de Jouvenel, pentru cea nW bună execuţie a nocturnei a şasea pentru pian a lui Gabriel Faure. 


formele de dans în mod la fel de deplin. Ea este perceptibilă, mai limpede ca oriunde, pe de o parte in 
dansul colectiv si în dansul figurai, iar pe de altă parte în dansul solo, pe scurt: acolo unde dansul este 
prezentare, reprezentaţie, configurare sau chiar compoziţie si mişcare ritmată, ca la menuet sau la cadril, 
înlocuirea dansului în cerc, a dansului colectiv şi a dansului figurai prin dansul executat de perechi, fie 
învârtit, ca la vals si la polcă, fie cu deplasare liniară, ca în epoca mai recentă, trebuie oare considerată ca un 
fenomen de slăbire sau de sărăcire a culturii? Pentru a sustine acest lucru, există destule motive la indemina 
celor care trec cu vederea istoria dansului, în toate manifestările lui superioare, de frumuseţe si de stil, pe 
care le-a vădit de-a lungul secolelor, pînă la renaşterea modernă a dansului artistic. Cert este că tocmai 
caracterul ludic, atit de inerent dansului, se pierde aproape cu torul în formele lui actuale. 

Corelatia dintre dans si joc nu ridică probleme. Este atit de evidentă, atit de intimă şi atît de completă, încît 
o integrare amănunțită a noţiunii de dans în aceea de joc poate lipsi aici. Poziția dansului față de joc nu este 
cea de participant, ci aceea de parte componentă, de identitate esenţială. Dansul este o formă deosebită si 
perfecționată a jocului ca atare. 

Dacă din domeniul poeziei, muzicii si dansului ne îndreptăm spre cel al artelor plastice, constatăm că legă- 
turile cu jocul sînt cu mult mai putin evidente. Deosebirea fundamentală care separă două domenii ale 
producţiei şi percepției estetice a fost bine înţeleasă de spiritul elen, cînd a făcut ca o serie de iscusinte si 
îndemînări să fie guvernate de Muze, în timp ce altora, şi anume celor pe care le cuprindem sub denumirea 
de arte plastice, le-a refuzat această cinste. Artelor plastice asociate cu lucrul manual nu li se atribuie Muze. 
în măsura în care era vorba să fie supuse unei guvernări divine, ele făceau parte dintre cele subordonate lui 
Hefaistos sau Atenei Ergane. Producătorii din domeniul artelor plastice nu se bucurau nici pe departe de 
atenția şi de prețuirea acordate poeților. 

De altfel, hotarul acesta, al cinstirii si pretuirii acordate artistului, nu e trasat prea precis între domeniul 
Muzelor şi cel din afara lui, dovadă cinstirea socială redusă a muzicianului, despre care a fost vorba mai sus 
Profundei deosebiri dintre muzical şi plastic îi corespunde, în linii mari, absenţa aparentă a elementului 

ludic în acest din urmă grup, față de categoricele calități ludice ale celui dintîi. Un motiv principal al acestei 
antinomii nu trebuie căutat prea departe. In artele muzicale, activarea estetică, în fapt, rezidă în execuţie. 
Chiar dacă opera de artă este dinainte confecționată, învățată sau notată, ea nu devine vie decît abia în 
execuţie, în audiție, în reprezentaţie, în producția, în sensul literal pe care acest cuvînt îl mai păstrează încă 
în limba engleză. Arta muzicală este acţiune si e gustată ca acţiune în execuţie de cîte ori aceasta se repetă. 
Prezenţa unor Muze ale astronomiei, poeziei epice şi istoriei printre cele nouă pare să infirme numita 
susținere. Să nu uităm însă că diviziunea muncii printre Muze datează dintr-o epocă mai recentă si că cel 
puţin epopeea si istoria (treaba muzelor Caliope şi Clio) era la origine sarcina cunoscutului vates, care le 
recita în formă melodică şi strofică. De altfel, faptul că degustarea artistică poetică a recitării auzite s-a 
deplasat spre lectura personală tăcută a unei poezii nu suprimă în fond acest caracter de acțiune. Căci însăşi 
acea acțiune în care este trăită arta muzicală poate fi numită un joc. 

Cu totul altfel stau lucrurile cu artele plastice. Chiar prin legarea lor de materie şi de limitarea posibilităților 
morfologice pe care le oferă materia, ele nu pot juca în mod atît de liber ca muzica şi poezia, care plutesc în 
spatii eterice. Dansul se află aici într-un domeniu de hotar. El este în acelaşi timp muzical si plastic; este 
muzical pentru că mişcarea si ritmul sînt elementele lui principale, întreaga lui activitate constă în mişcare 
ritmică. Totuşi, dansul este în acelaşi timp legat de materie. Trupul omenesc, cu varietatea lui de poziții si 
de mişcări limitată, îl scoate din materie, iar frumuseţea lui este aceea a însuşi 

trupului în mişcare. Dansul este plastic ca sculptura, dar numai pentru o clipă. El trăieşte îndeosebi din 
repetare, ca muzica, artă care îl acompaniază şi îl domină. 

De asemenea, cu totul altfel decît la artele muzicale se petrec lucrurile cu efectul artelor plastice. Arhitectul, 
sculptorul, pictorul sau desenatorul, olarul şi în general artistul decorator îşi fixează impulsul estetic în 
materie printr-o muncă migăloasă şi îndelungată. Creaţia lui este remanentă, şi remanent vizibilă. Efectul 
artei sale nu depinde de o prezentare sau executare intenționată, de alții sau de el însuşi, ca în muzică. O 
dată confecţionată, creația lui îşi exercită, imobilă şi mută, efectul, atîta timp cît există oameni care îşi 
îndreaptă privirea spre ea. în lipsa unei acţiuni publice, în care opera de artă să devină vie si să fie gustată, 
se pare că în domeniul artelor plastice nu este de fapt nici un loc pentru un factor ludic. Artistul, oricît de 
obsedat ar fi de pornirea sa creatoare, lucrează ca un meseriaş, serios şi încordat, verificîndu-se şi 
corectîndu-se în permanenţă pe sine însuşi. Exaltarea sa, liberă şi impetuoasă în concepţie, trebuie, la 
prelucrare, să rămînă subordonată îndemînării miinii dătătoare de formă. Astfel, dacă la confecționarea 
operei de artă lipseşte pentru moment efectul ludic, la contemplarea si la gustarea ei acest element nu-si 
mai găseşte expresie defel. Nu există aici nici o acţiune vizibilă. 

Dacă în domeniul artelor plastice factorul ludic este în contradicție cu caracterul lor de muncă productivă, 
de lucru manual laborios, de industrie, această relație mai este accentuată şi de faptul că natura operei de 
artă este determinată în cea mai mare parte de destinaţia sa practică si că aceasta din urmă nu este 
determinată de motivul estetic. Sarcina creatorului este serioasă şi plină de răspundere: orice noțiune ludică 
îi este străină. El trebuie să creeze o clădire, adecvată pentru cult, pentru reuniuni sau ca locuinţă şi totodată 
vrednică de destinaţia ei, ori trebuie să creeze un vas, sau o haină, sau trebuie să modeleze o statuie, care să 
corespundă, ca simbol ori ca imitație, ideii pe care o redă. 

Producția de artă plastică are loc aşadar cu totul în afara sferei jocului, şi chiar si etalarea ei se petrece 
nurna' pe un plan secundar; în formă de rit, de manifestare fes tivá, de divertisment, de eveniment social. 
Dezvelirile de monumente, punerile de pietre de temelie, expoziţiile m, fac parte din însuşi procesul artistic 
si sînt în general fenomene de dată foarte recentă. Operele de artă muzicale trăiesc un anumit răstimp într-o 
atmosferă de încîntare comună, cele plastice nu. 

In ciuda acestui contrast fundamental, factorul hidic poate fi semnalat totuşi şi în artele plastice în felurite 
puncte, în cultura arhaică, opera de artă de natură materială îşi are locul în cea mai mare parte în cult, 
indiferent dacă se referă la o clădire, o statuie, un obiect de îmbrăcăminte, o armă împodobită artistic. 
Opera de artă tine aproape totdeauna de lumea sacrului, e încărcată cu potentele ei: forță magică, 
semnificație sfintá, identitate reprezentativă cu lucruri cosmice, valoare simbolică, pe scurt consacrare. Dar, 
aşa cum s-a demonstrat mai sus, consacrarea şi jocul se află atît de aproape între ele, încît ar fi de mirare ca 
totuşi calitatea ludică a cultului să nu radieze, într-un fel sau altul, asupra producției si pretuirii artelor 
plastice. Nu fără şovăire îndrăznesc să propun cunoscătorilor culturii elenice întrebarea dacă nu cumva este 
exprimată o anumită legătură semantică între cult, artă şi joc în cuvîntul grecesc aYctA.ua (agalma), care 
are, printre alte semnificaţii, şi pe aceea de „statuie" sau Adolf Cuvîntul este format dintr-o rădăcină 
verbală, acoperind o sferă semantică al cărei centru pare să fie „a jubila, a f i în culmea bucuriei", germanul 
frohlocken, pe lîngă „a se lăuda cu, a face paradă de, a sărbători, a împodobi, a străluci, a se bucura". Drept 
semnificaţie originară a cuvîntului agalma trece „podoabă, element decorativ, lucru prețios asupra căruia 
zábovesti". 'AydAuaTa vuxroc, (agalmata nyktos) „podoabele nopţii" este o denumire poetică a stelelor. 

Trecind prin semnificația „ofrandă", a început apoi să însemne si „statuie a zeului”. Dacă elenul a preferat 
să exprime natura artei sacre printr-un cuvînt din sfera elevatiei pline de beatititudine, nu se află el oare 
foarte aproape de acea stare de spirit a consacrării ludice, care ni s-a părut a fi atît de caracteristică pentru 
cultul arhaic? Nu vreau să trag concluzii mai categorice din această observaţie. 

O corelație între arta plastică şi joc a fost admisă încă de mult sub forma unei teorii care încerca să explice 
producţia de forme artistice prin pornirea ludică înnăscută a omului”, într-adevăr, o nevoie spontană, 
aproape instinctivă, de a împodobi, care poate fi numită, fără nici un inconvenient, funcţie ludică, nu 
trebuie căutată prea departe. O cunoaşte oricine a luat parte vreodată, cu un creion în mînă, la o reuniune 
plicticoasă. Dintr-un joc nonşalant, aproape inconştient, constînd din trasarea de linii si din umplerea de 
suprafeţe, iau naştere motive decorative fantastice, uneori în legătură cu forme bizare, umane sau animale. 
Făcînd abstracție de problema: ce fel de resorturi inconştiente sau subconstiente găseşte de cuviință 
psihologia că trebuie să atribuie unei asemenea arte produse de plictiseală, funcția respectivă poate fi 
numită fără îndoială „joc", un joc care tine de unul dintre nivelurile inferioare ale categoriei „joc", de joaca 
unui copil în primul lui an de viaţă, avînd în vedere că structura superioară a jocului social organizat 
lipseşte aici cu totul. Ca temei al unei explicații a genezei motivelor decorative în artă, ca să nici nu mai 
vorbim despre configurarea plastică în general, această funcție psihică pare totuşi oarecum insuficientă. Un 
Joc fără rost al mîinii nu generează un stil. în plus, nevoia de configurare plastică merge mult mai departe 
decît simpla decorare a unei suprafeţe. Si este triplă: decorare, construcție, imitație. Ca să derivám arta in 
mod global dintr-un Spieltrieb, ar trebui să aducem la acelaşi numitor arhitectura şi pictura. Picturile 
rupestre din era paleolitică sînt oare un produs al unui instinct ludic? Ar fi un salt temerar al minţii. lar în 
ceea ce priveşte arhitectura, ipoteza nu poate sta în 


? Schiller, Uber die ăsthetische Erziehung des Menschen. Vierzehnter Brief (Despre educaţia estetică a omului. Scrisoarea a 
paisprezecea). 


picioare, pentru că aici impulsul estetic nu este cîtuşi de puţin cel dominant, dovadă construcţiile albinelor 
şi cele ale castorilor. Cu toate că jocului, ca factor de cultură, îi atribuim si o astfel de semnificaţie 
primordială, aşa cum este conținută în tendinţa cărții de față, originile artei nu le putem considera explicate 
printr-o simplă trimitere la instinctul ludic congenital. Ce-i drept, la multe serii de produse din 
supraabundentul tezaur de forme al artelor plastice ne vine greu să nu ne gîndim la un joc al fanteziei, la 
faptul cá este vorba de un act de creaţie, jucáus si săvîrşit în joacă, al minţii şi al mmm. Bizareria violentă a 
mástilor de dans ale popoarelor sălbatice, incikeala figurilor de pe stilpii totemici, împletirea magică a 
motivelor decorative, torsionarea caricaturală a figurilor umane şi animale, toate acestea trezesc în mod 
irezistibil asociaţia cu sfera jocului. 

Dar, în timp ce în general în domeniul artelor plastice factorul ludic vine, în însuşi procesul creaţiei 
artistice, mai puţin în prim-plan decît în domeniul artelor muzicale, de îndată ce, de la modul de producție 
în sine, ne îndreptăm privirea spre modul în care artele plastice sînt considerate în mediul social, imaginea 
se schimbă, inde-minarea artistică plastică pare să fie, în mare măsură, la fel ca şi aproape toate celelalte 
performanţe ale capacităţilor omului, un obiect de întrecere. Impulsul agonal, care, după cum am constatat 
mai sus, acționează puternic în atîtea si atîtea domenii ale culturii, îşi găseşte o bogată împlinire şi în cel al 
artei. Nevoia oamenilor de a-şi impune reciproc, prin provocare sau prin rămăşag, îndeplinirea unei sarcini 
dificile, ba chiar realizabile, bazate pe iscusinţă, îşi are sediul în straturile originare cele mai profunde ale 
culturii. Nu este altceva decît echivalentul tuturor încercărilor agonale pe care le-am întîl-nit anterior în 
domeniul înțelepciunii, poeziei sau curajului. Şi atunci: putem oare să spunem pur şi simplu că ceea ce 
înseamnă enigma cu caracter sacru pentru dezvoltarea filozofiei, sau întrecerea poetică si muzicală pentru 
cea a poeziei, este reprezentat, la apariţia talentului plastic, prin proba de iscusintá? Cu alte cuvinte: artele 
plastice s-au dezvoltat oare, şi ele, în şi prin întrecere? în legătură cu această întrebare, este cazul să ținem 
seama de următoarele: în primul rînd, de faptul că nu se poate trasa un hotar precis între a se lua la întrecere 
şi a făuri ceva sau a realiza ceva. Proba de putere şi de indeminare, ca de pildă săgeata trasă de Odiseu 
printre cele douăsprezece securi, se află întru totul înlăuntrul sferei jocului. Nu este o creație artistică, dar 
este, chiar şi potrivit limbii noastre încă, o dovadă de măiestrie, în cultura arhaică, şi mult timp după aceea, 
cuvîntul ,,artá" acoperă aproape toate domeniile capacităților omului. Această corelație generală ne îngăduie 
să regăsim şi în turul de forță, în dovada de măiestrie, în sensul mai res-trins al cuvîntului, creația 
remanentá a miinii iscusite, adică factorul ludic. întrecerea în a crea cea mai frumoasă operă de artă, la 
ordinea zilei şi azi în cunoscutele prix de Rome”, este o particularizare a întrecerii străvechi în care omul 
căuta să se arate, printr-un talent uluitor, indiferent în ce domeniu, superior competitorilor, si să triumfe 
asupra tuturor. Arta şi tehnica, îndemânarea si capacitatea de plăsmuire rezidă, în cultura arhaică, încă 
neseparate, în eterna pornire de a întrece şi de a triumfa. Pe treapta cea mai de jos a tururilor de forță 

impuse în cadrul întrecerii sociale, se află glumetele KeXexKyp.a'ta (keleusmata) „porunci" pe care le dă 
simposiarhul la chef convivilor. Pe aceeaşi linie se află atit poenitet, cit şi gajurile, toate acestea fiind joc 
pur. înrudite cu ele sînt si nodurile care trebuie făcute sau dezlegate. Aici se ascunde însă, în spatele jocului, 
fără îndoială, o bună parte de datină sacrală, asupra căreia nu vom insista. Alexandru cel Mare, cînd a tăiat 
nodul gordian, s-a comportat, nu numai într-o singură privinţă, ca un adevărat stricător al jocului. 


? Le (grand) prix de Rome „(marele) premiu al Romei" era decernat anual de Academia franceză de Belearte artiştilor (pic- 
tori, sculptori etc.) în urma unui concurs şi care consta într-o bursă la Academia Franţei de la Roma (n.ed.). 


Cu trimiterea la aceste contexte nu s-a rezolvat însă problema în ce măsură a contribuit într-adevăr întrecerea la 
dezvoltarea artei. Merită să fie subliniat faptul că exemplele de trasare a sarcinii de a se executa un tur de forță 
uimitor ni se prezintă mai des ca teme din mitologie, din legendă sau din literatură, decît ca nişte cazuri istorice, 
provenite din însăşi istoria artei. Căci mintea se joacă foarte bucuros cu exorbitantul, cu miraculosul, cu 
absurdul, care devine totuşi realitate. Unde şi-a găsit jocul un teren mai bogat decît în reprezentarea privitoare la 
artistul făcător de minuni? Marii aducători de cultură din epoca preistorică — aşa se spune în toate mitologiile — 
au creat în întrecere, ca să-şi salveze viaţa, toate lucrurile noi (descoperiri si invenţii), care alcătuiesc acum 
tezaurul culturii. Religia vedică îşi numeşte un Deusfaber” propriu: Tvastar, adică făcătorul, făuritorul. El a 
făurit pentru Indra vajra, ciocanul trăsnetelor. El s-a luat la întrecere în iscusintá cu cei trei Rbhu sau artişti, ființe 
divine, care au creat caii lui Indra, carul Asvinilor, vaca năzdrăvană a lui Brhaspati. Grecii cunoşteau o legendă 
cu privire la Polytechnos şi Ai'doneus, care se láudau, amîndoi, că se iubesc mai mult decît Zeus şi Hera, 
urmarea fiind că aceasta le-a trimis-o pe Eris, întrecerea, care i-a pus să se întreacă în tot felul de lucrări artistice. 
Din aceeaşi serie fac parte piticii iscusiti din Nord, Wie-land fierarul, a cărui spadă este atît de ascuțită, încît taie 
fulgii de lînă duşi de apele rîului, precum si Dedal. Dovezile de măiestrie ale acestuia din urmă sînt numeroase: 
labirintul, statui care puteau umbla etc. Pus în fata sarcinii de a petrece o aţă prin canalele întortocheate ale unei 
cochilii, a rezolvat problema legîhd ata de coada unei furnici, folosită ca animal de tracțiune. Iată deci legătura 
dintre proba tehnică şi ghicitoare, între ele, există însă deosebirea că o ghicitoare bună îşi are soluţia într-un con- 
tact neaşteptat şi frapant al minţii, pe cînd proba tehnică nu-şi găseşte decît arareori o soluție justă, precum cea 


?! Zeu f aur (lat) (n.t.). 


mentionatá mai sus, de regulá pierzindu-se in absurd. Cunoscuta fringhie de nisip, funiile de piatrá cu care se 
poate coase, acestea sînt mijloacele figurative ale legendei tehnice”. Regele legendar chinez, ca să i se recunoas- 
că pretenţiile, trebuie să organizeze tot felul de probe de pricepere, ca de pildă întrecerea în a bate fierul, ținută 
între Yu şi Huang-ti?. Dacă ne gîndim bine, de toate aceste reprezentări ale turului de forță îndeplinit în mod 
prodigios se leagă absolut direct şi miracolul, adică turul de forță cu ajutorul căruia sfintul, viu sau mort, îşi ade- 
vereşte chemarea, precum şi pretenţia la o cinstire mai mult decît omenească. Nu avem nevoie să căutăm prea 
departe în legendele privitoare la sfinți ca să observăm că relatarea despre miracol trădează în repetate rînduri un 
incontestabil element ludic. 

Cu toate că motivul întrecerii in iscusintá îl găsim în primul rînd in mit şi în legendă, factorul competițional a 
contribuit cu siguranţă şi în realitate la dezvoltarea tehnicii şi a artei. Pe lîngă competiţiile mitice, ca de pildă cea 
dintre Polytechnos şi Ai'doneus, există şi altele, istorice, ca de pildă cea de pe insula Samos, dintre Parrha-sios si 
un competitor, pentru o reprezentare a conflictului dintre Aiax şi Odiseu, sau cea de la serbările pythice, dintre 
Panainos si Timagoras, în Calcida. Fidias, Policlet şi alţii s-au luat la întrecere pentru cea mai frumoasă figură de 
amazoană. Există chiar şi o mărturie epigrafică, în măsură să dovedească realitatea unor asemenea întreceri. 

Pe piedestalul unei statui a zeiţei Nike, citim: „Aceasta a făcut-o Paionios... care a făcut si acroterele templului şi 
a cîstigat premiul respect", 

Tot ceea ce este examen şi dispută publică provine în cele din urmă din formele arhaice ale punerii la încercare 
prin impunerea unui tur de forță, indiferent în ce domeniu. Viaţa meşteşugărească medievală este la fel de 


" The Story of Abikar (Povestea lui Ahikar), ed. de F. C. Conybeare etc, Cambridge, 1913, pp. LXXXIX, 20-21. ' Granet, 
Civilisation, pp. 229, 235-239. "7 Ehrenberg, Ost und West, p. 76. 


plină de astfel de examene şi dispute publice ca şi universitatea medievală. Contează prea puţin dacă se 
impune o probă individuală sau dacă pentru un premiu concurează mai multi. Sistemul corporativ îşi are 
rădăcinile atit de profund în sfera sacral-páginá, încît nu e de mirare că găsim şi acolo, în fel si chip, 
elementul agonal. „Lucrarea máiastrá", cu care meşteşugarul îşi susținea pretenţia de a fi primit în rîndul 
mesterilor, chiar dacă nu poate fi dovedită ca regulă fermă decît abia tir-ziu, îşi are rădăcinile în strávechile 
datini competitionale. Obirgia breslelor, după cum se ştie, nu se află deloc sau se află doar în mică parte pe 
terenul economic. Abia o dată cu renaşterea oraşelor, începînd cu secolul al XH-lea, breasla 
meşteşugărească sau negutátoreascá dobindeste importantă. Chiar şi în această ipostază a mai păstrat, in 

formele sale exterioare — ospete, chefuri etc. — multe din trăsăturile sale ludice, pe care interesul 
economic le-a eliminat abia încetul cu încetul. 

Cîteva exemple de competiţie în activitatea de construcții ni le dă renumitul album de schiţe al lui Villard 
de Honnecourt, arhitectul francez din secolul al XIII-lea. „Acest cor" — se poate citi acolo pe unul dintre 
desene — „l-au imaginat Villard de Honnecourt si Pierre de Corbie într-o dispută dintre ei — invenerunt 
inter se dis-putando." Cu prilejul încercării unui perpetuum mobile, pe care îl propune, precizează: ,, Maint 
jor se sunt maistre despute defaire torner une ruee par li seule..."* 

Cine nu cunoaşte lunga preistorie a competiţiei în întreaga lume ar putea crede cá uzantele competitionale 
în domeniul artei nu sint determinate decît de considerente de utilitate şi de eficienţă. Se instituie un 
concurs pentru o primărie, elevii unei şcoli de arte sînt puşi să concureze pentru o bursă, cu scopul de a se 
stimula astfel inventivitatea sau de a se descoperi talentul cel mai pro- 


? Multe zile s-au străduit a face ca o roată să se învîrtească de la sine... (fi: veche.) (n. 1.)—Album de (Albumul lui) Villard de 
Honnecourt, ed. H. Omont, pi. XXIX, fol. 15, id. fol. IX. (n.a.). 


initátor şi deci de a se obţine un rezultat de cea mai bună calitate. Totuşi, motivul primordial al unor 
asemenea forme de competiţie nu a fost o astfel de intenţie practică. Drept fundal, găsim totdeauna 
străvechea funcție ludică a competiţiei ca atare. Nimeni nu poate stabili în ce măsură, în anumite cazuri 
istorice, a precumpănit simţul utilitar sau pasiunea agonală, de pildă atunci cînd oraşul Florenţa a instituit, 
în anul 1418, concursul pentru terminarea Domului prin construirea cupolei, concurs pe care, din 
treisprezece competitori, l-a cîştigat Brunelleschi. Această idee îndrăzneață, de a pune pe Dom o cupolă, n- 
a fost totuşi în nici un caz dominată de vreun considerent pur utilitar. Cu două secole mai devreme, aceeaşi 
Florenţa îşi ináltase pădurea de turnuri, ceea ce crease o rivalitate dintre cele mai înverşunate între familiile 
nobile. Istoria artei si istoria militară sînt înclinate în prezent să considere turnurile florentine mai degrabă 
„turnuri de paradă" decît, ca pe vremuri, destinate cu adevărat unor scopuri defensive. Oraşul medieval 
avea destul loc pentru idei ludice magnifice. 


XI. CIVILIZAȚII SI EPOCI SUB SPECIE LUDI 


N-a fost greu de semnalat, la apariţia tuturor formulelor majore ale vieţii sociale, un factor ludic extrem de activ 
si extrem de rodnic. O emulatie ludică, functionind ca impuls al societăţii, mai vechi decît însăşi întreaga cultură, 
a umplut din cele mai vechi timpuri viața şi, ca un ferment, a făcut să crească formele culturii arhaice. Cultul s-a 
dezvoltat în jocul sacru. Poezia s-a născut în joc şi a continuat să trăiască din forme de joc. Muzica şi dansul au 
fost joc pur. înțelepciunea şi cunoaşterea şi-au găsit expresia în jocuri competitive sacre. Dreptul a fost nevoit să 
se desprindă dintr-un joc social. Rezolvarea litigiului cu ajutorul armelor, convențiile vieţii nobiliare se bazau pe 
forme ludice. Rezultatul n-a putut fi decît acesta: cultura, în fazele ei originare, este jucată. Ea nu izvorăşte din 
Joc, ca un fruct viu care se desprinde de trupul-ma-mă, ci se dezvoltă în joc şi ca joc. 

Dacă admitem acest mod de a vedea lucrurile — şi se pare că e aproape imposibil să nu-l admitem —, rămîne în 
picioare problema: în ce măsură avem putinţa să constatăm un element ludic în viaţa culturală, pentru perioade 
de timp mai tîrzii şi mai dezvoltate decît cea arhaică, asupra căreia ne-am îndreptat privirea în principal. Nu 
numai o dată am avut prilejul să ilustrăm cîte un exemplu de factor ludic în cultura mai veche, cu ajutorul unei 
paralele din secolul al XVIII-lea sau din zilele noastre. Tocmai imaginea acestui secol al XVIII-lea s-a impus 
conştiinţei noastre ca plină de elemente făcînd parte din sfera jocului, a ludicului. Pentru noi însă, secolul al 
XVIII-lea mai este, încă şi azi, cel mult un alaltăieri. 

Si atunci: să fi pierdut noi oare toată înrudirea spirituală cu această preistorie recentă? Tema cărții de faţă duce la 
întrebarea: care este conţinutul ludic al propriei noastre epoci, al civilizației în care trăieşte lumea de astăzi? 

Nu urmărim să facem aici un studiu privitor la elementul ludic al culturii în toate epocile, înainte de a ajunge la 
vremea noastră, mai urmează doar cîteva constatări din istoria cîtorva epoci care ne sînt familiare, de data 
aceasta nu cu atenţia îndreptată în special asupra anumitor funcţii de cultură, ci în general asupra elementului 
ludic din viaţa anumitor epoci. 

Civilizaţia imperiului roman merită aici mai mult sau mai puţin o atenţie deosebită, măcar datorită contrastului ei 
cu cea elenică. La prima vedere, societatea romană antică pare să aibă cu mult mai puţine trăsături ludice decît 
cea elenică. Natura latinitátii antice ne pare determinată de calități de sobrietate, rigiditate, gîndire economică şi 
juridică practică, fantezie redusă si superstiție lipsită de stil. Formele rustic naive în care comunitatea romană 
antică năzuieşte spre confirmarea divină au un iz de ogor şi de foc de vatră. Atmosfera culturii romane din 
vremea Republicii este încă cea a legăturilor strimte de clan si de trib, de care abia se eliberase. Grija pentru stat 
păstrează trăsăturile unui serviciu domestic, de venerare a unui genius’. Reprezentările religioase sînt prea puţin 
configurate. Personificarea preexistentă a fiecărei reprezentări care ocupă vremelnic mintea, în aparență o funcţie 
de înaltă abstractivitate, este într-adevăr mai degrabă un habitus? primitiv, foarte apropiat de o joacă de copii”. 

Personaje ca Abundantia, Concordia, Pietas, Pax, Virtus* nu reprezintă aici noţiuni pure, elaborate de o gîndire 
politică de înalt nivel, ci idealurile materiale ale unei comunități primitive, care vrea să-şi asigure fericirea 


! Geniu (lat.), divinitate protectoare, geniu tutelar al casei (n.t.). 
? Obicei (lat.) (n.t.). 

? V. mai sus pp. 216 s.urm. 

^ Belşugul, Concordia, Cucernicia, Pacea, Virtutea (lat.) (n.t.). 


prin relaţii obiective cu forțele superioare, in acest c text al asigurării sacrale a fericirii, numeroasele sărbăt 
din cursul anului ocupă un loc important. Nu este întamplător că tocmai la romani aceste datini cultuale 
conti nuă să poarte numele de jocuri, /uai. Pentru cá asta erau" în caracterul cu precădere sacral al societății 
roman antice, se află inclusă calitatea ei puternic ludică, cu toat că aici factorul ludic se manifestă în 
configurări má' puţin înfloritoare, colorate, vii, decît in cultura greacă sau în cea chineză. 

Roma s-a întins şi a devenit un imperiu mondial Poseda moştenirea lumii vechi care o precedase, moş- 
tenirea Egiptului şi cea a elenismului, jumătate din Orientul antic. Civilizaţia ei era alimentată din 
abundență de cultură străină de tot felul. Administraţia ei publică şi dreptul ei, reţeaua ei de drumuri şi arta 
ei militară ajunseseră la o desávirgire pe care lumea n-o mai văzuse pînă atunci, iar literatura şi arta ei se 
altoiseră cu succes pe tulpina grecească. Totuşi, bazele acestei creaţii statale rámineau arhaice. Recunoscuta 
ei rațiune de existență continua să-şi aibă temelia pe solul unei obligativitáti sacrale. Cînd un aventurier 
politic tine în cele din urmă în mîna lui întreaga putere, atunci persoana sa şi ideea puterii lui sînt preluate 
pe dată în sfera sacralului. Omul acela devine August, purtătorul forţei si esenței divine, salvatorul, 
restauratorul, aducătorul de fericire si de pace, cel care dăruieşte şi garantează bunăstarea şi belșugul. Toate 
dorinţele pline de teamă ale tribului primitiv în legătură cu conservarea vieţii se proiectează asupra 
domnitorului, care trece de acum înainte drept întruchiparea divinității. Totul se reduce la o serie de re- 
prezentări primitive într-o strălucitoare haină nouă. Figura eroicului aducător de cultură din tribul de 
sălbatici renaşte sub un chip nou în identificarea Princeps^-ului cu Hercule sau cu Apolo. 

Dar societatea care a promovat si a răspîndit aceste idei era extrem de înaintată. Spiritele care îl slăveau pe 
îm- 


* Conducător, căpetenie (lat.) (n.t.). 264 


păratul-zeu erau oameni trecuţi prin toate rafinamentele înțelepciunii, rațiunii şi gustului grecilor şi ajunşi 
la scepticism şi la necredintá. Cînd Vergiliu şi Horatiu exaltă, cu poezia lor extrem de cultivată, epoca 
începută, ei nu fac decît să joace un joc al culturii. 

Un stat nu este niciodată o instituţie pur utilitară sau guvernată numai de interese. El se incheagá pe 
suprafaţa vrernilor ca o floare de gheaţă pe un geam, la fel de bizar, la fel de vremelnic, la fel de — in 
aparență — determinat în mod necesar. Un impuls cultural, susținut de forţe incoerente de origini variate, se 
întruchipează într-o îngrămădire de putere, care se numeşte stat şi care îşi caută sieşi o rațiune, fie în gloria 
unei familii, fie în superioritatea unui popor, în exprimarea principiului său, starul îşi trădează în fel şi chip 
natura fantastică, pînă la comportări absurde şi autonimicitoare. Imperiul mondial roman şi-a manifestat în 
foarte mare măsură acest caracter irațional, care se deghizează în pretenția la dreptul divin. Alcătuirea sa 
socială şi economică era putredă şi stearpă, întregul dispozitiv al aprovizionării, administrației de stat si 
civilizației era concentrat asupra oraşelor, de dragul micii minorităţi care se ridica pe spinarea oropsitilor si 
a proletarilor. Unitatea urbană începuse să reprezinte în Antichitate într-o măsură atît de importantă miezul 
şi conceptul vieții sociale şi al civilizaţiei, încît s-a continuat să se întemeieze şi să se clădească sute de 
oraşe, pînă la marginea deşertului, fără ca nimeni să se întrebe dacă ele se vor putea dezvolta vreodată ca 
organe fireşti ale unei vieţi sănătoase a populaţiei. Cînd privim rămăşiţele elocvente ale acestei uriaşe 
activități de construcție de oraşe, se naşte în mod irezistibil întrebarea dacă funcția acelor oraşe ca centre de 
cultură a fost vreodată proporțională cu pompoasa ei pretenţie. Judecind după conţinutul general al 
produselor civilizaţiei romane tîrzii, în acele oraşe, oricît de mare ar fi fost valoarea lor urbanistică şi 
arhitecturală, nu putea fi vorba de mult mai mult decît de tot ce avea mai bun cultura antică. Temple pentru 
un cult care decázuse la forme tradiţionale şi fusese completat cu superstiții, hale şi bazilici pentru scopuri 
administrative si pentru justiţie, care, o dată cu structura politico-economicá pe de-a-ntregul strimbá a 
societăţii degenerat treptat şi s-au sufocat sub apăsarea unui regim de exploatare şi de aservire de stat, 
circuri şi teatre p tru jocuri sîngeroase, barbare, şi pentru spectacole lamentabile, băi pentru o cultură fizică 
mai degrabă rnoleşitoarp decît înviorătoare — cu greu reprezintă toate acestea | un loc o civilizaţie 
autentică şi solidă. Cea mai mare parte a acestor construcţii serveau pentru paradă, agrement şi glorie 
deşartă. Era un trup ros de cari acest trup al imperiului roman. Bunăstarea generoşilor donatori, ale căror 

inscripții pompoase creează aparența măreției, era fundamentată cum nu se poate mai slab. Ar fi cedat la 
cea dintîi dificultate. Aprovizionarea cu alimente era defectuoasă. Starul îşi storcea din propriul său 
organism seva unei bunăstări sănătoase. 

Asupra ansamblului civilizaţiei se aşterne un luciu exterior fals. Religia, arta si literatura trebuie să 
servească tot timpul unui singur scop: să confirme, cu o emfază exagerată, că în ce priveşte Roma şi 
vlăstarele ei totul e în ordine, că belşugul e asigurat si că puterea de a învinge nu poate fi pusă la îndoială. 
Despre aceste idei şi despre altele asemenea lor vorbesc clădirile semete, coloanele triumfale, arcele de 
triumf, altarele cu reliefurile lor, picturile murale din locuințe, în arta romană, configurarea sacrului si cea a 
profanului se contopesc întru totul. Cu o gratie oarecum jucăuşă şi fără vreun stil rigid, figurile de zei sînt 
înconjurate în mod banal de alegorii liniştitoare, cu atribute naive şi neinteresante ale luxului şi belşugului, 
distribuite de mici genii, cu multă bunăvoință, în toate acestea, se află o doză de neseriozitate, o lunecare 
înspre idilic, care trădează decadenta unei civilizații. Elementul ei ludic vine impetuos în prim-plan, dar nu 
mai are nici o funcție organică în alcătuirea şi acțiunile societății. 

Politica împăraților este ancorată, şi ea, în această nevoie de a proclama neîncetat în gura mare fericirea 
comunității în vechile forme ludice sacrale. Telurile care determină politica imperiului nu sînt decît in parte 
intelectuale; de altfel, unde a fost vreodată altfel? Desigur, cuceririle servesc, prin dobîndirea de noi surse 
de aprovizionare, la asigurarea bunăstării, iar, prin lărgirea hotarelor, la garantarea securităţii şi la păstrarea 
neclintită a celebrei Pax Augusta”. Totuşi, în toate acestea, motivele de utilitate rămîn subordonate unui 
ideal sacru. Triumful, laurii şi faima militară sînt țeluri în sine, o sarcină sacră, atribuită împăratului”. Chiar 
în triumphus, statul îşi trăieşte fericirea sau vindecarea. Idealul agonal, într-un edificiu mondial ca imperiul 
roman, nu mai pare determinat de istoria sa decît în măsura în care si aici factorul de bază universal este 
prestigiul. Fiecare popor susţine că războaiele pe care le-a dus sau le-a suferit sînt tot atîtea lupte glorioase 
pentru existenţă, în ce priveşte galii, fenicienii şi barbarii de mai tîrziu, Roma a avut poate unele motive să 
susțină acest lucru. Dar şi la începutul unei lupte pentru existență se află, în majoritatea cazurilor, nu 
foamea, ci setea de putere si de onoare. 

Elementul ludic al statului roman reiese în modul cel mai limpede din punem et circenses, pîine şi jocuri de 
circ, ca expresie a ceea ce solicita poporul din partea statului. O ureche din zilele noastre ar fi înclinată să 
nu mai audă în aceste cuvinte mult mai mult decît pretenţia unor şomeri de a li se acorda ajutor de şomaj si 
un bilet de cinema. Subzistentá şi distracție populară. Expresia însemna însă ceva mai mult. Comunitatea 
romană nu putea trăi fără jocuri. Jocurile erau pentru ea o bază de existenţă, la fel ca pîinea. Căci erau 
jocuri sacre, iar poporul avea un drept sacru asupra lor. în funcţia lor originară se aflau nu numai 
sărbătorirea festivă a fericirii dobindite de comunitate, dar şi întărirea şi consolidarea fericirii viitoare cu 
ajutorul acțiunii sacre. Factorul ludic a continuat să trăiască aici în ipostaza lui arhaică, chiar dacă devenise 
încet-încet cu totul lipsit de potentă. La Roma, generozitatea imperială decăzuse într-adevăr cu totul, 
devenind o uriaşă asistență publică şi distrarea în 


* Pacea imperială (lat.) (n. t.). 
7 După Rostowtzeff, Social and Economic History ofthe Roman Empire (Istoria socială şi economică a imperiului roman). 


masă a unui proletariat urban pauper. Consacrarea religioasă, care totuşi n-a lipsit niciodată în /uai, nu va fi 
fost probabil resimţită aproape deloc de mulțime. Dar faptul că, în fiecare oraş, amfiteatrul, după cum ne 
dovedesc ruinele, ocupă un loc atit de important pledează cu atit mai energic pentru importanţa jocului ca 
funcție a culturii romane. Lupta cu tauri, ca funcţie fundamentală a culturii spaniole, continuă pînă în ziua 
de azi vechile /udi romane, cu toate că în înfăţişarea ei actuală a fost precedată de forme care se află mai 
departe de jocurile de gladiatori decît corrida? de astăzi. 

Generoasa împărțire de daruri unei populaţii urbane nu era numai treaba împăratului, în timpul primelor 
secole ale epocii imperiale, mii de cetăţeni s-au luat la întrecere, pînă în cele mai îndepărtate ținuturi ale 
imperiului, în înfiinţarea şi dotarea de săli, băi, teatre, în ospă-tarea populaţiei, în echiparea sau organizarea 
de jocuri, totul în dimensiuni mereu crescînde, şi totul consemnat pentru posteritate în inscripții laudative. 
Ce simt a promovat toate acestea? Să fi fost un simt premergător creştineştii caritas? Are prea putin din 
caritas: atit obiectele generozitátii, cît si felul în care se manifestă vorbesc despre un cu totul alt simt. 
Atunci să fi fost public spirit, în înţelesul modern? Fără îndoială, plăcerea antică de a dărui se află mai 
aproape de public spirit decît de binefacerea creştină. Totuşi, nu ne-am apropia oare şi mai mult de natura 
acestui spirit, dacă am vorbi de un spirit potlatch? A dărui pentru faimă şi onoare, pentru a-l întrece şi a-l 
da gata pe vecin — iată vechiul fond cul-tual-agonal al civilizaţiei romane, care devine vizibil în toate 
acestea. 

In sfârsit, elementul ludic al culturii romane mai iese limpede la lumină în formele literaturii şi ale artei. O 
literatură panegirică emfatică şi o retorică fără conţinut sînt caracteristicile artei cuvântului, în arta plastică: 

decorație superficială, care ascunde structura greoaie, o ornamentare murală care se complace în tablouri de 
gen frivole sau care degenerează în eleganță moliie. Trăsături ca acestea îşi pun amprenta asupra ultimei 
faze a măreției Romei antice cu seriozitatea lor deficientă. Viaţa a devenit un joc al culturii, în care factorul 
cultual se păstrează ca formă, dar din care consacrarea a dispărut. Impulsurile spirituale mai profunde se 
retrag din această civilizaţie de suprafaţă şi îşi înfig rădăcini noi în oficierea misterelor. Cînd, în sfirsit, 
creştinismul o separă complet de baza ei sacrală, cultura romană se ofileşte repede. 

Ca o dovadă remarcabilă a forței de viaţă a factorului ludic în Antichitatea romană, principiul vechilor /udi 
prezintă o manifestare întru totul vrednică de atenţie pe hipodromul din Bizanţ. Deşi desprins de baza sa 
cultuală, hipodromul rămîne un focar al vieţii sociale. Pasiunile populare, care pe vremuri erau potolite prin 
lupte sînge-roase între oameni sau între animale, sînt nevoite acum să se sature cu nişte alergări. Ele nu mai 
constituie decît, mai degrabă, un divertisment festiv nesacral, fiind totuşi în stare să atragă înlăuntrul 
cercului lor întregul interes public. Circul devine, în cel mai strict sens al cuvîntu-lui, cadrul, nu numai al 
sportului hipic, dar si al luptei de partid politice şi chiar, în parte, a celei religioase. Asociaţiile hipice, 
denumite după cele patru culori ale vizitiilor, nu numai că reglementează întrecerile, dar sînt organizaţii 
publice recunoscute. Partidele se numesc demos, iar conducătorii lor demarhi. Dacă un general îşi 
sărbătoreşte victoria, triumphus se desfăşoară la hipodrom, acolo se arată poporului împăratul, acolo se îm- 
parte uneori justitia. Acest amestec tîrziu de divertisment festiv şi de viață publică nu mai avea decît prea 
putin de-a face cu unitatea arhaică dintre Joc şi acţiunea sacră, în care s-au dezvoltat formele culturii. Era 
un epilog. 

Despre elementul ludic al culturii medievale am vorbit în altă parte”, deşi în mod mai puţin expres, dar atît 
de amănunțit, încît aş dori să completez aici numai cu 


* Luptă cu tauri (spân.). Textual: ,alergare" (n. t.). 268 

vreo citeva cuvinte. Viata medievalá este pliná de joc: ur, joc popular zglobiu, nebunatic, plin de elemente págine 
care şi-au pierdut semnificaţia sacrală şi s-au prefăcut în simple glume, apoi jocul cavaleresc pompos şi solemn, 
jocul rafinat al iubirii curteneşti şi încă o serie de alte forme. O funcţie explicit creatoare de cultură însă, în cele 
mai multe cazuri, aceste forme de joc nu mai au. Pentru că formele majore ale culturii — poezia şi ritul, 
înţelepciunea şi ştiinţa, politica şi războiul — epoca le mostenise de la trecutul ei antic. Formele acestea erau 
fixate. Cultura medievală nu mai era arhaică. Ea avea de prelucrat într-o înfăţişare nouă material în cea mai mare 
parte transmis, cu conținut fie creştin, fie clasic. Numai acolo unde nu incoltea din rădăcina antică, unde nu era 
alimentată de inspiraţie bisericească sau greco-romană, mai ráminea loc pentru un efect creator al factorului 
ludic. Cu alte cuvinte: acolo unde civilizația medievală cládeste în continuare pe trecutul ei autohton celto- 
germanic sau mai vechi. Acesta a fost cazul cu originile cavalerismului şi, în parte, cu formele feudale în general, 
în consacrarea cavalerească, în învestitură, în turnir, în heraldică, în ordinele şi legămintele cavalereşti — lucruri, 
toate acestea, care, deşi influenţele antice operează şi ele, au tangenţă directă cu arhaicul —, găsim factorul ludic 
în deplină putere şi, încă, în esenţă, creator. Dar şi în afara lor, în justiţie şi în jurisprudentá, cu configurările lor 
pline de tilc şi cu formalitátile lor ciudate (ca, de pildă, procesele intentate unor animale), în corporatism, în 
lumea scolii, atmosfera ludică este extrem de promptă în mintea medievală. 

In continuare, să mai aruncăm o singură privire asupra epocii Renaşterii şi a umanismului. Dacă a existat vreo- 
dată o elită conştientă care, complácindu-se în autoizo-lare, să încerce să înscrie viaţa într-un joc al desávirsirii 
configurate, atunci cu siguranță că aceea a fost elita Renaşterii. Nu ostenim amintind că jocul nu exclude serio- 
zitatea. Spiritul Renaşterii era departe de a fi frivol. Imitarea Antichității era pentru el o sfîntă seriozitate. 

Felul în care se dedica idealului de creaţie plastică şi de invenţie intelectuală era de o neasemuită vigoare, pro- 
funzime şi puritate. Figuri mai serioase ca Leonardo şi jylichelangelo cu greu ne-am putea închipui. Şi totuşi, 
întreaga atitudine spirituală a Renaşterii este cea a unui joc. Această názuintá, în acelaşi timp rafinată şi totuşi 
sănătoasă şi puternică, spre forma nobilă şi frumoasă este cultură jucată, întreaga haină a Renaşterii este o deghi- 
zare voioasá sau solemnă în găteala unui trecut fantastic şi ideal. Personajul mitologic, alegoriile şi emblemele 
căutate departe şi încărcate cu o povară de cunoştinţe astrologice şi istorice — toate acestea sînt piesele unui joc 
de şah. Fantezia decorativă, în arhitectură şi în grafică, se joacă acum cu folosirea de motive clasice în mod cu 
mult mai conştient decît se juca ilustratorul medieval de manuscrise cu ideile sale mucalite. Renaşterea trezeşte 
cele două configurári prin excelenţă ludice ale vieții, pastorala şi cavalerismul, la o nouă viaţă, adică la o viață 
literară şi festivă. Cu greu se poate cita un poet care întruchipează spiritul cu adevărat ludic în mod mai pur decît 
Ariosto. El este în acelaşi timp cel care exprimă pentru noi mai deplin decît oricare altul tonalitatea şi vocea 1a 
Renaşterii. S-a mişcat oare vreodată poezia în mod atit de degajat într-un spaţiu de joc atît de absolut precum cea 
a lui Ariosto? Cu insesizabila sa plutire între comic şi eroicul patetic, într-o sferă de armonie aproape muzicală, 
cu totul desprins de realitate şi totuşi plin de cele mai palpabile personaje, şi mai ales cu voioşia niciodată 
absentă a sonoritátii sale, Ariosto pare să demonstreze identitatea dintre joc şi poezie. 

Cu termenul „umanism", obişnuim să asociem noţiuni mai puţin colorate — dacă vreţi: mai serioase — decît cu 
termenul ,,Renastere". Totuşi, la o mai îndeaproape cercetare, se poate spune si despre umanism ceea ce s-a spus 
despre caracterul ludic al Renaşterii. Aproape şi mai mult încă decît Renaşterea, umanismul este rezervat unui 
cerc de initiati şi de avizaţi. Umanistii cultivau un ideal de viaţă şi spiritual formulat cu stricteţe. Ei ştiau să facă 
în aşa fel încît însăşi expresia credinţei lor creştine să fie întrepătrunsă de personajele lor antice păgîne şi de liTM 
bajul lor clasic, dar o dată cu acestea introduceau în creştinism un accent al artificialului şi al lipsei de 
profunzime Limbajul umanismului nu voia să sune întocmai asemeni lui Cristos. Calvin si Luther, cînd vorbeau 
despre cele sfinte, nu suportau tonul umanistului Erasm. — Erasrn! Cum radiază din întreaga lui ființă starea de 
spirit a jocului! Nu numai din E/ogiul Nebuniei şi din Colocvii, dar si din Adagia, din ingeniozitatea agreabil 
ludică a scrisorilor lui, ba uncori pînă şi din cele mai serioase dintre operele sale. 

Cel ce urmăreşte cu ochii minţii mulţimea de poeti ai Renaşterii, începînd cu Jes Grands rhetoriqueurs'? de 
inspiraţie initial burgundá, ca Molinet şi Jean Lemaire de Belges, este frapat tot timpul de caracterul în esență 
ludic al spiritului lor. Fie cá este vorba de Rabelais sau de poeţii noii pastorale, Sannazzaro, Guarini, ori de 
romanul cavaleresc Amadis de Gaule, care a împins romantismul eroic pînă la extrem, unde aveau să-l 
nimerească săgețile ironiei lui Cervantes, sau de corcirea stranie a genului licentios cu un platonism serios, 
precum cea existentă în Heptameron, opera Margueritei de Navarre — întotdeauna este prezent şi un element 
ludic, care după scurt timp pare să fie esenţa operei. Chiar şi şcoala uma-nistilor-jurisconsulti vádeste acest simt 
ludic, în intenţia ei de a înălța dreptul la rang de stil si de frumuseţe. 

Dacă ne propunem să examinăm, în ce priveşte conţinutul lui ludic, şi secolul al XVII-lea, se impune, fireşte, 
foarte repede, ca obiect de cercetare, noţiunea de „baroc", şi anume în înţelesul lărgit dobindit încetul cu încetul 
de acest cuvînt în ultimul sfert de veac: cel al calităţii stilistice generale, care îşi găseşte expresie nu numai în 
arhitectura si în sculptura perioadei respective, ci care 


1 Marii retoricieni (/r.). Nume pe care şi l-au dat cîţiva poeti francezi de la sfirşitul veacului al XV-lea şi începutul celui 
următor, ce puneau foarte mare pret pe rafinamentele de versificatie si stilistice (n.ed.). 


determină în egală măsură si natura picturii, a poeziei, ba chiar şi a filozofiei, a economiei politice şi a teologiei 
epoci. Ce-i drept, există o mare deosebire între reprezentările generale pe care le trezeşte cuvîntul „baroc", după 
cum ochiul este îndreptat mai mult înspre imaginile mai pestrite, mai agitate, oferite privirii de perioada tim- 
purie, sau spre rigiditatea şi solemnitatea celei rau, dar, în ansamblu, de reprezentarea „baroc" rămîne totuşi 
legată o viziune a conştient exageratului, a intenționat impozantului, a recunoscut fictivului. Formele barocului 
sînt şi rămîn, în cel mai deplin înţeles al cuvîntului, forme artistice. Chiar şi acolo unde ele configurează ceva 
sfint, esteticul voit se înghesuie în aşa măsură spre primul plan, încît posterităţii îi vine greu să pretuiascá 
expresia obiectului respectiv ca transpunere nemijlocită a unei porniri religioase. 

Această nevoie de a exagera, caracteristică barocului, pare că nu poate fi înțeleasă decît de pe poziţia unui 
conținut ludic bogat al instinctului creator. Pentru a-i gusta şi admira din inimă pe Rubens, pe Vondel, pe Bernini, 
trebuie să începem prin a nu privi forma lor de manifestare ca absolut ,,serioasá". Dacă această afirmaţie este 
valabilă pentru tot ce este poezie şi pentru tot ce este artă, ei bine, cu atît mai mult dovedeşte ea importanța 
factorului ludic al culturii şi cu atît mai mult concordá cu tot ceea ce s-a susținut mai sus. Acest element ludic 
vorbeşte totuşi din baroc în mod deosebit de clar. Să nu întrebaţi în ce măsură şi-a gîndit artistul însuşi opera sa 
ca serioasă, deoarece, în primul rînd, pentru o asemenea verificare nu este loc niciodată, iar, în al doilea rînd, 
simţul lui subiectiv nu ar fi unitatea de măsură cea mai nimerită. Să luăm un exemplu. Hugo de Groot a fost un 
om deosebit de serios, cu umor puţin si cu o mare dragoste de adevăr. Capodopera sa, nepieritorul monument al 
minţii sale, De iure belii ac pacis, a dedicat-o regelui Franţei, Ludovic al XIII-lea. Dedicatia respectivă este un 
model de expresie barocă dintre cele mai emfatice, pe tema echităţii unanim pretuite a regelui, cu care acesta 
punea în umbră, chipurile, toată măreţia romană. Era oare convins Grotius de ceea ce spunea? Sau mintea? 
Nici una, nici alta: se juca doar, cintind şi el, împreună cu toti ceilalți, pe instrumentul stilului vremii sale. 
Nu există, pare-se, aproape nici un alt secol în care stilul epocii să-şi fi pus amprenta pe minte cu atîta pu- 
tere ca în al XVII-lea. Această modelare generală a vieţii, a minţii şi a înfățişării exterioare după tiparul 
barocului îşi găseşte manifestarea cea mai izbitoare în îmbrăcăminte. Moda costumului de gală masculin — 
căci aici trebuie să căutăm stilul — face în tot cursul secolului al XVII-lea o serie de salturi uriaşe. Pe la 
1665, abaterea de la simplu, firesc şi practic ajunge la punctul culminant. Formele obiectului de 
îmbrăcăminte sînt exagerate la extrem: vestonul nu ajunge decît cu puțin sub subsuori, cămaşa iese pe trei 
sferturi la vedere între veston şi pantaloni; aceştia din urmă au devenit nemaipomenit de scurți si de largi, 
iar aşa-numitul rhingrave", în aparenţă un fel de frac, nu mai este de recunoscut, încărcat cu o 
supraabundentá de zorzoane — panglici, snururi, tivuri — pînă şi la picioare, acest costum ludic nu-si 
salvează eleganța şi demnitatea decît prin manta, pălărie şi perucá. 

Cu greu se poate găsi în epocile mai recente ale civilizaţiei europene un element care să se preteze la 
punerea în lumină a impulsului cultural ludic atât de bine ca peruca, aşa cum a fost ea purtată în secolele al 
XVII-lea şi al XVIII-lea. Viziunea istoricilor care au introdus în uzanta limbii olandeze termenul „epoca 

perucii", pentru secolul al XVIII-lea, a fost defectuoasă, deoarece, în această privinţă, al XVII-lea este de 
fapt mai caracteristic şi mai vrednic de atenție. Fiecare epocă rămîne plină de contraste. Secolul lui 
Descartes, al mişcării de la Port-Royal, al lui Pascal şi Spinoza, al lui Rembrandt şi Milton, al curajoaselor 
călătorii pe mare, al colonizării peste ocean, al comerțului temerar, al apariției ştiinţelor naturii, al literaturii 
moraliste, secolul acesta generează peruca, în deceniul al treilea, se trece de la părul tuns 


" Termen provenit din germ. Rheingraf (titlu purtat de seniorii din regiunea renană) (n.ed.). 


scurt la părul lung, iar numaidecit după mijlocul secolului îşi face intrarea în scenă peruca, în scurt timp, 
orice bărbat care vrea să treacă drept domn, fie nobil, magistrat, militar, prelat sau negutátor, poartă ca 
semn de eleganţă peruca; pînă şi amiralii o poartă peste ținuta de paradă, încă din deceniul al şaptelea, 
peruca ajunge la formele ei cele mai somptuoase prin tipul zis „Ludovic al XIV-lea" (cu bucle lungi), care 
poate fi calificat drept o exagerare ridicolă şi fără pereche a unui impuls stilistic şi estetic. Dar cu asta nu s- 
a spus încă totul. Ca fenomen de cultură, peruca merită întrucîtva o atentie sporită. Punctul de pornire al 
modei îndelungate a perucii rămîne, fireşte, faptul că părul lung a început în scurt timp să ceară naturii mai 
mult decît puteau cei mai multi bărbați să producă sau să întrețină. Peruca a luat naştere la început ca 
surogat pentru o podoabă capilară absentă, deci ca o imitare a naturii. De îndată însă ce devine modă 
generală, peruca îşi pierde repede orice pretenție de imitație amăgitoare a unui păr autentic şi se transformă 
în element de stil. în secolul al XVII-lea, aproape cu începere de la apariţia modei, avem de-a face cu 
peruca stilizată. Ea înseamnă, în sensul cel mai literal, o încadrare a feţei, ca un tablou într-o ramă (acest 
obiect, de asemenea, îşi dobîndeşte forma tipică aproximativ în acelaşi timp). Peruca nu serveşte pentru a 
imita, ci pentru a izola, a înnobila/a înălța. Ea este astfel elementul cel mai baroc al barocului, în peruca 
„Ludovic al XrV-lea", dimensiunile devin hiperbolice, dar ansamblul păstrează o detaşare, o gratie, ba chiar 
o umbră de maiestate care cadrează perfect cu stilul tinárului Ludovic al XIV-lea. Aici s-a obținut într- 
adevăr — trebuie să admitem acest lucru, în ciuda oricărei doctrine estetice — un efect estetic: peruca 
„Ludovic al XIV-lea" este artă aplicată. Să nu uităm, de altfel, că pentru noi, privitorii portretelor transmise, 
iluzia este mai mare decît a putut fi pentru contemporani, care au văzut exemplarele vii şi încă prea vii. In 
reproducere, efectul ne apare extrem de flatat şi uităm jalnicul revers: murdária. 

Curios în portul perucii nu este numai faptul cá, aşa nefirească, incomodă şi nesănătoasă cum e, ocupă 
terenul timp de un secol şi jumătate, şi deci nu poate fi înlăturată ca un simplu capriciu al modei, ci şi faptul 
că ea, cu cît se depărtează vreme mai îndelungată şi în mai mare măsură de un păr natural, cu atît devine 
mai stilizată. Această stilizare se realizează prin trei mijloace: buclele fixe, pudra si un nod. începînd cu 
trecerea din secolul al XVII-lea în al XVIII-lea, peruca se poartă de regulă numai pudrată cu alb. Acest 
efect ne este transmis si el, fără îndoială, prin portrete, extrem de flatat. Care ar fi putut fi motivul 
psihologico-cultural al acestui obicei este cu neputinţă de stabilit. După mijlocul secolului al XVIII-lea, 
încep fasonările perucii cu cirliontii regulati rigizi deasupra urechilor, cu motul pieptănat în sus, precum si 
cu nodul care îl tine legat la spate. Orice aparență de natură imitată a fost sacrificată; peruca a devenit un 
ornament. 

Mai trebuie menționate pe scurt două puncte. Femeile poartă peruca numai în caz de nevoie, dar coafura lor 
urmează în linii mari moda masculină, cu pudrare şi stilizare, care spre sfîrşitul secolului al XVIII-lea 
ajunge la maximum. Al doilea punct este următorul: domnia perucii nu a fost absolută, în timp ce, pe de o 
parte, în teatru, chiar si rolurile eroilor tragici ai Antichității erau jucate cu nelipsita perucá, pe de altă parte 
vedem, începînd cu primii ani ai secolului al XVIII-lea, o serie de persoane, mai ales bărbaţi tineri, şi mai 
ales în Anglia, portretizati cu păr lung natural, de pildă Boerhave al lui Troost". Asta înseamnă o înclinare 
spre detaşare şi nepásare, spre o nonşalanţă intenționată, spre o naturalete nevinovată, care în cursul 
întregului secol al XVIII-lea, începînd cu epoca lui Watteau, se impotrivesc rigiditátii şi artificialului. 
Cercetarea acestei înclinări şi în alte domenii ale culturii ar fi o treabă atrăgătoare şi impor- 


? J, van Lennep a mai cunoscut bine obiceiul străbun, cînd La pus pe Ferdinand Huyck, personajul său, să-şi schimbe 
părul natural pe perucă abia la înapoierea din marea sa călătorie. 


tantă; ar ieşi la iveală o serie de relaţii cu jocul, dar pe noi ne-ar duce prea departe". Ceea ce ne-a interesat 
aici a fost faptul că întregul fenomen al perucii, ca modă de lungă durată, cu greu poate fi clasificat altfel 
decît printre manifestările evidente ale factorului ludic în cultură. Revoluția Franceză a vestit sfîrşitul 
modei perucii, dar n-a înlăturat-o nicidecum în mod brusc. Nici această evoluţie, în care se desfăşoară un 
important crîmpei de istorie a culturii, nu poate fi însă amintit aici decît în treacăt. 

Dacă recunoaştem un element ludic viu în baroc, a-tunci acest lucru este valabil afortiori cu privire la 
epoca următoare: cea a rococo-ului. Căci în acest stil înfloreşte în mod atit de luxuriant, încît însăşi definiția 

rococo-ului cu greu se poate dispensa de adjectivul „ludic”. O calitate ludică e consemnată de foarte multă 
vreme ca una dintre caracteristicile esenţiale ale acestui stil. Dar în noțiunea Stil în sine nu este oare inclusă 
recunoaşterea unui anumit element ludic? Naşterii unui stil nu-i este oare inerent un joc al minții sau al 
puterii de configurare? Un stil trăieşte din aceleaşi lucruri ca şi un joc: din ritm, armonie, alternare si 
repetiție, refren şi cadență. Noţiunile „stil" si „modă" sint mai aproape una de alta decît vrea să admită de 
regulă o estetică ortodoxă, într-o modă, dorința de frumos a unei comunități vii este amestecată cu pasiuni 
şi cu sentimente: cochetărie, frivolitate, mindrie — iar într-un stil, dorinţa de frumos e cristalizată în pu- 
ritatea lui. Stilul şi moda, deci jocul şi arta, sînt rareori atît de aproape între ele ca în rococo sau ca în 
cultura japoneză. Fie cá ne gindim la portelanul de Saxa sau la idila pastorală rafinată şi plină de duioşie 
cum n-a fost niciodată pînă atunci, la o decorație interioară sau la Watteau şi Lancret, la exotismul naiv care 
se joacă acum cu imaginile excitante sau sentimentale ale unor turci, indieni sau chinezi — impresia 
factorului cu desávirgire ludic nu ne părăseşte nici o clipă. 


P? Despre perucá, văzută ca simbol al justiţiei în Anglia, v. mai sus pp. 137-138. 

Această calitate ludică a culturii secolului al XVIII-lea e însă mult mai profundă. Politica — şi anume: politica 
de cabinet, de intrigă şi de aventură — n-a fost niciodată, în aşa de mare măsură, cu adevărat un joc. Miniştrii 
atotputernici sau înşişi suveranii, fericiţi în eficacitatea acţiunilor lor mioape, limitați încă de mobilitatea redusă a 
instrumentului puterii şi de efectul redus al mijloacelor, pun la o încercare mortală — fără prea multe griji de na- 
tură socială şi economică şi nestingheriti de instante participante supărătoare, cu un zîmbet amabil si în termeni 
curtenitori — forța şi bunăstarea ţărilor lor, ca şi cum si-ar risca un nebun sau un cal pe o tablă de sah. Minati de 
motive meschine izvorite din infumurare personală şi din setea de glorie dinastică, uneori poleite cu un fals 
lustru de ocrotire părintească a ţării, suveranii şi miniştrii aceştia pun în mişcare maşinaţii iscusite, cu ajutorul 
factorilor, încă relativ nezdruncinati, ai puterii lor. 

Pe fiecare pagină a vieții culturale a secolului al XVIII-lea, întîlnim spiritul naiv al emulatiei, al formării de 
cluburi şi al secretului, care se manifestă în asociaţia literară, în asociația de desen, în pasiunea de colecţionar 
îndreptată spre raritáti şi obiecte din natură (plante, animale), în înclinarea spre societăţi secrete, în plăcerea de a 
face parte din cercuri si conventicule — fundamentate, toate, pe o atitudine ludică. Ceea ce nu înseamnă că erau 
lipsite de valoare; dimpotrivă, tocmai elanul jocului şi dăruirea netemperată de îndoială le făceau să fie prin 
excelenţă rodnice pentru cultură. Spiritul literar şi ştiinţific al controversei, care captivează si amuză elita inter- 
națională „participantă", este de asemenea de natură ludică. Publicul grațios, pentru care şi-a scris Fontenelle 
lucrarea Entretiens sur la pluralite des mondes", se grupează în tabere şi partide cu privire la fiecare topic” al 
zilei, întregul aparat al literaturii este alcătuit numai din figuri ludice: abstracții palid alegorice, faze etice fără 
conţinut. Capodopera raţiunii ludic poetice, The Rápe ofthe Lock de Pope, trebuia să se nască în acea epocă. 


14 Convorbiri despre pluralitatea lumilor (fi:) (n.t.). 
P Subiect, temă de discuţie (engl.) (n.t.). 


Propria noastră epocă doar lent si-a dat seama din nou de înaltul conţinut al artei secolului al XVIII-lea. Al XIX- 
lea îşi pierduse simțul pentru calitatea ludică şi nu zárise seriozitatea care se ascundea şi ea dedesubt, în eleganta 
întortochere şi proliferare a ornamentului rococo, care ascunde linia dreaptă ca într-o ornamenticá muzicală, el n- 
a văzut decît nefiresc si slăbiciune; şi n-a înţeles că însuşi spiritul secolului al XVIII-lea, conştient de acest joc al 
motivelor, căutase un drum înapoi spre natură, dar într-o formă plină de stil; si i-a scăpat din vedere că în 
capodoperele arhitecturale, pe care şi secolul al XVUI-lea le-a produs in mare număr, ornamentul nu se atinge 
absolut deloc de înseşi formele strict constructive, aşa încît clădirea îşi păstrează întreagă nobila demnitate a 
proporţiilor sale armonioase. Puţine epoci artistice au ştiut să menţină seriosul şi ludicul într-un echilibru atît de 
pur ca epoca rococo-ului. Şi, de asemenea, în puţine epoci s-a ajuns în aşa măsură ca în secolul al XVIII-lea la o 
identitate de atmosferă între modul de exprimare plastic şi cel muzical. 

Calitatea ludică esenţială a muzicii în general nu mai are nevoie să fie demonstrată din nou aici. Ea este cea mai 
pură si mai înaltă manifestare a omenestii facultas ludendi'? înseși. Nu pare riscată afirmaţia că importanţa fără 
seamăn a secolului al XVIII-lea ca perioadă muzicală poate fi atribuită în cea mai mare parte echilibrului dintre 
conținutul ludic si cel pur estetic al muzicii de atunci. 

în epoca aceea, muzica, privită ca fenomen pur acustic, era îmbogăţită, întărită si rafinată în fel şi chip prin 
perfecţionarea instrumentelor, prin inventarea de instrumente noi, prin locul mai mare acordat vocii feminine la 
concerte etc. Pe măsură ce muzica instrumentală a cucerit teren în dauna celei vocale, dependența muzicii faţă de 
cuvînt a slăbit, aşa încît poziţia ei ca artă autonomă s-a consolidat. Ca factor estetic, importanţa ei a crescut, 


'* Capacitatea de a [se] juca (lat) (n.t.). 279 


de asemenea, în multiple feluri. O dată cu laicizarea ere cîndă a vieții sociale, semnificația ei ca element de 
cui tură a sporit. Practicarea muzicii, numai de dragul ei început să ocupe un loc tot mai mare. Facem 

abstracție de problema dacă cele două deosebiri față de prezent, arătate în cele ce urmează, au lucrat în 
avantajul sau în dezavantajul ei. Producţia de opere muzicale a rămas încă precumpănitor ocazională, în 
legătură cu liturghia sau cu serbarea lumească. Să ne gîndim la operele lui Bach. Muzica artistică nu s-a 
bucurat încă nici pe departe de cantitatea de publicitate pe care aveau să i-o asigure epocile de mai tîrziu. 
Dacă punem acum, aşa cum am făcut cu vreo cîteva rînduri mai sus, conținutul ludic al muzicii față în față 
cu conţinutul ei pur estetic, reiese că despre deosebirea dintre ele se pot spune aproximativ următoarele: 
formele muzicale înseşi sînt forme ludice. Muzica se bazează pe o subordonare voluntară şi pe o adaptare 
strictă la un sistem de reguli convenţionale referitoare la tonalitate, măsură, melodie şi armonie. (Acest 
enunț rămîne valabil chiar şi acolo unde toate regulile în vigoare pînă atunci au fost nesocotite.) După cum 
se ştie, aceste sisteme de valori muzicale diferă în funcţie de epocă şi de regiune. Nici o finalitate sau 
configurare acustică nu leagă muzica orientală de cea occidentală, sau cea medievală de cea actuală. 
Fiecare cultură are propria ei convenţie muzicală, şi în general urechea nu suportă decît formele acustice în 
care a fost educat omul. în diversitatea muzicii este inclusă din nou dovada că în esenţă ea este un joc, adică 
o grupare de reguli valabile numai înlăuntrul unor hotare delimitate, dar atunci şi absolut obligatorii, fără 
scop utilitar, dar cu un efect de agrement, destindere, bucurie şi ináltare. Caracterul indispensabil al unei 
şcolarizări severe, conditionarea precisă a unui canon al lucrurilor ingáduite, pretenţia oricărei scoli 
muzicale la valabilitate exclusivă ca normă estetică — toate acestea sînt trăsături specifice ale calității 
ludice a muzicii. Tocmai prin această calitate, muzica este mai strictă în prescriptiile ei decît arta plastică. O 
regulă de joc încălcată strică jocul. 

In epocile arhaice, muzica e pretuitá în mod conştient , potentă sacralizantă, ca excitație emoțională şi ca 
Joc. Abia foarte tîrziu, printre aceste trei moduri de prețuire conştientă pătrunde şi un al patrulea: ca 
împlinire plină de tilc a vieţii, ca expresie a simtámintului vietuirii, pe scurt ca artă în înțelesul modern. 
Pentru cel ce vede în ce mod defectuos continuă secolul al XVIII-lea să exprime în cuvinte această din 
urmă preţuire, prinsă în interpretarea emotiei muzicale ca redare nemijlocită a unor tipete din natură”, 
devine, poate, limpede ceea ce am vrut să spunem mai sus cînd am vorbit despre un echilibru între 
conţinutul ludic şi conținutul estetic al muzicii secolului al XVIII-lea. Muzica aceea credea, la Bach încă, si 
chiar şi la Mozart, că este nici mai mult şi nici mai puţin decît cea mai nobilă dintre toate modalităţile de a- 
ti trece vremea (diagoge, în termenii lui Aristotel) şi cea mai artistică dintre toate indeminárile — şi această 
candoare ingereascá a fost aceea care a ináltat-o pînă la desávirgirea fără pereche. 

Desi la început pare că lucrurile stau tocmai invers, nu există nici un motiv ca acea calitate ludică pe care 
sîn-tem dispuşi s-o recunoaştem pe loc epocii rococo-ului să i-o tágáduim epocii următoare. La prima 
vedere, predomină poate în epoca aceea de clasicism reînnoit si revizuit şi de romantism pe cale de afirmare 
o seriozitate sumbră, melancolie şi lacrimi, în aşa măsură, încît pare că anevoie mai rămîne loc pentru 
constatarea unui element ludic. La o mai îndeaproape cercetare, reiese însă contrariul. Dacă un stil si o stare 
de spirit ale unei epoci s-au născut vreodată în joc, atunci acestea sînt cele ale civilizației europene de după 
mijlocul secolului al XVIII-lea. Această afirmaţie este valabilă cu privire la noul clasicism în aceeaşi 
măsură ca şi cu privire la inspirația mintilor romantice. Spiritul european, cu prilejul repetatelor sale 
întoarceri spre Antichitate, a căutat întotdeauna în civilizaţia clasică şi a găsit tocmai ceea ce s-a 


1 Ca în doctrina lui Rousseau şi a altora, multi la număr. 281 


acordat cu firea propriei epoci. Pompeiul a înviat la n ca să îmbogăţească şi să fecundeze o epocă îacjj ^P spre 
gratie lină şi rece, cu motive noi dintr-o Antich> fermecătoare. Clasicismul arhitecturii şi decoraţiei ir rioare 
engleze a unor Adams, Wedgwood si Haxrn,; ' născut din spiritul ludic al secolului al XVIII-lea. 

Faţetele romantismului sînt prezente in manifestâ,-] lui. Dacă îi contemplăm apariţia, în secolul al XVIII-i. el pare 
să se circumscrie unei nevoi de a deplasa viat' estetică şi emoţională într-o sferă imaginară a trecutului in care 
personajele nu sînt precis conturate, fiind definite de mister şi groază. Iar într-o astfel de delimitare a unui spaţiu 
ideal tot simţul ludic vorbeşte. Se poate merge însă şi mai departe: romantismul se naşte în şi din joc — lucru 
dovedit de însuşi materialul faptic oferit de istorie. Dacă citim cu atenţie scrisorile lui Horace Walpole, care 
surprind desfăşurarea acestui proces putem spune că înaintea ochilor noştri, devine limpede că autorul rămîne, de 
fapt, în concepţiile şi convingerile lui, înclinat într-o măsură puternică spre clasicism. Romantismul, care s-a 
afirmat la el mai mult ca oriunde, rămîne pentru el un amatorism, isi scrie The Castle of Otranto’, cea dintii 
încercare stîngace de roman gotic cu decor medieval, pe jumătate dintr-o toană si pe jumătate din sple-en. 
Talmeş-balmeşul de antichităţi „gotice" cu care îşi inteasá casa Strawberry Hill nu înseamnă pentru el artă, nici 
moaşte sfinte, ci curiozitate. Nici el însuşi nu se lasă defel prins de propriul său goticism, care păstrează pentru el 
un iz de trifling” şi de bagatelk” şi îl ia in deridere la alţii. Nu face altceva decît să se joace un pic de-a at- 
mosfera. 

Concomitent cu romanul gotic, cîştigă teren sentimentalismul. Domnia sentimentalismului timp cje un sfert de 

secol sau chiar mai mult, într-o lume ale cărei acțiuni si gînduri erau totuşi îndreptate spre alte lucruri, se poate 


15 Castelul de la Otranto (engl.) (n.t.). 
P? Fleac (engl) (n.t.). 
? Bagatelă (fr) (n.t.). 


perfect fel de bine compara cu cea a idealului iubirii curtenesti în secolele al XII-lea şi al XIII-lea. O întreagă 
elită tinde spre un ideal de dragoste şi de viaţă afectat şi emfatic. Elita de la sfîrşitul secolului al XVIII-lea este 
totuşi mult mai vastă decît cea a lumii feudal-nobiliare de la Bertran de Born pînă la Dante. Elementul burghez si 
atitudinea burgheză în viață şi gîndire au şi început să precumpănească în ea: ideile sociale şi pedagogice jevin 
active. Totuşi, procesul de cultură este identic cu cel care a avut loc în urmă cu cinci veacuri. Toate emoțiile vietii 
personale, de la leagăn pînă la mormînt, sînt cultivate ca să devină o formă artistică. Totul se învîrteşte în jurul 
dragostei şi al căsătoriei, dar în ele sînt incluse de la sine toate celelalte stări şi raporturi din viață: educația, 
relațiile dintre părinţi şi copii, emoţiile pricinuite de boală şi de însănătoşire, moartea, doliul după cei morți. 
Sentimentul este la el acasă în literatură, dar viaţa reală se adaptează pînă la un anumit nivel cerinţelor noului stil 
de viaţă. 

Aici se naşte iarăşi întrebarea: în ce măsură se întîm-plă acest lucru în mod serios? Pentru cine a fost mai se- 
rioasă mărturisirea si trăirea propriului stil de viață: pentru umanişti şi pentru minţile barocului, sau pentru 
romanticii şi sentimentaliştii din secolul al XVIII-lea? Cei dintîi au fost fără îndoială mai convinşi de incon- 
testabila valabilitate normativă a idealului clasic decît au fost adepţii stilului gotic de mai tîrziu de exemplaritatea 
şi obligativitatea viziunii lor mai vagi privitoare la un trecut visat. Cînd Goethe compune Der Totentanz”, acesta 
n-a fost pentru el, categoric, altceva decît un joc. Dar cu sentimentalismul lucrurile stau oarecum altfel decît cu 
názuinta spre forme medievale. Cînd un dregător holan-dez” din secolul al XVII-lea îşi face portretul in 
veşminte antice, pe care nici nu le poseda, sau cînd pune să fie cîn-tat în versuri ca giuvaer al civismului roman, 
totul e o mascaradă, nimic mai mult. Draparea în faldurile Antichității rămăsese un joc. Despre o imitare serioasă 
a vietii 


?! Dansul macabru (germ) (n. t.). 
? Holandez: din Holanda. V. cap. V, p. 165, nota 31. 


antice nici nu era vorba măcar, în schimb, cititorii Iuliei si ai lui Werther au făcut fără îndoială anumite 
efortur' ca să trăiască potrivit codului de simtire şi exprimare a idealului lor. Cu alte cuvinte: 
sentimentalismul era în mult mai mare măsură o imitatio serioasă şi adevărată decît afectarea antică proprie 
umanismului si barocului' Dacă o minte atît de emancipată ca Diderot a putut să se delecteze din toată 
inima cu crasele exhibitii sentimentale din B/estemul tatălui de Greuze, dacă pe Napoleon a putut să-l 
entuziasmeze poezia lui Ossian, dovada pare făcută. 

$1 totuşi, conform constatării noastre, un factor fără discuţie ludic e tot timpul prezent în sentimentalismul 
secolului al XVIII-lea. Dorinţa de a gîndi şi trăi sentimental nu se poate să fi pătruns foarte adînc. Pe 
măsură ce ne apropiem de propria noastră perioadă de civilizație, distincția dintre conținuturile impulsurilor 
culturale devine mai anevoioasă, în îndoiala noastră „seriozitate sau joc" se amestecă mai mult decît înainte 
bănuiala de ipocrizie şi prefăcătorie. Dar echilibrul instabil dintre „serios" şi „doar în glumă", ca şi 
incontestabila prezenţă a unui element de simulare se întîlnesc şi în jocul sacru din culturile arhaice”. Am 
avut prilejul să înregistrăm factorul ludic chiar si în noțiunea de sfințenie. Afortiori, această ambiguitate 
trebuie acceptată în trăirile culturale de natură nesacrală. Prin urmare, nimic nu ne împiedică să calificăm 
totuşi, în esenţă, un fenomen de cultură susținut de un important grad de seriozitate drept joc. Dacă e 
adevărat acest lucru undeva, arunci e adevărat în cazul romantismului, în sensul cel mai larg al cuvântului, 
şi în cazul remarcabilei expansiuni afective care l-a însoţit şi l-a împlinit vremelnic, sentimentalismul. 
Secolul al XIX-lea pare să lase prea puţin loc pentru funcţia de joc ca factor în procesul de cultură. Unele 
tendinţe care par s-o excludá au ajuns tot mai mult să primeze, încă din secolul al XVIII-lea, gindirea 
utilitară 


? V. mai sus pp. 64 s.urm. 


rece, prozaicá (mortală pentru ideea barocului) şi idealul de bunăstare burghez puseseră stápinire pe spiritul 
societăţii. Către sfîrşitul acestui secol, revoluţia industrială, cu eficiența ei tehnică mereu crescîndă, a 
început să accentueze aceste tendinţe. Munca si producţia devin ideal şi aproape idol. Europa îşi pune pe ea 
salopeta. Simţul social, activitatea pedagogică şi critica ştiinţifică devin dominantele procesului de cultură. 
Cu cît uriaşa dezvoltare industrială si tehnică a maşinii cu aburi înaintează înspre electricitate, cu atît mai 
mult creează iluzia că în ea rezidă progresul civilizației. 

Aşa arată secolul al XIX-lea, privit pe faţa lui cea mai proastă. Marile curente ale gîndirii au mers, aproape 
toate, de-a dreptul împotriva factorului ludic în viaţa socială. Nici liberalismul, nici socialismul nu l-au ali- 
mentat. Ştiinţa experimentală şi analitică, filozofia, utilitarismul şi reformismul politic, gîndirea şcolii din 
Manchester, iată tot atîtea activități profund serioase. lar după ce exaltarea romantică si-a încetat efectul în 
artă şi literatură, par să predomine şi acolo, o dată cu realismul si naturalismul, dar mai ales cu 
impresionismul, forme de exteriorizare mai străine de noțiunea de joc decît tot ceea ce înflorise pînă atunci 
în cultură. Dacă un secol a luat vreodată în serios tot ceea ce există, inclusiv pe sine însuşi, atunci acela a 
fost al XIX-lea. 

O generalizare a seriozitátii în cultură, ca fenomen al secolului al XIX-lea, ni se pare aproape cu neputinţă 
de tágáduit. Cultura aceasta e „jucată" în mult mai mică măsură decît cea a perioadelor anterioare. Formele 
exterioare ale societății nu mai „reprezintă", în sensul scenic, un ideal de viață superioară, aşa cum mai 
făceau acest lucru pe vremea cînd se purtau pantalonul bufant, peruca şi spada. Cu greu poate fi citat un 
simptom mai bătător la ochi al acestei sacrificări a ludicului decît restrângerea elementului fantezist în 
îmbrăcămintea masculină. Revoluţia aduce aici o mutație, cum nu ne e dat să constatăm în istoria culturii 
decît arareori. Pantalonii lungi, uzuali mai înainte, în toate țările, ca port al ţăranilor, pescarilor şi 
marinarilor, si astfel şi al personajelor din commedia dell'arte, devin brusc îmbrăcămintea bărbaţii 
concomitent cu părul ciufulit, care exprimă impetuzitatea Revoluţiei”. Deşi moda fantezistă se 
contorsionează în excesele asa-numitilor Incroyables”, deşi capriciile ei sînt prezente în uniforma militară 
din vremea lui Napoleo (tipátoare, romantic nepractică), manifestarea exterioară a distinctiel jucate si-a trăit 
traiul. Costumul bărbătesc devine într-o măsură crescîndă lipsit de culoare şi inform si tot mai puţin supus 
schimbărilor. Nobilul de odinioară care îşi etala importanţa şi demnitatea în îmbrăcămintea lui de gală, a 
devenit acum un om serios, în hainele lui noi, nu mai face pe eroul. O dată cu pălăria înaltă, îşi îndeasă pe 
cap simbolul şi coroana seriozitátii lui în viață. Factorul ludic nu se mai face simțit în costumul bărbătesc 
decît în prima jumătate a secolului al XIX-lea, în mici variaţii si extravagante, ca pantalonii colanti, gulerul 
înalt, gulerul cu colţuri răsfrînte. După aceea, pier şi ultimele elemente ale decorativului, ca să nu mai lase 
decît urme slabe în ţinuta de gală. Culorile deschise, pestrite dispar, postavul face loc tesáturilor aspre de 
provenienţă scoțiană, fracul îşi încheie, ca haină de gală sau de ospătar, evoluţia seculară si se retrage în 
fata vestonului. Modificările modei masculine devin, cu excepţia costumului de sport, tot mai mici. Un 
bărbat îmbrăcat ca în 1890 nu ar părea caraghios în zilele noastre decît pentru un ochi de expert. 

Acest proces de nivelare şi de rigidizare a costumului masculin, ca fenomen de cultură, nu trebuie socotit ca 
neînsemnat, în el se află exprimată întreaga prefacere a spiritului şi a societăţii de la Revoluţia Franceză 
încoace. 

Se înţelege, de fapt, de la sine că îmbrăcămintea feminină — mai bine zis: îmbrăcămintea cucoanelor, 
pentru că aici e vorba de elita care ,,reprezintá" cultura — nu 


Chiar si pentru femei, părul ciufulit a devenid modă; v. de pildă portretul reginei Luiza a Prusiei, pictat de Schadow. 
3 Bizari, extravaganti (/r.). Denumire dată, în timpul Directoratului, tinerilor cu ţinuta vestimentară excentrică şi cu vorbirea 
afectată (n.t.). 


urmează moderatia şi nivelarea portului masculin. Factorul estetic si funcția atracției sexuale au o 
importanţă atat de mare în îmbrăcămintea feminină (invers decît la animale!), încît fac din evoluţia acesteia 
o problemă cu totul diferită. Aşadar, deşi faptul in sine că îmbrăcămintea cucoanelor — de la sfirsitul 
secolului al XVIII-lea încoace ` se mişcă pe alte linii decît portul masculin nu stîrneşte mirare, iată ce este 
bizar: în ciuda tuturor satirelor şi butadelor care au apărut şi apar, în cuvinte şi imagini, în revistele 
umoristice, îmbrăcămintea feminină a suferit de la începutul Evului Mediu încoace modificări morfologice 
mult mai mici decît cea masculină. Faptul acesta reiese clar dacă ne gîndim de pildă la secolele dintre 1500 
şi 1700: mutații violente şi neîncetate în costumul bărbatului, o remarcabilă doză de stabilitate în cel al 
femeii. Pînă la un anumit nivel, fenomenul e firesc; formele principale ale imbrácámintii femeieşti — 
rochia pînă la glezne şi corsajul —, avînd în vedere limitarea mai strictă creată de cadrul de viață si de 
moravuri, au îngăduit variații mult mai mici decît elementele portului masculin. Abia către sfirsitul 
secolului al XVIII-lea, costumul feminin începe să „joace", în timp ce coafura-turn e inspirată din rococo, 
romantismul domină în cvasineglijeul devenit modă, însoțit de privirea languroasá şi părul despletit, şi în 
braţele goale (care au câstigat teren abia cu mult mai tîrziu decît decolteul practicat încă din Evul Mediu), 
începînd cu Les Merveilleuses” din vremea Directoratului, costumul feminin o ia în continuare cu mult 
înainte celui masculin în ce priveşte schimbările şi extravaganta. Excese ca, de pildă, cel al crinolinei, pe la 
1860, şi al turnurii, la 1880, nu fuseseră văzute în secolele anterioare în îmbrăcămintea feminină aproape 
deloc. Abia pe la 1900 apare în modă mişcarea extrem de importantă care duce îmbrăcămintea feminină 
înapoi la o simplitate 

?* Minunatele (fr): denumire dată elegantelor din vremea Convenţiei termidoriene şi a Directoratului, a căror îmbrăcăminte o 

şi naturalete mai mari decît cele pe care le cunoscuse de la 1300 încoace. 

Rezumind, putem afirma despre secolul al XIX-lea că, în aproape toate manifestările lui culturale, factorul 
ludic trece intens pe ultimul plan. AO organizării spirituale, cit şi celei materiale, a societăţii, nu i-a mai stat 
in drum un efect vizibil al acelui factor. Societatea devenise super-constientá de interesele si názuintele ei. 
Era de părere cá depăşise vîrsta copilăriei. Lucra cu mijloace ştiinţifice la propria ei bunăstare pămîntească. 
Idealurile — al muncii, al educaţiei şi al democraţiei — nu prea mai lăsau loc principiului etern al jocului. 
Astfel, ne apropiem acum de întrebarea finală a acestor considerații: ce înseamnă factorul ludic în viaţa cul- 
turală a zilelor noastre? 


XII. ELEMENTUL LUDIC AL CULTURII ACTUALE 


Nu vrem să pierdem vreme cu întrebarea: ce trebuie să înțelegem prin „actual"? Se înţelege de la sine cá 
timpul despre care vorbim e totdeauna un trecut istoric, un trecut care se fárimiteazá în urma noastră, pe 
măsură ce ne depărtăm de el. Fenomene care în conştiinţa unui om mai tînăr contează ca fiind „de 
odinioară", tin încă, pentru altul mai în vîrsta, de noțiunea „vremea noastră", nu pentru că acesta îşi mai 
aduce aminte personal de ele, ci pentru că ele mai participă la cultura lui. Totuşi, asta nu depinde numai de 
generaţia din care face parte omul, ci şi de cunoştinţele pe care le posedă. Un om cu orientare istorică va 
concepe de regulă, în inchipuirea sa, o bucată mai mare de trecut ca „modernă" sau „actuală" decît cel care 
trăieşte în miopia clipei. De aceea, termenul „cultura actuală" e folosit aici cu o marjă largă, care se întinde 
mult înapoi, pînă în secolul al XIX-lea. 

Intrebarea sună astfel: în ce măsură cultura in care trăim se desfăşoară în formele jocului? în ce măsură spi- 
ritul ludic acționează asupra omului care trăieşte această cultură? Secolul precedent, am fost noi de părere, 
a pierdut mult din elementele ludice care le caracterizează pe cele dinaintea lui. Această lipsă s-a remediat, 
sau a devenit şi mai mare? 

La prima vedere, pare că un fenomen compensator extrem de important a reparat mai mult decît perfect 
pierderea de forme ludice din viaţa socială. Sportul ca funcție socială si-a lărgit tot mai mult semnificaţia în 
societate Şi a atras înlăuntrul domeniului său tot mai mult teren. 

Intrecerile in indeminare, în putere şi în capacitate de rezistență au ocupat dintotdeauna un loc important în 
orice civilizaţie, fie legate de cult, fie ca simple jocuri báietesti si divertismente festive. Societatea feudală a 
Evului Mediu a acordat de fapt o atenţie deosebită numai turnirului. In puternica sa dramatizare şi în haina 
sa aristocratică, turnirul nu poate fi numit sport pur şi simplu căci îndeplinea în acelaşi timp o funcție 
teatrală. Numai o mică elită lua parte activă la turnir, în general, idealul bisericesc nu admitea prețuirea 
exerciţiului fizic şi , voiosului joc al forței, decît ca element al educației nobiliare, cu toate cá etnologia ne 
arată, prin nenumărate fapte, cît de mult şi cît de bucuros se măsura în jocuri şi poporul medieval. Idealul 
de erudiție al umanismului era la fel de puţin apt ca şi strictul ideal moralist al Reformei şi al 
Contrareformei să confere jocului şi exerciţiului fizic prea multă recunoaştere ca valori culturale. Deplasări 
importante ale locului lor în viaţă nu se pot observa pînă în secolul al XVIII-lea. 

Formele principale ale competiției sportive sînt, prin natura lucrurilor, constante şi străvechi, în unele dintre 
ele, proba de putere sau de viteză se află ca atare în prim-plan. Alergarea pe jos (cu sau fără patine), cursa 
de cai (trap sau galop), ridicarea de greutăţi, tragerea la țintă etc. fac parte din această categorie. Desi în 
toate epocile oamenii s-au luat la întrecere ca să vadă cine aleargă, vis-leste ori înoată mai repede sau cine 
stă mai mult timp sub apă (ţinîndu-se anume la fund unul pe altul, ca în Beowulf), aceste forme de 
competiţii nu adoptă decît într-o măsură redusă caracterul de jocuri organizate. Totuşi, nimeni nu va şovăi 
să le intituleze jocuri, ca urmare a însuşi principiului lor general. Există însă si forme care evoluează de la 
sine spre stadiul de jocuri organizate, dotate cu un sistem de reguli. Acest lucru este adevărat mai ales în 
cazul jocurilor cu mingea şi al celor de-a prinselea. 

Ajungem acum la trecerea de la divertismentul ocazional la întrecerile de club si competitionale organizate 
anume. Pe tablourile olandeze din secolul al XVII-lea, vedem omuleti care bat de zor mingea, dar despre o 
organizare a jocului în cluburi sau despre instituirea expresă de concursuri riu se aude, după cîte ştiu, decît 
prea puţin. Este evident cá o astfel de organizare expresă intervine cel mai lesne la jocurile în care un grup 
joacă împotriva altui grup. Procesul acesta este şi el vechi de cînd lumea: un sat se măsoară cu alt sat, o 
scoală joacă împotriva altei scoli, un cartier împotriva altui cartier. Mai ales jocurile cu mingi mari sînt cele 
care impun antrenarea în comun a unor echipe fixe, şi tot acolo apare şi activitatea sportivă modernă. Faptul 
că fenomenul respectiv s-a răspîndit în secolul al XIX-lea din Anglia este, pînă la un punct, explicabil, cu 

toate că factorul specificitátii nationale engleze, care, fără îndoială, a contribuit la producerea fenomenului 
şi la răspîndirea lui, rămîne cu neputinţă de identificat si de demonstrat. Unele caracteristici ale societății 
engleze au contribuit, şi ele, în aceeaşi măsură. Autonomia locală a accentuat spiritul de coeziune şi de 
solidaritate. Absența unui serviciu militar obligatoriu si general a favorizat prilejul si nevoia de a face 
exerciţii fizice voluntare, în aceeaşi direcție au acționat şi formele învățămîntului. în sfîrşit, configurația 
solului şi peisajul, care în pajiştile comunale, aşa-numitele commons, ofereau cele mai frumoase terenuri de 
Joc, trebuie să fi avut si ele un rol foarte important. 

Evoluţia activităţii sportive are loc, începînd cu ultimul sfert al secolului al XIX-lea, în sensul că jocul este 
privit cu tot mai multă seriozitate. Regulile devin mai severe şi asociate cu tot mai multe subtilititi. Nivelul 
performanţelor creşte. Toată lumea cunoaşte gravurile din prima jumătate a secolului trecut, care redau 
imaginea unor jucători de crichet cu cilindrul pe cap. Nu mai au nevoie de comentarii. 

Cu timpul însă, o dată cu sistematizarea şi disciplinarea crescîndă a jocului, se pierde o parte din conţinutul 
ludic pur. Fenomenul se vádeste în distincţia dintre profesionişti si amatori. Grupul constituit pentru joc îi 
exclude pe cei pentru care jocul nu mai e joc şi care, deşi înzestrați cu mai multă dexteritate decît ceilalți, ca 
pozitie se află mai prejos decît jucătorii adevăraţi. Atitudinea profesionistului nu se mai înscrie între 
reperele jocului; din ea, nu se degajează spontaneitate şi nonşalantă, în societatea modernă, sportul se 
depărtează treptat de sfera pur ludică şi devine un element sui generis: nu mai e joc, gi totuşi nici 
seriozitate, în societatea zilelor noastre, sportul ocupă un loc detaşat de procesul de cultură propriu-zis, care 
se desfăşoară în afara lui. în civilizațiile arhaice, întrecerile făceau parte din serbările sacre. Erau 
indispensabile, ca acţiuni sfinte si izbávitoare, în sportul modern, această legătură cu cultul s-a pierdut cu 
totul. Sportul a devenit absolut profan şi nu mai are nici o legătură organică sau de altă natură cu structura 
societăţii, chiar dacă exercitarea lui este impusă de autorități. Azi, sportul este mai degrabă o manifestare 
autonomă a unor instincte agonale, decît un factor al unui simt comunitar fertil. Perfectiunea cu care ştie 
tehnica socială modernă să amplifice efectul exterior al demonstrațiilor de masă nu schimbă cu nimic faptul 
că nici olimpiadele, nici organizarea sporturilor în universitățile americane, nici propaganda zgomotoasă 
referitoare la competițiile internationale nu pot înălța sportul la rangul de activitate creatoare de stil şi de 
cultură. Oricât de important ar fi el pentru participanţi şi pentru spectatori, sportul rămîne o funcție sterilă, 
în care vechiul factor ludic s-a stins. 

Această concepţie contrazice categoric opinia publică actuală, pentru care sportul trece drept elementul 
ludic prin excelență în cultura noastră, în realitate, sportul a pierdut din conținutul său ludic tot ce avea mai 
bun. Jocul a devenit serios; starea de spirit ludică a dispărut, mai mult sau mai puţin, din el. Merită atenție 
faptul că această deplasare înspre seriozitate au cunoscut-o si jocurile neatletice, îndeosebi cele bazate pe 
un calcul mintal, ca şahul şi jocul de cărți. 

In jocurile jucate pe o tablă şi în cele cu mutări de piese, foarte importante chiar la popoarele primitive, este 
prezent de la bun început, chiar dacă e vorba de jocuri de noroc (deci din grupul ruletei), un element de 
seriozitate. Atmosfera de veselie lipseşte aproape cu totul, mai ales acolo unde hazardul nu joacă nici un 
rol, ca la dame, sah, halma, tintar etc. Totuşi, aceste jocuri rămîn complet determinate în sine, în cadrul 
definiției jocului. Abia în ultima vreme, publicitatea, cu campionatele oficiale, cu întrecerile publice, cu 
înregistrarea recordurilor, cu reportajele făcute în stilul ei literar caracteristic, a încorporat toate aceste 
jocuri de inteligenţă, fie jucate pe o tablă, fie cu cărți, în sport. 

Jocul de cărți se deosebeşte de cele jucate pe o tablă prin aceea că la cărți hazardul nu este niciodată elimi- 
nat cu totul, în calitate de joc de noroc, jocul de cărți rămîne, ca atmosferă şi preocupare spirituală, alături 
de jocul în zaruri, prea puțin apt de a determina formarea de cluburi sau de a prilejui întreceri publice. Jocul 
de cărți bazat pe inteligență, în schimb, îngăduie o astfel de dezvoltare. Aici însă, crescînda deplasare înspre 
seriozitate este extraordinar de grăitoare. De la ombru (/'hombre) şi cadril (quadrillo), trecînd prin whist, 
pînă la bridge, jocul de cărti cunoaşte un proces de rafinare crescînda, dar abia la bridge pune tehnica 
socială modernă stăpînire pe joc. Cu manuale şi sisteme, cu mari maestri şi antrenori profesionişti, bridge- 
ul a devenit o treabă cum nu se poate mai serioasă. Un reportaj apărut recent într-un ziar aprecia venitul 
anual al soţilor Culbertson la peste 200 000 de dolari, în calitate de craze” îndelungat şi general, bridge-ul 
absoarbe zilnic formidabile cantități de energie intelectuală, fie spre binele, fie spre paguba societăţii. 
Despre o diagoge nobilă, în sensul pe care l-a dat acestui cuvînt Aristotel, cu greu se poate vorbi aici: o 
pricepere absolut sterilă (care nu ascute aptitudinile intelectuale decît unilateral şi care nu imbogáteste 
sufletul) solicită şi consumă o cantitate de intelect si de încordare mintală, care ar fi putut fi folosită mai 
bine,... dar care ar fi ajuns poate să fie folosită mai rău. Locul pe care îl ocupă bridge-ul în viața 
contemporană înseamnă în aparenţă o nemaipomenită accentuare a elementului ludic în cul- 

tura noastră, în realitate, lucrurile nu stau aşa. Ca să joace cu adevărat, omul, cit timp joacă, trebuie să fie 
din nou copil. Se poate oare afirma acest lucru despre dăruirea celor care sînt absorbiți de un astfel de joc 
de inteligență extrem de rafinat? Dacă nu, atunci jocului îi lipseşte aici calitatea sa esenţială. 

Strádania de a stabili conținutul ludic al încîlcitei noastre contemporaneitáti ne duce mereu la concluzii 
contradictorii, în sport, am avut de-a face cu o activitate conştientă si recunoscută ca joc, dar care este 
împinsă la un asemenea grad de organizare tehnică, de echipare materială şi de chibzuinţă ştiinţifică, încît 
în exercitarea ei colectivă şi publică atmosfera ludică propriu-zisă ameninţă să se piardă. Acestei înclinări a 
jocului, de a se preface în lucru serios, li se opun însă fenomene care par să conţină contrariul. Preocupări 
motivate de interes sau de necesitate, deci care initial nu prezintă forma de joc, îşi dezvoltă secundar un 
caracter care cu greu poate fi conceput altfel decît ca fiind cel al jocului. Valabilitatea acțiunii se limitează 
la o sferă închisă în sine însăşi, iar regulile valabile înlăuntrul ei îşi pierd finalitatea generală, în cazul 
sportului, aşadar: un joc, care se rigidizează devenind seriozitate, dar care este considerat încă joc, iar după 
aceea o preocupare serioasă, care degenerează devenind joc, dar contează în continuare ca seriozitate. Am- 
bele fenomene sînt legate între ele de puternicul simt agonal, care domină lumea în alte forme decît înainte. 
în cîstigarea terenului de către acest simt agonal, care izgoneste din lume latura ludică, este implicat un 
factor de natură exterioară, în fond independent de spiritul civilizaţiei, anume faptul că, în toate domeniile 
şi cu toate mijloacele, relațiile dintre oameni au devenit, într-o măsură atit de extraordinară, mai 
lesnicioase. Tehnica, publicitatea si propaganda suscită pretutindeni competiţia si fac ca satisfacerea acestui 
instinct să fie posibilă. Concurența comercială nu face parte din jocurile originare, străvechi şi sacre. Ea 
apare abia arunci cînd comerțul începe să creeze cîmpuri de activitate, înlăuntrul cărora fiecare trebuie să 
încerce să-l întreacă pe celălalt, să fie mai şmecher decît celălalt. Reguli limitative, adică uzantele 
comerciale, devin repede indispensabile în cadrul acestui domeniu. Pînă într-o epocă relativ recentă, con- 
curenta comercială păstrează o înfăţişare primitivă si nu devine intensivă decît datorită traficului modern, 
propagandei comerciale şi statisticii. Nu se putea ca noțiunea de record. apărută în sport, să nu cîstige 
teren si în lumea afacerilor. Record, în înţelesul curent actual, însemna la origine semnul pe care cel dintîi 
patinator sosit la han — pentru a traduce totul în termeni olandezi — îl cresta pe răboj, adică pe grindă. 
Statistica industrială, comparată cu cea comercială, a adus cu sine, în mod automat, intrarea acestui element 
sportiv în viața economică si tehnică. Pretutindeni unde de performanţa industrială se leagă un aspect 
sportiv, strădania de a bate recordul are cuvîntul: cel mai mare tonaj al unui pachebot, panglica albastră 
pentru cea mai rapidă traversare a oceanului. Un element pur ludic a împins aici motivul utilitar cu totul pe 
ultimul plan: seriozitatea devine joc. O întreprindere mare introduce în mod conştient în propriul ei cerc 
factorul sportiv pentru a-si îmbunătăţi performanţele. Astfel, procesul s-a şi inversat din nou: jocul devine 
iarăşi o treabă serioasă. Cu prilejul proclamării sale ca doctor honoris causa al Şcolii Superioare de Comerţ 
din Rotterdam, dr. A. F. Philips a declarat: 

„Incă de la intrarea mea în societatea anonimă, s-a pornit o întrecere între direcția tehnică si cea comercială: 
care din două face treabă mai bună? Cea tehnică încerca să fabrice atît de multe produse, încît direcția 
comercială să nu le poată desface, iar direcția comercială încerca să vîndă atit de mult, încît fabricaţia să nu 
poată tine pasul cu vînzarea. Această întrecere mai continuă şi azi: ba o ia una dintre direcții înainte, ba e în 
frunte cealaltă, aşa că atit fratele meu, cît si eu, n-am considerat de fapt niciodată munca noastră ca o 
sarcină, ci ca un sport, punct de vedere pe care încercăm să-l insuflam colaboratorilor nostri, ca şi celor mai 
tineri decît noi." 

In vederea stimulării acestui spirit competiţional, marea întreprindere îşi constituie apoi propriile sale for- 
maţii sportive si merge chiar atît de departe, încît cu dul la un viitor Unsprezece, angajează muncitori ti -seamă 
nu numai de priceperea lor profesională. Iarási s-a inversat procesul. 

Cit despre elementul ludic din arta contemporană tuatia e mai puțin simplă decît în cazul factorului a'e nai din 
viaţa întreprinderilor. S-a afirmat mai sus € naturii producției de artă si execuţiei artistice nu-i este cîtuşi de puţin 
străin un element ludic. Acesta a fost extraordinar de elocvent în artele muzicale, unde un conţinut ludic foarte 
puternic poate fi considerat de-a dreptul fundamental si esenţial, în artele plastice, un simţ ludic a părut că este 
caracteristic pentru tot ceea ce e decorație, cu alte cuvinte că factorul ludic în configurarea artistică operează mai 
ales acolo unde mintea si mîna se pot mişca în modul cel mai liber, în plus, factorul ludic s-a făcut simțit aici, ca 
pretutindeni, în forma probei, a turului de forță, a performanţei realizate în întrecere. Se naşte însă întrebarea 
dacă acest element ludic în artă, de la sfîrsitul secolului al XVIII-lea încoace, a cîstigat sau a pierdut. 

Procesul cultural care a făcut ca arta să se desprindă treptat de baza ei ca funcţie vitală a vieţii sociale şi a trans- 
format-o tot mai mult într-o activitate autonomă, liberă, a individului a durat secole. O bornă kilometrică pe dru- 
mul acestui proces a fost clipa în care tabloul înrămat a împins pe ultimul plan pictura murală şi în care gravura a 
izgonit ilustrarea manuală a cărţilor. O translație similară a socialului înspre individual se ascundea în deplasarea 
centrului de greutate al arhitecturii după epoca Renaşterii. Acum nu i se mai cereau, ca sarcină principală, 
biserici si palate, ci locuinţe, nu galerii fastuoase, ci încăperi de locuit. Arta a devenit mai intimă, dar totodată 

mai izolată, o problemă a individului. Tot astfel, muzica de cameră şi liedul, create pentru satisfacerea nevoilor 
estetice personale, au început să întreacă, în amploarea efectului si de cele mai multe ori si în intensitatea 
expresiei, formele artistice cu caracter mai public. 

In acelaşi timp însă, a avut loc şi o altă schimbare în ctia artei. Arta a devenit din ce în ce mai recunoscută 
valoare culturală complet autonomă şi de nivel extradinar de înalt. Pînă în secolul al XVIII-lea, arta nu ocupase, 
de fapt, pe scara valorilor culturale decît un loc întru totul subordonat: era o podoabă nobilă a vieţii privile- 
giatilor. Plăcerea estetică era resimţită la fel ca si acum, dar era interpretată de regulă fie ca elevaţie religioasă, 
fie ca o curiozitate de calitate superioară, care tindea spre divertisment sau spre distracţie. Artistul, deşi tot mese- 
riaş, continua să treacă drept slugă, în timp ce practicarea ştiinţei era un privilegiu al celor lipsiţi de griji. 

Marea schimbare, aici, a incoltit din noua orientare estetică a minţii, care a intervenit după mijlocul secolului al 
XVIII-lea, într-o formă romantică şi în una clasicistă. Curentul principal este cel romantic, celălalt e cuprins în 
el. Din amindouá la un loc, izvorăşte înălțarea pînă la cer a plăcerii estetice pe scara valorilor vieții; pînă la cer, 
pentru că de acum înainte prea va trebui să ia locul unei conştiinţe religioase slăbite. De la Winckelmann, linia 
merge pînă la John Ruskin. Abia către sfîrsitul secolului al XIX-lea, voga artei pătrunde, nu fără influenţa 
tehnicii reproducerii fotografice, pînă la masele cultivate. Arta devine domeniu public, iar dragostea de artă 
devine de bonton. Ideea că artistul e o ființă superioară îşi face loc pretutindeni. Snobismul se întinde şi pune 
stăpînire pe public, în acelaşi timp, názuinta convulsivá spre originalitate devine un impuls principal al 
producției. Această nevoie neîncetată de ceva mereu nou şi nemaipomenit tîrăşte arta de pe panta 
impresionismului spre excesele secolului al XX-lea. Pentru factorii dăunători ai procesului de producție modern, 
arta este mai accesibilă decît ştiinţa. Mecanizarea, reclama, goana după efect au mai multă priză asupra ei, pentru 
că ea lucrează mai direct pentru piaţă, şi cu mijloace tehnice. 

în toate acestea, elementul ludic trebuie căutat departe. Din secolul al XVIII-lea încoace, arta, devenită conştien- 
tă că e factor de cultură, după toate aparențele mai mult a pierdut din calitatea ei ludică decît a cîstigat. A con- 
tribuit asta oare la ascensiunea ei? Nu ar fi cu neputinţă de afirmat că pentru artă a fost mai degrabă o 
binecu-vîntare că a rămas încă, în bună parte, inconştientă de semnificația pe care o vehiculează şi de 
frumuseţea pe care o creează. Datorită puternicei conştiinţe a propriei capacități de a dărui fericirea 
supremă, şi-a pierdut o parte din însuşirea de a fi veşnic copil. 

Privind însă lucrurile de pe o altă latură, am putea vedea o anumită intensificare a elementului ludic din 
viața artistică, şi iată în ce. Artistul e considerat ca o ființă excepțională, care se înalță deasupra majorității 
semenilor săi, şi trebuie să se bucure de un anumit respect. Ca să poată resimti această idee de 
exceptionalitate, are nevoie de un public de admiratori sau de un grup de adepti, pentru cá masa nu-i 
dăruieşte acel respect decît cel mult în fraze. La fel ca pentru poezia cea mai veche, pentru arta modernă e 
indispensabil un anumit ezoterism. La baza fiecărui ezoterism, se află o convenţie: noi, initiatii, vom găsi 
că acest lucru este aşa şi nu altfel, îl vom înţelege aşa şi nu altfel, îl vom admira aşa şi nu altfel. Este nevoie 
de o comunitate de joc, care se retranşează în ritualurile ei. Pretutindeni unde o parolă cu terminația -ism 
reuneşte o orientare artistică, calificarea unei comunităţi de joc este evidentă. Aparatul de publicitate mo- 
dern, cu critica de artă de înalt nivel literar, cu expoziţii şi conferințe, este aptă să accentueze caracterul 
ludic al manifestărilor artistice. 

Cu totul altfel decît cu privire la artă stau lucrurile cu o încercare de a determina conţinutul ludic al ştiinţei 
moderne. Motivul este că la aceasta din urmă ajungem aproape nemijlocit înapoi la problema 
fundamentală: ce este jocul? în timp ce pînă acum am încercat tot timpul să pornim de la o categorie „Joc" 
ca mărime dată şi unanim acceptată. Am spus la început că una dintre condiţiile şi caracteristicile esențiale 
ale jocului este: un spaţiu de joc, un cerc delimitat anume, înlăuntrul căruia se desfăşoară acţiunea şi sînt 
valabile regulile. Este evidentă înclinarea de a vedea cu anticipație în indiferent care astfel de incintă 
închisă un spaţiu de joc. Nimic nu e mai uşor decît să atribuim fiecărei ştiinţe, pe baza izolării înlăuntrul 
hotarelor metodei şi concepției proprii, un caracter ludic. Dacă însă ne cramponăm de o noţiune ludică 
manifestă si valabilă pentru gîndirea spontană, atunci pentru o calificare drept joc este nevoie de ceva mai 
mult decît doar de spaţiul de joc. Jocul este temporal; el se desfăşoară şi nu are alt scop propriu în afară de 
el însuşi. Jocul este purtat de o conştiinţă de relaxare voioasă, în afara cerințelor vieţii obişnuite. Nimic din 
toate acestea nu este adevărat în cazul ştiinţei. Căci ea caută desigur un contact cu realitatea generală si o 
valabilitate pentru aceasta. Regulile ei nu sînt, ca ale jocului, date o dată pentru totdeauna. Ea e dezmintitá 
fără încetare de experienţă, şi atunci se modifică singură. Regulile unui joc nu pot fi dezmintite. Jocul poate 
fi variat, dar modificat nu. 

De aceea, există toate motivele pentru ca o concluzie de felul „orice ştiinţă nu este decît un joc" să fie dată 
deocamdată de-o parte ca fiind o înţelepciune prea ieftină, intrucitva diferită este întrebarea dacă o ştiinţă 
nu se poate apuca să „se joace" înlăuntrul domeniului delimitat de propria ei metodă. Astfel, ca să luăm un 
exemplu, de orice înclinare către sistematizarea continuă se leagă aproape indisolubil o tendinţă înspre 
ludic. Ştiinţa veche, fără suficientă fundamentare pe experienţă, obişnuia să se distreze cu sistematizarea 

neintemeiatá a tuturor calităților şi noțiunilor imaginabile. Observatia şi calculul constituie aici, ce-i drept, 
o frînă, dar nu o garanţie absolută. Termenii unei metode speciale o dată elaborate mai pot fi oricând 
manipulati cu uşurinţă, ca nişte figuri de joc. Lucrul acesta le-a fost reproşat din cele mai vechi timpuri 
juristilor. Lingvistica a meritat reproşul, atîta timp cit a luat parte, fără să-i pese, la vechiul joc al explicării 
cuvintelor, care a fost la modă de cînd cu Vechiul Testament si cu Vedele, şi care este practicat încă, zi de zi, 
de toti cei ce n-au habar de lingvistică. Este oare sigur cá cele mai recente şcoli sintactice strict ştiinţifice 
nu sînt pe drum spre o nouă ludificare? Nu sînt oare reduse atîtea ştiinţe, printr-o explicare mult prea de-a 
gata a terminologiei freudiene de către chemaţi şi nechemati, la nişte simple jocuri? 

Făcînd abstracție de posibilitatea ca omul de ştiinţă profesionist sau amator, să „se joace" cu termenii 
specialităţi lui, activitatea ştiinţifică e şi ea atrasă pe făgaşurile jocului de către înclinarea spre întrecere. 
Cu toate că în ştiinţă competiția are o bază mai puţin direct economică decît în artă, pe de altă parte 
desfăşurării logice a culturii îi este mult mai specific, prin însăşi natura ei, caracterul de controversă. Am 
vorbit mai sus despre originile înțelepciunii şi ale ştiinţei în epocile arhaice: ele se aflau tot timpul în 
agonal. „Ştiinţa este polemică", s-a spus, nu fără temei. Totuşi, e un semn nefavorabil dacă într-o ştiinţă 
dorinţa de a i-o lua înainte altuia cu o descoperire sau de a-l da gata cu o argumentare vine prea energic în 
prim-plan. Adevărata názuintá spre cunoaşterea adevărului prin cercetare nu pune pret pe triumful asupra 
unui adversar. 

In concluzie, am fi inclinati să credem că ştiinţa modernă — atîta timp cît se cramponează de cerințe stricte 
referitoare la exactitate şi la dragostea de adevăr şi, pe de altă parte, atîta timp cit o noţiune ludică evidentă 
rămîne pentru noi criteriu — este relativ puţin accesibilă pentru atitudinea ludică şi prezintă cu siguranță 
trăsături mai puţin ludice decît în epoca primului ei început sau în cea a revenirii ei la o viaţă nouă, adică de 
la Renaştere pînă în secolul al XVIII-lea. 

Dacă ne indreptám acum, în sfîrşit, spre determinarea conţinutului ludic în viaţa socială actuală în general, 
inclusiv în viaţa politică, trebuie mai întîi să discernem bine două posibilități. Una este următoarea: 
constatăm că unele forme ludice sînt folosite în mod mai mult sau mai puţin conştient pentru a acoperi o 
finalitate socială sau politică, în acest caz, nu avem de-a face cu eternul element ludic al culturii, pe care am 
încercat să-l expunem în paginile de față, ci cu un joc fals. Cealaltă posibilitate este următoarea: lovindu-ne 
de fenomene care au superficial aparenţa ludicului, ajungem pe un făgaş greşit. Căci viaţa cotidiană a 
societății actuale este dominată într-o măsură crescîndă de o însuşire care are cîteva trăsături comune cu 
simţul ludic şi în care am putea crede eventual că descoperim un extraordinar de bogat element ludic al 
culturii moderne. Este însuşirea pe care o putem desemna cel mai bine ca „puerilism", cuvînt apt să cu- 
prindă într-un singur termen comportarea copilăroasă şi strengăria. Dar comportarea copilărească şi jocul 
nu sînt acelaşi lucru. Cînd, acum cîţiva ani, am socotit că pot cuprinde un număr de fenomene 
îngrijorătoare ale vieţii sociale actuale sub denumirea de ,,puerilism"^, aveam în vedere o serie de activităţi 
în care omul de astăzi, mai ales organizat ca membru al unei colectivități oarecare, pare să se comporte 
după unităţi de măsură ale vîrstei pubertátii sau ale celei a copilăriei. Era vorba în bună parte de obiceiuri 
fie generate, fie puse la îndemînă de tehnica relaţiilor spirituale moderne. Printre acestea, se numără de 
pildă nevoia, uşor de satisfăcut, dar niciodată îndestulată, de distracție banală, goana după senzații 
grosolane, plăcerea procurată de exhibitia în masă. Situate ceva mai spre fund, li se adaugă vioiul spirit de 
club, cu anexele lui: semne distinctive vizibile, gesturi formale cu mîna, sunete de recunoaştere şi de 
înştiinţare (urlete, strigăte, formule de salut), defilarea în pas de marş şi în formație de marş etc. O serie de 
însuşiri, cu rădăcini psihice mai adînci decît cele citate, şi care pot fi incluse la fel de bine în termenul 
„puerilism", sînt lipsa de simţ al umorului, pierderea calmului din pricina unui cuvînt, neîncrederea şi 
intoleranta împinse mult prea departe faţă de cei care nu fac parte din acelaşi grup, exagerarea peste măsură 
a laudelor şi a blamului, accesibilitatea pentru orice iluzie care flatează amorul propriu şi onoarea profe- 
sională. Multe dintre trăsăturile puerile se găsesc amplu reprezentate şi în perioade de civilizație mai 
timpurii”, 


? In de schaduwen van morgen! (în umbra zilei de míine!), pp. 159-174; în Verz. Werken, VII. 
? Cf., de pildă, în cartea mea Herfsttij aer Middeleeuwen, cap. XVII: Formele de gîndire în viaţa practică; în Verz. Werken, II, 
pp. 279 ş.urm.; ed. rom. cit., pp. 360 ş.urm. 


dar niciodată în proporţiile şi cu brutalitatea cu care se manifestă în viața publică actuală. Nu este aici locul 
pentru o cercetare amănunțită a cauzelor şi a proliferării acestui fenomen de cultură. Printre factorii care 
participă la producerea lui, se numără în orice caz intrarea maselor semidezvoltate în circuitul spiritual, 
relaxarea normelor morale, precum şi conductibilitatea prea mare pe care tehnica şi organizarea le-au 
conferit societăţii. Starea de spirit adolescentină, neînfrînată de educaţie, de forme şi de tradiţie, încearcă să 
obţină supremaţia în toate domeniile, si reuşeşte cît se poate de bine. Domenii întregi ale formării de opinie 

publică sînt dominate de temperamentul adolescentin şi de înțelepciunea de club de tineret. Acrobatia cu 
numele este tipică pentru perioadele de exaltare politică; aşa s-au petrecut lucrurile în zilele Convenţiei”. 
Lordului Baden Powell îi revine cinstea de a fi înțeles cel dintîi forța socială a spiritului báietesc organizat 
şi de a-l fi transpus în uluitoarea sa creație, Mişcarea Cercetăşească. Nu e cazul să vorbim despre puerilism, 
pentru că aici avem de-a face cu un joc educativ al unor neadulti, care este bazar pe înclinările vîrstei 
respective şi care ştie să le folosească în vederea unui efect util. Statutele cercetăşiei, chiar ele, o numesc 
„Joc". Lucrurile se schimbă cînd aceleaşi obiceiuri pătrund în preocupări care vor să treacă drept strict 
serioase şi sînt încărcate cu pasiunile urîte ale luptei sociale şi politice. Atunci se naşte întrebarea, esențială 
aici: puerilismul care proliferează din abundență în societatea zilelor noastre trebuie văzut ca o funcție 
ludică sau nu? 

La prima vedere, răspunsul pare să fie „da", şi în acest sens chiar am interpretat fenomenul în consideratiile 


^ Teroristul Bemard de Saintes si-a schimbat prenumele Adrien Antoine, punînd în locul numelor celor doi sfinți denumirile 
atributelor corespunzătoare, casmaua şi fierul, care îi înlocui-seră în calendarul revoluționar pe Sfîntul Adrian şi pe Sfintul 
Antonie, şi a „devenit astfel Piochefer Bemard. (n.a.) — Pioche „casma";/er „fier" (n.t.). 


mele anterioare despre raportul dintre joc şi cultură”. Acum însă, am convingerea că trebuie să conturez mai 
precis determinarea noţiunii de ,,joc" şi cá pe această bază trebuie să-i refuz puerilismului calificarea de 
,joc". Un copil care se joacă nu e copiláros. Copiláros devine abia dacă joaca îl plictiseşte, sau dacă nu stie 
de-a ce să se joace. Dacă puerilismul general de azi ar fi joc autentic, atunci datorită lui ar trebui să vedem 
societatea pe drumul de întoarcere spre formele de cultură arhaice, în care jocul era un factor creator viu. 
Multi vor fi poate inclinati într-adevăr să salute în „recrutizarea" progresivă a societății prima etapă a unui 
asemenea drum de întoarcere. Credem că pe nedrept, în toate aceste fenomene ale unui spirit care îşi 
sacrifică de bunăvoie majoratul, nu putem vedea decît semnele unei descompuneri iminente. Ele sînt lipsite 
de semnalmentele esenţiale ale jocului autentic, cu toate că de cele mai multe ori comportările puerile iau în 
aparenţă forma de joc. Pentru a redobîndi consacrare, demnitate şi stil, cultura va trebui să păşească pe alte 
făgaşuri. 

Tot mai mult se impune concluzia că elementul ludic al culturii, începînd cu secolul al XVIII-lea, în care 
am avut impresia că trebuie să-l mai semnalăm ca fiind încă în plină înflorire, si-a pierdut semnificaţia îh 
aproape toate domeniile în care a fost odinioară la el acasă. Cultura modernă nu prea mai este „jucată", iar 
acolo unde pare că [se] joacă, jocul este fals. între timp, distincția dintre joc şi ne-joc în fenomenele de 
cultură devine tot mai dificilă, pe măsură ce ne apropiem de propria noastră epocă. Această afirmaţie este 
valabilă mai mult ca oricînd atunci cînd încercăm să ne dăm seama de conţinutul politicii contemporane ca 
fenomen de cultură. Nu cu mult timp în urmă, viaţa politică normală, în înfăţişarea ei democratică 
parlamentară, mai era încă plină de elemente 


5 V.: Over de grenzen van spel en ernst in de cultuur, p. 25; in Verz. Werken, V, p. 24, şi în In de schaduwen van morgen, loc. cit., în 
Verz. Werken, VII. 


incontestabil ludice. Pornind de la cîteva observaţii răzlețe, presărate în conferința mea din 19335, unul din- 
tre studenţii mei a demonstrat nu demult, în mod convingător, într-un studiu despre elocinta parlamentară in 
Franţa si în Anglia”, că în Camera Comunelor, de la sfîr-şitul secolului al XVIII-lea încoace, dezbaterile au 
corespuns în mod substanţial normelor unui joc, fiind dominate tot timpul de momente de rivalitate 
personală. Are loc un neîncetat meci, în care anumiți matadori încearcă să-şi dea şah-mat unii altora, fără să 
prejudicieze însă interesele țării, pe care le slujesc astfel cu toată seriozitatea. Atmosfera şi moravurile vieţii 
parlamentare au fost totdeauna pe de-a-ntregul sportive. La fel stau lucrurile şi azi în ţările care au rămas 
într-o oarecare măsură credincioase modelului englez. Un spirit de camaraderie le mai îngăduie şi în 
prezent celor mai invergunati adversari să glumească împreună în mod amical imediat după dezbateri, într-o 
manieră umoristică, lordul Hugh Cecil a declarat că episcopii sînt indezirabili în Camera Lorzilor, pentru ca 
apoi să stea prieteneşte de vorbă despre acest subiect cu arhiepiscopul de Canterbury. Din sfera ludică a 
Parlamentului face parte şi aşa-numitul gentlemen's agreement, înţeles greşit uneori de către unul dintre 
gentlemeni. Nu ni se pare că exagerăm dacă vedem în acest element ludic, cel puţin în ce priveşte Anglia, 
una dintre cele mai puternice laturi ale parlamentarismului, atît de defáimat în zilele noastre. El garantează 
o elasticitate a raporturilor, care permite tensiuni altminteri insuportabile, pentru că ceea ce ucide este 
dispariția umorului. Aproape că nu mai este nevoie de demonstrat că factorul ludic, în viaţa parlamentară 
engleză, nu reiese numai din dis- 


€ Over de grenzen van spel en ernst in de cultuur, în Verz. Werken, V, pp. 3 ş.urm. 
7 J. K. Oudendijk, Een cultuurhistorische vergelijking tusschen de Fransche en de Engelsche parletnentaire 

redevoering (O comparaţie, din perspectiva istoriei culturii, între discursul parlamentar francez şi cel englez), Utrecht, 
1937. 
* înţelegere între gentlemeni (engl.) (n.t.). 


cutii şi din formele tradiţionale ale adunării, ci că este legată si de întregul aparat al alegerilor. 

In moravurile politice americane, elementul ludic este mai evident decît în parlamentarismul britanic. Cu 
mult înainte ca sistemul bipartinic să fi ajuns, în Statele Unite, să semene, mai mult sau mai puțin, cu 
rivalitatea dintre două echipe, a căror diferenţiere politică, pentru un profan, era aproape cu neputinţă de 
perceput, propaganda electorală se desfăşura acolo pe de-a-ntregul în forma unor jocuri naționale. Alegerile 
prezidenţiale din 1840 au creat stilul celor de mai tîrziu. Candidat era arunci popularul general Harrison. 
Partizanii lui nu aveau un program, dar o întîmplare le-a dat un simbol, the logcabin, casa grosolană, făcută 
din busteni, a pionierului — şi cu acest semn au învins. Metoda proclamării unui candidat pe baza celui mai 
mare volum de voci”, adică a celor mai zgomotoase aclamații, a fost inaugurată la alegerile din 1860, care 1l- 
au dus la preşedinţie pe Lincoln. Caracterul emoţional al politicii americane se regăseşte şi în originile 
specificului national, care nu şi-a dezmintit niciodată proveniența din relaţiile primitive ale unei lumi 
alcătuite din pionieri. Fidelitatea partinică oarbă, organizarea secretă, entuziasmul masei, combinate cu o 
názuintá copilărească spre simboluri exterioare, conferă elementului ludic din politica americană un 
caracter naiv si spontan, care lipseşte în mişcările de masă mai tinere din Lumea Veche. 

Mai puțin simplu decît in cele două ţări citate mai sus stau lucrurile cu jocul politic în Franţa. Acolo, există 
fără îndoială motive pentru ca funcționarea a numeroase partide de guvernámint — care reprezintă în cea 
mai mare parte grupuri de persoane si de interese si care, împotriva oricăror interese ale statului, expun fără 
încetare tara, prin tactica lor de răsturnare a cabinetelor, unor crize politice primejdioase — să fie 
considerată ca joc. Finalitatea colectivă sau individuală egoistă, mult prea vizibilă, 


? în limba engleză, voice înseamnă si voce, şi vot (n t) 305 


a acestui sistem pluripartinic nu pare însă să concorde cu natura unui joc autentic. 

Dacă în politica internă a statelor contemporane găsim destule urme ale factorului ludic, politica lor interna- 
tionalá nu ne oferă la prima vedere decît prea puţine prilejuri de a ne gîndi la sfera jocului. Totuşi, faptul în sine 
că viaţa politică dintre naţiuni a decăzut pînă la nivelul unor acte de violenţă de o gravitate nemaiintilnitá încă nu 
constituie un motiv de a elimina aici din oficiu noţiunea de „joc"”. Am văzut îndestul că jocul poate fi crud şi 
sîngeros şi că adeseori este jucat în mod necinstit. Orice comunitate juridică sau de state are de la natură o serie 
de caracteristici care o leagă de o comunitate de joc. Un sistem de drept internaţional se menţine datorită recu- 
noasterii reciproce a principiilor şi regulilor, care, oricum ar fi fundamentate în metafizic, în practică operează ca 
reguli de joc. Constatarea expresă că pacta sunt servanda” contine în fapt o recunoaştere că integritatea 
sistemului nu se bazează decît pe o voinţă de participare la joc. De îndată ce unul dintre cei în cauză se sustrage 
regulilor sistemului, ori se prăbuşeşte întregul sistem al dreptului internațional (fie si numai temporar), ori 
profanatorul trebuie expulzat din comunitate, ca spărgător de joc. Mentinerea dreptului international a fost 
totdeauna dependentă în mare măsură de valabilitatea noțiunilor de „onoare", buná-cuviintá, bonton". Nu 
degeaba codul ideilor cavalereşti privitoare la onoare a jucat un rol important în evoluția dreptului de război în 
Europa, în dreptul internațional era înscrisă presupunerea tacită că statul înfrînt în război se comportă ca un 
pierzător demn, întocmai ca un gentleman, cu toate că nu se comporta astfel decît arareori. Obligatia de a declara 
oficial război făcea parte, cu toate cá era ades încălcată, din buna-cuviintá a statelor beligerante. Pe scurt: vechile 
elemente ludice ale războiului, pe care le-am întîlnit pretutindeni în epocile arhaice, şi pe care se baza în bună 
parte obliga- 


1 Tratatele (învoielile) trebuie respectate (lat.) (n.t.). 306 


tivitatea respectării regulilor de război, încă nu dispăruseră cu totul, pînă nu demult, nici în războiul european 
modern. 

O uzantá germană curentă numeşte izbucnirea stării de război Ernstfall". Ea poate fi considerată un punct de 
vedere pur militar. Faţă de luptele simulate în timpul manevrelor şi de pregătirea de război, războiul „adevărat" 
se află într-adevăr ca seriozitatea faţă de joc. Lucrurile se schimbă întrucîtva dacă termenul Ernstfall trebuie 
înţeles pe plan politic. Căci atunci ar contine ideea că, de fapt, pînă la război activitatea referitoare la prudenta 
externă nu a ajuns încă la deplina ei seriozitate, la eficacitatea ei propriu-zisă. într-adevăr, un asemenea mod de a 
vedea lucrurile este practicat de unele persoane”. Pentru acele persoane, întregul sistem de relaţii diplomatice 
dintre state, atîta timp cît se mişcă pe făgasurile tratativelor şi ale înțelegerilor, contează numai ca introducere la 
starea de război sau ca activitate de tranziție dintre două războaie. Este logic ca adepţii teoriei care nu consideră 
politică serioasă decît războiul, deci inclusiv pregătirea lui, să-i nege în acelaşi timp caracterul de competiţie, 

deci de joc. în epocile timpurii, spun ei, va fi avut poate factorul agonal un efect puternic în război, dar războiul 
de azi are un caracter care îl înalță mai presus de întrecerea străveche. Factorul agonal se bazează pe principiul 
„prieten-dusman". Toate relațiile cu adevărat politice dintre popoare si state sînt dominate de acest principiu, care 
sună astfel?: Celălalt grup este întotdeauna fie prietenul, fie duşmanul tău. Duşman nu înseamnă inimicus, 
i?6Op(x; (echthros), adică om antipatizat personal, ba chiar om rău, ci doar hostis, rcoJieuvoc, (polemios), adică 
străin, cel care stă în drumul sau survine în drumul propriului tău grup. Schmitt vrea ca duşmanul 


!! Situaţie serioasă (germ.) (n.t.). 
? V. lucrarea mea In de schaduwen van tnorgen^, pp 104-113 în Verz. Werken, VII. 
? Cari Schmitt, Der Begriffdes Politischen (Noţiunea politicului), Hamburg, ed. a IH-a, 1933 (ed. 1:1927). 


să nu fie privit nici ca rival sau ca adversar de joc. Pentru el, duşmanul nu este decît antagonist, în cel mai 
literal sens al cuvîntului, deci acela care trebuie îndepărtat din drum. Dacă acestei reduceri forțate a noțiunii 
de duşmănie la un raport aproape mecanic i-a corespuns într-â-devăr vreodată ceva în istorie, fie şi 
aproximativ, atunci nu poate fi vorba decît tocmai de antagonismul arhaic dintre frátii, clanuri sau triburi, in 
care elementul ludic avea o însemnătate atit de precumpănitoare şi deasupra căruia evoluţia culturii ne-a 
înălțat treptat, în măsura în care himera inumană a lui Schmitt nu e lipsită de un licăr de dreptate, concluzia 
trebuie să fie: nu războiul este Ernstfall, ci pacea. Căci abia dacă depăşeşte acest lamentabil raport „prieten- 
duşman" îşi dobîndeşte omenirea dreptul la deplina recunoaştere a demnităţii ei. Războiul, cu tot ceea ce il 
provoacă sau îl însoţeşte, rămîne veşnic prins în demonicele cătuşe magice ale jocului. 

Dar aici se dezvăluie încă o dată tulburătoarea insolubilitate a problemei: joc sau seriozitate? Noi am ajuns 
încet-încet la convingerea că întreaga cultură este fundamentată pe jocul nobil şi că, pentru a-şi desfăşura 
suprema calitate, ca stil şi demnitate, nu poate fi lipsită de acest conţinut ludic. Nicăieri în altă parte, 
respectarea unor reguli fixate nu este atât de indispensabilă ca în relațiile dintre popoare şi state. Dacă 
regulile sînt încălcate, societatea decade în barbarie şi haos. Pe de altă parte, credem că tocmai în război 
trebuie să vedem reîntoarcerea la atitudinea agonală, care a dat formă şi conţinut jocului primitiv pentru 
prestigiu. 

Dar tocmai războiul modern a pierdut, pare-se, orice contact cu jocul. State de înaltă cultură se retrag cu 
totul din comunitatea dreptului international si practică fără ruşine un pacta non sunt servanda. O lume 
care, datorită propriei sale configurații, este nevoită tot mai mult să practice înţelegerea reciprocă în forme 
politice, fără a folosi măsura maximă a distrugătoarelor sale mijloace de constrîngere, nu poate exista fără 
convenţii limitative salutare, care, în caz de conflict, reduc primejdia şi menţin intactă posibilitatea de 
colaborare. Datorită perfecțiunii mijloacelor sale, războiul s-a transformat din ultima ratio [regum — 
n.ed.]" în ultima rabies". în politica zilelor noastre, care se bazează pe extrema promptitudine si — dacă 
trebuie — pe extrema dispoziţie de a duce război, cu greu se mai poate recunoaşte o umbră a vechii atitu- 
dini ludice. Tot ceea ce leagă războiul de sărbătoare si de cult a dispărut din războiul contemporan şi, o dată 
cu această alienare a jocului, şi-a pierdut si locul ca element al culturii. Şi totuşi, războiul rămîne ceea ce a 
spus Chamberlain în primele zile ale lunii septembrie 1939: un joc de noroc, a gambie. 

Ideea de joc nu poate lua naştere de îndată ce privim lucrurile de pe poziţia celor atacați, a celor ce luptă 
pentru dreptatea şi pentru libertatea lor. De ce nu? De ce, în acest caz, asocierea ideii de luptă cu cea de joc 
este exclusă? Pentru că aici lupta are o valoare morală şi pentru că în conținutul moral se află punctul în 
care calificarea drept joc îşi pierde semnificaţia, în criteriul valorii etice îşi găseşte rezolvare, pentru fiecare 
caz în parte, veşnica îndoială: joc sau seriozitate? Cel ce nesocoteşte valoarea obiectivă a dreptului şi a 
normelor morale nu găseşte niciodată acea rezolvare. Politica este bine înfiptă, cu toate rădăcinile ei, în 
solul primitiv al culturii jucate în competiţie. Ea nu se poate desprinde de acolo şi nu se poate înălța decît 
printr-un ethos, care repudiazá valabilitatea raportului „prieten-duşman" şi nu recunoaşte ca normă supremă 
pretenţiile propriului popor. 

Incetul cu încetul, ne-am şi apropiat de o concluzie: cultura autentică nu poate exista fără un anumit conti- 
nut ludic, deoarece cultura presupune o anumită auto-limitare şi stápinire de sine, o anumită aptitudine de a 
nu vedea în propriile ei tendinţe extremul şi supremul, ci de a se vedea închisă înlăuntrul unor anumite 
hotare, acceptate de bunăvoie. Cultura mai vrea încă şi acum, 


^ Supremul argument [al regilor] (lat.) (n.t.). 
5 Suprema violenţă (lat.) (n.t.). 


într-un anumit sens, să fie jucată, pe bază de conventi reciprocă, după anumite reguli. 

Civilizaţia autentică pretinde oricînd şi în orice privinţă fair play, iar fair play nu este altceva decît 
echivalentul exprimat în termeni ludici, al bunei-credinte. Cel ce strică jocul strică însăşi cultura. Pentru ca 
acest conținut ludic al civilizaţiei să fie creator şi promotor de cultură, trebuie să fie pur. Nu trebuie să 

constea din abaterea sau dezertarea de la normele prescrise de rațiune şi omenie Nu trebuie să fie aparență 
înşelătoare, în spatele căreia se maschează o intenţie de a realiza anumite scopuri prin forme ludice 
cultivate anume. Jocul autentic exclude orice propagandă. Tinta lui se află în el însuşi. 

Cu prilejul tratării subiectului nostru, am încercat să ne ținem cit mai mult posibil de o noțiune de „joc" 
avînd drept premise o serie de semnalmente pozitive şi imediat acceptate ale jocului. Cu alte cuvinte, am 
luat jocul în înţelesul lui cotidian evident si am vrut să evităm scurtcircuitul spiritului, care declară că totul 
este joc. La sfîrşit însă, la capătul demonstraţiei noastre, ne aşteaptă totuşi această concepție si ne sileşte să 
dăm socoteală. 

„Cu cît mai bine a socotit Heraclit părerile omeneşti doar «jocuri de copii»", aşa ne vorbeşte despre el 
tradiţia ulterioará'^. La începutul consideratiilor de față”, am citat cuvintele lui Platon, care sînt destul de 
importante ca să le evocăm încă o dată aici. „E adevărat că trebile omeneşti nu sînt vrednice de multă 
seriozitate, dar este necesar să fii serios, cu toate că asta nu e o fericire." Să acordăm atunci această 
seriozitate lucrurilor care o merită. „Trebuie să procedăm serios cu ceea ce este serios, şi nu altminteri. Prin 
natura lucrurilor, singur Dumnezeu este vrednic de o binecuvintatá seriozitate, în timp ce omul a fost făcut 
să fie o jucărie a lui Dumnezeu, si asta este cel mai bun lucru la el. De aceea, orice bărbat şi orice 


^ Fragmentul 70 (în româneşte, de Adelina Piatkowski şi Ion Banu, în Filosofia greacă pînă la Platon, ed. cit., voi. I, 
partea a 2-a, p. 359). 
1 V. mai sus pp. 54-55. 


femeie trebuie să-şi petreacă viaţa jucind în felul acesta cele mai frumoase Jocuri, iar starea lor de spirit să 
fie tocmai opusă celei de acum." Atunci, dacă jocul este lucrul cel mai serios — „viaţa trebuie trăită jucînd 
anumite jocuri, cu sacrificii, cîntece şi dansuri, pentru a-i dispune favorabil pe zei şi a câştiga în luptă". 
Astfel, „vor trăi după felul firii lor, căci în cele mai multe privinţe sînt marionete si nu au parte de adevăr 
decît într-o mică măsură." „Rău mai ponegreşti omenirea, străinule", replică celălalt. Iar răspunsul este: 
,lartá-má. Cu privirea către Dumnezeu şi tulburat de vederea Lui am vorbit aşa. Atunci, dacă vrei, să nu ne 
dispretuim speța şi s-o socotim vrednicá de oarecare seriozitate."!* 

Mintea omenească nu se poate desprinde din cercul magic al jocului decît indreptindu-si privirea spre tot ce 
e mai sfint. Dacă cercetează lucrurile cu ajutorul gîndirii logice, nu ajunge prea departe. Cînd gîndirea 
umană contemplă toate comorile spiritului şi verifică toate splendorile capacităţii sale, găseşte totdeauna pe 
terenul oricărei judecăţi serioase o rămăşiţă de problematică. Fiecare sentință a unei judecăţi peremptorii 
este recunoscută în propria conştiinţă ca nedeplin concluzivă. în acel punct unde judecata şovăie, se 
prăbuşeşte ideea seriozitátii absolute, în locul vechiului „Totul e deşertăciune", pare atunci că vrea să se 
strecoare, poate, cu o sonoritate întrucîtva mai pozitivă, un „Totul este joc”. Pare o metaforă ieftină, o 
simplă neputinţă a mintii. Totuşi, este înţelepciunea la care a ajuns Platon cînd a spus că omul este o jucărie 
a zeilor. Intr-o minunată revărsare a imaginaţiei, ideea revine în cartea Pildelor lui Solomon.” Acolo, 
înţelepciunea Veşnică, obîrşie a dreptăţii şi a măririi, spune că, 


8 Legile, 803, 804, cf. şi 685. Spusa lui Platon, preluată în repetate rînduri de alţii, a dobindit o sonoritate sumbră în 
cuvintele lui Luther Alle Creaturen sind Gottes Larven una Mum-mereien (Toate fápturile sint măştile şi deghizările lui 
Dumnezeu), Erlanger Ausgabe (editia din Erlangen), XI, p. 115. i' Pilde, cap. 8, vs. 30, 31. 


înaintea oricărei Creaţii, se juca în fata lui Dumnezeu pentru desfătarea Lui şi se juca pe rotundul pămîntului Lui, 
găsindu-şi plăcerea printre fiii oamenilor. 

Cel ce simte cá în veşnica rotire a noțiunii ,,joc-seriozitate" mintea îi este cuprinsă de ametealá, găseşte în etic 
punctul de sprijin care evadase în logic. Jocul în sine — spuneam la început — se află în afara sferei normelor 
morale. El nu este în sine nici rău, nici bun. Dacă însă omul are de luat o hotárire sau dacă o acţiune spre care îl 
mînă voinţa lui şi care îi este prescrisă ca serioasă rămîne îngăduită ca joc, conştiinţa lui morală îi oferă ne- 
mijlocit soluţia. De îndată ce la hotărîrea de a sávirgi fapta participă simtámintele de adevăr si de dreptate, de 
îndurare şi de iertare, problema nu mai are nici un sens. O singură picătură de milostenie este de ajuns pentru a 
înălța acţiunile noastre deasupra diferentierilor minţii ginditoare. In orice conştiinţă morală întemeiată pe recu- 
noasterea justiției si a clementei, problema „joc sau seriozitate", care pînă la urmă a rămas insolubilă, e definitiv 
redusă la tăcere. 

